
REMARQUES 


SUR LE PRÉTENDU TROISIÈME LIVRE 

DES CHRONIQUES 

D’ENGUERRAND DE MONSTRELET, 

% 

9 BT SUR 

MATHIEU DE CÔUSSY. 


J’ai indiqué à la tête du premier volume de 
Monstrelet , les raisons qui me déterminaient à re- 
jeter complètement la compilation indigeste et 
confuse , connue jusqu’ici sous le nom de troisième 
livre des Chroniques de Monstrelet. Monstrelet, 
mort en i453, ne pouvait avoir écrit jusqu’en 
1467 ; et Mathieu de Coussy, son compatriote et 
son contemporain, déclare lui-même d’ailleurs, ' 
qu’il s’était arrêté en i 444 > année à laquelle com- 
mence sa continuation. Il est probable que le li- 
braire aura réuni ou fait réunir par quelque per- 
sonne inexpérimentée , les divers matériaux qui 
devaient composer ce troisième livre. On voit en 
effet que, depuis l’année i 444 > qui commence ce 
livre, jusqu’à la guerre de Gand , en avril i453, l’é- 
diteur s’est contenté de copier servilement les Gran- 

des Chroniques, en les mutilant seulement quel- 
quefois , et en intervertissant , de la manière la plus 
maladroite , l’ordre des chapitres. Ces quarante- 
deux premières pages in-folio n’offrent que cà 
et là quelques interpolations prises dans J. Du- 
clerq. 

Avec la guerre de Gand , commence la copie lit- 
térale de ce chroniqueur, qui est incontestable- 
ment, avec Mathieu de Coussy, le plus intéressant 
des chroniqueurs du XV e siècle. 

De i 455 à a 467, année de la mort de Charles 
< VII, l’éditeur a littéralement copié J. Duclercq, 
en mutilant parfois le texte d’une manière inin- 
telligible , et en contondant les chapitres et les 
dates. 

% 

En 1467, commence une addition qui comprend 
tout le règne de Louis XI, jusqu’en 1482 , époque 
de sa mort. C’est une copie textuelle , mais im- 
parfaite encore de la chronique de Louis XI , con- 
nue sous le nom de Chronique scandaleuse. 

De 1482 a i 497 > époque du règne deCharles VIII, 
l’éditeur a copié la chronique de Desrey. 

Pour le règne de Louis XII , de i 497 
il ne m’a pas été possible de trouver quel chroni- 
queur avait fourni des matériaux aux ciseaux de 
l’éditeur , qui a terminé sa compilation en don- 

nant une douzaine de pages sur les deux premières 
années du règne de François I er , de i5i4 à i5i6. 

Si , dans toutes les éditions in-folio qui ont été 
données jusqu’ici de Monstrelet, en France et dans 
les pays étrangers, on a laissé subsister ces gros- 
sières mutilations /c’est que ces sortes de travaux 
étaient faits avec la plus grande négligence , les 
libraires remplissant souvent eux-mémes les fonc- 
tions d’éditeur. J’espère qu’à dater de mon édi- 
tion , Monstrelet sera dégagé à jamais de cet im- 
portun bagage. 

En publiant le véritable et authentique conti- 
nuateur de Monstrelet , Mathieu de Coussy, j’au- 
rais bien voulu pouvoir donner quelques renseigne- 
ments sur sa personne ; mais il m’a été impossible 
de retrouver autre chose que ce qu’il nous apprend 
lui-même dans sa chronique, savoir : qu’il était 
homme lay y c’est-à-dire moine, natif de Quesnoy- 
le- Comte en Haynaut y issu y de par sa mère y de 
noble génération et extrait de la ville de Péronne 
en F'ermandois y a laquelle il faisait sa résidence 
au moment oit il écrivit ses chroniques . Quant à sa 
composition historique , elle est de beaucoup supé- 
rieure à celle de Monstrelet, et rappelle même 
quelquefois assez heureusement celle de Froissart. 
Mathieu de Coussy est un homme consciencieux, 
qui a voulu lui-même voir les choses qu’il décrivait, 

et qui retrace ensuite avec assez de vérité et beau- 
coup de bonne foi les scènes qui se sont passées 
sous ses yeux. Ainsi que J. Froissart , il attache 
une grande importance à l’éclat et à la pompe des 
fêtes, et s’il ne les décrit pas avec le style sé- 
duisant et pittoresque de Froissart, il supplée à ce 
qui lui manque de ce côté , par la multiplicité et la 
variété des détails. 

Mathieu de Coussy a été publié dans le volume 
de l’histoire de Charles VII , donné par Denys Go- 
defroy en 1661 ; j’ai corrigé ce traité à l’aide du 
manuscrit de la bibliothèque royale , n° 497 , an- 
cien fond de la Sorbonne , n° 4^4 ; c’est le seul 
manuscrit de ce chroniqueur qu’il m’ait été pos- 
sible de retrouver dans les bibliothèques. 


J.-A. BUCHON. 


* 

PROLOGUE 

DE MATHIEU DE COUSSY; 


Pourceque, selon Fadvis de plusieurs nobles > 
sages, puissants, prudents et vaillants hommes,, 
est tfès nécessaire, convenable, et bien de raison x 
que les adventures , nobles entreprises , con- 
questes, vaillances et faits d’armes qui, par les 
nobles et vaillants hommes ont esté faites, et se 
font, et adviennent encore chacun jour en ce très 
chrestien royaume de France, et aussi en plusieurs 
autres pays, tant de la chrestien té comme des infi- 
dèles de nostre foy, soient mises et rédigées par es- 
cript par aulcunes personnes ayant volonté et désir 
de telles matières poursuivre, tant pour en estre’mé- 
moire en temps advenir, comme afin que les cœurs 
des nobles hommes du temps présent et subsé- 
quent , qui verront ou orront cesle présentehistoire, 
soient plus désireux, moyennantla grâce de Nostre- 
Seigneur, et les nobles et honnorables vertus çt 
les bonnes mœurs dont ils sont et seront aournés 
( ornés) , de parvenir à la haute et excellente vertu 
de proesse , en maintenant et gardant leurs sei- 
gneuries, et en servant loyalement leur souverain 
prince et naturel seigneur : 

Monstrelet. T . X . — Ciir.de Math, de Cousst. 

Je, Mathieu de Coussy, homme lay, natif de 
Quesnoy-le-Comte, en Haynaut, issu de par ma 
mère de noble génération , et extrait de la ville de 
Péronne, en Vermandois, en laquelle je fais à. 
présent ma résidence , ay mis et formé mon pro- 
pos de faire , escripre , et composer un livre , en 
prose et langaige maternel , des nobles faicts d’ar- 
mes, conquestes et hautaines entreprises qüi ont 
esté faictes en ce dit très chrestien royaume de 
France, ès pays voisins, et autres marches loin- 
taines, jà-soit*ce que de ce je sois indigne, trop 
simple et ignorant ; et que, pour traiter de si 
hautes matières, fût nécessaire la compiler, cou- 
cher, et mettre en ordre par homme de meilleur 
entendement. 

Et commenceray mondit livre , depuis le vingt 
may mil quatre cent quarante-quatre 1 , qui est la 
fin du dernier livre que fit et croniqua, en son 
temps, ce noble homme et vaillant historien, En- 
guerran de Monstrelet, natif de la comté de Boul- 
lenois , qui trespassa prévost et citoyen de la cité 
de Cambray , duquel, pour ses œuvres, sera re- 
nommée, grand temps après son trespas; et durera 
iceluy mon premier livre. 

Si supplie et requiers à tous les lecteurs d’iceluy, 


i. Voyez pag. 241, t. VII de cette édition de Monstrelet. 

« 

que en suppléant à ma simplesse et ignorance , si 
aucune faulte est trouvée en la poursuite de cesle 
matière, la leur plaise, par bon, vray, et certain 
jugement, bénignement corriger ou amender, 
et considérer que si longues et dangereuses ma- 
tières ne se peuvent du tout peser à la balance , ne 
mettre au juste à la plaisance de toutes parties , 
tant pour les faveurs que par aventure aucuns es- 
coutants y pourroient avoir, comme pour les di- 
vers rapports qui m’en ont esté faits; desquelles 
faveurs me suis gardé au plus destroit que j’ay 
peu. Et, pour icelles eschever (éviter) , je me suis 
informé à plusieurs personnes de divers partis, et 
espécialement nobles , chevaliers , escuyers , et 
autres gens notables et dignes de foy; et pareille- 
ment à plusieurs roys d’armes, hérauts et poursui- 
vants, de plusieurs partis, qui, de leur droit, en 
doibvent estre justes enquéreurs. Sur la déposition 
desquels je me suis le plus arresté. Et, pour éviter 
de commettre faute, à mon debvoir et pouvoir, 
en ce présent traité, j’ay poursuivy ma matière 
sans partialité ny faveur aucune à l’une des parties 
pins qu’à l’autre; et me suis toujours informé dili- 
gemment, un an auparavant que aye rien mis ne 
couché par escript. 

Or, au commencement de mondit livre, est 
mon intention d’ensuivre la matière que ledit feu 

Enguerran laissa des trêves qui furent prises et 
confirmées à Tours en Touraine, au mois demay, 
an et jour dessusdits, entre très excellents et très 
puissants, de très noble mémoire , Charles -le-Bien- 
Servy, roy de France, VII e de ce nom, et Henry VI, 
roy d’Angleterre , son nepveu. Et , pour commen- 
cement, moyen et fin, je requiers et appelle en 
avde la grâce de Nostre-Seigneur. 


SUPPLÉMENT. 

wvwwv 

CHRONIQUES 

DE MATHIEU DE COUSSY. 


CHAPITRE PREMIER. 

* * * v» , ■ 

Cy parle comment les aulcuns, atout faux visaiges, destroussoient 

les bonnes gens sur les chemins. 


Est vray que, après les trêves et traitlés con- 
firmés audit lieu de Tours , en Touraine , entre 
lesdits roys de France et d’Angleterre et leurs 
royaumes , les deux parties , c’est à scavoir les 
François et Ànglois , commencèrent à avoir grand’ 
communication et hantise les uns avec les autres; 
et, par espécial , les marchands et gens de divers 
mestiers se bouttèrent fort avant ; et pareillement , 
les laboureurs mirent fort les mains à l’œuvre, en 
espérant que, par le moyen desdites trêves, paix* 
générale se deust ensuivre entre iceux oncle et >V 
nepveu. Et à la vérité icelles trêves vindrent IropV 
bien à poinct auxdits Anglois , et aux bonnes villes 
et forteresses tenants leur parly dans la duché de 

Normandie ; car ils avoient grand danger, et es- 
toient bien à l’estroit de plusieurs vivres et autres 
marchandises, par espécial de grains et de vins, 
parce que la guerre y avoit duré par longue espace 
de temps; et n 'avoient eu desdites marchandises, 
sinon en grand péril et danger. Et, afin d’eux re- 
pourvoir et fournir , furent en très grand nombre , 
par terre et par eau, tant de la ville de Rouen 
comme d’autres villes , forteresses , et mesmes du 
plat-pays, à Paris et ailleurs, ès mettes (frontières) 
de France, où ils levèrent et achetèrent très grand’ 
abondance de vins, bleds, avoines, et autres be- 
songnes à eux nécessaires, desquelles marchan- 
dises on avoit lors assez bon marché en iceluy 
royaume de France; et les remenoient par tout 
leur party , là où bon leur sembloit. 

Semblablement, les François alloient, à leur 
plaisir, en ladite duché de Normandie, quérir et 
acheter ce que bon leur sembloit, et que trouver 
y pouvoient. Et s’entretint ce commerce assez lon- 
guement et paisiblement entre les parties tant 
d’un cos té comme d’autre , réservé qu’aucunes 
gens, qui avoient suivy la guerre, pleins de mau- 
vaise volïonté et conscience , spécialement de ceux 
de la Normandie, se mirent sus en aucune des 
marches, et sur les chemins d’iceux pays de France 
et de Normandie, qui avoient faux visages, par- 
quoy on ne pouvoit les reconnoître, et firent plu- 
sieurs destrousses et voleries sur iceux marchands. 
Niais assez tost après, tant par les conservateurs des 

trêves comme par les justiciers des deux parties, 
ils furent chassés et destruits ; et y en eut partie 
d’exécutés atout leurs faux visages , pour leur dé- 
mérites; et les mettoit-on en ce poinct aux arbres 
sur les chemins. 

Par ainsi , demeurèrent les pays consolés et assez 
paisibles, qui auparavant avoientesté, à cause de 
la guerre, en grande désolation. De sorte que, de 
plus en plus, commencèrent les villages à se re- 
peupler , et les terres à se mettre en labeur en 
divers lieux, et mesmement par aucuns de ceux 
mesmes qui avoient suivy et fréquenté ladite 
guerre, qui se mettoient à labourer et réédifier les 
pays très diligemment, aussi bien d’un party 
comme de l’autre. 

Durant lequel temps, et qu’iceux appointe- 
ments estoient ainsi encommencés, il y avoit beau- 
coup de gens qui enparloienten diverses manières, 
et chacun selon son plaisir ou affection , ainsi qu’il 
est assez accoutumé de faire de très long- temps. 
Et disoient aucuns qu’à cause d’icelles trêves , le 
roy de France pouvoit avoir de grands inlérests et 
dommages , attendu que pour ce temps , il leur 
seinbloit qu’iceluy roy avoit assez de puissance et 
armée preste pour entrer au pays de Normandie , 
et iceluy reconquérir sur ses adversaires, qui n’es- 
toient bien puissants audit pays, et que les bonnes 
villes et le peuple ne désiroient que retourner en 
son obéissance : et si mettoient avec ce la raison , 
et disoient que les Anglois avoient trouvé ce 

moyen, afin de se fortifier, tant de gens comme 
de vivres et habillements de guerre. 

Autres y avoit qui affirmoient et disoieut plu- 
sieurs raisons au contraire, et que c’estoit gran- 
dement à l’advantage dudit roy de France plus 
que du roy d’Angleterre, parce que durant le 
temps d’icelles trêves , les marchands , bourgeois , 
et autres de la ville de Rouen, et autres bonnes 
villes et pays de l’obéissance des Anglois , qui 
iroient et repaireroient de pays à autre, comme 
de Paris et autres villes des marches de France , 
avec les François, où ils avoient plusieurs de 
leurs parents, amis et alliés, se pourroient ré- 
concilier et confirmer les uns avec les autres ; 
et , par ces moyens et autres semblables , s’il ad- 
venoit que la guerre recommençast , pourroient 
faire grand bien , en aydant à réduire et récon- 
cilier les autres de leur party , avec les Fran- 
çois du bon party. Et pareillement le pourroient 
faire plusieurs nobles dudit pays de Normandie, 
qui , en partie, comme contraints par long-temps , 
avoient tenu le party desdits Anglois. Toutesfois , 
bien que plusieurs en parlassent à leur plaisir, 
néantmoins il esloit à supposer qu’il n’y avoit au- 
cune des parties qui n’entendît à longue traitle, 
d’avoir en ce advanlage sur son adverse partie. 

CHAPITRE II. 

* 

Comment le daulphin de France et les Anglois allèrent au service du 
duc d'Autriche j et comment Floquet et Mathieu God passèrent 
par les pays du comté d’Estampes. 

Audit an , mil quatre cent quarante et quatre, 
après les besongnes dessusdites accomplies , et que 
les François et les Anglois eurent chacun en droit 
soy assis leurs garnisons en lieux nécessaires sur les 
frontières , les gens d’armes du roy de France, 
en très grand nombre, s’enlretenoient tousjours 
par grosses compagnies sur le plat pays , ainsi que • 
de long-temps ils avoient accoutumé; dont le 
pauvre peuple esteit fort travaillé. Ët entre ce 
temps le roy, qui très instamment estoit requis 
du duc d’Autriche, qu’il lui envoyast secours et 
ayde de gens de guerre , avec de ses capitaines , 
pour lui ayder à défendre ses pays et seigneuries , 
que luy occupoient et conquéroient de plus en 
plus chacun jour les Suisses, qui sont gens de 
communauté très puissants et de hautain vouloir, 
conclud et délibéra avec son conseil d’y envoyer 
une très puissante armée, car desjà estoit le ma- 
riage traité de sa fille aisnée, nommée Arragone 
( Radegonde ) , avec iceluy duc d’Autriche 1 . Si fut 


RaJ egonJc , aînée des filles de Charles "VU , avait élc 

commis chef tri celle armée, Louis, aisné fils du 
roy , dauphin de Viennois , et avec luy le seigneur 
de Jallongue , mareschal de France; le seigneur 
de Bueil, le seigneur de Culon , messire Robinet 
d’Estouteville , chevalier; le seigneur d’Orval , 
Antoine de Chabanes , le seigneur de Commersy , 
messire Gilles de Sainct-Simon , chevalier ; Blaii- 
chefort, Lestrac, Joachim Rouaut, messire Jean 
de Mongomery, chevalier d’Escosse ; l’Espinasse , 
et plusieurs autres vaillants hommes de guerre, 
qui pouvoient bien faire le nombre de douze à 
quatorze mille chevaux ; desquels on estimoit y 
avoir bien six mille combattants, de bonne estoffe et 
conduite. Et si fut envoyé, de par le roy d’An- 
gleterre, un sien capitaine , nommé Mathieu Gôd, 
qui avoit en sa compaignie huit mille combattants 
ou environ , tant de la nation d’Angleterre, comme 
de celle de Normandie. 

Or quand toute icelle armée fut preste , et que 
les ordonnances furent disposées sur le fait de leur 
conduite, il fut ordonné que ledit dauphin, le 
inaresehal de France , et aucuns autres seigneurs , 


accordée en mariage à Sigismond d’Autriche , fds aîné de 
Frédéric V, duc d'Autriche, de Styrie , de Carinthie, 
comte de Hapsbourg el du Tyrol, par un traité du 22 juil- 
let i43o. Les fiançailles eurent lieu cette même année à Ins- 
pruck ; mais la mort de Radegonde empêcha l’accomplisse- 
ment du mariage. 

avec partie de Jeurs gens, lireroient devers Lan- 
gres, et que les autres capitaines les suivroient 
par diverses marches et routes, ainsi qu’ils se 
pourroient assembler des frontières de Normandie , 
où ils esloient en plusieurs lieux. Entre les autres 
qui venoient de celte marche, en estoit Robert de 
Flocques , dit Flocquet, qui prit son chemin pour 
venir devers Aumale, et passer assez près de la ville 
et cité d’Amiens ; de là il tira vers lepays de Santers. 
Pareillement vint devers cette marche , le dessus 
nommé God, avecsacompaignied’Anglois, et se lo- 
gèrent ces deux capitaines, journellement assez près 
l’un de l’autre, car ils se lenoient durant ce voyage 
comme frères d’armes, nonobstant que leditFlocq uet 
estoit François, et ledit Mathieu God Anglois. Or 

à * O 

c’estoit leur intention de loger dans la ville de 
Lihons , en Santers ; et en approchant icelle , ledit 
Flocquet se logea à une ville nommée Pierreponl , 
appartenant au vidame d’Amiens. Et pour ce que 
la plus grande partie du pays de Santers et les pays 
des environs, apparlenoient à Jean deBourgongne, 
comte d’Estampes, seigneur de Dourdan , lieute- 
nant et capitaine-général du duc de Bourgongne, 
son oncle, ès marches de Picardie, à cause des 
villes, prévoslçs et chastellenies de Péronne, 
Mont-Didier et Roye , dont il estoit en possession 
par certain traité, transport et octroy, à luy fait 
auparavant par ledit duc, afin que lesdits François 
et Anglois ne logeassent ou fourrageassent icelles 
prévoslés et chastellenies, le susdit comte d’Estam- 

pes se mit sus à grosse compagnie de gens d’armes et 
de traict , tant des marches de Picardie , comme de 
Haÿnaqt , et autres des pays d’iceluy duc , et s’alla 
loger en icelle ville de Lihons, en Santers , où il 
ne séjourna guères : car incontinent qu’il fut ad- 
verty que le susdit Flocquet et Mathieu God appro- 
choient , il s’en alla loger en la ville de Moreul , 
qui est assez près dudit Pierrepont ; en laquelle 
ville de Moreul, ledilFlocquet, par certain moyen, 
fut par-devers.le comte d’Estampes, et luy amena 
Robert de Miraumont. 

Après la révérence faite à chacun selon son 
estât, il y eut plusieurs devises et propos entre 
ledit comte et iceluy Flocquet, auquel ce comto 
requit qu’il ne voulust pas loger sur les chastelle- 
nies de Péronne , Mont-Didier et Roye, ne sur les 
pays du duc son oncle , et qu’il voulust prendre 
son chemin autre part, et, en ce faisant , il lùy en 
sçauroit bon gré. Sur quoy Flocquet , après plu- 
sieurs paroles, respondit qu’il alloit au service du 
roy de France, son' souverain seigneur, et qu’il 
avoil charge d’iceluy de passer parmy les pays 
dudit duc deRourgongne et autres, en tirant son 
chemin, et que son intention n’estoit pas de re- 
tourner pour chercher autre chemin, mais qu’il 
feroit ses gens conduire et si gracieusement gou- 
verner, qu’on n’auroit cause d’estre mal content 
de luy. Toutesfois ledit Flocquet, sans autre ap- 
poinlemenl, s’en retourna en sondit logis de Pier- 
repont , disant qu’il n’esloil point un poul laitier. 

Mais quand il y eut ouy nouvelles que ledit Ma- 
thieu God et sa compagnie le suivoit de près , qui 
n’a voit passé par Beauvoisis, ils concluren t ensemble 
d’aller loger en la ville de Lihons , qui est une 
ville appartenant à l’Eglise. Ce qui estant venu à 
la connoissance d’iceluy comte, non content d’i- 
celles nouvelles, il monta incontinent à cheval, et 
s’en retourna en son premier logis, c’est à sçavoir 
en icelle ville de Lihons, en intention de les com- 
battre et repousser, s’ils y venoient; car avec ce 
on faisoit de jour en jour rapports audit duc et à 
son nepveu , qu’iceux François et Anglois se met- 
toient ensemble pour entrer en ses pays et les des- 
truire , tant en Picardie comme en Bourgongne. 

Or , cependant que le susdit comte d’Estampes 
tenoit son logis en icelle ville de Lihons , iccux 
Flocquet et Mathieu God vinrent avec tous leurs 
gens, qui s’estoient mis en bataille, et en très belle 
ordonnance, passer assez près d’icelle ville de 
Lihons; et fut rapporté à ce comte que aucuns 
d’eux avoient dit qu’ils auroient leur part du logis 
de ladite ville , et monstroient semblant, aux ma- 
nières qu’ils tenoient , en venant vers ladite ville , 
qu’ils ne demandoient que avoir débat avec le 
susdit comte et sa compagnie. Lequel estant ad verty 
de ce que dit est, et sçachant leur venue, par 
meure délibération , fist aussitost tirer tous ses 
gens d’armes hors de ladite ville , aux pkins- 
champs , au lieu vers où ledit Flocquet et Mathieu 
God venoient ; et là luy-mesme rangea- t-il ses 

gens d’armes en très belle ordonnance , à pied, et 
fit que chacun renvoya ses chevaux en ladite ville , 
afin d'estre plus prest de recevoir les dessusdits , 
s’ils vouloient faire aucunes entreprises sur luy. 
Il avoit en sa compagnie plusieurs seigneurs , el 
très grand nombre de nobles hommes et gens de 
guerre, entre lesquels estoient des principaux, 
messire Jean , bastard de Sainct-Pol , seigneur de 
Haulbourdoin , portant sur son armet la queue 
de renard; le sieur Bauldot de Noyelle, gouver- 
neur desdites prévostés et chastellenie de Péronne, 
Mont-Didier et Roye ; Charles de Rochefort , pre- 
mier chambellan dudit comte ; Huë de Longue val, 
Waleran , seigneur de Moreul ; les seigneurs de 
Roye, de l’Isle-Adam, de Saveuse , de Humières, 
de Happlaincourt , de Haïmes, de Neufville , et 
d’autres chevaliers de bonne vaillance et autho- 
rité des marches de Picardie. Y estoient aussi de 
Haynaut : messire Simon de Lalaing , Lardenois 
d’Ostevène , et plusieurs nobles hommes, comme 
dit est cy-dessus. Et tant qu’en tout ils pouvoient 
.bien estre deux à trois mille combattants de gens 
bien en point; lesquels, s’estant ainsi mis en ba- 
taille et ordonnance , comme dit est , en plains- 
champs , au dehors d’icelle ville de Lihons, vin- 
rent iceux deux capitaines , c’est à sçavoir JFloc- 
quet et Mathieu Gôd, qui estoient tous en ba- 
taille et en très belle ordonnance, passer sur le 
costé au plus près d’iceluy comte d’Estampes, 
comme à un ject d’un canon ou environ. Néant- 

moins , bien que chacune des parties se montras- 
sent l’une contre l’autre, tenants les manières d’a- 
voir débat entre eux / comme dit est cy-dessus , 
il ne laissoit d’y avoir gens allants d’un costé 
et d’autre , tant gentilshommes comme officiers 
d’armes, qui parlementoient entre les parties, 
afin qu’aucune rigueur ne s’esmeut. Finalement , 
il fut tant traité, qu’iceux Flocquel et Mathieu 
God promirent de n’entreprendre ne faire aucune 
violence es pays du duc de Bourgongne, ny ès 
seigneuries dudit comte d’Estampes; mais qu’ils 
passeroient en haste le plus courtoisement que 
faire po u rroie n t . 

Cela fait, furent les besongnes mises en dou- 
ceur ; et envoya ledit Mathieu God à ce comte d’Es- 
tampes , une très belle haquenée d’Angleterre, en 
présent ; et ledit comte luy donna un très bon che- 
val de guerre. Après quoy , iceux François et An- 
glois tirèrent bien en haste hors du pays , en pre- 
nant leur chemin par Laonnois , Champagne, et 
autres marches : et tirèrent, après diverses jour- 
nées , vers Langres où estoit le dauphin , qui là 
attendoit son armée; et après leur département , 
ledit comte d’Estampes entretint par aucun espace 
de temps sesditsgens d’armes; et tint les champs, 
en cosloyant iceux François et Anglois , jusques à 
ce qu’ils furent esloignés des pays de Picardie et 
Haynaut; et puis il donna à chacun de ses gens 
congé de retourner en leurs hostels , et ès marches 
d’où il s estoie n t ven us < * -t * l i. ; ü -u? 

Pendant lequel temps , les seigneurs du pays de 
Bourgongne , qui estôient en grand doute, pour 
l'armée et le passage desdits François et Anglois , 
avoient envoyé par-devers le duc de Bourgongne , 
à ce qu'il leur envoyàst aucun de ses capitaines de 
Picardie, avec certain nombre d’archers, pour 
estre en leur ayde à la garde du pays, si besoin leur 
es toit. Laquelle requeste iceluy duc leur octroya ; 
et ordonna et commit à y aller messire Antoine de 

J 

Wissocq, messire George de Groy, chevaliers; 
Jean d’Eaucourt et le Bauldrain d’Arly , avec cinq 
cent combattants ou enviroh , dont la plus grand’ 
partie estoient archers , qui furent menés et con- 
duits jüsques audit pays de Bourgongne , par le 
seigneur de Montagu ; là où estant venus , ils firent 
au surplus , et se comportèrent suivant l’ordon- 
nance de monseigneur de Blamont , mareschal de 
Bourgongne, et aultres seigneurs , qui avoient 
la garde du pays , lesquels les postèrent sur les 
marches et frontières par où lesdit François et An- 
glois dévoient passer. D’autre partie , le dauphin 
avec ceux de son année, qui estoient assemblés 
autour de Langres , après que tout son camp fut 
apresté et pourvu, il partit de là; et par plusieurs 
journées tira jusques à Montbéliart , avec toute sa 
compaignie, qui estoit fort belle ; et fut peu de 
nouvelles que luy ne ses gens fissent aucun dé- 
gast ès pays du duc de Bourgongne , ains ils y pas- 
sèrent courtoisement, sans y faire presque aucun 
séjour; et pour laseuretéde sa personne, et de son 

passage et retour , furent rnis en sa main la ville et 
chasleau dudit Monlbéliart, où il se logea et sé- 
journa par aucuns jours, le tout du consentement 
de celuy qui en estoit seigneur, moyennant une 
telle condition, sçavoir qu’il baillast son scellé , de 
luy rendre un an après ensuivant. 

Or après qu’il eut ordonné aucuns de ses gens , 
- pour la garde de ladite ville et du chasteau, il partit 
de là , et pr/t son chemin devers Basle , d’où il alla 
plus avant , en tirant vers le pays du dessus men- 
tionné duc d Autriche , lequel envoya plusieurs 
de ses gens devers iceluv dauphin , pour le con- 
duire et luy bailler passage , pour ce que le pays 
est bien rude et dangereux à cheminer pour gens 
étrangers, qui n’ont point accoustumé d’y aller. 

Assez tost après qu’il fut entré audit pays , iceux 

^ y u s ses , qui esloient assez 

ad ver lis de sa venue et qui s’estoient à ce sujet 
déjà mis ensemble en très grand nombre , con- 
clurent d’envoyer une partie de leurs gens au-de- 
vant d iceluy dauphin et de sa compagnie , pour le 
rencontrer et combattre ; si se mirent en chemin 
bien six mille ou environ ; et de fait * ils’ tirèrent 
avant, et approchèrent leurs adversaires , c’est à 
sçavoir les François ; lesquels sçachanls leur venue 

t t par délibération de bon 
conseil , conclurent de les aller assaillir et com- 
battre en plain champ; et ainsi que conclu ils 
l’a voient , ils le firent. Il y eut très dure et mer- 
veilleuse bataille entre les parties, qui dura trois 

Morstrelet. 7 • A. — Chr. de Math, de Coussy.' 

à quatre heures avant qu’on sceust percevoir qui 
en demeuroit le vainqueur; car à la vérité , si les 
François assaillirent vaillamment , icelles com- 
munes se défendirent aussi très asprement et for- 
tement. Et me fut dit sur cette matière , par au- 
cuns nobles hommes qui avoient esté à cette 
journée , et qui avoient esté autrefois ès guerres 
de France , en plusieurs journées et rencontres, 
tant contre les Anglois comme autres , qu’en leurs 
temps ilsn’avoient vu ny trouvé aucunes gens de 
si grand’ défense, ne tant outrageux et téméraires 
pour abandonner leurs vies. Toutefois , après qu’i- 
celles deux parties eurent ainsi continué et bataillé 
l’une contre L’autre, par l’espace de quatre heures, 
comme dit est , ou plus, à la fin les Suisses com- 
mencèrent à lascher le pied , et se retirer en un 
clos de vignes , où il y avoit assez près une abbaye , 
qui estoit environnée et ceinte de murailles. Là de- 
rechef se commença la meslée; et ils se combat- 
tirent et défendirent très courageusement , et en- 
core par long espace de temps , maïs cela ne leur 
servit de rien , car, parla vaillance et persévérance 
des François. , ils furent finalement vaincus ; et fu- 
rent morts à la place, environ quatre mille d’icelles 
communes; le surplus se sauva à la fuite le mieux 
qu’ils purent *. 


1. La bataille de Saint-Jacques, si célèbre dans le san- 
nales de la Suisse, eut lieu le 26 août 1 4 - 44 - Le dauphin 

De la part des François , y furent tués environ 
soixante hommes seulement , entre lesquels y mou- 
rut un gentilhomme, nommé Robert de Brczé , 
frère du seigneur delaVarenne, avec aucuns autres 
gentilshommes. Lesdites communes , qu’on appelle 
Suisses, estoient assez communément habillés de 
jacques , de pans, de haubregerie, de glaçons et 
de chapeaux de fer , à la façon d’Allemagne. 

Après laquelle défaite et victoire , les François se 
rassemblèrent tous ; et lors les capitaines , pour la 
plus grand’ partie, dont dessus est faite mention , 
et avec eux le comte de la Petite-Pierre 1 , remer- 
cièrent le créateur de leur bonne fortune. 

Après que les morts lurent dépouillés et desba- 
guiés(misà nud), et que les menues gens eurent 
pris ce qu’ils avoienl, ainsi que bon leur sembla, 
ils se retirèrent aux logis d’où ils estoient partis , 


avait amené avec lui plus (le 3o,ooo Armagnacs. Les Suisses 
n’y étoient guère qu’au nombre de i5oo. La bataille dura 
dix heures. Les i5oo confédérés périrent en héros, après 
avoir sacrifié des milliers d’hommes qui périrent sous leurs 
coups , ou se noyèrent dans la Birs. Dix Suisses seulement 
prirent la fuite; mais ils furent repoussés par tous leurs 
compatriotes , pour n’avoir pas osé partager le sort glorieux 
de leurs concitoyens. Le dauphin , frappé du spectacle de 
tant de bravoure , n’alla pas plus avant , et conclut la paix 
à Ensisheim. (Voyez Zchokke, Hist. de la nation suisse , 
p. i3q et suiv.) 

i. 11 est probable que ce nom est traduit. Il s’agit peut- 
être de Thomas, comte de Falkenslein. 

et emportèrent avec eux aucuns de leurs gens 
morts et blessés, puis firent enterrer honorable- 
ment les premiers , et firent visiter les autres par 
leurs chirurgiens. 

Le dauphin ne se trouva point en personne à cetle 
besongnë , ne aucuns des plus grands et princi- 
paux de son conseil ; mais quand cela fut venu à sa 
connoissance , et qu’il en eut vraies nouvelles, il 
en fut fort joyeux > et fit à ses capitaines et aux 
autres qui y avoient esté , à leur retour, très bonne 
chière , en les remerciant honorablement de leur 
valeur et diligence. 

Après cela , les Suisses qui se sauvèrent de cette 
besongne, comme cy-dessus a esté dit, retour- 
nèrent, ou au moins une partie d’eux, devers leurs 
gens qu’ils avoient laissés à un siège devant une 
bonne ville, qui appartenoit au duc d’Autriche 1 , 
et leur racontèrent la mauvaise fortune qu’ils 
avoient eue contre les François ; de quoy ils furent 
fort troublés et esmerveillés. Et pour le doute qu’ils 
eurent qu’on ne les vinst combattre , eux estants 
encore au susdit siège , ils partirent hastivement 
de là , et s’en allèrent en d’autres lieux. 

Le lendemain, on le second jour après icelle ba- 
taille , le dauphin et tous ceux de sa compagnie, 
avec aucuns Allemands qui se joignirent et mirent 
sous luy , allèrent devant Basle , pour d’icelle ville 


i. La ville tle Zurich. 

avoir obéissance. Ce que^ voyants ceux de ladite 
ville, entre lesquels il y avoit grand murmure, 
débat et parlement, ils conclurent d’envoyer une 
ambassade devers iceluy dauphin, poursçàvoir de 
luy son intention; ce qu’ils firent, en assez brief 
tempsensuivant.Elils y envoyèrent trois cardinaux, 
quatre évesques , quatre chevaliers , douze doc- 
teurs et douze bourgeois, lesquels, après plusieurs 
remonstrances et plusieurs paroles proposées d’un 
coslé et d’autre , offrirent de bailler ladite ville 
et d’en faire ouverture à iceluy dauphin , et de le 
recevoir en icelle , moyennant qu’il seroit content 
de n’y pas entrer avec tonte sa puissance et son ar- 
mée. De plus , ils promirent de faire revenir les 
dessusdits Suisses en son obéissance; et outre ce , 
qu’ils feroient tant que le duc d’Autriche seroit 
content d’eux , pour le sujet des grands entreprises 
qu’ils avoient fait par cy-devant contre luy et ses 
pays ; et comme promis l’a voient , ils le firent. 

Après lesquelles conclusions et les traités ainsi 
faits et passés , s’offrirent les dessusdils Suisses , 
de servir le dauphin partout où il les voudroit 
mener , avec quatre mille hommes , tant en France 
comme ailleurs, à son bon plaisir, et là où il luy 
plairoit de les avoir. Lequel dauphin , après les be- 
songnes dessusdicles,fit loger ses gens en plusieurs 
bonnes villes du pays , et luy , pour sa personne , 
se logea en une place nomme Jusse , le tout par 
l’ordonnance et le conseil du susdit duc d’Autriche, 
qui là vint devers luy , où il le receut et le festoya 

très honorablement , selon la coustume du pays. 
Or, nonobstant que le mariage fut traité, comme 
dit est dessus , entre la sœur aisnée d’iceluy dau- 
phin , fille du roy de France , et ieeluy duc d’Au- 
triche , néantmoins il ne fut pas accompli, parce 
que ladite fille alla de vie à Irespas. 

Durant tout ce temps, les gens d’iceluy dauphin, 
qui estoient dispersés en divers lieux ès marches 
du pays , menoient guerre à plusieurs bonnes 
villes et forteresses d’iceluy , et alloient courir très 
souvent, à l’occasion des querelles d’aucuns sei- 
gneurs et nobles dudit .pays , qui à ce faire les re- 
quéroient en ayde ; 'ü advenoit aucunes fois, 
qu’ils en ramenoient "cfe grands proies et grands 
butins en leur logis. Réciproquement aussi, assez 
souvent, en faisant icelles courses, ils trouvoient 
de dures rencontres de leurs adversaires , par es- 
pécial des communes et aultres gens du plat pays , 
qui tuoient et destroussoieut de leurs gens parles 
passages et montagnes , qui estoient moult dan- 
gereuses, 

CHAPITRE III. 

Comment le roy Charles fist guerre en la ville de Metz, en Lorraine. 

En cette mesme année mil quatre cent quarante 
et quatre , assez tost après que le dauphin , premier 
fils du roy de France, Fut avec sa compaignée party 
de Tours , pour faire son voyage ci-dessus men- 
tionné , afin d’aller en Allemagne, le roy rassem- 
bla en peu de jours très grand nombre de seigneurs 
et gens de guerre, de plusieurs de ses pays , avec 
lesquels il lira par diverses journées devers Troyes 
. en Champagne^ et ensuite devers le pays et mar- 
ches du Barrois et de la Lorraine. Àlorsestoient en 
sa compaignée le roy de Sicile , et monseigneur 
Charles d’Anjou , ses beaux-frères ; en faveur du- 
quel roy de Sicile , icelui roy de France faisoit ce 
voyage, sur l’intention et le dessein , comme il es- 
tait commune renommée , de prendre et réduire 
en son obéissance la ville et cité de Metz , et autres 
villes et forteresses d’icelui pays, contre lesquelles 
ledit roy de Sicile disoit avoir querelle juste et 
raisonnable , pour certaines causes qui trop longues 
seroient à déclarer. Pareillement , ledit roy de 
France et ceux de son conseil entendoient, quant 
à eux, de faire guerre à bon titre, disants qu’icelle 
ville et cité , de très long-temps et d’ancienneté , 

estoit et debvoit estre tenue soubs la souveraineté 
4e la couronne 4e France ; mais nonobstant les be- 
songnesdessusdiles , il fut conclu et délibéré d’en- 
voyer devers eux , pour les sommer , à ce qu’ils 
fissent féauté et hommage au roy de France , ainsi 
que tenus y estoient. A laquelle sommation ils ne 
voulurent aucunement obéir , ni bailler response 
qui fust agréable ; et par ainsi incontinent le roy , 
par grande délibération de son conseil royal , con- 
clud et ordonna de leur faire guerre. 

Alors furen t envoyés plusieurs capitaines , et avec 
eux grand nombre de gens de guerre , es vaux 
de Metz ; lesquels en assez peu de jours y firent de 
grands dommages de feu et de sang ; et si prirent 
de force, et par puissance d’armqs, jusquesà vingt- 
quatre ou trente forteresses qui e^oient de la sei- * 
gneurie/ît tenure d’icelle ville de Metz desquelles 
avoient pour leurs gardes des gens subjets de la- 
dite ville, et qui sui voient leur commandement et 
ordonnance. Dedans lesqçelles places se logèrènt 
les François ; et , de jour en jour , couroien t assez 
continuellement devant et aux environs d’icelle 
ville de Metz , en leur faisant très grandes oppres- 
sions , et beaucoup de dommages , et destruisant 
et ravageant les pays d’environ , par diverses et es - 
tranges manières. Dedans laquelle ville de Metz 
estoient plusieurs gentils compagnons de guerre 
soudoyers , ainsi que de long-temps ils ont accou- 
tumés d’avoir, lesquels faisoient très souvent plu- 
sieurs courses et saillies sur leurs adversaires. El 

advenoit souvenues fois, qu’ils en tuoient , et pre- 
noient les autres prisonniers , lesquels ils menéient 
en leur ville , où ils les noyoient , et les faisoient 
mourir par aultre manière , sans les vouloir 
mettre à finance. Pareillement , et le semblable 
faisoient les François sur eux et leurs gens. 

Or , durant icelle guerre , et pendant que ces 
besongnes se faisoient et conduisoient en cette ma- 
nière , le roy de France , le roy de Sécile, et avec 
eux plusieurs grands seigneurs , conclurent de se 
retirer en la ville deNancy-le-Duc , ce qu’ils firent; 
et ils y furent par assez long-temps, durant lequel 
ledit roy de France avoit assez souvent des nou- 
velles de son fils le dauphin et des seigneurs qui 
esloient ès Allemagne avec lui ; et luy estant de- 
dans icelle ville de Nancy, se mirent en son obéis- 
sance plusieurs places , villes et forteresses , tant 
sur les marches de Bourgongne , comme de Lor • 
raine et des environs, entre lesquelles en furent la 
cité d’Orville, Verdun , Espinal, Challencey, et au- 
cunes autres , dont la plus grande partie s’allèrent 
offrir et donnera luy de leur propre volonté et 
d’elles mesmes , sans à ce eslre contraintes ; les- 
quelles faisoient cela , soubs espérance d’estre con- 
duits , gardez et gouvernez , sous sa main , plus 
seurement et paisiblement qu’ils n’avoient accous- 
lumé d’eslre. Et chacun jour s’efforçoient et con- 
tinuoient les capitaines et gens de guerre du roy 
de France, de conquérir et approcher plusieurs 
forts qui esloientà ceux de ladite ville de Metz. Eu- 

tre les autres , ils prirent d’assaut , par vaillance et 
puissance d’armes, un fortcfiasteau nomméBeaufort. 

Alors estoit le principal chef des Irouppes du 
roy } Pierre de Brezé , séneschal de Poiclou , et 
avec iuy Poton de Saincte-Traille ; et si y estoient 
plusieurs autres. Durant lesquelles tribulations , 
ceux de ladite ville de Metz tinrent conseil en leur 
ville par plusieurs fois , pour sçavoir comment ils 
se pourroient conduire. Et disoieut aucuns d’eux , 
qu’il leur estoit de nécessité d’y avoir regard , et 
prendre provision là-dessus; car desjà ils voyoient 
leur pays en grande destruction , et qu’il le seroit 
encore plus , si remède n'y estoit mis. v 

Sur cela ils conclurent d’envoyer devers le roy , 
afin qu’il luy pleust leur octroyer aucune se tire té , 
afin qu’aucuns d’euxpeussent aller devers luy en 
la ville de Nancy , pour remonstrer aucunement 
leur intention et volonté ; sur laquelle requeste le 
roy leur octroya sauf-conduit, pour certain nombre 
de leurs gens, à aller devers luy en icelle ville de 
Nancy , durant certain temps , et de là retourner 
en leur ville. Sur quoy ils ordonnèrent aucuns dé- 
putez de par eux , qui se transportèrent en icelle 
ville de Nancy , en laquelle ils trouvèrent le roy 
de France estant en estât royal , accompagné du 
roy de Sécile, et de plusieurs autres princes , grands 
seigneurs , et gens de conseil. Là , par la bouche 
de l’un d’eux , il fut déclaré bien au long les causes 
pourquoy ils y estoient venus; entre lesquels il fut 
par eux dit , qu’ils estoient fort esmerveillés pour 

quelle cause, ne à quel titre le roy leur laisoit ainsi 
la guerre ; et que desja le pays ou la plus grande 
partie d’iceluy estoit destruite, sans cause raison- 
nable , considéré qu’ils n’estoient point de son 
royaume ne de sa seigneurie ; et aussi qu’ils n’a- 
voient oncques en leur vie fait aucune chose qui 
fust préjudiciable ou dommageable au roy , ne à 
aucun de ses prédécesseurs roys; mais au contraire, 
en tout temps, et spécialement pendant qu’il avoit 
esté en guerre avec le duc de Bourgongne et 
autres , ses adversaires , ils avoient receu et conforté 
ses gens et bienveillants en tout ce qu’ils avoient 
peu et sceu. Et remontrèrent en outre plusieurs 
causes qui leur sembloient eslre bien raisonnables , 
pour lesquelles le roy ne les debvoit ainsi traiter 
avec tant de violence. A la fin de laquelle propo- 
sition ils s’humilièrent devant luy', en offrant de 
luy faire tous les services et plaisirs qui leur se- 
roient possibles. 

Quand icelle proposition eut ainsi prins fin , 
maistre Jean Raboteau, président de la cour de 
parlement, par l’ordonnance et commandement 
du roy, reprint et récita la plus grand’ partie de 
leur susdite proposition bien au long, contre la- 
quelle il proposa et allégua plusieurs raisons , 
disant que le roy prouveroit suffisamment à l’en- 
contre d’eux, si besoin estoit , tant par chartes que 
chroniques et histoires , qu’ils esloient et avoient 
esté, de tout temps passé, sujets du roy, de ses 
prédécesseurs, et du royaume; et combien qu’ils 

s’en voulussent exempter, c’estoit en allant direc- 
tement contre l’autorité royale; et que ce n’estoit 
que fraude et déception qu’ils avoient trouvé et 
subtilisé d’eux-mesmes, durant les grands guerres, 
divisions et tribulations que le roy de présent , et 
ses prédécesseurs roys de France , avoient eu , 
passé long-temps, par fortune de guerre; et que le 
roy es toit bien adverty qu’ils esloient coustumiers 
de faire et trouver telles cautelles et cavillations, 
et comment , quand l’empereur d’Allemagne estoit 
venu aucunes lois ès parties de par deçà, à grande 
puissance et intention de les vouloir contraindre 
d’obéir à luy, pour leur defFense, ils se disoient 
lors estre nuëment dépendants du royaume de 
France et tenants de la couronne. Semblablement , 
quand aucuns roys, des prédécesseurs du roy de 
France, esloient venus pour les faire obéir à eux, 
ils se disoient lors estre de l’Empire et subjets de 
l’empereur; lesquelles fraudes et cavillations ne se 
doivent point souffrir, ne laisser passer soubs dissi- 
mulation par le roy. Mais en tant que telles fraudes 
et déceptions estoient vérifiées par justes et vrayes 
informations, le roy les debvoit contraindre par 
toutes rigueurs et par puissance d’armes, et les 
faire obéir à luy et à sa couronne ; et dévoient estre 
punis criminellement et civilement, de corps et de 
biens. 

Après qu’iceluy président eut dit cela, et que 
plusieurs autres besongnes eurent esté remonstrées 
bien au long et sagement, en la présence du roy. 

des princes , grands seigneurs et conseillers , qui là 
estoient, il les somma et requit, de par le roy, à 
ce qu’ils luy fissent obéissance, et luy rendissent 
la ville et cité de Metz, ainsi que faire le debvoient, 
et que tenus y estoient, par les raisons qu’il leur 
venoil de déclarer, ou autrement le roy y pour- 
voyait en telle manière, que ce sëroit exem- 
ple pour eux et leurs successeurs au temps adve- 
nir ; et qu’ils voulussent avoir considération et es- 
gard aux innombrables maux , pertes et dommages 
que le pauvre peuple avoit desjà soutenus par long 
espace de temps , et qu’il feroit encores , qui seroil 
la destruction totale de tout le pays; dont leurs 
consciences seroient grandement chargées et em- 
peschées envers Nos Ire-Seigneur, si tels maux se 
continuoient par leurcoulpe. 

Sur quoy iceux ambassadeurs requirent très in- 
stamment au roy d’avoir délay pour faire leur rap- 
port à ceux de la ville, de ce qu’ils avoient ouy , et 
qu’à leur pouvoir ils tiendroient la main, pour 
venir à un bon traité de paix, en telle manière, 
qu’en peu de temps, la colère du roy seroit ap- 
paisée, et qu’il seroit assez content d’eux. Laquelle 
requeste leur fut octroyée par le roy ; et par ainsi , 
ils partirent de là , et prinrent congé , pour cette 
fois, le plus gracieusement qu’ils peurent, et re- 
tournèrent en leur cité. Si lairay à parler de 
cette matière, quant à présent, à laquelle je re- 
tourneray en temps et lieu , et recommenceray à 
parler du dauphin, dont cy-dessus est laite men- 
tion. 

CHAPITRE IV. 


Comment le dauphin de France et toutte sa Compagnie retourna du 
secours du duc d’Autriche; et aussi d’autres matières. 

Au commencement de l’an mil quatre cent qua- 
rante et cinq , après que iceluy dauphin , fils du roy 
de France , et ceux de sa partie, eurent, par long 
espace de temps, continué la guerre au pays d’Alle- 
magne, et que le duc d’Autriche et autres sei- 
gneurs du pays furent, pour la plus grand’ partie , 
réconciliés avec leurs adversaires, par le moyen de 
l’empereur , qui , pour le repos de ses seigneuries , 
vassaux et sujets, s’y estoit fort employé, car il 
avoit envoyé plusieurs fois diverses ambassades 
très solennelles , èsquelles il y avoit des gens de 
grand’’ façon , sages et prudents , qui fort s’em- 
ployoient pour le bien public, tant par devers ice- 
luy dauphin , comme devers les seigneurs dessus 
dits; quand donc toutes les besongnes et les dis- 
cords sus mentionnés eurent esté bien traités et 
remises en la douceur , d’ung costé et d’autre, le 
dauphin conclud et se disposa de retourner en 
France,; et, en partie, parles mesmes passages, 
marches et pays qu’il avoit tenus en y allant, il 
s’en revint jusques à Monlbeliart, où il séjourna 
par quelque peu de jours. A son départ , il y laissa 

garnison de ses gens, jusques au nombre de cinq 
cents combattants , ou environ ; desquels fut laissé 
chef et capitaine Joachim Rouault. De là, parles 
marches de Bourgongne, il tira devers le roy de 
France, son père, lequel enfin il trouva. Et par 
luy et ceux de la cour il fut receu et festoyé très 
joyeusement; et aussi le furent les seigneurs et 
capitaines qui esloient avec luy , quy avoient beau- 
coup souffert; car, durant le temps de son retour, 
et avant qu’il fut dehors d’iceluy pays d’Allema- 
gne, il y eut plusieurs de ses gens qui eurent de 
très grands affaires; et, nonobstant que les que- 
relles pour lesquelles il y estoit allé fussent, ainsi 
que dit est, appaisées , si y avoit-il plusieurs haul- 
saires ( hommes déréglés), et autre grand nom- 
bre de paysans des gens du pays , qui faisoient à ses 
gens très forte guerre , et qui les tuoient et des- 
troussoient quand ils les pouvoient trouver et at- 
teindre en aucuns passages escartés : le semblable 
ne manquoient pas de faire les François , quand ils 
les rencontroient à leur advantasre. 

O 

Il me fut mesme certifié, sur cette besongne , 
par aucuns nobles et plusieurs gens dignes de foy, 
qui avoient esté en ce voyage soubs et en la com- 
pagnie dudit dauphin, qu’il y demeura des siens, 
depuis son entrée audit pays jusques à son retour, 
mille hommes de guerre, ou plus, tous gens de 
bonne estoffe, sans les houspouilliers , fourragers , 
et autres gens de petit estât , desquels il y eut très 
grand nombre. Mais, à la vérité, iceux François 

leur firent et portèrent,, par plusieurs fois, de . 
grands dommages; et rie s’osoient ceux du pays 
bonnement trouver devant les François , en plain 
champ, ni en bataille arrestée; mais seulement 
prenoïent-ils grand* peine à les attrapper et trou- 
ver ès passages estroits et serrés dudit pays*. 

Après que le dauphin et sa compagnie furent 
retournés , comme dit est , devers le roy , ses gens 
s’entretinrent, par grosses compagnies, sur les 
marches de Lorraine, de Bourgongne et de Bar- 
rois ; entre lesquels il y eut aucuns capitaines qui 
se logèrent en un gros village, dans le pays de 
Bourgongne, duquel pays le seigneur deBlamont , 
maresçhal de Bourgongne, avoit la garde de par le 
duc; lequel, incontinent qu’il sceut que lesdits 
capitaines et leurs gens estoient logés en iceluy 
village, il se mit sus, avec une grosse ^puissance 
de Bourguignons , et les alla assaillir et leur courir 
sus : là il y eut une très grosse destrousse, et des 
gens bien battus d’ün costé et d’autre , de quoy le 
dauphin ne fut pas bien content. , 

Pendant le temps que telles bésongnes se fai- 
soient , et qu’icelles compagnies s’enlretenoient 

ainsi , ceux de ladite ville de Metz estoient en plu- 

« ♦ * 

sieurs pensées et tribulations, et tenoient plusieurs 
conseils et assemblées dedans leur ville. Finale- 
ment , ils conclurent de renvoyer devers le roy de 
France, qui estoit encores en la ville de Nancy, 
afin d’obtenir et d’avoir sauf-conduit et seureté 
pour certain nombre des leurs, pour aller et venir 

devers luy; ce qu’ils firent : et il leur fut ainsi 
octroyé de par le roy ; car ils ne désiroient qu’a- 
voir et conclure un traité avec luy; et ne leur 
chaloit plus , pourveu que par argent ils pussent 
obtenir sa bonne grâce. Lequel sauf-conduit estant 
ainsi apporté à ceux de Metz y ils choisirent pour 
leur ambassade des gens de bonne façon , en nom- 
bre compétent , auxquels ils baillèrent pleine puis- 
sance et charge générale de négocier et traiter 
par-devers le roy de France , pour le bien de ladite 
ville et du pays , selon et en la meilleure forme 
et manière que faire se pourroit. Lesquels ambas- 
sadeurs partirent d’icelle ville, et tirèrent devers 
le roy, auquel ils firent plusieurs propositions et 
remonstrances, sur lesquelles il fut, par le conseil 
du roy, fort contesté et débattu , et, par chacune 
des parties, répliqué et dupliqué. 

Finalement, la conclusion fut telle, que le rov 
demeura content d’eux; à telle condition, que 
ceux de ladite ville luy rendroient tous les prison- 
niers que, durant la guerre, ils avoient pris de ses 
gens, francs et quittes, avec tous leurs scellés et 
ostages, si aucuns en avoient; et de plus, qu’ils 
luy payeroient une très grosse somme de deniers , 
pour récompense des frais et despens qu’il avoit 
faits, afin d’entretenir son armée contre eux, de- 
puis la sommation sus-mentionnée par luy à eux 
faite. Mais quand ce vint au jour que lesdits pri- 
sonniers, dont il y avoit grand nombre, dévoient 
estre délivrés, il en fut trouvé assez peu; car, à 

chaque fois qu’ils les a voient pris, ils les avoienl 
noyés. secrètement, ou au moins la plus grand’ 
partie ; au sujet de quoy , les gens du roy , cela 
estant venu à leur connoissance, furent très mal 
contents d’eux. Néanmoins la chose demeura à ce 
poinct, et n’y sceurent avoir sur ce aucune autre 
provision ny remède. 


CHAPITRE Y. 


Comment la'duchcssc de Bouvgoïigne fut devers le roy Charles, en la 

à 

ville de Cliâlons^ et de la convention quy y fut faicte ; et autres 
choses., 

I 

En ce mesme an , mil quatre cent quarante et 
cinq, après les traités dessusdits accomplis, comme 
dit est , le roy estant encore à Nancy-le-Duc , avec 
plusieurs grands seigneurs, tantdeson sang, comme 
autres, et fort grande noblesse de chevaliers et 
escuyers , comme aussi de dames et damoiselles , 
entre lesquelles estoient lareyne de Secile , la du- 
chesse de Calabre, et autres en grand nombre, 
plusieurs grands et solennels esbattemenls y furent 
faits, tant de danses, joustes , boires, mangers, 
comme autres divertissements et récréations, et 
cela par plusieurs journées; auxquelles un certain 
jour entre les autres , le roy de France jousta en 
personne, lequel éloit lors paré des armes de Lu- 
zaingn; et messire Charles d’Anjou, son beau-frère. 


J 

portait pour ce jour les armes d’Arragon. Il fai- 
soit fort beau voir les noblesses et riches parements 
qu’avoient iceux seigneurs et autres qui estoient, 
de leur compagnie, avec lesquels se trouvaient 
assez souvent auxdites joustes messi^ Louis de 
Luxembourg, comte de Saint-Paul , en fort bel 
arroy , qui aucunes fois, à la fin d’icelles, avoit 
le plus de renommée et réputation d’avoir le mieux 
fait, et emportoit le prix des dames pour le mieux 
joustant. 

D’autre part, le roy de Sicile, qui se trou voit 
lors en son pays, festoyoit de jour en jour le roy 
de France et les autres seigneurs de sa suite, de 
tout son pouvoir , et s’efïbrçoit continuellement de 
rencontrer diverses manières de nouveaux jeux et 
esbattements , afin de complaire davantage au roy 
et à son beau nepveu le dauphin. Mesmement il se 
trouvoit assez souvent en personne aux dessusdites 
joustes, et avec lui des seigneurs et gentilshommes 
de cesdits pays , en nombre compétent pour rc- • 
cevoir tous venants : auxquelles joustes allèrent, 
de l’hostel du duc de Bourgogne , le seigneur., de 
Genly et Jacques de Lalain qui , de plusieurs sei- 
gneurs, furent receus très agréablement, et jous- 
tèrent avec les autres , par si bon arroy et si belle 
contenance, que de plusieurs des daines là pré- 
sentes, ils acquirent grande louange et estime. 
Quant est des banquets qui souvent se faisoient, 
on y estoit servi de divers et somptueux mets 

en tant de manières différentes, qu’ils estoient 

*+ ■ 

inestimables. Toutes ces besongnes estant ainsi 
faictes, après que le roy eut là séjourné par assez 
long espace de temps, il tira hors dudit pays, et 
s’en vint en la cité de Chaalons en Champagne, 
auquel lie^il séjourna durant long temps. 

Là venoient de divers pays des seigneurs et am- 
bassadeurs en très grand nombre, entre lesquels 
y fut envoyé, de par le duc de Bourgongne , la du- 
chesse sa femme, très honorablement accompagnée 
de quantité de chevaliers, escuyers, dames, da- 
moiselles, gens de conseil et autres ; et y alla sur 
l’intention de traiter avec leroy d’aucunes beson- 
gnes advenues depuis la paix d’Arras jusques à 
présent , entre les gens et les pays d’entre eux , 
sur lesquelles on craignoit que des rigueurs et des 
dissensions ne s’esmeussent d’un closé ou d’autre, 
au préjudice des dessusdils roi de France et duc 
de Bourgongne , et de leur pays et subjets* Elle y 
vint aussi pour semlable cas , afin de négotier 
avec le roy de Sicile sur aucunes grandes affaires 
qu’ils avoient l’un envers l’autre, à cause des pro- 
messes, scellés, villes, forteresses, pleiges et cau- 
tions qu’il avoit baillées audit duc, pour l’acquit et 
rédemption de sa prison, autres fois déclarée ; pour 
lesquelles choses il s’estoit par plusieurs fois assez 
complaint, et de jour en jour se complaignoit, tant 
envers le susdit roy de France et le dauphin son nep- 
veu , comme autres grands seigneurs, en donnant 
partout à entendre qu’on l’avoit traité, et qu’on le 
traitoit encore trop rigoureusement , et que le roy 

ne deboil aucunement souffrir cela, mais y deboit 
pourvoir par son authorité et sa puissance, at- 
tendu que tous deux estoient si prochains de son 
sang. 

Or, comme il estoit lors assez commune renom- 
mée , ledit roy de Sicile et autres seigneurs de sa 
partie estoient assez enclins et désireux qu’on 
eommençast derechef la guerre contre iceluy duc 
deBourgongne.Ily en avoit d’autres qui doubtoienf 
et pesoient fort sur cette affaire, et lesquels, quand 
on estoit en lieu où cela se mettèit en avant, al- 
léguoient plusieurs raisons qui seroient trop lon- 
gues à déclarer, par lesquelles ilssoustenoienl qu’on 
devoit dissimuler là-dessus, et s’abstenir de recom- 
mencer cette guerre ; et celui qui plus l’excusoit 
en tous les rapports qui s’en faisoient , c’estoit la 
personne meme dü roi de France, qui ne vouloit 
aucunement qu’on procedast rigoureusement 
contre lui, mais estoit content qu’en toutes ses 
affaires, ses officiers se conduisissent le plus cour- 
toisement que faire le pourroient. Néanmoins, en- 
core que les rigueurs et mescontentements des- 
susdits estoient pour ce temps là assez fréquents, 
selon les paroles et l’opinion du monde, ladite 
duchesse de Bourgongne ne laissa d’eslre receue 
et festoyée très honorablement, tant du roy de 
France et de la royne sa femme, que des autres 
seigneurs et dames en général. En sa compagnie 
estoient sa belle nièce, fille du duc de Gueldres , 
âgée de quinze ans ou environ ; la comtesse d’Es- 

tampes , et grand nombre d’autres dames et da- 
inoiselles; Adolf, fils du duc de Clèves , nepveu 
d’iceluy duc deBourgongne i le seigneur de Char- 
gny , les seigneurs de Créquy, de Humières ; mes- 
sire Guillaume le Josne , seigneur de Contay, et 
pour gens de conseil , l’évesque de Verdun , 
maistre Philippe Maugart , chevalier en lois , avec 
autres gens de grande authorilë, dont la compa- 
gnée pouvoit eslre en tout de trois à quatre cents 
chevaux, qui tous en bon ordre furent logés, chacun 
selon son estât , par les fourriers du roy. 

Après la venue d’icelle duchesse , certains jours 
ensuivant, s’assemblèrent les gens du conseil de 
chacune des parties, c’est 5 sçavoir du roy de 
France et du duc de Bourgongne, par plusieurs 
journées, où par meure délibération furent faites 
de chaque coslé diverses re monstrances, demandes 
et ouvertures sur les différends qui estoient, tant 
d’une part que d’autre, en très grand nombre et 
de grand poids ; et n’y avoit celuy des deux costés 
qui ne se x dist grandement intéressé et oppressé 
depuis la dessusdite paix d’Arras : mais nonob- 
stant cela, après que par plusieurs journées ils 
eurent ainsi débattu l’un contre l’autre toutes les 
besongnes et articles qui par eux avoient esté mis 
avant ,. finalement ils vinrent à une conclusion ; et 
terminèrent ces différends assez doucement lesdites 
parties; sauf que sur aucuns desdils articles , qui 
louchoient certaines violences faites, aussi bien 
d’un costé que d’autre, il fut ordonné qu’ils se- 

roient mis en rapport de justice, pour en faire 
l’aison à ceux qui le voudroient ainsi requérir, de 
quelque parti qu’ils Tussent. 

Cette affaire estant ainsi parachevée, pareille- 
ment se rassemblèrent derechef par plusieurs fois 
les gens du roy de Sicile dessusnommés et dudit 
duc de Bourgongne , avec lesquels estoit aucunes 
fois la duchesse sa femme , assistant en plein con- 
seil ; auquel, comme dessus, furent laites plusieurs 
requestes et demandes de la part d’iceluy roi de 
Sicile, tendantes à celle fin d’estre quitte d’au- 
cunes grosses sommes de deniers, se montant de 
trois à quatre cents mille escus , ou plus, aux- 
quelles le duc de Bourgongne le disoit estre obligé 
envers luy; et outre ce, requéroit que ses vi i les 
et forteresses que détenoitencore ledit duc, luifus- 
sent rendue . 

Sur lesquels différends, furent tenues plusieurs 
assemblées par les conseillers de ce roy de Sicile et 
ceux de ladite duchesse, pour son seigneur et 
mary, auxquelles ces deux parties furent par di- 
verses fois en grand discord l’une contre l’autre ; 
car un chacun d’eux se lenoit fort et résolu en leurs 
traités : mais ce nonobstant, à la requesle et en 
laveur du roy de France, qui en requit beaucoup 
la duchesse de Bourgogne, ainsi que la royne de 
France fit le semblable , de laquelle ce roy de Si- 
cile estoit frère, ils parvinrent et conclurent de 
faire un traité final et amiable l’un avec l’autre, 
Jequelcelle duchesse accorda et promit de faire ra- 

lifîer à sondit seigneur et mary , avec le susdit roy 
de Sicile, auquel en son nom elle remit et quitta 
pleinement très grande somme dedeniersjeri quoy, 
('omme dit est cy-dessus, il estoit tenu et obligé en- 
vers icelui duc, pour sa prise en la bataille de Bar- 
rois; et outre ce, furent acquittés tous les scellés et 
obligations qu’avoient baillés à celle cause plu- 
sieurs seigneurs du party dudit roy. Et si fut -il 
en outre ordonné et arrêté, que ses villes et for- 
teresses de Neufchastel et Clermont lui seroient 
rendues. 

Moyennant lesquels traités et accords dessusdits, 
le mesme roy promit et accorda réellement de 
bailler audit duc de Bourgongne, ses lettres de con- 
firmation , ratification et approbation de toutes les 
choses par luy singulièrement promises , passées 
et accordées , et par le traité de sa délivrance , se- 
lon le contenu des lettres sur ce faites , et en tout 
par la plus seure et meilleure manière que faire se 
pourroit; ce qu’il promit mesmement de faire pas- 
ser et approuver par le duc de Calabre , son fils 
aisné , afin que tout cela se fist en plus grand’ sen- 
reté. Au surplus , il promit de payer et contenter , 
jusquesà pleine satisfaction , les capitaines et soul- 
doyers quiestoient, au nom du duc de Bourgongne, 
en ses villes et forteresses de Neufchastel en Lor- 
raine , et de Clermont en Argonne , de tout ce qui 
leur estoit deu pour la garde d’icelles , jusques au 
jour de leur parlement , et qu’il les feroit conduire 
seurement par ses gens , si avant qu’ils seroient en 

lieu seur, de l’obéissance dudit duc de Bourgongne. 

Tout ce que dessus estant ainsi conclu, arresté 
et accordé par les deux parties et les gens de leur 
conseil , furent prises les seuretés et mises par es- 
crit , tant d’un costé comme de l’autre, au mieux 
et le plus intelligiblement que faire se pouvoit ; et 
jura le roy dessus nommé , en parole de roy , de 
les entretenir à tousjours. Pareillement le jura 
ladite duchesse , et promit de le faire entretenir et 
ratifier, de son pouvoir, au duc son seigneur et 
mary. 

Durant lequel temps, et que la duchesse esloit 
audit lieu de Chaslons, où elle séjourna , en traitant 

les besongnes dessusdites , par l’espace de 1 

ou environ , il y avoit assemblée de grand’ quan- 
ti té de noblesse et seigneurie de divers pays, comme 
dit est cy-desssus; entre autres, y esloit, qui par cy- 
devant n’est point desnominé, le comte de Foix, en 
très bel estai; lequel estoit lors , suivant le récit 
de plusieurs qui le virent , d’assez jeune âge , beau 
chevalier, qui bien sçavoit sa manière , et qui, en Ire 
les autres , accompagnoit souvent la dessusdite du- 
chesse de Bourgongne en ses affaires et visites. 

Or se faisoient très fréquemment des jousles et 
autres esbattements , dedans le marché d’icelle 
ville; auxquels se trouvoientde jour en jour plu- 
sieurs grands seigneurs , chevaliers et escuyers en 

fort ndble arroy , bien parés de diverses manières 
de couleurs el riches parements, lesquels désiroient 
tous d’acquérir de l’honneur, et le prix , et l’es- 
time et louange des dames. Entre les autres , y es- 
toit souvent veu el remarqué , un gentil escuyer 
de l’hostel du roy de France, nommé Louis de 
Btieil. 

Quant au comte de Sainct- Paul et au comte de 
Chargny, ils s’y trouvoient assez continuellement, 
en fort riches habillements ; et y avoient grand 
bruit et renommée de tous ceux qui les voyoient. 
Semblablement le faisoient plusieurs autres che- 
valiers et escuyers , qui estoient au roy dessus- 
dits et à d’autres seigneurs ; bref, un chacun d’eux 
s’efforçoit journellement d’estre le plus richement 
habillé , en venant sur les rangs. Si durèrent ces 
esbattements assez long espace de temps. Enfin , 
après que la dessusdite duchesse eut fait et ac- 
comply toutes les besongnes et affaires pour les- 
quelles elle estoit venue , et aussi qu’elle eut pris 
congé du roy de France , de la royne , et des autres 
seigneurs etdames , quia son départ s’offrirent à 
elle très amiablement , et qui l’avoient par plu- 
sieurs fois visitée, tant en son hostel comme ail- 
leurs , assez honorablement, elle partit de là ac- 
compagnée de ceux qu’elle avoit amenés , réservé 
maistre Philippe Maugart , dessus nommé, qui là 
cependant estoit mort de maladie naturelle; et par 
plusieurs journées elle s’en retourna en son pays , 
devers le duc de Bourgongne soudit seigneur et 

mary , lequel elle trouva à Bruxelles en Brabant , 
là où estant ainsi retournée , assez tost après , elle * 
l’advertit de tout ce qui par elle avoit esté traité , 
sur les matières pour lesquelles elle esloit allée au 
susdit voyage ; lequel duc estant bien adverty et 
instruit d’iceluy traité, il luy sembla sur aucuns 
points estre grandement intéressé , et que c’estoit 
à son dommage et préjudice. Néanlmoins il s’eri 
c ontenta assez courtoisement , et eut bien pour 
agréable tout ce qui avoit esté fait et appointé en 
ceste affaire , par ladite duchesse sa femme et les 
gens de son conseil , en promettant d’accomplir et 
entretenir les traités et accords faits et passés , selon 
leur forme et teneur. 


CHAPITRE VI. 


1 

Comment le roy Charles mist provision sur le faict de scs gens de 

guerre. 

\ 

t 

En Pan mil quatre cent quarante et cinq dessusd il, 
le roy de France , durant son séjour audit lieu de 
Chaalons, list, par plusieurs et diverses fois, assem- 
bler les gens de son conseil, en grand nombre, tant 
en sa présence, comme ailleurs, pour avoir advis, 
délibération et conclusion sur au leu nés grandes et 
importantes affaires, qui Louchaient beaucoup le ré- 
gime et la police de son royaume; lesquels , long- 

temps auparavant , luy et aucuns de son privé con- 
seil , avoient entendu et fait plusieurs diligences 
suriceux , pour les mettre et mener à fin ; mais , 
spécialement louchant le fait de sa guerre et de ses 
gens d’armes , il désiroit de tout son cœur qu’une 
bonne ouverture et manière fust trouvée, par la- 
quelle les gens de guerre, qui estoient à luy , 
fussent payés et soudoyés en nombre compétent, 
et mis et assis ès villes et forteresses de sondit 
royaume, où bon luy sembleroit, et que tous autres 
pillards, robeurs et méchantes gens, dont il y avoit 
grand’ quantité d’inutiles, et qui ne sçavoient et ne 
faisoient autre chose, sinon que destruire, roberet 
piller ses vassaux et propres subjets, fussent chassés 
et empeschés de ces violences , et qu’il leur fustdit 
et ordonné qu’en peu de jours ung chacun d’eux , 
sur peine capitale , se retirassent et retournassent 
aux lieux d’où ils estoient, et qu’ils se re- 
missent à labourer et faire leur meslier , chacun 
selon son état ; laquelle manière et ouverture des- 
susdite , fut par plusieurs fois pratiquée et mise 
avant, en la présence du roy , comme dit est , où 
estoient avec luy plusieurs grands seigneurs de son 
sang et autres nobles hommes , gens de conseil et 
capitaines de grand’ authorité, lesquels, chacun à 
leur tour , quand il en estoil enquis et qu’il luy en 
esloit demandé , en respondoient suivant leur advis 
et entendement , et selon qu’il leur sembloit bon 
estre et devoir eslrc fait pour le mieux. 

Or, bien s’accordoient la plus grande partie, que 

si on en pou voit venir à chef , ce seroit chose 1res 
honorable, profitable et utile pour le rov et son 
royaume, et aussi pour tous les autres seigneurs 
cTiceluy; mais plusieurs d’ailleurs doutoient sur 
cette besongne deux choses : la première estoit , 
que si les dessusdits gens de guerre , du moyen et 
pl us petit estai, qui esloienten bien grand nombre et 
en plusieurs compagnies, enteridoientles nouvelles 
de cette réforme qu’on vouloit faire, ils se pour- 
roient mettre ensemble d’eux-mêmes , sous aucuns 
' capitaines de légère volonté , en si grand’ puis- 
sance et quantité V qu’à grand’ peine leroy, ses 
princes et bienveillants pourroient venir à bout de 
Jes defFaire etesloigner dudit royaume. Et, comme 
aucuns dudit conseil disoient , le pareil avoit bien 
autres fois esté veu , du temps du roy Charles-le- 
Riche, tayon (ayeul) de celuy de présent, quand 
les grands compagnies régnèrent en France assez 
longuement, comme il se trouve ès histoires faites 
de ce temps-là. 

Le second doute provenoit de ce qu’aucuns re- 
monstroient r que le roy estoit très afïbibly et di- 
minué de ses finances et revenus, par le moyen des 
guerres qu’il avoit longuement soustenues contre 
ses adversaires ; qu’aussi ses pays , villes et subjets , v?| 

en divers lieux de son royaume, estoient en grand* 
ruine et pauvreté , parquoy il estoit impossible d en 
tirer et avoir grands finances , pour payer les sou- 
doyers dont dessus est fait mention , que ce ne fust 
à la totale destruction desdils pays et subjets. Il y 




Digitized by Google 


(M45) 


t 


46 CHRONIQUES 

I 

en avoit d’autres, qui disoient beaucoup d’autres 
raisons assez considérables. 

Or, tous ces débats et remonstrances, qu’un cha- 
cun d’eux faisoit ainsi à son tour, le roy les oyoit 
volontiers , et les avoit bien pour agréables ; et de 
luy-mesme il y respondoit aucunes fois , en décla- 
rant aucunes raisons , pouroster les difficultés et 
doutes cy-dessus déclarés ; car il avoit cette be- 
songne fort à cœur, dès il y avoit long temps. Si 
se trouvoient fort souvent avec luy , auxdits con- 
seils , son fils le dauphin , le roy de Sicile , le duc 
de Calabre son fils , messire Charles d’Anjou , le 
comte de Richemont, connestabîe de France , les 
comtes de Clermont, de Foix, de Saint-Paul, deTan- 
carville et de Dunois , et avec eux encore grand 
nombre de conseillers , tant ecclésiastiques comme 
séculiers. Et pour en mieux venir à bout , furent 
chargés aucuns d’iceux seigneurs, de par leroy, 
de parler secrètement à aucuns des principaux qui 
avoient la conduite des gens de guerre , dont la 
plus grand’ partie estoient aux susdits seigneurs , 
afin de scavoir leur intention sur les cas dessusdits, 
et aussi afin qu’ils persuadassent leurs compagnons 
à condescendre au bon plaisir du roy et de son 
grand conseil. Lesquels capitaines firent aux- 
dits seigneurs assez courtoise response ; et bien y 
avoit raison , car on leur avoit promis qu’ils se- 
roient des mieux et premiers pourveus. Cela fut 
une autre fois rapporté par ceux qui en avoient 
la charge , au conseil royal , qui se tenoit le plus 

fréquemment dans le cliasteau de Serre , à une 
grand' lieue de distance.de Chaalons, où la per- 
sonne du roy estoit logée; et appartient iceluv 
cliasteau à l’évesque d’icelle ville deChaalons. Si fut 
derechef ceste matière, qui estoit d’un grand poids, 
miseen avant dans le conseil, où elle fut, comme au- 
trefois, débattue assez longuement, pourvoir com- 
ment cela se pourroit conduire, à l’honneur et profit 
du roy, et de son royaume. Finalement, par meure et 
grand* délibération , ils conclurent tous ensemble, 
avec le roy , deluyayder et de s’employer à mettre 
celle besongne à exécution, et de l’entretenir de 
tout leur pouvoir. 

Alors il fut ordonné , tant par le roy que par 
les dessusdits du conseil , qu’il y auroit quinze ca- 
pitaines , lesquels auroient chacun sous eux cent 
lances ; et que chacune lance seroit comptée à gages 
pour six personnes , dont les trois seroient archers , 
et le quatriesme coustillier , avec l’homme d’armes 
et son page ; lequel homme d’armes accompagné, 
luy sixiesme , comme dit est , auroit de gages , 

pour chacun mois 1 francs , monnoye 

royale, et seroient mis et distribués par provinces 
et diocèses , en divers lieux du royaume, par les 
bonnes villes ; et si scauroit un chacun desdits ca- 

O 

pitaines son lieu et sa retraite, et où luy et ses 
gens devroient estre et avoir leur rendez-vous. 
Outre ce , il fut ordonné qu’ils prendroient et se- 
roient payés de leurs gages , tant sur les bonnes 

villes comme sur le pial pays , et qu’il y auroit 
certains commis par les bailliages , séneschaussées 
et prévostés , qui recevroient et payeroient les 
sommes dessusdiles, et en rendroient compte aux- 
dits capitaines en tant et lieu , au temps et sui- 
vant' que leur charge pourroit monter* Lesquels 
capitaines furent, par le rqy et les seigneurs du 
conseil , esleus et desnommés , et aussi mandés en 
la présence du roy ; et là , leur fut dit et ordonné 
qu’ils gardassent et entretinssent estroitement , 
tout autant qu’ils craignoient de tomber dans l’in- 
dignation du roy et des seigneurs dessusdits , les- 
diles ordonnances , et qu’ils ne lissent ne souffris- 
sent eslre fait par leurs gens aucuns dommages ne 
violence aux marchands , laboureurs , ne à autres , 
de quelque estât et condition qu’ils fussent* Ils en 
ordonnèrent ainsi, pour la crainte qu’ils avoient 
qu’iceux dommages ne retournassent , comme par 
le passé , sur le pauvre peuple ; et enjoignirent à 
ces. chefs et officiers de ne prendre avec eux que 
gens dont ils fussent bien seurs , et dont ils peus- 
sent rendre bon compte. 

Tout cela estant ainsi fait , il leur fut baillé par 
escrit les lieux où ils dévoient aller , et ce qu’ils 
avoient à faire. Bref, en ensuivant cet ordre ainsi es- 
tably, après qu’iceux capitaines se furent fournis de 
ce qu’il leur falloit de gens , et qu’ils eurent choisi , 
de tout leur pouvoir, entre toutes leurs compagnies, 
les plus experts et les mieux habillés , jusques à 
leur nombre limité , il fut , comme dit est cy-des- 
sus, ordonné que tous les autres, c’est à seavoir 

ceux qui n’esloient point gagés se retirassent hast i- 
vement et sans délay , ès pays d’où ils esloient ori- 
ginaires , sans piller ni desrober lepauvre peuple ; 
ou autrement , si ainsi ne le faisoient , on y pour- 
voiroit , el en feroit-on justice comme de gens aban- 
donnez , et sans adveu. Et pour mieux y pourvoir , 
furent envoyez en plusieurs bailliages certains man- 
dements royaux aux officiersservants à cetemploy; 
lesquelles ordonnances et commandements estant 
venus à la connoissance d’iceux , ils s’en allèrent 
incontinent en plusieurset divers lieux , et s’espan- 
dirent, sans s’entretenir par ensemble; tellement 
que dedans les quinze jours ensuivant , on n’en- 
tendoit plus aucune nouvelle d’eux dans tous les 
pays du roy. 

Pour le regard des quinze capitaines , dont des- 
sus est faite mention, quand ils furent mis et distri- 
buez comme dit est cy-dessus , avec tous leurs 
gens , par les provinces , diocèses , bailliages , sé- 
neschaussées et prevostez du royaume , ils com- 
mencèrent à se conduire , gouverner et entretenir 
par les bonnes villes , très doucement et courtoise- 
ment , sans plus faire, ne souffrir eslre fait par 
leurs gens, aucune violence ou rigueur aux bour- 
geois et manants d’icelles, ne aussi aux marchands 
et laboureurs du plat pays. Que si d’adventure il ad- 
venoit qu’aucuns d’iceux fissent le contraire , el 
que la plainte en vinst à iceux capitaines, aussitost 
et sans délay , il les faisoient punir et chasticr à 
toute rigueur ; et de plus , ils faisoient restituer à 

Mokstrklet, T . X . — Chr. de Math, de Corssr. / 

c eux quiavoient souffert aucuns dommages, ce qui 
leur pouvoit avoir este pris. 

Or , bien quele nombre des dessusdits gens de 
guerre ainsi gagez et conservez , comme dit est , se 
rnontast environ à neuf ou dix mille chevaux , si es- 
toient-ils , par les bonnes villes , en assez petit nom- 
bre ;car il n’y en avoitàTroyes ,Cliaalons, Rheims, 
Laon , ou autres villes semblables , en chacune que 
vingt, vingt-quatre ou trente, selon la grandeur 
et la puissance d’icelles ; parquoy ils ne pou voient 
estre assez puissants pour pouvoir prendre aucune 
inaistrise ny hauteur sur les dessusdits bourgeois 
et manants. Outre quoy ,les officiers royaux et les 
justiciers ordinaires avoient un singulier esgard 
sur eux et sur leurs comportements , pour observer 
s’ils ne commet troient point quelques fautes , de la 
punition desquelles leurs capitaines n’en fissent pas 
bien le devoir. 

D’autre part , il y avoit certains autres commis 
exprès de par le roy , qui les voyoienten leurs ha- 
billements , passer aux monstres assez souvent , afin 
qu’ils s’entretinssent comme il appartenoit , sans 
vendre ni perdre leurs chevaux et harnois; et quand 
il défailloil quelqu’un d’eux par mort ou autre- 
ment , aussitost un autre estoit mis et substitué en 
son lieu. Mesrne il yen avoit plusieurs qui, à leurs 
despens, suivoient assez longuement les capitaines, 
sur l’espérance de parvenir à leur rang et d’y estre 
enrôliez , quand le cas adviendroit ; et encore leur 
falloit-il souvent rechercher , par grands moyens 


(:445) DE M A T H I E l) D V, C O U S S Y. 5 L 

et notables recommandations , d’y estre admis. 
Que s’il avenoit qu’il survins! au roy aucunes affai- 
res , en quelque lieu que ce fust de son royaume, 
il envoyoit tout aussilosl aucuns de ses messagers 
devers lesdits capitaines , ou. aucuns d’iceux ; et 
incontinent , sans aucun délay , en peu de jours ils 
tiroient et se rendoient devers lui , ou ès lieux 
où il les Youloit : par ainsi , se trouvoil-il pourveu 
de bon nombre de combattants , et bien en point , 
assez soudainement , avec l’ayde de ses princes , de 
sa chevalerie et dè sa noblesse. 

Enfin , tout ce que dessus est dit estant parfait 
et accomply en la manière dessus déclarée , et après 
que toutes sortes de gens de guerre se furent re- 
tirez et mis en bon ordre et conduite , comme 
dit est , les marches et pays du royaume en devin- 
rent plus seurs , et mieux en paix , dès dedans 
deux mois ensuivans , qu’ils n’avoient esté trente 
ans auparavant. Si sembla à plusieurs marchands , 
laboureurs et populaires, qui de long-temps avoient 
esté en grandes tribulations et excessives afflictions, 
par le moyen des guerres, que Dieu, nostre créa- 
teur , principalement les eust pourveus et remplis 
de sa grâce et miséricorde. Ensuite de quoy , de 
plusieurs endroits du royaume commencèrent les 
marchands de divers lieux , à traverser de pays à 
autre , et à exercer leurs marchandises , et faire 
leur négoce et commerce. Pareillement les labou- 
reurs et autres gens du plat pays-, qui avoient esté 
de long temps en grande désolation , s’efforçoienl 

de tout leur pouvoir à labourer et réédifier leurs 
maisons , édifices et habitations ; et avec cela , à 
défricher et dessarler ( labourer ) leurs terres , vi- 
gnes et jardinages , très diligemment ; et tant en 
cela continuèrent, avec l’aide des seigneurs, gen- 
tilshommes etgensd’égiise, souslesquelsilsavoient 

le leur, que, pour le comprendre en peu de mots , 
plusieurs villes et pays, qui long-temps auparavant 
avoient esté comme non habitez , furent remis sus 
et repeuplez ^ssez abondamment ; et nonobstant 
qu’icetix eussent grande peine et endurassent beau-., 
coup de travail en ce faisant , si se tenoient-ils pour 
bien heureux quand Dieu leur faisoit cette grâce , 
qu’ils demeuroient paisibles en leurs lieux , ce que 
faire n’avoient pu la plus grande partie de leur vie. 



CHAPITRE VII. 


Comment le comte d’Armagnac fïst sa requeste au roy Charles qu’il 
fist justice ; et depuis requit , au lieu d.’icellc, miséricorde ; el du 
trespassement de madame la dauphine. 


Or convient il parler d’autres besongnes qui, 
audit an mil quatre cent quarante et cinq, furent 
mises en avant durant le temps que le roy estoit en- 
core à Chaalons avec toute la seigneurie sus men- 
tionnée; car de jour en jour y survenoient ambas- 
sadeurs et autres gens de plusieurs pays, qui avoient 

de grandes affaires à traiter et négocier auprès de 
lu y; entre lesquels y vinrent des députez du comte 
d’Erminac, qui, par plusieurs fois, firent requeste 
au roy , et aux seigneurs de son conseil , à ce qu’ils 
peussent avoir audience , afin de remonslrer au- 
cunes choses, de par ledit comte, pour lesquelles 
ils estoienl là venus: ce qui leur fut accordé. Et 
eurent un jour assigné, auquel le roy se trouva en 
personne, bien accompagné de seigneurs et gens 
de conseil , là où , par la bouche de l’un d’iceux , il 
fut déclaré et rapporté bien au long de tous les 
affaires d’iceluy comte; et comment, sans cause 
raisonnable , on l’avoit accusé envers le roy et 
mis en son indignation , dont il avoit eu et avoit 
encore de grands intérests et dommages, parce que 
le roy avoit envoyé , il y avoit desjà du temps , son 
fils le dauphin , accompagné de plusieurs gens de 
guerre, et en grand nombre, qui le prirent et ar- 
reslèrent en sa ville de l’Isle-Jourdain , en per- 
sonne, et aussi grande partie de ses biens, avec 
aucuns de ses gens et vassaux. Et nonobstant qu’i- 
celuy comte eust depuis, par diverses fois, fait faire 
requeste à ce qu’il peust eslreouyen ses défenses 
et excuses , et qu’on lui adininislrast et fist justice , 
néantmoins, jusques à présent, il n’y avoit pu 
eslre receu , mais avoit esté prolongé et entretenu 
par remises de journées, durant un très long es- 
pace de temps , à son grand préjudice; et pour ce 
requéroit-il derechef bien affectueusement le roy 
et son conseil , que justice lui fusl faite et admi- 

nistrée; laquelle on ne devoit refuser, comme il 
disoit, à aucun de quelque estât qu’il fust. Et 
dit en outre en samesme proposition , et remons- 
tra au roy tous les services et biens que les comtes 
d’Erminac avoient faits aux roys de France et au 
royaume, depuis trois cents ans auparavant; et si 
allégua plusieurs autres raisons servant à sa cause , 
lesquelles seroient trop longues à raconter, qui 
toutes tendoient à fin qu’on lui fist bonne et 
briefve justice. 

Quand iceluy proposant, qui estoit assisté, en fa- 
veur d’iceluy comte d’Ermiuac, d’aucuns grands 
seigneurs , et entre les autres du comte deFoix, 
eut finy ladite proposition , l’advocat criminel du 
roy, qui estoit là présent, nommé maistre Jean 
Barbin , se leva ; et en faisant la révérence , comme 
il appartenait , il adressa ses paroles au roy , et lui 
requit qu’il peust avoir jour de respondre à ce 
qui avoit esté dit de la part du comte; lequel jour 
il demandoit estre dans peu , comme dans deux 
ou trois jours seulement après; si luy fut-il ainsi 
accordé. Et lors on ordonna , de par le roy , à eux 
là estants, de retourner audit jour assigné, pour 
ouyr la response que feroit iceluy advocat : lequel 
diligemment, nuict et jour , entendit à ses beson- 
gnes, afin de garder et maintenir l’honneur du 
roy son souverain seigneur et de son grand con- 
seil , par lesquels les matières dessusdites avoient 
eslé conduites. 

Quand ce vint au jour que le roy et tout le cou- 

seil furent assemblés, iceluy advocat, comme des- 
sus, requit qu’il eusl audience pour faire sa res- 
ponse ; ce que le roy luy octroya. Adonc, fort sa- 
gement, hautement et intelligiblement , il reprit 
grande partie de ce qui avoit esté dit et proposé 
de la part d’iceluy comte d’Erminac, et après il 
déclara et desduisit par le menu tonies les fautes , 
dommages et inconvénients qui estoient advenus 
aux roys de France et au royaume, depuis trois 
cents ans , par les comtes d’Erminac précédents; 
et nommoit pleinement par leurs noms ceux qui 
avoient fait cela, et en quel temps ils en avoient 
ainsi usé. Après cela il vint au principal de sadi le 
matière, et récita de poinct en poinclcequi avoit 
esté fait contre le roy , son aulhorité et sa seigneu- 
rie, et cela moult de lois , par C£ comte d’Erminac 
à présent régnant, et par autres ses vassaux et 
subjects , de son veu et de son sceu. Et entre un 
très grand nombre de fautes, qu’il disoil avoir esté 
par luy perpétrées, il remonslroit comment il 
avoit fait mourir , sans cause raisonnable , dans ses 
prisons , un des mareschaux de France , c’est à sça- 

voir Je seigneur de 1 combien que le roy 

lui eust par plusieurs fois escrit, et faitàsçavoir 
qu'il le delivrast ; qu’il s’estoit aussi allié, par le 

moyen de sa fille , avec Henry , roy d’Angleterre , 
et avoit traité et souffert de traiter le mariage d’i- 
celuy roy avec elle; et, en ce faisant, qu’il luv 
a voit fait plusieurs promesses très préjudiciables 
au roy et à son royaume; ce que luy ne autres de 
ses princes ne debvoit ou pouvoit faire , suivant les 
édicts royaux de très long-temps mis sus, sans le 
consentement du roy et de son grand conseil. Et 
par ainsi , si le roy avoit procédé et fait agir à ren- 
contre de luy pour le réduire, et aussi pour le 
punir et cbastier de tant de fautes commises contre 
luy , ce avoit esté à bonne et juste cause; et n’en 
debvoit aucunement estre blasmé de quelque créa- 
ture qui fust vivante ; mais debvoit de ses princes , 
bons vassaux et subjects , estre soutenu et aydé eri 
toutes ses affaires, contre tous ceux qui faisoient 
telles et semblables rebellions et désobéissance à 
leur roy souverain. 

A la fin de sadite proposition , il requit au roy, 
sur lou(es choses, qu’il luy pleust [qu’icelle be- 

songne fust traitée et poursuivie jusques à la 
fin en justice; et allégua et rernonstra plusieurs 
fortes raisons , par lesquelles il estoil tenu et obligé 
de ce faire; et ne le debvoit aucunement dissimuler 
en ce cas, puisqu’il touchoit et regardoit son au- 
thorité rovale. Et s’offroit en outre le susdit ad- 

J 

vocat , de prouver tout ce qu’il avoit mis en avant 
à l’encontre d’iceluy comte , le tout tendant afin 
de confiscation de tous ses pays et domaines estants 
dans l’estendue du royaume de France , et encore 

avec cela à punition corporelle. Si dura cette pro- 
position assez longuement, à la fin de laquelle les 
gens du comte requirent d’avoir encore un jour 
pour respondre, ce qui leur fust accordé de par 
le roy et le conseil ; et eux estant partis de là, ils 
parlèrent à plusieurs seigneurs, et autres de grande 
aulhorité , qu’ils ressentoient eslre bons amis de 
leur seigneur et maistre le comte susdit , en leur 
requérant conseil sur ce qu’ils avoient à faire ; les- 
quels, assez d’un commun accord, leur dirent et 
conseillèrent, sur tous les différends qu’ils avoient. 
veus etouys, s’ils ne sçavoient ou voyoient aucun 
meilleur moyen que de requérir la grâce et misé- 
ricorde du roy; car si iceux différends se traitaient 
à la rigueur et sévérité de justice, il y pourroit 
avoir trop grand péril et danger pour leur partie; 
à quoy consentirent les dessusdils, et se tinrent à 
ce conseil. De sorte qu’estant retournés devers le 
roy, accompagnés de plusieurs grands seigneurs 
qu’ils avoient requis de les assister , c’est à scavoir 
les comtes de Foix , de Dunois , et autres notables 
barons , chevaliers et escuyers de grande autorité, 
ils tirèrent un certain jour par-devers le roy, au- 
quel, après l’avoir abordé en grande humilité, 
estant à genoux, ils luy supplièrent, qu’au lieu de 
justice dont ils l’avoient autrefois requis en faveur 
de leur comte d’Erminac, il luypleust, de sa haute 
authorité et puissance royale , luy faire grâce et mi- 
séricorde, et de le recevoir en sa mercy, l’assurant 
ensuite qu’il seroit à l’advenir prest de luy faire 

toute bonne obéissance, et aussi de se soumettre 
à lu j de tout ce généralement qu’il pouvoit avoir 
mespris envers luy et son conseil, sans y mettre 
aucun contredit et empeschement. 

Adonc, le roy, voyant et entendant icelle re- 
queste estre ainsi faite, et que plusieurs des sei- 
gneurs de son conseil l’en requéroient si humble- 
ment , en fut assez content, et fist response aux 
dessusdits qu’il avoit bien leur dite requeste pour 
agréable, et qu’il en feroil tant en faveur d’eux et 
à leur recommandation, qu’ils n’auroient cause de 
s’en douloir et plaindre. 

Or depuis cette journée, les besongnes se con- 
tinuèrent tousjours en plusgrande douceur qu’elles 
n’avoient fait auparavant ; tant qu’en assez peu de 
jours ensuivant, la plusgrande partie des villes, 
forteresses et seigneuries du comte, qui esloient v 
lors en la main du roy , lui furent rendues et déli- 
vrées, moyennant et à condition qu’il baillast au- 
cunes seuretés d’entretenir ce qui, par le roy et 
son conseil, seroit ordonné et appointé, touchant 
la question dont dessus est faict mention ; et aussi 
qu’il promist, que dès ce jour en avant, il feroil et 
leroit faire par tous ses pays bonne obéissance au 
roy et à tous ses officiers. Par ainsi cette question 
et ce débat assez rigoureux, qui avoit desjà duré 
longuement, fut pour lors comme appaisé. Durant 
lequel temps , et que le roy et la royne, avec au- 
tres grands seigneurs, eurent là séjourné par très 
long espace de temps , et que plusieurs hautes be- 

songnes y eurent esté traitées, el, avec ce, cju’on y 
eut fait plusieurs grandes et somptueuses festes et 
csbattements , tant en joustes comme en autres 
joyeusetés, il survint une fortune de laquelle 
toute la compagnie généralement fut fort troublée 
et desplaisanle ; c’est que la dauphine, fille du 
roy d'Escosse, qui estoit de jeune âge, belle et 
bien formée , et laquelle , suivant le rapport de 
plusieurs gens dignes de foy, qui plusieurs fois 
l’avoient veue, estoit pourveue et ornée de toutes 
les bonnes conditions et advantages que noble et 
haute dame peut avoir, prit une maladie dont elle 
alla de vie à trespas, en peu de jours ensuivants. 
Pour le décès de laquelle il fut fait grand dueil 
parlons ceux qui en avoient congnoissance , et 
qui conversoient à la cour ; spécialement le roy , 
la royne, et le dauphin , son mary , en eurent au 
cœur très grande tristesse; si lut-elle portée et 
mise en terre saincte , à grande solennité, en l’é- 
glise. Et ce fait, tantosten briefs jours, le roy el 
toute sa compagnie sus-mentionnée , partirent de 
là peu de jours après; et, par plusieurs journées, 
s’en alla à Sens, en Bourgongne. Auquel temps, 
aucuns grands seigneurs furent congédiés de la 
cour, par le moyen d’aucunes tribulations et tra- 
verses qui s’yesmeurent contre eux; el leur fut 
dit , de la bouche mes me du roy , qu’ils n’y retour- 
nassent jusques à tant qu’on les mandast. 

CHAPITRE VIII. 

De la venue à Paris d’un jeune elerc natif de Espagne* 

En cette rnesriie année mil quatre cent quarante 
et cinq, vint au royaume de France un jeune clerc, 
âgé de vingt ans ou environ; lequel, comme il 
disoit, estoit natif des Espagnes : il esloit de 
moyenne stature, assez belle personne et fort agréa- 
ble à toutes gens qui de lui avoient connoissance; 
au reste, le plus excellent en toutes sciences qui 
se trouvast en tous les pays par où il passoit , spé- 
cialement parmi le clergé. Il estoit de plus cheva- 
lier en armes, docteur en théologie, en médecine, 
en lois et en décret; se connoissoit en l’art de mu- 
sique plus qu’aucun autre de son temps ; jouoitde 
tous instruments si bien et si excellemment qu’au- 
cun ne l’en pou voit passer ne surmonter; en outre 
il bailloit les raisons et instructions comment ils 
dévoient faire ; et en jouant de l’espée à deux mains 
il sautoit contre son adversaire, et arrière de lui, 
vingt pieds, ou plus, et en ce jeu ne trou voit-il 
son pareil : finalement, après qu’il eut esté en di- 
vers lieux dudit royaume, il vint à Paris, où, en la 
présence de quarante ou cinquante des meilleurs 
clercs de l’université , il fut examiné et enquis di- 
ligemment parbeaucoup de fois, sur plusieurs scieu- 

ces ; à quoi il respondit si bien , si sagement , et 
par si bonnes et fortes raisons , qu’aucun d’eux 
ne le sçavoit de rien reprendre ne corriger : qui 
plus est, en leur présence il redarguoit, corrigeoit, 
et reprenoit les livres de saint Jérôme, de saint 
Augustin et autres pères de lasaincte église. 

Il fut aussi en pleine université, où il y avoit 
bien trois mille clercs assemblés, et y fît plusieurs 
arguments , mais pas un de toute l’assistance ne le 
sceut nv peut de rien reprendre. Il fut mesme en 
parlement et ailleurs, où il ne trouva encore au- 
cune résistance. Enfin , après qu’il eut séjourné 
par certain temps en ladite ville de Paris, il en 
partit, et alla à Garni, devers le duc de Bourgongne, 
où il demeura par aucun espace de temps; et là 
fut derechef examiné par de notables clercs; mais 
ils furent contraints de déclarer que jamais ils n’a- 
voient vu son pareil. Ensuite il partit de là pour 
s’en aller en Angleterre, mais pource qu’il ne 
peut passer, il s’en retourna par l’Allemagne; et 
depuis durant un fort long temps après, il |fut 
peu de nouvelle de lui dans les marches et terres 
de France. 

Or, après qu’il fut party de Paris, comme dit est 
cy-dessus, aucuns des plus sages et renommés 
clercs de l’université, en bon nombre, s’assem- 
blèrent entre eux, pour parler et avoir advis les 
uns des autres , de sa science ; enfin la matière es- 
tant par eux bien débattue, il ne leur sembloit 
point estre possible, qu’en l’espace de cent ans, 

un homme seul peust apprendre ne retenir tout 
ce qu’il sçavoit. 

A cette cause il y avoit des plus sages, qui fai - 
soient grand doute qu’il n’eust acquis sa science 
par art magique, et que ce ne fut l’An te-Christ, ou 
quelqu’un de ses disciples : car avec cela ils con- 
sidérèrent et esludièrent curieusement, etpar plu- 
sieurs fois en leurs livres, qui parloient de la 
venue dudit Ante-Christ; si trouvoient-ils qu’il de- 
voit naistre en temps de guerre, d’un père chres- 
tien et d’une mère juifve, laquelle feindroit d’estre 
ehreslienne , et qu’il seroit né en adultère; et qu’à 
sa naissance, les peuples seroient peu charitables 
les uns envers les autres. Ils trouvoifcnt avec cela , 
qu’il seroit possédé du diable, qui luy acquerroit 
et communiqueroit «sa science; mais qu’il ne s’en 
donneroit pas de garde, et penseroit l’avoir par sa 
propre industrie et son particulier esprit : de plus, 
qu’il seroit chrestien jusques à l’âge de vingt-huict 
ans, et qu’en sa jeunesse il visileroit les princes,* 
pour exalter et publier sa science, et qu’au vingt- 
huiclième an de sa naissance, il s’en iroit en Jéru- 
salem, où les Juifs le réputeroient comme Dieu ; 
qu’il y règneroit jusques au trente et deuxième 
an de son âge ; et que durant son mauvais règne il 
feroit tant de cruautés et persécutions que Dieu , 
nostre créateur,. le feroit destruire par le feu et la 
foudre, qui viendroient tomber du ciel sur luy; 
lîref , que cela se feroit vers la fin du monde. 

Toutes lesquelles besongnes dessusdites décla- 

rées, un notable docteur en théologie, nommé 
maistre Jean de l’Olive, a certifié par ses lettres , 
et dit qu’il avoit esté présent à faire tous les exa- 
mens et interrogationsquiavoient esté faites à Paris 
par la dessusdite université, à iceluy clerc, dont 
aucuns estoient esmerveillés ; et n’y a point eu de 
nouvelles au vray ^ que depuis ledit temps od ait 
sceu ce que Ce clerc soit devenu. 

CHAPITRE IX. 


Comment le damoiseau Evrard envoya au duc de Bourgongne une 

lettre de défiance. 


En cet an dessusdit mil quatre cent quarante- 
cinq , le damoiseau Evrard de la Marche , qui avoit 
grande partie de ses seigneuries au pays d’Ardane 
envoya lettre de défi au duc de Bourgongne , de la- 
quelle et du contenu d’icelle, la teneur s’ensuit. 

« Très haut , très puissant , et très redouté sei- 
gneur , monseigneur le duc de Bourgongne , 
comme je, Evrard de la Marche, ay escript par de- 
vers vostre grâce , pource que icelle voslre grâce 
peült estre advertie des inconvénients d’entre moy 
d’une part , Guillaume de Rolles , et Jean de Mo- 
linverl d’autre part, à cause des chastellenies de 
Lompre, Mirevault et Villauté; duquel différend 
se sont ensuivies plusieurs journées, tant par-de- 

vant vostre grâce comme par-devant monsei- 
gneur de Liège ; et à icelles journées , ay toujours 
esté prest et requérant d’avoir justice et droict; et 
quand je fus dernièrement par -devers vous à 
Bruxelles , il pleut à vostre grâce, de moy requé- 
rir, que je quittasse ledit de Molinvert, et Guil- 
laume de Rolles et leurs servants; et, à vostre re- 
queste, je les quitlay, combien que je les avois 
pris , en prénant le mien volontairement , sans 
aucune approbation de droict ne de justice rai- 
sonnable. Et quand ainsi, à la requeste de vostre 
grâce, je les eus quittés, vostre mesme grâce 
m’assit journée par-devant monsieur le bastard de 
Luxembourg ; et à icelle journée me comparus , 
en requérant que droict et justice me advinst et 
fust rendue , soit pour moy ou contre moy : de la- 
quelle chose, je n’ay peu rien recouvrer jusques 
à présent. Et me semble que lesdits de Rolles et 
de Molinvert , sont grandement soutenus et 
portés en cette matière contre moy; et moy, qui 
suis un jeune homme dénué de sens et povre d’ar- 
gent , et non assez puissant pour estre longuement 
en ce poinct , il me faut , comme estranger, consi- 
déré les choses dessusdites, à vostre grâce faire 
scavoir que puisqu’il plais t à vostre grâce , les 
dessusdits mes adversaires, et à vostre conseil , 
les soutenir, et aussi pour les causes que je vous 
ay démon stré en temps et en lieu , plus à plein 
qu’escrire ne le puis à présent , c’est que je, Evrard 
de la Marche , veux estre vostre ennemy , moy et 

mes servants , et les servants de mes servants; et 
renonce à la foi et hommage que je pourrois avoir 
eu la vostre grâce. Et je voirai , par ces présentes, 
sauver et garder mon honneur, si aucun dommage 
vous en advient , ou de mes pays et seigneuries# 

» Escrit sous mon scel armoyé de mes armes , 
l’an mil quatre cent quarante et cinq, le sixième 
jour de juin. » 

Lesquelles lettres estant recenes par ledit duc , 
et veues et visitées par luy et son conseil , il n’en 
tin t guères de compte;etaussiles seigneurs et nobles 
hommes de son hostel, qui les virent et entendirent 
lire; lesquels ne s’en faisoient que gaber (moquer) 
et rire les uns avec les autres ; et sembloit bien à 
plusieurs d’iceux, si leditducleuren vouloit bailler 
lacharge, qu’ils en viendroient bien à chef, et qu’ils 
le mettroient à suhjeclion. Néantinoins, ledit duc 
fît faire bonne chère au messager qui apporta lesdites 
lettres, et luy fut dit qu’il s’en pourroitbien aller 
quand bon luy sembleroit , et qu’on auroit advis et 
conseil sur ce qu’il avoit apporté , et y seroit mise 
provision telle qu’il appartiendroit. 

Aussitost après, iceluy Evrard de la Marche 
garnit et pourveut ses forteresses d’Agimont et de 
Rochefort , de bon nombre de gens de guerre , sur 
l’intention de faire des courses et porter dommage 
au pays d’iceluy duc de Bourgongne. Entre 
les autres , qui vinrent pour le servir , en es- 
taient Pierre Régnault et Dandonnet, nepveu de 
Polhon de Saincte-TraiUe , avec plusieurs antres 

François en leur compagnie, qui naguères estoient 
retournés des guerres d’Allemagneet de Lorraine. 
Si fut, iceluy Pierre Régnault , commis cap’laine 
de ladite forteresse d’Agimont , et iceluy Dan- 
donnet , de Rocbefort, moyennant certaines pro- 
messes qu’ils firent au susdit Evrard, de les luy 
rendre en temps et en lieu ; et pareillement leur 
promit-il de les payer de leurs soldes ; avec et 
outre lesquels, il avoit encore dedans aucuns de 
ses amis et des gens du pays. Les nouvelles de la- 
quelle garnison et assemblée vinrent losl à la 
congnoissance du duc de Bourgongne, qui n’en fut 
pas bien content. Et pour y pourvoir et remédier, 
il ordonna au seigneur de Croy , capitaine et gou- 
verneur de la comté de Namur , qui es toit assez 
près du pays des Ardennes , et «à son frère, messire 
Jean de Croy , Lailly de IJaynaut, qu’ils assem- 
blassent hastivement le plus de gens de guerre 
qu’ils pourroient recouvrer , afin de résister et dé- 
fendre ses pays et subjets contre les dessusdits cou- 
reurs; laquelle chose ils firent diligemment; tant 
que des pays de Brabant, Haynaut et autres lieux, 
ils eurent en peu de jours une très belle compagnie, 
en laquelle estoit entre autres le séneschal de Hay- 
naut, et plusieurs autres grands seigneurs des pays 
dessusdils. 

Pendant que ceste assemblée se faisoit , ledit duc 
de Bourgongne escrivit bien acérlesà l’évesque de 
Liège et à aucunes bonnes villes de son pays, en les 
requérant et sommant qu’ils pourveussent par telle 

manière aux besongnes dessusdiles, queluy ny ses 
pays n^en receussenl aucun dommage ou interesl, 
disant qu’ainsi faire le debvoit, considéré que cet 
Evrard de laMarcheel sesgenset forteresses, estoienl 
subjets de leurs pays. A quoy iceluy évesque et ceux 
desdites bonnes villes respondirent très courtoise- 
ment , en s’offrant et promettant d’y mettre bon 
ordre et provision , car plusieurs se doutoient et 
apprébendoient que le dessusdit duc n’assemblast 
sa puissance pour y aller mettre le siège ; ce qui 
n’eust peu arriver qu’au grand préjudice, et à la 
foule et destruction de leurs pays. 

Or, afin d’y remédier, en accomplissant ce qu’ils 
avoient promis , par la promotion et poursuite de 
J’évesque dessusdit , et à la sollicitation d’aucuns 
nobles du pays , et des plus sages de la cité de 
Liège , ils se mirent en armes bien seize ou vingt, 
mille combattants; et avec grand’ quantité d’us- 
tancilles, munitions et autres besongnes à eux 
propres et nécessaires, ils s’en allèrent mettre le 
siège tout ès environs des susdites forteresses, qui 
esloientet sont encore assises et situées en des lieux 
très forts, et qui estoient bien garnies, tant de 
vivres comme d’habillements de guerre ; mais au- 
paravant la venue d’iceux Liégeois, Pierre Regnaut 
et Dandonnet , dessus nommés^ avoient envoyé 
aucuns de leurs gens loger en une petite ville nom- 
mée Long-Pré, pour le sujet de laquelle ce débat 
s’estoit esmeu en bonne partie; laquelle est aucu- 
nement fermée de porlcs et de murailles , et en- 

vironnée d’eau d’un costé, mais en général non 
pas beaucoup forte. Si avoient-ils volonté de tenir 
et conserver cette ville , afin d’eslre mieux en ce 
pays , et aussi à leur advanlage de courir et de faire 
guerre à leurs adversaires. Si furent les nouvelles 
de leur venue portées aux dessusdits de Croy , 
frères , dont l’un estoit bailli f de Hàynaut , et aux 
autres de leur compaignie , lesquels tirèrent au 
plus tost qu’ils purent vers cette marche , où s’es- 
tants approchés, ils envoyèrent de làaucuns de leurs 
gens, pour voir et sçavoir ce que c’estoit et ce 
qu’il y avoit à faire. Quand ils furent là venus , et 
qu’ils sceurent , par le récit d’aucuns du pays , 
qu’ils esloient en petit nombre , ils les assaillirent 
vigoureusement et entrèrent de force dedans; si 
en tuèrent et prirent aucuns; les autres se sauvèrent 
à la fuite le mieux qu’ils purent. Cela ayant succédé 
de la sorte , iceux seigneurs mirent et laissèrent 
partie de leurs gens en icelle ville , pour la seu- 
reté du pays et des frontières; après quoy,ils se re- 
tirèrent devers les lieux d’où ils esloient venus , 
car bien sçavoient-ils que la puissance des Liégeois 
estoit allée devers les deux forteresses sus mention- 
nées , et après Lévesque de Liège. 

Ces Liégeois donc estant venus devant Agimont 
et Rochefort, comme dit est, il y eut de prime 
face et tout d’abord à leur arrivée grand’ et fu- 
rieuse escarmouche, où aucuns furent morts, pris 
et blessés , de chaque costé ; mais plus de Liégeois 
quedes autres; car les François qui estoient enfer- 


niés dedans estoient bien subtils, et mieux ac- 
constumés el duits à la guerre que ees Liégeois , 
lellement qu’ils faisoient assez souvent des sorties; 
mais d’ailleurs ils estoient en de grands difficultés 
d’eau, pour abreuver leur chevaux, car ils n’en 
pouvoient point avoir qui valust rien ; et si se sen- 
loient-ilset se considéroient bien éloignés de leur 
pays, pour pouvoir espérer avoir secours de leurs 
gens. D’autre part, cognoissoient-ils que si par au- 
cune fortune de guerre , ils estoient pris et em- 
portés de force , ils ne trouveroient point mercy ne 
miséricorde, par rançon, parrny icelles communes ; 
pour lesquelles causes, raisons et considérations, 
ce Dandonnet traita avec ledit évesque , et luy 
rendit en dedans bref terme et peu de délay le fort 
chasteau de Rochefort , à condition que luy et ses 
gens s’en départirent sauveraient , et en toute seu- 
reté avec leur bagage; et de plus, obtint-il, au 
sujet de ladite reddition , certaine somme d’argent. 

Or fut-il, après cela , aucunement blasmé de 
n’avoir entretenu et gardé sa promesse à celuyqui 
luy avoit baillée. Depuis, au contraire, s’entretint 
et résista assez longuement Pierre Régnault, tant 
que le duc de Bourgongne y envoya, en ayde des 
Liégois, à la requeste et en laveur de leur évesque , 
Philibert deVandres, maistre de son artillerie , 
accompagné d’aucuns gens de guerre, et de plu- 
sieurs engins et instruments ; toutes fois, à la fin , 
ce Pierre Régnault voyant que ses gens n’esloient 
point bien contents d’estre ainsi enfermez là de- 

dans, et considérant aussi qu’ils n’estoient point 
en espérance de recevoir aucun secours , se laissa 
conseiller, et comme l’autre il s’en départit fran- 
chement; et si loucha semblablement argent comme 
l’autre, pour celte reddition. Par ainsi ces deux for- 
teresses, quiestoient les plus fortes du pays , furent 
mises ès mains de l’évesque de Liège. Après quoy 
Je dessusdit Evrard de la Marche en fut du tout 
spolié ; et demeura pour ce temps , pauvre et dé- 
nué de tous biens. Si fut le loyer et la récompense 
qu’il eut pour les deffys sus mentionnés , par luy 
faits témérairement au duc de Bourgongne; et à 
grand’ peine , pouvoit-il trouver aucuns de ses ser- 
viteurs et amis qui le voulussent ou osassent scus- 
tenir , assister et secourir. 


CHAPITRE X. 


Comment le duc de Bourgongne fist un voyaige en Hollande; et autres 

choses. 


Après que la duchesse de Bourgongne , audit 
an mil quatre cent quarante et cinq , fut retour- 
née de Chaalons en Champagne, où elle avoit esté 
devers le roy de France , comme il a esté rapporté 
cy-dessus assez longuement , et qu’elle fust venue 
à Bruxelles devers son seigneur le duc , pource 
que, auparavant ladite convention d’icelle ville de 

Chaulons , par l’ordonnance de sondit seigneur le 
duc , elle estoit allée au pays de Hollande, afin 
d’appaiser aucuns des Hollandois qui s’esloient 
rebellés contre le seigneur de Lalain , régent du 
pays , et elle estoit là venue. Bien qu’elle mit 
grand’ peine à tasclier de les accorder , néant moi ns 
elle ne put en venir à bout. Il convint que ledit 
duc raesine y allast en personne, lequel les appaisa 
et y fil faire de grands justices sur ceux qui fai— 
soient lesdites rébellions. Ce qu’estant fait , il re- 
tourna en la ville deGand pour tenir et solenniser 
la leste deSainct-André , auquel lieu les allendoit 
le duc d’Orléans , pour assistera icelle feste ; et eux 
y estants assemblés, ils s’entrefirent et démons- 
trèrent grand’ joye les uns aux autres. Après quoy 
ils solennisèrent ladite fesle de Sainct- André ou 
de la Toison-d’Or, en la manière accouslumée, 
fort richement. Es quels jours fut fait et dressé , 
présent ledit duc de Bourgongne , où estoit aussi 
ledit duc d’Orléans dessusdit, un champ de ba- 
taille, sans querelle diffamatoire, d’un chevalier 
nommé messire Jean de Boniface , natif du pays 
d’Espagne, contre Jacques de Lalain , lesquels dé- 
voient combattre avec lances, espées , haches et 
dagues , un certain nombre de coups , ou au moins 
jusquesau plaisir dudit duc de Bourgongne, qui en 
estoit le spectateur et le juge. 

Là vint ce messire Jean de Boniface le premier 
au champ , pource qu’il estoit appelant. Après y 
vint le susdit Jacques de Lalain, bien accompagné 

de plusieurs seigneurs, ses parents et amis, et 
aussi de ceux de la cour; et estoit fort richement 
habillé. Alors il requit le duc de Bourgongne qu’il 
luy pleust de le faire chevalier ; ce qu’il luy octroya ; 
et descendit, du lieu où il estoit, au champ, et là 
luy bailla l’ordre de chevalerie. Après quoy , il fut 
crié, par un officier d’armes , en la manière accou- 
tumée, qu’ils fissent leur devoir. Adonc s’appro- 
chèrent-ils l’un de l’autre , et jetèrent leurs lances , 
sans s’entre-atteindre ; puis après ils commencè- 
rent à combattre assez rudement. Mais, peu en- 
suivant, ledit duc les fit cesser, et ordonna de les 
prendre par les gardes à ce commis ; et , tost après , 
ils furent reconduits chacun en son hostel. Depuis 
quoy se départit de là ledit messire Jean de Boni- 
face, après que dudit duc de Bourgongne il eut 
receu de grands dons; et s’en retourna en la mar*> 
che d’où il estoit venu, 


CHAPITRE XI. 


Comment lecomtecl’Angoulesme revint de prison du royaume 

d’Angleterre. 


En l’an rail quatre cent quarante-cinq, dessus 
dit , retourna d’Angleterre en France le comte 
d’Angoulesme , frère de Charles , duc d’Orléans , 
moyennant certaine grand’ finance qui pour luy 

fut payée ; lequel avoit esté prisonnier au royaume 
d’Angleterre, depuis l’an mil quatre centet douze, 
que sondit frère, duc d’Orléans, l’avoit baillé en 
ostage , accompagné de plusieurs nobles hommes , 
à Thomas , duc de Clarence , second fils de Henri’ 
de Lenclastre, alors roy dudit royaume d’Angle- 
terre ; et ce, à cause d’une grand’ somme de de- 
niers, en quoy iceluy duc d’Orléans esloit tenu 
envers ce duc de Clarence, pour aucuns services 
qu’il luy avoit faits dans le royaume de France! 
dont déclaration est faite plus au long au premier 
livre de feu ce noble et vaillant homme Enguer- 
rand de Monstrelet , que Dieu absolve , lequel 
comte estant retourné , comme dit est, en France , 
fut receu très honorablement, tant du roy et de son 
frère , duc d’Orléans , comme des autres princes et 
seigneurs en général; et luy fit, chacun en droit 
soy, très joyeuse chère. 



CHAPITRE XII. 


Comment fut faict le mariage du roy d’Angleterre à la fille du roy île 
* Cécille. 


En ce mesme temps, l’an mil quatre cent qua- 
rante-cinq , souventesfois dessusdit et répété, par 
le consentement et autorité de Charles , roy de 
France , fut traité le mariage du roy Henry d’Au- 

gleterre, son neveu , avec la fille du roy de Sicile *, 
qui estoit nommée Marguerite , laquelle estoit 
nièce de la reyne de France. Pour faire et négocier 
lesquels traités, estoient employés, de la part 
d’iceluy roy d’Angleterre, messire Guillaume de 
la Poulie, comte de SufTolk ; maistre Adam Mo- 
leines , garde du privé scel dudit roy; messire 
Robert Rooz, et messire Tomas Hoz, chevaliers; 
Richard Andrews, docteur ès loix, secrétaire; 
et aucuns autres gens de bon estât ; lesquels , après 
qu’ils eurent accomply les traités dessusdits, et 
ce pourquoy ils estoient venus, se retirèrent 
de Tours , où ces besongnes furent conclues , à 
Rouen, et de là en Angleterre, devers leur roy,, 
auquel ils racontèrent , présent son conseil , l’estât 
et le succès de leur ambassade. 

Si furent-ils bien joyeux de ce qu’ils avoient 
ainsi besongné; car, par le moyen de cesle al- 
liance , ils s’attendoient d’avoir en France de bons 
amis et puissants, spécialement pour les ayder à 
parvenir et condescendre à une paix finale avec le 
roy de France , telle qu’elle peusl eslre à leur ad- 
vanlage. Si avoient iceux ambassadeurs pris jour 
avec ledit roy de Sicile , pour retourner de vers luy, 
‘ auquel il leur devoit livrer sadite fille , dans la ville 
de Rouen lequel jour ils entretinrent ainsi qu’ils 
l’avoient promis. Et, pour les recevoir, le roy 

Henry envoya plusieurs seigneurs et dames de son 
pays audit lieu de Rouen, fort hautement et riche- 
ment habillés; c’est assavoir le duc d’York, le 
comte de Suiïort \ le seigneur de Tallebot, le mar- 
quis de Susalhy(Salisury), le seigneur de Cliflon et 
le baron de Granson ; et messire James d’Ormont, 
messire Jean Beliedit , messire Guillaume Bonne- 
clube, messire Richard Ros, messire Jean Secalay, 
messire Edouard Hoult 2 , RobJSt de Yilleby 
(Wdîouhby), Robert de Harcourt, et P 1 usieurs 
antres chevaliers et escuyers de grand estât. Au 
regard des dames y estaient la comtesse de Su/Fort, 
la darne de Talbot, la dame de Salsebery , la dame 
Marguerite Iloult , et autres en grand nombre. Il 
y avoit aussi des charriots couverts, et plusieurs 
haquenées houssées de si riches habillements , que 
peu avoient esté veus de pareils venant, du susdit 
royaume d’Angleterre, surtout à leur entrée de 

Rouen, où ils pouvoient bien estre quinze cents 
chevaux ou environ. 


Or , faut-il déclarer la manière comment les sei- 
gneuis et darnes devant dits, et leurs gens, en- 



1 . William de la Pôle, comte de Suflolk. 


2 . .Te trouve dans les actes de Rymer un Thomas Hoo 
chevalier, parmi ceux qui lurent appointés, en i444, pour 
traiter de la paix à la suite de la trêve avec la France La 
plupart de ces noms sont défigurés d’une manière presque 
méconnaissable. r 1 

trèrent en bel ordre en ladite ville de Rouen. 
Premièrement, pour Testât de ladite reyne , y es- 
toient les premiers entrants les dessus nommés : 
Le marquis de Susalby, Je seigneur de Clif, le 
baron de Granson, messires James d’Ormont, Jean 
Oldif, Guillaume de Bonneclube , Richard Ros, 
Jean Secalay, Edouart Hoult, Robert de Willeby , 
Robert de Harcourt ; et avec eux messire Hue 
Coquesin , queq’avois oublié de nommer; lesquels 
tous, en leur compagnie avoient quelque quatre 
cents archers, pour Testât de la maison d’icelle 
royne, tous vestus d’une mesme parure de gris. 
Après lesquels, suivoient les escuyers et officiers 
d’iceluy estât ; et outre ce , il y avoit, avec les des- 
susdits, deux cents archers de la grand’ garde du 
roy d’Angleterre , portant ses couleurs et livrées ; 
c’est assavoir, sur chacune de leurs manches une 
couronne d’or ; lesquels estoient très richement 
habillés. " “ 

Après les chevaliers dessusdits, venoient six 
pages montés sur six haquenées , richement vestus 
de robes et de chaperons noirs , chargés d’orfè- 
vrerie d’argent doré, qui estoient tous fils de che- 
valiers. Et menoit le premier page , par la main , 
unehaquenée de son costé dextre, que ledit roy 
d’Angleterre envoyoit à la royne sa femme , ornée 
d’une selle et de parements, tels que le tout en 
estoit de fin or; et les autres parements des autres 
haquenées estoient tons d’argent doré. Après sui- 
voit le chariot que ledit roy luy envoyoit, lequel 

estoit le plus richement orné et paré que depuis 
très long-temps il n’en estoit party du royaume 
d’Angleterre un pareil; car il estoit couvert d’un 
très riche drap d’or, et armoyé des armes de 
France et d’Angleterre; lequel chariot estoit tiré 
par six chevaux blancs, de grand prix; et estoit 
iceluy chariot figuré par-dedans et par-dehors de 
plusieurs et diverses couleurs. Dans lequel esloient 
la dessusdile comtesse de Suffort, les dames de 
Talbot et de Salsbery; et estoit ladite comtesse en 
l’estât de la royne, pareil au jour qu’elle l’espousa. 
Les autres dames ensuivant, de degré en degré, 
venoient après ce chariot, montées sur haquenée. 

Au plus près d’iceluy chariot estoit le susdit duc 
d’York d’un coslé, et le seigneur de Talbot de 
l’autre, tenant manière et contenance comme si la 
royne eust esté dedans. Le susdit comte de Suffort 
al loi t chevauchant devant ledit chariot, représen- 
tant la personne du roy d’Angleterre; et, après 
luy il y avoit trente*six, tant chevaux que haq ue- 
nées de grand parage , tous houssés de vermeil , 
armoyés de ses armes. Après iceluy chariot, il y 
avoit encore cinq chevaux richement ornés, dont 
deux esloient couverts de velours vermeil battu à 
or, semés de roses d’or dedans; et les autres es- 
toient couverts de draps de damas cramoisy. 

Après tout ce que dit est, venoit encore un 
chariot richement orné, dedans lequel esloient 
la dame de Talbot la jeune, la dame Marguerite 
Hoult , et autres, lesquelles estoient toutes ordon- 

nées et destinées pour recevoir icelle nouvelle 
royne d’Angleterre. 

En ce poinct, ils entrèrent, en ce bel et hono- 
rable ordre , dans la ville et cité de Rouen , là où 
il y eut de grands honneurs , et plusieurs esbatte- 
ments faits en diverses manières , tant de jour 
comme de nuict. Puis, dans certains jours, après 
que cette royne eut esté receue par les dessusdits 
seigneurs et dames, ils partirent tous ensemble, 
et s’en allèrent en Angleterre , devers leur roy , où 
elle fut grandement et honorablement receue; 5?t 
là y furent tous esbattemerits faits, et la joie renou- 
velée. 


CHAPITRE XIII. 


Comment le seigneur de Ternant fist armes en la ville d’Arras contre 
un escuyer de Piémont nommé Galliot de Balthazin. 


A l’entrée de l’an mil quatre cent quarante et 
six , furent faites armes dans la ville d’Arras , pré- 
sent le duc de Bourgogne , juge en cette partie ; 
c’est à sçavoir du seigneur de Ternant , qui esl.oil 
appelant et promoteur d’icelles armes , à l’en- 
contre d’un escuyer natif des marches de Piémont, 
nommé Galliot de Ballhasin. Si estoient les devises 
telles, qu’un chacun d’eux devoit asseoir l’un sur 

l’antre cinq coups de poux de lance tout à pieds; 
et icelles accomplies , ils dévoient combattre et as- 
seoir , comme dessus , jusques à onze coups d 'es- 
pee , d’estoc ; et après ce, derechef ils dévoient 
combattre de haches, et en férir chacun quinze 
coups de la leste et martel , sans rien toucher de la 
pointe ny d’estoc, et le tou ta pied , comme dit est 
cy-dessus. En après , ils dévoient faire armes à 
cheval d’abondant, de lances et d’cspées , c’est à 
scavoirl’un contre l’autre chacun d’une seule lance, 
fust assise ou non ; et ce fait , férir jusques à trente 
et un coups d’espée l’un sur l’autre, d’estoc ou de 
taille, comme leur sembleroit. Il y avoit pluiseurs 
autres devises contenues ès chapitres sur ce faits, 
lesquels je me retiens d’escrireau long , pour cause 
de briefveté ; et me contente de mettre ce qui 
touche au principal. 

Or , est-il vray qu’au jour à eux assigné par le 
duc de Bourgongne , le seigneur de Ternant pa- 
rut le premier au champ , fort hautement accom- 
pagné de plusieurs grands seigneurs , qui estoient 
très richement habillés et parés; lequel, quand ileut 
fait la révérence au duc , ainsi qu’il est accoustumé, 
il se relira en son pavillon , et là attendit son ad- 
verse partie , qui vint en assez peu de temps après, 
et fit aussi la révérence au duc , comme avoit fait 
ce seigneur de Ternant ; puis il entra dans son pa- 
villon comme l’autre. El quand ce vint que toutes 
leurs besongnes furent apprestées bien à point, et 
qu’il fut heure de combattre , ils sortirent dehors 

et commencèrent à marcher l’un contre l’autre fort 
fièrement. C’estoit au reste agréable chose que de 
Jes voir, car tous deux estoien tirés puissants de corps 
et bien fournis de membres. 

Quant au seigneur deTernant, il se tenoit at- 
temprement et gravement en son pas , sans aucune- 
ment se desroyer (déranger); mais son adversaire 
faisoit le contraire , et venoit contre luy en saillant 
et bondissant de si grands pas, qu’il ne tenoit point 
de mesure ; qui estoit grand péril et danger pour 
luy , comme il sembloit à plusieurs estants là pré- 
sents, qui bien secognoissoienten telles besongnes; 
parce qu’en tenant telle manière et conduite , on 
se pourroit trouver prisa pied levé, et à cette cause 
avoir mauvaise fortune. Toutesfois ils firent et pour- 
suivirent leurs armes de coups de lances et d’espées, 
fort rudement et vaillamment, et s’entredonnèrent 
plusieurs durs horions , tant qu’assez souvent en 
advenoit-ilque les pointes desdites lances et espées 
estoientrompuesde vive force et puissance. Etau re- 
gard des armes de hache , quand ce vint au joindre, 
ledit seigneur de Ternant assit son premier coup 
sur le baeinet dudit Galliot , si dur et si pesant, 
qu’il le fit démarcher aucuns pas et chancelier ; et 
s’il l’eust peu poursuivre , en un second coup il 
estoit bien apparent qu’il l’cust porté par terre ; 
mais à vray dire , le dessusdit Galliot , lequel estoit, 
suivant le témoignage de plusieurs nobles hommes 
et grands seigneurs, qui autresfois en plusieurs 
lieux avoicnt veu telles ou semblables entreprises, 

le plus rude, le plus puissant et plus vigoureux 
qu’on eust veu faire armes , il y avoit long-temps 
auparavant, es parties de par-deçà, se souslint fort 
bien et approcha ledit seigneur de Ternant très 
asprement; puis , sans tenir ne avoir égard à l’ordre 
et mesure déclarés es chapitres de tels combats , 
en l’approchant, et le poussant de force à deux 
mains, du manche de sa hache, il le ht reculer et 
démarcher un petit, Siesloienl lors tous deux fort 
animés l’un contre l’autre, et désiroient de tout 
leur cœur de parachever leurs armes, comme ils 
monstroienl bien le semblant. Mais entre ce temps, 
le duc jetta son baston et les fît prendre et mener 
hors le champ , sans autre chose faire pour ce 
jour. 

Le lendemain lurent faites les armes à cheval ; et 
vint à l’heure qui esloit ordonnée ledit seigneur de 
Ternant , sur le champ, en grand bruit , accom- 
pagné, houchié (botté) et habillé fort suffisam- 
ment , comme autrefois il avoil fait ; et de jour en 
jour , et à chacunes armes il avoit de nouveaux 
habillements , spécialement pour sa personne. 

Ce inesine jour de ces armes à cheval , il avoit 
deux moyens coursiers parés et couverts fort riche- 
ment. Àussilost après, vint et parut sa partie ad- 
verse , qui estoit monté sur un puissant cheval , 
que luy avoit preste messire Jacques de Lalain , le- 
quel, selon la coustume de Lombardie , estoit tout 
couvert de fer. Alors, eux estants ainsi audit champ, 
chacun à un bout des lices , après que le seigneur 

de Ternant, qui estoit au costé dextre proche le 
duc , luy eut envoyé lance et espée , ainsi qu’il le 
debvoit faire, suivant les chapitres et conditions de 
leur entreprise , et qu’au surplus ils furent tous 
prests , ils couchèrent leurs lances et vinrent l’un 
contre l’antre, sans qu ’aucun les conduisist , fort 
puissamment et sans qu’aucune desdiles lances 
fussent rompues ; et se rencontrèrent assez dure- 
ment du choc de leurs chevaux , tant que le che- 
val du seigneurde Ternant et luy-mesme furent si 
fort ébranlés , que son espée, qu’il avoit ceinte, 
fut tournée sur le derrière de son cheval , et telle- 
ment détournée que quand il s’en pensa aider , il 
ne la sceut où prendre; mais son adverse partie 
qui tenoit la sienne avec la resne de son cheval, com- 
mença à frapper d’estoc et de taille sur son adver- 
saire , qui n’avoit de quoy se défendre , sinon de 
jeter sa main, atout (avec) son gantelet, au- 
devant de plusieurs coups très asprement ; et en 
ce point, dont il fut aucunement blasmé par au- 
cuns nobles estants là, auxquels il sembla que ce 
n’estoit point honorablement fait d’ainsi combattre, 
sans que son adverse partie fust pourveu d’un bas- 
ton et d’armes défensives ; mais à direvray , de- 
puis il s’en excusa , et dit qu’il n’avoit point ap- 
perceu cela; et après , durant le temps qu’il estoit 
en ce point, l’espée dudit seigneur de Ternant 
cheut tout à bas, parquoy, selon la déclaration des 
chapitres sus allégués , il fut ordonné par le duc de 
Bourgongne qu’on luy rebailleroit son espée , car 

ainsi se debvôit faire. Et quandil en fut resaisy,ilsse 
rapprochèrent derechef l’un de l’autre, etcombalti- 
renttrès durement, jusq nés à l’accomplissement de 
leurs armes , et des devises et ordonnances sur ce 
faites; et convint, comme autrefois, que Je mesme 
duc les fisl départir par les gardes qui estoientàce 
commis. Si retournèrent chacun d’eux en leur 
hostel , et se départirent du champ aussitost l’un 
comme l’autre. Pour le vray , ces armes furent fort 
dures et périlleuses, plus qu’aucunes autres que de 
long-temps on eust veu , car tous les deux cham- 
pions s’y portèrent vaillamment , et puis furent fort 
bons amis ensemble. Le susdit Galliot fut ensuite , 
par aucuns jours , honorablement festoyé dans 
l’hostel du duc , tant de luy comme des seigneurs 
de sa cour ; et avec ce , il luy fit de grands dons , 
pour payer largement ses dépens. Quoy fait , il 
partit de là pour retourner en son pays. 


CHAPITRE XIV. 

Comment le duc de Bretagne et son frère , messire Gilles, eurent 

question ensemble. 

En ces mesmes jours ou environ , Pan mil quatre 
cent quarante et six dessusdit , s’esmeut grand 
discord et débat entre François, duc de Bretagne, 
d’une part, et son frère messire Gilles. La cause fut 
pour ce que ledit Gilles, qui estoit ung fort beau 

chevalier , bien formé et puissant de corps, avoit 
esté nourry et élevé , durant sa jeunesse , avec son 
cousin germain, le roy Henry d’Angleterre, lequel 
roy l’avoit fait son connestable ; et à celle occasion , 
comme il en estoit commune renommée, il avoit 
du tout mis son affection à tenir le parly de ce roy 
Iienry et des Anglois , et tendoit à celle fin de sé- 
duire et attirer plusieurs grands seigneurs de la 
duché de Bretagne , et aussi aucunes bonnes villes 
et forteresses à son intention; ce qui fut rapporté au 
duc son frère, et s’en tint bien pour informé ; si eut 
conseil d’y pourvoir. Pour ce faire il envoya quel- 
qu’un de son privé conseil devers le roy de France 
son oncle , afin de sçavoir ce qui estoit à faire sur 
cette matière, car bien louchoit la besongne au 
roy de France. 

Si fut adviséet conclud , tant d’un costé comme 
d’autre , qu’il estoit bon et pour le mieux qu’on se 
tinst tout d’abord seurdesa personne, après quoy 
on auroit advis sur le surplus. Pour laquelle chose 
mettre à exécution y fut envoyé en Bretagne, de 
la part du roy , le seigneur de Cotivy , admirai 
de France , avec certain nombre de gens d’armes ; 
lequel , accompagné d’aucuns des gens d’iceluy duc 
de Bretagne , se lira et approcha le plus secrète- 
ment qu’il put vers le chasteau de 1 ... où lors se 
tenoit iceluy Gilles, qui de ce qu’on luy tramoit 
ainsi n’estoit aucunement adverty. Par ainsi il se 

trouva arresté et pris tout soudainement, avant qu’il 
y pust pourvoir; et fut emmené et mis prisonnier 
sous bonnes gardes en certaine place seure , qui 
auparavant avoit esté destinée pour l’y mettre et 
tenir seurement ; en laquelle il fut interrogé sur 
les choses dessnsdites , desquelles, ou de la plus 
grand* partie , il dit la vérité ; et fut lors commune 
renommée que pour ces causes, iceluy Gilles fut de- 
puis mis en tel lien , où oncques depuis peu degens 
eurent liberté de pouvoir parler à luyjdont le 
duc son frère fut depuis déplaisant en soi-mesme , 
en considérant que par son moyen et à sa poursuite 
il avoit esté ainsi traité. 


CHAPITRÉ XV. 


Comment le duc de Cjèvcs fit guerre à l’archevesque deColongiie. 

En ce mesrne temps de l’an mil quatre cent qua- 
rante et six , il y avoit grande guerre entre le duc 
de Clèves , d’une part , et l’archevesque de Colon- 
gne , d’autre , à l’occasion d’aucunes seigneuries 
qu’un chacun d’eux disoit eslre siennes ; et à cette 
cause couroient de jour en jour leurs gens sur les 
pays l’un de l’autre, en faisant de grands dommages 
et beaucoup d’oppressions au pauvre peuple. Sur 
cette querelle , Jean, fils aisné dudit duc , qui avoit 
esté nourry et se tenoit en l’hostel du duc de Bour- 
gongne , son oncle, sçaehan t les besongnes et affaires 

dessusdites, après qu’il eut esté informé que sondit 
seigneur et père, le duc, selon son ad vis , avoit cause 
raisonnable de ce faire , il deffia le susdit arche- 
vesque de Coiongne ; ce que pareillement firent , 
en sa faveur , plusieurs grands seigneurs . tant de 
l’hostel et des pays d’icelui duc de Bourgongne y 
comme d’autres lieux; et s’en alla ledit Jean , nom- 
mé lors le damoiseau de Clèves , accompagné d’au- 
cuns gentilshommes des marches de Picardie , de- 
vers le duc , son père , qui estoit fort vieil et ne 
pouvoit chevaucher ne lui s’armer, sinon avec grand 
danger. 

Luy donc estant venu en son pays , se mirent et 
assemblèrent avec luy plusieurs grands seigneurs 
et gentilshommes du pays de Clèves , auxquels se 
joignirent d’autres gens de guerre , avec tous les- 
quels il tira sur les frontières , et vers les seigneu- 
ries de cet arche vesque de Coiongne ; et se logea 
luy et ses gens en une assez forte ville , nommée 
Vauste , pour le sujet de laquelle ville en partie 
la guerre s’estoit commencée entre les deux sei- 
gneurs dessusdits. 

Adonc, après sa venue , s’entretint et continua 
la guerre plus dure et périlleuse qu’auparavant n’a- 
voit esté, et furent faites plusieurs courses et en- 
treprises tant d’un costé que d’autre ; en aucunes 
desquelles il y eut de grosses destrousses faites sur 
les gens de l’archevesque , à leur dommage et pré- 
judice ; car le dessusdit damoiseau de Clèves , le- 
quel estoit en ce temps là de jeune asge , et l’un 

des beaux et bons escuyers qui fussent , puissant 
de corps , sage et lousjours bien en manière , en 
lieu où il se trouvast, estoit grandement accompa- 
gné de gens de guerre , tous les plus rudes et ex- 
perts en armes, qu’on avoit peu trouver dans tous 
les pays du duc son père ; et de plus , il avoit grand 
vouloir et désir de faire parler de lui à sa bien ve- 
nue. A celte cause , mit-il grande diligence à (aire 
et poursuivre les dessusdites entreprises contre ses 
adversaires. 

Àdonc, ioelui archevesque , craignant qu’à lon- 
gue traite, ses pays et subjects n’eussent de grandes 
affaires , envoya hastivemenl devers plusieurs 
grands seigneurs , pour en avoir secours et ayde , 
spécialemen t de vers le d uc G u il lau me de Saz ( Saxe) , 
qui estoit fort puissant et grand 'seigneur , sur les 
marches d’Allemagne , avec lesquels il avoit aupa- 
ravant fait alliance ; et luy avoit la plus grande 
partie promis de luy bailler tout le confort et l’as- 
sistance que faire se pourroit de leur part. Si se 
mirent sus en très grand nombre ; mesrnement le- 
dit duc de Saz se disposa d’y venir en personne , 
à toute puissance; car, outre qu’il estoit bien enclin 
de faire plaisir à iceluv archevesque , d’autre part 
il n’esloit pas bien content du duc de Bourgongue , 
ne de sondit nepveu de Clèves, et le tout au sujet de 
la conqueste de Luxembourg ; et eust volontiers 
veu qu’il eust peu se trouver en lieu pour leur pou- 
voir porter dommage. Lequel , quand il eut fait son 
assemblée et aussi les autres seigneurs alliés, ils 
se trouvèrent composer une très grosse compa- 

gnie , assez bien habillée et en bon poinct, selon 
l’estât du pays , et furent tous ensemble estimés se 

monter à 1 combattants ou environ , 

qui se mirent en chemin, et vinrent par plusieurs 
journées jusques au pays de Farchevesque , qui 
les avoit mandés ; lequel , avec eux , accompagné 
de tous les gens de guerre qu’il avoit peu ramasser 
et recouvrer, s’en vinrent tous ensemble mettre 
le siège tout es environ de ladite ville de Vauste , 
dedans laquelle estoit le damoiseau de Clèves , des- 
sus nommé , très bien accompagné de gens de 
guerre. 

Or, pendant le temps que toutes ces assemblées 
et alliances se faisoient d’iceluy archevesque , le 
duc de Clèves et son fils en furent suffisamment 
informés ; lesquels , pour y pourvoir et luy résis- 
ter , envoyèrent semblablement devers les sei- 
gneurs leursamis, alliés et bienveillans, pour avoir 
leur assistance et protection ; et spécialement de- 
vers le duc de Bourgongne, les comtes d’Estampes 
et de Sainct-Pol , et plusieurs autres grands sei- 
gneurs de cette marche ,en les requérant bien af- 
fectueusement et instamment de les favoriser de 
leur secours , et avec ce leur faisoient savoir la 
puissance de ceux qui estoient venus , ou venoient 
encore contre eux. 

Alors, le duc de Bourgongne , adverti des nou- 
velles dessusdites , assembla son conseil en bon 
nombre , auquel se trouva grande partie des sei- 

gneurs déclarés ; dans lequel conseil la matière fut 
débattue assez longuement , et enfin il y fut con- 
clud et arreslé , pour plusieurs raisons qui là fu- 
rent mises en avant , que ledit duc , si besoin estoit , 
leurbailleroit secours à toute puissance, et y seroit 
en personne; mais avant que cela se fist,on envoye- 
roit par-devers l’archevesque, certaine ambassade 
solennelle , pour savoir de luy si on ne pourroit 
point appaiser les parties et les mettre d’accord , 
pour le doute qu’on avoit qu’aucuns inconvéniens 
n’en advinssent pendant que ces besongnes se fe- 
roient. Il fut donc ad visé audit conseil , et résolu 
que Louys de Luxembourg , comte de Sainct-Pol, 
lequel avoit grande amitié et cordial amour, dès il 
y avoit long-temps , avec le jeune damoiseau de 
Clèves , et se tenoient eux deux comme frères 
d’armes , dès leur jeunesse , se mettroif sus en 
armes , avec bon nombre de gens de guerre , tant 
de ceux qui estoient à luy et de ses pays, comme 
aussi des autres que luy bailleroit le duc de Bour- 
gongne ; avec tous lesquels il prendroit sa roule 
et s’advanceroit , tout au plus qu’il pourroit, de- 
vers la duché de Clèves. Et comme il avoit esté 
pourparlé, il en fut ainsi fait. Ledit comte de Sainct- 
Paul fit son assemblée et ses montres dans la ville 
de Solempnes , appartenant à l’abbé de Sainct-De- 
nys en France. 

Si se mirent avec luy en sa compagnie , son frère 
Jacques deLuxembourgjCornil le et Antoine, frères, 
bastards deBourgongne , messire Simon de Lalain, 

Jacques Quierel , seigneur de Huchin, Antoine de 
Reubempré,et plusieurs autres notables chevaliers 
et escuyers. Et quand ils furent tous assemblés, ils 
pouvoient faire environ chacun cinq cents lances et 
douze cents archers, tous gens bien en poinct , les- 
quels . quand ils eurent receu leurs payement pour 
un mois , tirèrent au travers du pays de Haynaut 
et de Brabant, et de là au pays de la Gampine(Kem- 
peu), jusquesà la rivière de Meuse, qui joint au- 
dit pays de la Campine , où ils séjournèrent par 
aucun temps ; et esloienl cependant tous prests de 
passer et d’entrer en iceluy pays de Clèves, moyen- 
nant que ceux qui les avoient mandés, leur fissent 
sçavoir le temps propre à cela. 

Or, dans ce temps-là mesine , le dessusdit duc 
de Bourgogne, qui bien avoit à cœur cette affaire , 
tant pour la considération de son beau-frère le duc 
de Clèves, comme aussi principalement à cause de 
l’amour qu’il avoit pour son nepveu, lequel il avoit 
toujours nourry et élevé auprès de luy , et à ce 
sujet l’aimoit fort , avoit fait sçavoir expressé- 
ment , et mandé étroitement à tous les capitaines 
et officiers de ses pays de Picardie ; Flandres , 
Haynaut , Brabant et autres provinces, qu’un cha- 
cun d’eux se tinsl tout prest et fourny,~au plus 
grand nombre qu’ils pourroient , pour y venir 
en personne , si besoin estoit , jà - soit - ce qu’il 
désirast aucunement leur appaisement , et qu’ils 
s’accommodassent. Mais il convient revenir à par- 
ler du duc de Saz et de rarchevesquedeColongne, 

lesquels , avec grand’ quantité de gens , avoient 
enclos de toutes parts et assiégé ce damoiseau de 
Clèves , dedans la dessusdile ville de Vausle, de- 
vant laquelle ils laisoient de jour en jour leurs ap- 
proches ; et placèrent plusieurs engins et instru- 
ments de guerre contre les portes et murailles 
d’icelle ville , pour les endommager. Là se laisoient 
assez souvent de grands escarmouches entre les 
parties , auxquelles , de chacun costé , il y en a voit 
aucunes fois de tués et blessés. 

Or, un certain jour se disposèrent et résolurent 
les assiégeants d’assaillir les assiégés ; et leur sem- 
bloit estre bien possible de les emporter de force; 
lequel assaur estant encommencé, dura assez lon- 
guement, fort dur et aspre , où il y eut de belles 
armes faites de chacun costé ; mais, à la fin , par 
la valeur et bonne delFense desdits assiégés , iceux 
assaillants en furent repoussés , à leur grande perte 
et confusion ; et il demeura , en cette occasion , de 
leurs gens morts dedans les fossés, et aux envi- 
rons, jusqnes au nombre de 1 avec plu- 

sieurs de blessés. En suite de quoy ils se retirèrent 
à leurs logis, fort desplaisants de la perte de leurs 
gens ; et, pour surcroist de leurs maux , peu après 
leur vinrent certaines nouvelles du secours qui 
s’avancoit contre eux. Mesmement il leur fut dit 

à 

([ue le duc de Bourgongne y venoit en personne 
avec toute sa puissance, et qu’il s’approchoit pour 
les combattre; si furent en assez peu de temps. 

pour celle cause, en grand doute el tous effrayés, 
spécialement les Allemands; tant que finalement 
ce duc de Saz assembla sur cela les seigneurs de 
son pays , avec lesquels il prit résolution de partir 
de là avec toute sa compagnie, pour s’en retourner 
es pays d’oii ils esloient venus : mais avant son 
départ , y eut grand discord avec ledit archevesque 
pour les soldes et payement de ses gens , qu’il ne 
pouvoit avoir de luy; tellement qu’il fut de néces- 
sité;! iceluy archevesque de se sauver , et mettre 
à couvert de leur rencontre ; car si iceux Allemands 
l’eussent peu atteindre et altrapper, ils estoient 
en volonté de remmener avec eux, jusques à tant 
qu’il les eust contentés et satisfaits. Enfin , après 
leur départ, l’archevesque et ceux de son parly , 
se retirèrent dans leurs meilleures villes et forte- 
resses; et il se trouva depuis, à cause de celte as- 
semblée qu’il avoit fait , en plus grand danger 
qu’auparavant il n’estoit. 


CHAPITRE XVI. 


Comment Louis de Bucilfut occis à faire armes contre un Anglois ; 

et autres choses. 


Pendant le temps de l’an mil quatre cent qua- 
rante et six dessusdil , à cause que les trêves 
d’entre les François et Anglois , dont cy-dessus est 
fait mention, s’en tretenoient assez seurement , et 

que les seigneurs et nobles hommes n’avoient pas 
grande occupai ion pour le fait de la guerre, se 
commencèrent à mettre sus plusieurs jousles , de 
par le roy de France, les princes et grands sei- 
gneurs , et aussi autres esbattements de grands 
Irais et grande despense, afin d’entretenir leurs 
gens en l’exercice des armes , et aussi pour passer 
le temps plus joyeusement. Entre les autres, les 
roys de France et de Sicile, à l’instance et par le 
conseil des chevaliers et escuyers qui estoienl à 
eux ou autour d’eux , en firent et souffrirent faire 
plusieurs de diverses manières dans la ville de Sau- 
mur ; sur lesquels divertissements , il pouvoit 
sembler à aucun qu’ils voulussent ensuivre et. 
tenir les termes que jadis estoient réputés tenir les 
chevaliers de la table ronde , que mit sus et érigea 
en son temps ce très puissant prince, lequel on 
trouve dans les anciennes histoires , avoir régne 
si hautement, sçavoir le roy Arlhus. En voicy la 
raison pourquoy : c’est qu’on faisoit publier par 
les officiers d’armes en plusieurs lieux», qu’il y 
avoit certain nombre de chevaliers, ou nobles 
hommes , disposés à garder un pas , qui estoit dé- 
nommé par propre nom , contre tous ceux qui 
aller ou passer y voudroient : auquel pas il v 
avoit aucuns lyons, tygres , licornes, ou bestcs 
semblables. Il y avoit aussi plusieurs autres de- 
vises et déclarations très honnorables etforthan • 
taines. Pour le vray , en faisant et continuant les 
dessusdites , y furent faites de fort belles armes et 

de notables assemblées et joyeux esbattements ; 
mais, par mauvaise fortune , en Tune de ces jour- 
nées, fut truéd’un coup de lance un gentil cheva- 
lier, qui estoit au roy de Sicile , nommé messire 
Auvregnas Champion ; duquel accident, toute la 
compagnie fut fort troublée ; et de plus, il y en eut, 
en diverses fois et rencontres, plusieurs de blessés 
assez rudement. Pour lesquelles causes, les roys 
et seigneurs dessusdits s’en commencèrent à en- 
nuyer et tenner (lasser) ; et par ainsi, délaissèrent 
iceux esbattements assez tost ensuivant. 

En outre, après ces besonges, furent faites armes 
en la présence du roy de France et de ses princes 
dans la ville de Tours , lesquelles auparavant 
avoient esté dressées , réglées et composées par un 
très notable et très renommé escuyer de l’hosiel 
dudit roy, nommé Louis de Bueil, à l’encontre 
d’un escuyer anglois , qui se nommoit Chalon. Si 
devoient-ils jouster l’un contre l’autre un certain 
nombre de coups de lances, suivant la devise et 
condition de leurs armes. Or quand ce vint au jour 
qui leur estoit assigné , ils comparurent au champ 
fort bien habillés et parés; spécialement le des- 
susdit Louis de Bueil y vint en grand triomphe et 
haut estât, accompagné de plusieurs grands sei- 
gneurs; il avoit de plus des coursiers richement 
couverts et parés de ses armes. Quand ils eurent 
fait la révérence au roy , et que tout fut prest , ils 
commencèrent à courir l’un contre l’autre fort 
fièrement, puissamment, et par plusieurs fois; et 

en ce faisant, rompirent des lanpes , et sur tout 
firent si bien leur devoir tous deux , que le roy 
esloit très content qu’ils se retirassent ensuite, 
et ne fissent rien davantage pour ce coup. Néant- 
moins Louis de Bueil , cy-devant nommé, ne s’y 
voulut consentir, et requit bien instamment au 
roy et à sa partie adverse, que les armes qui 
avoient esté accordées entre eux fussent accom- 
plies , ce qui luy fut enfin octroyé ; et lors ils cou- 
rurent comme dessus encore un seul coup, auquel 
l’Anglois frappa de sa lance ledit Louis, tout de- 
dans et au travers; sçavoir, au-dessous du bras et 
au vif de son harnois, par faule et manque d’y 
avoir un croissant ou gousset; duquel coup il fut 
si douloureusement blessé, qu’assez peu de temps 
après il en mourut. A cause de cette mauvaise 
fortune, le roy, et généralement tous les nobles 
estants là, et aussi les dames et damoiselles, furent 
fort desplaisants et attristés, et non sans cause; 
car, selon le rapport de ceux qui le connoissoient 
bien , c’estoit l’un des escuyers de tout ce party , 
le plus renommé, pour plusieurs autres et bonnes 
conditions dont il estoit pourveu. Or bien que la 
fortune en fust ainsi advenue, toutesfois leroy 
et les autres seigneurs firent au susdit Clialon de 
grands honneurs , et le tinrent bien seur de sa 
personne; puis après qu’il eut receu aucuns dons, 
il partit de là, avec un bon sauf-conduit, et s’en 
retourna ès pays d’où il estoit venu , lui desplaisant 
grandement de celte adventure , qui estoit ainsi 
malheureusement tournée à si grand meschef. 

CHAPITRE XVII. 

\ 

Comment madame de Charollois termina vie par mort à Bruxelles; 
et de la nativité du duc de Berry ,en la ville de Tours, en Touraine. 


En cet an , mil quatre cent quarante et six des- 
susdit, Catherine, fille du roy de. France, et 
femme du comte de Charollois, seul fils du duc 
de Bourgongne, alla de vie à trespas , dans la 
ville de Bruxelles, en Brabant ; et fut mise en terre 
fort solennellement, en la grande église de Saincte- 
Gudulie. Pour la mort de Jaquelle, iceluy duc, la 
duchesse sa femme , et leur fils , comte de Char- 
rollois dessusdit , eurent au cœur très grande tris- 
tesse; et aussi en firent grand dueil plusieurs che- 
valiers , escuyers, dames , damoiselles , et autres 
serviteurs de l’ h os tel de ce duc. Auquel temps, 
environ la leste des Innocents , la royne de France, 
mère de la dessusdile comtesse de Charrollois , 
accoucha d’un. fils, en la ville de Tours; pour la 
naissance duquel fut faite fort grande joye en 
l’hostel du roy, et en plusieurs bonnes villes du 
royaume. Spécialement les Parisiens s’en mons- 
trèrent grandement resjonys, et en firent des feux 
de joye, et plusieurs autres resjouyssances dans 
leur ville. Cet enfant fut baptisé : lequel, sur les 
fonts , fut nommé Charles , ainsi que s’appelloit son 
père; et sur l’heure , lui fut baillé le surnom , le 

titre et la qualité de la duché de Berry , par le 

dessusdit roy son père. Durant ce temps, se fai- 
saient et continuaient assez souvent des ambas- 
sades entre les deux royaumes de France et d’An- 
gleterre, en intention de parvenir à un Irailé de 
paix finale entre ces deux parties; 


CHAPITRE XVllï. 


De la mort du pape Eugène. 

En ce mes me temps, au mois de février, l’an 
mil quatre cent quarante et six, mourut le pape 
Eugène, quiavoil régné et gouverné assez haute- 
ment; car, en son temps , il eut plusieurs adver- 
sités et grandes affaires , et entre les autres , contre 
le concile de Basle et contre les Romains. Si fut-il 
mis en terre très honorablement dedans l’église 
de Saint-Pierre de Rome ; et ,' dans peu de jours 
ensuivant, s’assemblèrent les cardinaux, en la 
manière accoutumée; et, par le cardinal de Bou- 
longne , fut faite la prédication et les remonstrances 
telles et semblables, que depuis long-temps aupa- 
ravant on fait en cas pareil. C’est à sçavoir au prin- 
' cipal, qu’un chacun desdits cardinaux se doibt 
mettre en bon estât de leur conscience , et ensuite 
eslire un pape et pasteur de l’Eglise universelle, 
tel et si suffisant , qu’il soit digne de la gouverner, 
sans l’avoir ne le faire par aucune faveur, amilié 

ou corruption que puisse estre. Ensuite il déclara 
bien au long* et fort sagement les biens qui pou- 
voient advenir d’ainsi le faire , sans aucune fraude, 
et aussi les maux qui autrement pourroient s’en- 
suivre de faire le contraire. 

Après qu’il en t flny sadite prédication, iceux 
cardinaux s’en allèrent tous ensemble en l’église 
des Jacobins, durant un certaine espace de temps; 
et, d’un accord, entrèrent en conclave; dans le- 
quel, après qu’ils eurent esté certain heure, ils 
esleurent, en premier pasteur et vray pape, le 
dessusdit cardinal de Bonlongne, qu’ils consacrè- 
rent; et fut nommé Nicolle; lequel , comme il en 
estoit commune renommée, on lenoit pour très 
sage, prudent, et homme d’honneste vie, selon 
la relation de ceux qui avoient connoissancede luy. 

En ce temps, il y avoit une fort grande guerre 
entre le duc de Milan d’une part, et les Vénitiens 
d’autre , lesquels s’entrefirent de très grands 
dommages aux pays l’un de l’antre. Pareillement 
les Génevois estoient en grand discord l’un contre 
l’autre , par des factions survenues entre eux ; 
pour laquelle cause il y en eut partie qui se vou- 
lurent remettre en l’obéissance du roy de France, 
ainsi qu’autres fois ils avoient esté; mais enfin , par 
le conseil d’aucuns des plus sages d’icelle seigneu- 
rie, ils se rappaisèrerit et repalrièrent les uns avec 
les autres. Durant lequel temps furent prolongées 
les trefves d’entre les royaumes de France et d’An- 
gleterre. 

CHAPITRE XIX. 


Comment le duc de Glocestre mourut en Anglclene. 


En l’an mil quatre cent quarante et six dessus- 
dit, mourut en Angleterre Honfroy, duc de Glo- 
cestre, oncle du roy Henry ; à cause de laquelle 
mort advinrent en iceluy royaume de grandes tri- 
bulations, et non pas sans cause; car, en son vivant, 
c’estoit le plus sage, le plus puissant, et le mieux 
aymé prince de tout le royaume d’Angleterre, et 
aussi le plus prochain successeur de la couronne , 
celuy où grand’ partie des nobles et tout le com- 
mun avoienl la plus grand’ espérance d’avoir ayde, 
si besoin leur en estoit. Or, au regard de sa mort 
et de la manière d’icelle , il convient parler au plus 
près de la vérité, selon ce qui en peult eslre sceu 
par- deçà. 

Vray est qu’iceluy duc, parmy ses belles qua- 
lités , estoit fort hautain, mais sage et clairvoyant 
sur toutes les besongnes et affaires du royaume, 
dont il s’enlretenoit assez souvent, en recognois- 
sant assez que le roy Henry , son nepveu , n’esloit 
pas de bien vif ni aigu entendement , pour sçavoir 
gouverner de luy-mesrne son royaume, mais qu’il 
luy convenoit avoir des gouverneurs qui , au lieu 
de luy, entendissent à ses besongnes ; et bien luy 

sembloit, qu’avant tous autres il y debvoitestre em- 
ployé , comme le principal. Néantmoins, par le 
conseil et délibération des trois estats du pays, 
d’autres y avoient esté commis long-temps aupara- 
vant, lesquels, comme il sembloit à ce duc de 
Glocestre , ne gouvernoient pas à l’honneur et pro- 
fit du roy , ne de son royaume ; et de ce parloit-il 
assez, souvent avec indignation, fort hautement et 
tout publiquement à aucuns seigneurs qui estoient 
de son party , en donnant de grandes charges et du 
blasme à ceux qui estoient auprès du roy, et des 
plus advancés auprès de luy, spécialement au 
comte de Suflort, et à maislre Adam Moleines, 
garde du privé scel , lesquels aucunes fois , par 
aucuns de leurs amis , estoient adverlis des paroles 
et discours dessusdits. Acette cause redoutoient-ils 
fort ledit duc , de sorte qu’il s’esmeut grand’ envie 
entre ces deux parlys. Car, d’autre coslé , pour se 
prémunir contre luy , ils donnoient à entendre au 
TO y , secrètement , que sondit oncle de Glocestre 
ne désiroit et ne taschoit à autre chose que de le 
faire mourir, ou du moins le priver de son royaume ; 
pour à quoy parvenir, il avoit desjà, comme ils 
disoient, attiré à son party grand nombre des no- 
bles et du commun d’Angleterre. Sur lesquels rap- 
ports, le roy les croyoit assez légèrement; car de 
luy-mesme il esloit naturellement assez enclin et 
porté à entendre telles et semblables nouvelles. 

■ ' Or afin d’obvier et pourvoir aux inconvénients 

qu’ils’appréhendoient pouvoir survenir de cela , le 

des susdit comte de Suffort, et les autres qui es- 
taient de son alliance, et qui tenoienl avec luy le 
gouvernement du roy en leur main , s’advisèrent 
et conclurent tous ensemble qu’il seroit bon que 
le roy fist assembler les nobles et autres estais de 
son royaume, pour tenir un parlement, où tous 
les princes et grands seigneurs de son sang seroient 
mandés ; et qu’avec cela , pour la seurelé de sa per- 
sonne, il auroit largement des gens de guerre au- 
près de luy. Ledit parlement se tint dans un village.* 
nommé Bury, où il y a une abbaye de moines noirs. 

Or , quand toutes ces besongnes (eurent prestes , 
et que le jour qui estoit assigné fut venu, ce roy 
Henry, ayant avec luy la plus grand’ pariie des 
seigneurs d’Anglelerre , et bien trente mille com- 
battants , se trouva au lieu dessusdit, et se logea en 
icelle abbaye ; auquel lieu vint le duc de Gloceslre 
cy-devant nommé, qui par le roy, son nepveu , y 
avoit esté mandé auparavant, dont il estoit assez 
privé et familier; mais, aussitost après sa venue , 
il fut , de l’ordre de ce roy , arresté par le duc de 
Bouquiguehen (Buckingham), et autres qui estaient 
à ce commis ; et fut par eux mis en lieu seur, où il fut 
bien gardé, en sorte qu’aucuns de ses gens ne pou- 
voient parler «à luy. De laquelle détention il fut gran- 
dement esbaby , et commença fort de se plaindre, à 
ceux qui l’avoient en garde, du procédé et des 
manières qu’on tenoit envers luy, spécialement de 
ceux qui gouvernoient le roy; et , en leur absence, 
dit et proféra, tout en colère, quelques injures 

d’eux : néant moi ns tout cola ne luy valut ny profita 
de rien ; car, en suivant les résolutions qui aupa- 
ravant avoient esté prises par ses adversaires, il 
fut, dans peu de jours ensuivant , estranglé d’une 
touaiileou serviette, et misa mort très impitoya- 
blement , tout en secret , sans qu’il fust mené ne 
qu’il comparust en présence d’aucun juge, pour 
estre accusé et ouy en ses de (l'en ses , ne aussi qu’on 
y tint aucuns termes et forme de justice. Laquelle 
action fut, au vray dire, trouvée assez cruelle et 
impitoyable pour ceux qui la commirent; et doi- 
vent estre telles ou semblables cruautés fort des- 
plaisantes et lamentables aux cœurs de tous 
bons princes chrestiens , et d’autres nobles et 
prud’hommes , de quelque estât qu’ils soient. 

Après sa mort , il fut publié , et rendu tout com- 
mun dans l’hoslel du roy, que cet inconvénient 
et son trespas luy estoienl advenus du deuil eïdé- 
plaisir qu’il âvoit conceus , à cause de son empri- 
sonnement susdit; et ne fut point encor sceueny 
divulguée si liastivement la véritable cause dudit 
funeste cas. Après lequel il fut transporté, assez 
peu de leinps ensuivant , et mis en terre , à petite 
et privée compagnie , dans une église nommée 
Sainct-Albans, où on luy fit, à son enterrement, 
un simple service, ainsi et en la manière qu’on 
auroit deu ou peu faire à un pauvre chevalier ban- 
neret,oude moindre estât. Quand-et quand, luy 
furent pris et arreslés trois de ses gens , lesquels , 
après qu’ils eurent esté très fort questionnés, fu- 

renl pendus à un gibet; mais avant qu’ils fussent 
morts, on couppa les cordes; et depuis ils eurent 
la vie sauve, par la grâce du roy. 

Ainsi , et en celte manière, finit sa vie ce noble 
prince , duc de Glocestre , lequel a voit régné long- 
temps fort hautement ; et luy montra enfin la roue 
de fortune un de ses tours, comme elle fait fort 
souvent à plusieurs de divers estais. Pour la mort 
duquel, il y eut par tout le royaume d’Angleterre, 
en général, beaucoup de diverses opinions et divers 
sentiments; car il y en avoit aucuns qui tenoient 
cette besongne estre profitable pour le royaume. 
Mais, pour le vray, la plus grand’ et saine partie 
en furent très desplaisanls; et leur sembloit. bien 
que le dessusdit royaume recepvoit, en la perle et 
privation de ce personnage, un grand dommage et 
inlérest , et qu’à celle cause ils avoient à en appré- 
hender de grandes tribulations et divisions en la 
suite ; ce qui ainsi ad vin l ; dont il sera fait cy-après 
déclaration et déduction plus ample en temps et 
lieu. 

CHAPITRE XX. 

/ 

Comment furent envoyées diverses et certaines ambassades devers les 
royaumes de France et d’Angleterre , à intention de trouver I.; 
paix. 

Au commencement de l’an mil quatre cent 
quarante et sept, furent envoyées diverses ambas- 
sades entre les royaumes de France et d’Angleterre, 
de I’ une d’icelles parties à l’autre, sur l’intention 
de trouver et d’avoir entre eux une paix finale; en 
l’une desquelles allèrent, de la part du roy de 
France , l’archevesque de Rheims , le comte de 
Dunois , le seigneur de Pressigny et autres no- 
tables personnes, en grand nombre et noble appa- 
reil. Et bien que, eux estants venus audit royaume 
d’Angleterre, y fussent receues très honorable- 
ment , tant de par le roy comme des autres princes 
et grands seigneurs , et que sur les matières , pour- 
quoy ils estoient ailés , furent faites plusieurs ou- 
vertures , néantmoins iis ne peurent venir à con- 
clusion , et par ainsi s’en retournèrent-ils sans be- 
songner , sinon sur aucunes menues entreprises 
qui avoient esté faites avant les trêves entre les par- 
ties y desquelles on fit aucuns appointemens , ar- 
ticles et traités , pour l’entretenement d’iceUes. 
Durant lequel temps , le dauphin , premier fils du 

roy de France , qui auparavant s’es toit départy de 
*’hostel de son père , non content d’aucuns de ceux 
qui gouvern oient pour lors, se tenoiten Daulphiné; 
lesquels gouverneurs il fit depuis accuser devant la 
personne du roy et de son conseil , pour plusieurs 
crimes et maléfices , comme il apperra et se verra 
cy- après. 


CHAPITRE XXI. 


Comment le roy Charles receut une lettre du souldan de Babylone. 


En cet an mil quatre cent quarante et sept des- 
susdit, Charles, roy de France, receut unes lettres 
du Soudan de Babillone , qui furent translatées de 
sarrasin en françois ; desquelles la teneur s’ensuit ; 
et premier la superscription : « Cette lettre soit 
donnée au lyon, seigneur du monde, grand comme 
Sain t-George qui tua le dragon , seigneu r de terre de 
France , seigneur aumosnyer , seigneur des sei- 
gneurs , roy des roy s, à qui toutes gens demandent 
licence , seigneur de la mer et de la terre , très bien 
saiily d’hostel , très chrétien en nom de saint Jean 
qui baptisa Jésus-Christ, et de Nostre-Dame, amides 
Mores et seigneurs des Mores ; Nos tre-Sei^neur te 
donne santé et bonne vie , Charles , roy de France, 
les citées de Soudan , grand roy des roys, Jamarcq, 
Maher et Daher, seigneur sage, guerroyeu r et défen- 

(leur de la loy des Mores , grand Soudan des Mores 
et de leur foy, qui fait raison «à chacun qui a guerre 
l’un contre l’autre, seigneur des deux mers et de 
maintes terres, libéral aux esclaves de son pays 
des deux églises saintes, de Lameth et d’Àbra- 
ham : Dieu Croisse le mien et me donne bonne vie 
et à tout mon peupleà qui je fais prou de biens. » 
La teneur des lettres : « Ou nom de Dieu soit 
fait et te donne bonne vie , seigneur lyon , 
dragon , loup , forticion , qui reste seul sei- 
gneur chrétien au monde , oncle du seigneur qui 
porte la bannière jaune, est à sçavoir le roy de 
Hongrie , libéral , sage et piteux, seigneur et con- 
seiller des autres seigneurs , seigneur de la mer 
et delà terre , et de tous les chrétiens , puissant 
à tous , mainteneur du baptesme et défendeur de 
la bannière du Christ, Charles de France, amy 
des Mores et de leurs seigneurs , Dieu le main- 
tienne en paix , et exauce tes preuves et te laisse 
bien mourir. Cette lettre te mande le grand sou- 
dan que tu sois bien advisé que nous soyons bons 
amis et bien d’accord. La tienne lettre s’est jointe 
à la mienne, porte sainte, laquelle nous avons vue 
et lue , et y ai créance pour ce que tu dis que tu 
me veux bien , et aussi fais-je à toi. Ton ambassa- 
deur , homme d’honneur, gentilhomme , lequel tu 
nommes Jean Yillaige, est venu à la mienne porte 
sainte et m’a présenté tes lettres avec le présent 
que tu m’as mandé , et je l’ai receu ; et ce que tu 
m’a escrit que lu veux de moy , je l’ay fait ; et 

si ay fait une paix à tous les marchands par tous 
mes pays el ports de la marine, ainsi que ton am- 
bassadeur m’a sceu demander. Ledit ambassadeur 
est venu en grand honneur , et si ai pris son pré- 
sent en grand amour et plaisir, pour l’amour de 
toy. Si, ce que tu m’as mandé ay escrit et fait ; et si 
mande à tous les seigneurs de mes terres, et par 
spécial au seigneur d’Alexandrie, qu’il fasse bonne 
compagnie à tous les marchands de la terre, et sur 
tous les autres ayent liberté en mon pays , et 
qu’il leur soit fait honneur et plaisir : et quand 
sera venu le conseil de ton pays , il sera à la faveur 
tles autres consaux bien haut , el ay commandé 
qu’il soit fait bonne compagnie aux pèlerins de ton 
pays, qui vont à Jérusalem el à Sainte-Catherine ; 
carie lien ambassadeur m’a du tout prié ; et ne sera 
pris d’eux que selon l’usance que soudoient tenir 
les soudans du temps; et que nul ne soit si osé, 
sur ma majesté, d’entreprendre plus, s’ils n’ont 
robbes dont il convient payer les droits : el veux 
que partout leur soit laite bonne compagnie, et que 
on ne leur mette sus nulle usance nouvelle. Et tout 
ce que ledit ambassadeur a sceu demander pour les 
susdits pèlerins et pour toutes choses, pour la 
tienne amour je l’ay fait; et ton dit ambassadeur 
se part de ma sainte porte avec réponse ; et l’ay 
vestu d’une telle robbe à l’usance pour ton hon- 
neur, laquelle luy ay donnée; auquel ambassa- 
deur j’ay dit que tu vuilles mander conseil en ma 
terre , afin que ayons bonne paix. Si te mande par 

ledit ambassadeur un présent, c’est à sçavoir du 
baume fin de notre sainte vigne, un bel liépart, trois 
écuelles de porcelaine de Sinant (Chine), un plat de 
porcelaine de Sinant , deux grands plats ouverts de 
porcelaine, deux touques vertes de porcelaine, deux 
bouquets de porcelaine , un lavoir ès mains et un 
garde-manger de porcelaine ouvré, une jatte de fin 
gingembre vert , une jatte de noyaux d’amande, 
une jatte de poivre vert, des amandes, et cinquante 
livres de notre fin bamouguet , un quintal de sucre 
fin de trois quittes. Dieu te mène à bon sauvemenl, 
Charles , roy de France. » 


CHAPITRE XXII. 


De la mort du duc de Milan. 


En après , durant le temps de cet an mil quatre 
eentquarante et sept, mourutleduc deMilan, oncle 
de Charles, duc d’Orléans, lequel esloit son vray hé- 
ritier, fils de sa sœur: mais nonobstant cela iceluv 
duc de Milan , en son vivant, disposa de ses seigneu - 

* ries autrement selon son plaisir; et ne déclara point 
ledit duc d’Orléans son neveu à succéder en ses sei - 
gnetiries ; mais au contraire, il instruisit et con- 
seilla en ses derniers jours ceux de la ville deMi- 
lan et autres puissantes villes de la Lombardie , 
à ce qu’ils s’entretinssent et gouvernassent d’eu* *- 

mesmes , ainsi et en la manière que sont et que font 
les villes de Venise, Gennes , Florence , et autres 
semblables communautés des marches d’Italie ; et 
que s’il leur convenoit prendre ou avoir un sei- 
gneur, il luy sembloit qu’il seroitbon pour eux de 
prendre le duc de Savoie , qui estoit leur voisin, et 
avoit pluisieurs seigneuries joignantes à eux, et 
non pas son nepveu d’Orléans; car s’ils le prenoient, 
ils seroient gouvernés du tout par les François , ce 
qui grandement pourroit eslre et tourner à leur 
préjudice, comme il luy sembloit ; et sur ce leur 
bailloit plusieurs raisons et réflexions , qui seroient 
icy trop longues à déclarer. Néantmoins, après sa 
mort, s’esmeurent plusieurs guerres et dissensions 
dans ce pays là , d’autant principalement que les 
bonnes villes et cités ne furent point unies les unes 
avec lesautres, mais tinrent plusieurs partys , cha- 
cune à part de soy. Entre les autres, ladite ville de 
Milan , qui est la plus puissante de toutes , de prime 
face se voulut gouverner d’elle-mesme , sans plus 
avoir aucun seigneur; dont les habitants, aussi- 
tost après la mort de leur duc , firent abbatlre et 
démolir de fond en comble le fort et beau chasteau 
de Milan. 

Et d’autre part le comte de Franchise 1 , qui avoit 
épousé la fille non légitime dudit duc trespassé, et 
long-temps auparavant avoit eu et encore avoit le 
gouvernement des gens d’armes du pays, ettenoit 
en ses mains plusieurs fortes villes et forteresses , 


i. Le comîe François Sforza. 

se disposa et conelud du tout à se faire seigneur et 
estre duc; et s’efforça à toute puissance de faire 
guerre ù tous ceux qui contrediroient et voudroient 
aller au contraire ; spécialement à ceux de Milan ,• 
lesquels redoutant iceluy comte de Franchise, 
qu’ils sçavoient estre fort subtil et entreprenant , 
et aussi considérant, qu’il estoit trop accompagné 
de gens de guerre pour s’osér fortifier contre luy , 
à qui ils ne vouloient aucunement estre subjets, 
résolurent de se donner au duc de Savoie, dont 
ils mirent les bannières et armoiries au haut de 
leurs portes , en luy envoyant certains messagers, 
par lesquels ils luy faisoient sçavoir qu’il vinst 
tout au plutost par-devers eux si puissamment ac- 
compagné , qu’il les peust garder et préserver de 
la force et violence de leurs adversaires , ^et ils le 
recevroient , en ce cas , pour leur seigneur et duc 
de Milan. Lequel duc de Savoie , quand il ouit les 
nouvelles dessusdites , en fut bien joyeux; car, 
outre cela, il disoitet maintenoit avoirdroit et que- 
relle juste pourentreren possessiondeceduché, tant 
à cause du mariage fait parledessusdil dernier duc 
trespassé, avec sa sœur, qui estoit encore à Milan , 
comme autrement, et en outre, à cause de certaines 
promesses sur ce faites. Si assembla sur ce son con- 
seil, par lequel il fut délibéré et conclu d’entre- 
prendre celte besongne , et de faire forte guerre à 
ce comte de Franchise ; et avec ce , de prendre la- 
dite seigneurie pour luy , s’il la pouvoit conquérir. 
Par ainsi, dans^peu de temps ensuivant, ce duc 
leva une très grosse armée de ses gens et les envoya 

au pays de Lombardie , en intention de bailler se- 
cours et ayde à ceux de Milan , en toutes leurs af- 
faires , comme à ses subjels et obéissants. 


CHAPITRE XXIII. 


Comment la ville du Mans fut mise en l’obéissance du roy Charles 

de France. 

J ' 

En ce mesme an mil quatre cefit quarante et 
sept, furent sommés , de parle roy 'de France, les 
Anglois qui tenoient la ville du Mans, de la rendre, 
ainsi qu’il avoi t esté convenu au trailédemariagedu 
roy d’Angleterre, par ses ambassadeurs , avec le- 
dit roy de France. Et pource que de ce faire ils 
furent refusants, on envoya devers iceluy roy 
d’Angleterre, 3uy requérir qu’il accomplît ce qui 
avoit esté promis de sa part, touchant celle ma- 
tière. Lequel roy et ceux de son conseil, mandèrent 
acerteset bien expressément, par lettres signées de 
la main dudit roy, à ceux qui en avoient le gouver- 
nement et la garde, spécialement au capitaine de 
ladite ville, qu’ils rendissent icelle audit roy de 
France ; lesquels furent de ce refusants, et n’y vou- 
lurent aucunement obéir. Alors quand cela fut 
Venu à la connoissance du roy de France et des 
seigneurs de son conseil ,il fut ordonné qu’on les 
assiègeroit et conquerroit de force. Si furent à ce 

commis, comme chefs principaux , le comte de Du- 
nois> le seigneur de la Varenne et autres capi- 
taines avec leurs gens d’armes , qui hastive- 9 
ment furent mandés par les bonnes villes du 
royaume , où ils estoient en garnison. Puis estants 
tous assemblés, ils tirèrent à puissance devers icelle 
ville du Mans , et se logèrent tout ès environs. 

Or , il y eut à mettre et poser ce siège de très 
dures escarmouches entre les parties, et de tués et 
blessés de chacun costé , car lesdits assiégés sail- 
lirent dehors contre leurs adversaires , mais ils 
furent repoussés très vigoureusement par les Fran- 
çois; puis en assez bref temps ensuivant, furent 
dressés les engins et canons du roy en plusieurs 
lieux, contre les portes et murailles de la ville, 
qui de ces coups furent fort rompues et endomma- 
gées ; et outre ce , les assiégés furent approchés de 
si près par les François , que bonnement ne pou- 
voient-ils saillir hors de leur fort , sinon en giand 
danger. Alors iceux assiégés, considérants qu’ils ne 
pou voient avoir ou espérer aucun secours, et 
mesmement que leur roy et les gens de son conseil 
n’estoient point contents de ce qu’ils tenoient ainsi 
ladite ville contre le roy de France, prirent l’un 
avec l’autre résolution de traiter avec les assié- 
geants; lequel traité fut tel, qu’ils s’en iroient sau- 
vement où bon leur sembleroit , et emporteroient 
tous leurs biens. El outre ce , les oapitaines eurent 
certaine somme d’argent, qui de par le roy de 
France leur fut délivrée. Quoy fait, partirent ces 

Angloissous bon sauf-conduit, et s’en retournèreut 
en Normandie ; et par ainsi demeura la dessnsdite 
ville du Mans, qui estoit une bien forte place et 
la villecapitale du pays, en l’obéissance des François* 

CHAPITRE XXIV. 


Comment les Anglois furent mis hors du Mans, délogèrent et repri- 

rent Saint-Jame-de-Beuvrons et Pontorson, qui sont sur les mar- 
ches de Bretagne. 

i 

Aü commencement de l’an mil quatre cent qua- 
rante-huit , les Anglois , qui avoient ainsi esté mis 
hors de la ville du Mans par les François , comme 
il a esté rapporté cy-dessus , et qui s’estoient re- 
tirés en Normandie, se trouvèrent en grand dan- 
ger et hasard de ne pouvoir estre logés ; car les ca- 
pitaines qui tenoient les villes et forteresses d’ice- 
îuy pays , ne furent pas contents , et ne voulurent 
s’exposer à les recevoir dans leurs garnisons , pour 
le doute qu’il ne les en missent par après eux- 
mesmes dehors ; avec ce que le roy d’Angleterre 
n’estoit point contentd’eux, ne ceux de son conseil, 
à cause de ce qu’ils avoient tenu cette ville du 
Mans contre son gré et son plaisir , Comme il en 
estoit commune renommée ; et partant, eux qui se 
voyoient estre gens comme abandonnés et déses- 
pérés, s’advisèrent qu’ils se logeroient le mieux 

t 

qu’ils pourroient , en attendant quelque bonne ad- 
venture, et que les trêves d’entre les deux royaumes 
se rompissent; si se postèrent et logèrent dedans 
les villes de Saint Jame-de-JBeuvron et à Pontorson, 
qui sont sur les marches de Bretagne , lesquelles 
deux places avoient autrefois esté désolées et aban- 
données depuis peu de temps , à cause des guerres 
précédentes. 

Eux donc estants là logez , commencèrent à se 
renforcer très diligemment, et travaillèrent fort à 
réédifier et fortifier icelles deux villes , mesme de 
les pourvoir de vivres, munitions et habillements 
de guerre; de quoy le pays des environs fut en 
grande crainte et appréhension et aucunement tra- 
vaillé, et spécialement le pays de Bretagne et ceux 
qui lenoient le party du roy de France, lequel, non 
content de cela , envoya de ses gens qu’il députa 
par-devers le duc de Sombressel, gouverneur de 
la Normandie pour le roi d’Angleterre, afin de le 
sommer et requérir qu’il fist cesser les dessusdits 
soldats de telles entreprises , et avec ce, qu’il les 
fist déloger des deux villes susnommées ; à quoy il 
fut respondu par ledit duc de Sombresset assez 
courtoisement qu’il envoyeroit devers eux, pour 
les faire cesser de plus porter aucun dommage ès 
pays du roi de France , et outre plus, qu'ils ne fis- 
sent chose qui causast préjudice aux trêves d’entre 
les deux rois. 

Or, bien qu’un chacun des deux partis , c’est à 
scavoir de France et d’Angleterre, se servissent 

tour à tour de beau langage et poly, quand le cas le 
requéroit, et qu’ils avoient à faire les uns contre 
les autres , néantmoins il n’y avoit celuy d’eux qui 
guères se fiast en son adverse partie; et se forti- 
fîoient lousjours chacun en droit soy, tout en pas- 
sant le temps , sur l’espérance qu’il arriveroit enfin 
par fortune quelque changement, au. moyen de 
la rupture de la suspension d’armes et des trêves 
dessusdiles. 

CHAPITRE XXV. 


Comment messire Pierre de Brezé , sénéchal du Poitou, fut débouté 
du gouvernement du roy Charles, auquel avoitcsté par longtemps. 

t 

En ces propres jours decest an mil quatre cent 
quarante-huit, assez tost après la reddition du 
Mans, dont dessus est fait mention , s’esmeurent 
de grandes haines par plusieurs grands seigneurs 
de France , tant du sang du roy, comme autres , 
à l’encontre de messire Pierre de Brezé , seigneur 
de la Varenne et sénéchal de Poictou, lequel 
avoit desjà eu par long espace de temps le gouver- 
nement des affaires du roy, et avoit le principal 
cmploy pour la conduite et le maniement des 
besongnes et affaires du royaume , en la plus 
grande partie selon son bon plaisir. Sur tous les 
autres mescontents celuy qu’il finit le premier 

8 . 

nommer, estoit le dauphin, premier fils du rov, 
qui avoit ceste matière bien à cœur, lequel pour 
lors se tenoit en Dauphiné, et estoit assez éloigné 
de la cour, sans avoir aucune authorité ne crédit 
en l’hostel du roy son père; si le fit-il accuser de 
beaucoup de crimes et grands maléfices envers 
sondit père le roy et les seigneurs de son grand 
conseil , lesquels il offrit de prouver, et aussi de 
faire partie formée contre luy. Adonc, ce seigneur 
cle la Varenne , qui se vit ainsi accuse , comme 
dit est , en la présence du roy et de son grand con- 
seil, fut de prime face bien esmerveillé , et non pas 
sans cause ; si reconnut-il assez qu’il avoità la cour 
des adversaires largement et un grand nombre , 
lesquels toutesfois, durant son règne et sa haute 
fortune, luy avoient, par plusieurs fois, monslré 
semblant d’avoir pour luy grand amour. 

Or, nonosbstant cela et malgré ces traverses , il 
se réconforta de luy-même le mieux qu’il peust , 
et s’advisa qu’il estoit venu l’heure de monstrer 
en ce rencontre son sens , si jamais on en 
avoit : adonc requit au roy fort humblement , 
que de sa grâce il luy pleust le mettre et l’entrete- 
nir en justice, et qu’il peust estre ouy en ses def- 
fenses , contre les accusations qu’on faisoit contre 
luy, et avec ce, qu’il eustconseilà ses despens,etil 
s’offroil d’ester (se tenir)àdroict, pourrespondreà 
tout ce qu’on voudroit ou sçauroit demander 
contre luy : mesmement , si besoin estoit , il pro- 
mettoitdese constituer prisonnier, et s’emprison- 

ner luy-inême , en quelque lieu qu’il plairoit au 
roy luy nommer ; laquelle requeste, ou au moins 
la plus grande partie d’icelle luy fui volontiers 
octroyée par le roy ; car, nonobstant qu’il fust ainsi 
accusé , comme dit est , le roy ne Jaissoit pas 
d’eslre assez content de luy pour sa personne ; mais 
il redoutoit fort , et appréhenda tousjours durant 
tout son vivant, les envis de sa cour; et bien en 
avoit-il raison, car en son temps il en avoit veu 
advenir de grands troubles et inconvénients entre 
ses propres serviteurs , à son grand desplaisir et 
préjudice. 

Si fut renvoyée cette cause, par le conseil royal , 
en la cour de parlement; et là fut démenée et 

plaidée par long espace de temps, durant lequel 
ledit seigneur delà Yarenne fut éloigné et rnis hors 
du gouvernement qu’il avoit auparavant ; et outre 
ce , il fut désappointé de plusieurs de ses capilaine- 
ries et gouvernements , aucuns luy ayant esté seu- 
lement laissez ; et nonobstant qu’icelle cause dura 
assez longuement pendante en ladite cour. de par- , 
lement, et que, comme dit est , plusieurs grandes 
et criminelles accusations fussent faites et intentées 
contre luy, ce nonobstant, il s’excusa et deschargea 
à longue traite , tellement et par de si vives raisons, 
que le roy fut assez content de luy; non pas que 
pour cela il rentrast si tost au gouvernement qu’il 
avoit eu auparavant. 

Or, il semble que c’est icy le lieu de réciter, 
que dans le temps qu’il avoit gouverné le roy, 

comme dit est ey-dessus, il avoit très bien fait ses 
besongnes, et avoit acquis une fort grande che- 
vancG , tant en or, argent, vaisselle et autres riches 
joyaux, qu’en plusieurs revenus et seigneuries, 
de quoy il estoit commune renommée dans l’hostel 
du roy et ailleurs. Auquel temps un secrétaire du 
roy, nommé maistre Guillaume Mariette, pour cer- 
tains grands crimes et énormes maléfices , dont il 
fut accusé envers le roy, fut constitué et mis pri- 
sonnier à Tours, puis emmené à Paris , où, par la 
justice du roy et de l’authorité de la chambre de 
parlement, il fut, par diverses fois, examiné et 
questionné sur les crimes qu’on luyimputoit, et 
que l’on disoit avoir esté par luy commis , desquels 
il reconnut une grande partie, et entre les autres, 
qu’il avoit contrefait les sceaux du roy et de son 
fils le dauphin; sous lesquels, ainsi falsifiés , il 
avoit fait des lettres de créance sur luy et en son 
nom, adressantes à plusieurs grands seigneurs et 
pays ; et qu’à celte occasion il avoit donné à enten- 
dre aux princes beaucoup de faussetez , sur l'inten- 
tion de les mettre mal et en hayne l’un contre 
l’autre ; et que de cet artifice mesme , il avoit usé 
envers le duc Philippe de Bourgongne , au pays 
de Liège et en plusieurs autres lieux ; et qu’en ce 
faisant, il prenoit argent de tout cos lez ; niais après 
qu’audit lieu de Pàris, tous ses faicts eurent esté 
bien et suffisamment approuvez et vérifiez , il fut 
ramené audit lieu de Tours, là où il fut pour ses 
démérites , décapité et escarlelé en public. 


CHAPITRE XXVI. 


m 


Comment le Blanc de Hongrie gaigna une journée sur les Turcs , quy 

estoient en grand nombre ** 

Durant cet an i44-8 , s’esmeull grand guerre 
sur les marches de Grèce entre les chrestiens d’une 
part, et les Sarrazins de l’autre , comme il fust sçeu 
des parties de France , assez véritablement , par le 
contenu d’unelettreenvoyéedeConstantinople, par 
un notable homme, à plusieurs princes du royaume 
de France, desquelles, je auteur, a y eu la copie, et, 
selon la déclaration d’icelles, ay mis pareseript ce 
chapitre; et assavoir que le Grand-Turc , qui est 
l’ungdes plus puissants seigneurs de toutes les na- 
tions des mescréants, avoit fait grand’ assemblée 
pour venir en Grèce, à conquerre ceux qui à luy 
n’estoient subjects et obéissants. Et icelle assem- 
blée venue à la cognoissance d’ung très puissant 
seigneur chrestien , et haullain vouloir, nommé 
Je Blanc , gouverneur de la Hongrie , se prépara 
diligemment, et avec quarante mille combattants 
se lira audit pays de Grèce sur intention de com- 
battre Je Grand-Turc dessusdit; et mena avec 
sept ou huit cents chariots chargés de vivres et ha- 
billements de guerre ,. et suivoient son ost, et 

estaient liés chacune nuict Tune à l’autre de 
chaînes de fer. Et adonc quand ledit Turc fut 
informé de sa venue, fit un mandement général 
en Turquie, plus grand que n’avoit esté cin- 
quante ans paravant, et tant qu’il assembla jns- 
ques à trois cent mille Turcs pour combattre le 
Blanc ; lequel Blanc vint à une journée près d’une 
villede la Grèce, quisenomme Soufflée (Sophie), et 
là se logea en une plaine aux champs , dedans ses 
chariots, en très belle ordonnance. Si estoient les 
Turcs, au nombre dessusdit, assez près. Et le len- 
demain, qui fut le jour Saint-Luc, très matin , le 
Blanc ordonna ses batailles , et laissa aucune par- 
tie de ses gens dedans les chariots pour les garder 
et avoir retraicle, se besoing luy estoit ; et d’autre 
partie , vindrent les Turcs , assez roidementet en 
grant multitude assaillir les chresliens ; et là y eust 
depuis le matin jusquesà quatre heures après midy 
très cruelle et merveilleuse bataille , à laquelle 
furent morts de soixante à quatre-vingt mille Turcs; 
et de la partie des François furent tués environ 
mille hommes ; et le surplus , en bon arroy , re- 
trairent en leurs chariots pour eux rafraîchir; et 
pareillement se retrairent les Turcs en leurs logis. 
Et lendemain très malin , le Grand-Turc en per- 
sonne , et ce qui luy estoit demeuré de gens , alla 
de rechief pour envahir les chresliens, lesquels, ce 
véants, saillirent à l’encontre d’eux , et les combat- 

f 

tirent très vaillamment; et, comme le jour devant, 
la bataille dura jusques auprès de la nuit ; et furent 

encore morts soixante mille Turcs et à peu de perte 
des chrétiens. Mais durant icelle se départirent des- 
dilschrestiens mille Vallars (Vainques) et s’en furen t 
pour retourner en leurpays, dont leBlancfust moult 
troublé ; et mit grant peine de les retenir par 
doulces paroles, mais oncques n’en put finer. Si se 
retraict , comme le jour devant, dedans les cha- 
riots , et aussi firent les Turcs en leur logis. Et 
alors le Blanc assembla son conseil, et remonstra 
comme les Vallars s’étoient départis, et que on ad- 
visast ce qui estoit à faire pour le mieux. Si fut 
conclud , suivant l’opinion de la plus grande partie 
des capitaines , qu’il estoit bon qu’ils se partissent 
de làetse tirassent vers une ville nommée Bellegarde 
(Belgrad), qui estoit au Blanc, et ainsi lefirent. Car 
lost après celle conclusion , fist prendre le Blanc 
ce qu’il y avoit en son ost de bonne artillerie , et 
tout secretlement, atout son ost, sedeslogea et des- 
laissa illec la plus grande partie de son charroy; et 
quand ce vint au matin , que les Turcs vindrent , 
comme par-devant , assaillir les chrestiens, furent 
loutesmerveillésquand ils trouvèrent qu’ilsestoient 
départis, et n’y a voient demeuré que chariots et au- 
cuns méchants gens qui n’avoient pu suivre les au- 
tres , avec grant charroy , comme dit est ; lesquels , 
parles Turcs furent une partie misa mort,etlesau- 
tres prisonniers. Et se n’eust été la fortune d’iceux 
Vallars qui s’en furent , estoit bien possible que le 
BJanceust vaincu les Turcs; maisil n’en advint point 
ainsi , car depuis ceste journée, le Grand-Turc fist 

plusieurs conquestes et grant divisions audict pays 
de Grèce , et après , vers le Noël , se retira en son 
pays quand il eust garni de ses gensaulcunes villes 
qu’il avoit mises en son obéissance ; et à son par- 
lement , envoya ung sien serviteur, fils d’un grand 
seigneur de Vallars, qui s’estoit rendu de sa loy 
deux ans paravant, atout trente mille Turcs, pour 
conquerre le pays de Vallars, et lui en faire sei- 
gneur, allencontre duquel alla le Blanc bien ac- 
compagné , et le combattit à jour nommé. Si y 
furent morts bien vingt mille Turcs, et iceluy 
seigneur prins , auquel le Blanc fist crever les deux 
yeux, et trancher les deux mains, et depuis la teste, 
et après se fist seigneur dudit pays de Vallars. Et 
après, delà s’en alla le Blancau paysdeServiepource 
que le despote, est assavoir le seigneur du pays, luy 
avoit promis à bailler dix mille hommes pour aller 
contreleGrand-Turc,dontilluyavoitfailly,etàceste 
cause conquist, icelluy le Blanc, ledit pays de Servie, 
qui est moult grant et plantureux , prit le despote 
dessus nommé, luy fist crever les yeux, trancher 
la teste, et depuis se fist seigneur dudit pays. Et 
pour vray, le Blanc dessusdil estoit pour ce temps 
le plus puissant et plus renommé en armes que nulz 
au 1res chefs de guerre marchissanls aux seigneuries 
des Turcs ne autres mescréants. Et, en ce mes me 
temps, allade vie à trespas l’empereur de Constanti- 
nople; elpourlors tous les chrestiens*ses parties, qui 
avoient à marchir ( confiner) au Grand-Seigneur, 
estoient en grant doubte qu’il vint sur eux encore 

à plus grand* puissance qu’il n’avoit lait paravant ; 
car de ce esloit assez commune renommée sur 
toutes les marines de par de là ; et ainsi estoit-il 
contenu en la coppie dessusdite. 


CHAPITRE XXVII. 


De la mort et occision de Guillaume de Flavy. 


Environ le mois de février de cet an mil quatre 
cent quarante et huit , Guillaume de Flavy, capi- 
taine et gouverneur de Compiégne , asgé de ciir- 
quante ans ou environ , quiavoiteu grand gouver- 
nement , et avoit acquis quantité de biens et de 
seigneuries durant les guerres de France, et do- 
miné par force à l’encontre de plusieurs grands sei- 
gneurs, ses voisins, et aussi du pauvre peuple , 
assez longuement et rigoureusement , lequel mes- 
meinent avoit en son temp$ fait mourir dans ses 
prisons , comme en autre lieu il est déclaré , un 
gentil et vaillant chevalier, c’est assavoir le sei- 
gneur de Rieu , maréchal de France, fut enfin 
par un sien serviteur, nommé le bâtard d’Orben- 
da^ , lequel il avoit uourry par long-temps, meurlry 
de guet appensé, dans un sien chasteau qu’il avoit 
de par sa femme vicomtesse d’ A rsy, qui se nommoit 
Neesle-en-Tartenois, où lors il faisoit sa demeure. 

Or , l’action d’iceluy meurtre se passa en ceste 

manière , qui fut, que le susdit Guillaume estant 
allé dormir après le disnersurune couche, ainsi 
qu’il avoit accoutumé , en sa chambre, là , ce bas- 
tard d’Orbendas , du sceu et consentement de la- 
dite vicomtesse sa femme, et elle y estant mesme 
présente , frappa ledit Guillaume , ainsi qu’il dor- 
moit, d’un rude coup de baston sur la teste; puis, 
avec un Cousteau bien tranchant, lui coupa la gor- 
ge. Après lesquels coups , à l’aide et par la partici- 
pation d'icelle femme , il fut incontinent parachevé, 
et entièrement mis à mort; ce qui estant fait et 
estant ainsi tué, soudain il partit de là et se ren- 
dit fugitif. 

Après ce coup là fait , vint audit lieu de Neesle, 
Pierre Louvain , accompagné de plusieurs de ses 
gens, lequel, sachant les nouvelles dessusdites, 
fit arrester prisonniers aucuns des gens d’iceluy 
Guillaume, qui là furent trouvez, et les accusa 
qu’ils avoient consen ty à cet homicide; mais, nonob- 
stant cela, pour ce que ledit Pierre Louvain y vint 
si haslivement , et qu’en outre il conforta et aida 
en toutes ses affaires ladite vicomtesse , et que de 
plus , il fît tenir pour elle , contre les amis d’iceluy 
Guillaume , la forteresse de Neesle y il fut pleine- 
ment, et par commune renommée, soupçonné 
d’avoir aussi esté complice de cet homicide. Aussi- 
tost après , le susdit Guillaume fut ensevely , puis , 
estant mis en un cercueil , il fut, sur une charelle , 
à petite compagnie , mené à Compiégne et enterré 
dans les Cordeliers. 

En après , sçavoir dans peu de jours ensuivant , 

les frères d’iceluy Guillaume , c’est à sçavoir mes- 
sires Charles, Hector et Raoul de Flavy , firent 
plusieurs diligences , tant envers le roy , qu’en 
parlement, et autres gens de justice, afin que 
punition fust faite selon le cas de ceux quiavoient 
commis cet assassinat, et s’offrirent à faire partie 
formée contre Pierre Louvain et contre la vicom- 
tesse, leur belle-sœur; en laquelle poursuite ils 
continuèrent de telle manière, que ces deux fu- 
rent adjournés à comparoir en personne en plein 
parlement, pour y respondre sur ce qu’on leur 
voudroit demander. Finalement , à force de longue 
recherche et poursuite , icelle vicomtesse fut mise 
et détenue prisonnière ; mais, par le moyen d’au- 
cuns ses bons amis, et pour certaines raisons qu’elle 
fit déclarer envers le roy et son conseil , sçavoir , 
que le dessusdit Guillaume avoit par tyrannie, et 
pour avoir le leur, fait mourir piteusement en ses 
prisons son seigneur de père , et sa dame de mère, 
et , de jour en jour, lui faisoit et avoit fait depuis 
long-temps plusieurs rudesses et mauvais traite- 
ments, et, avec ce, la menaçoit de l’emmurer et 
tenir en prison toute sa vie; elle obtint, et eut 
pardon et rémission du roy, en reconnoissant le 
cas : lequel fut pleinement enlhériné et mis à 
exécution ; et si luy furent rendues , sous aucunes 
conditions, toutes ses seigneuries et possessions. 
Mais, avant qu’elle peost parvenir à cela, il luy 
cousta grande ohevance et beaucoup d’argent ; et 

si fut un jeune fils qu'elle avoit mis hors de sa 
tutelle, et remis en la main du seigneur d’OfFe- 
mont , à qui il estoit prochain de lignage , du 
cos té du père. 

Quant au susdit Pierre Louvain qui estoit, comme 
dit est, accusé de cette besongne, il alla une jour- 
née à Paris , où il fut détenu prisonnier , et mis en 
la conciergerie , par long espace de temps ; et luy 
fut osté le gouvernement de cent lances, qu’il avoit 
en charge de par le roy , avec les archers dont il 
estoit capitaine; mais enfin il trouva ses excuses , 
et fit si bien , que d’iceluy crime il ne fut aucune- 
* ment atteint par preuves suffisantes ou convain- 
cantes; car, outre ce, la vicomtesse l’excusa, et 
deschargea du tout , et prit toute la charge du 
meurtre sur elle ; par le moyen de quoy , ce Pierre 
Louvain fut mis à pleine et entière délivrance; et 
luy furent remis en sa main et conduite, grande 
partie des gens qu’il avoit auparavant en son gou- 
vernement. Or, combien qu’il ne fust issu de bien 
haut lieu , si estoit-il fort aymé du roy , à cause de 
sa vaillance et bonne conduite, et parce qu’il l’avoit 
long-temps servy en ses guerres et grandes af- 
faires. Toutesfois , bien qu’il fust ainsi délivré et 
absous, comme dit est, par la justice du roy, 
néantmoins il demeura toujours en la hayne et mal 
veillance des frères et amis d’iceluy Guillaume de 
Flavy. 

Et depuis , à cette occasion , l’an mil quatre cent 
cinquante et un, après la conqueste de Bordeaux , 

il fut, dedans icelle ville, attaqué, frappé et mis 
en grand péri! de mort, par aucuns des serviteurs 
dudit Guillaume et de ses frères dont aucuns fu- 
rent là , pour ledit cas , tous sur l’heure exécutés ; 
et depuis en eurent les trois chevaliers frères , des- 
sus nommés, de grands empeschements , affaires 
et rt cherches par la justice du roy , à la poursuite 
du mesme Pierre Louvain. 


CHAPITRE XXVIII. 

% 

Comment mesure Simon deLalain, mcssire Jacques, son nepveu, 
et Méliades , firent armes en Escosse. 

En après, le jour des Ouaresmaux de cestanmil 
quatre cent quarante-huit , furent faites armes, 
en la présence du roy d’ Escosse , juge en cette par- 
tie; lequel roy estoit lors dans sa ville ou place 
d’Eslrelin (Stirling); c’est à sçavoirde trois nobles 
hommes du pays d’Escosse, à l’encontre de trois 
des gens de Phostel du duc de Bourgongne et de 
sa famille; desquels, sçavoir de toutes les deux 
parties, les noms s’ensuivent. Premièrement, de^ 
Eseossois, mcssire James du Glas ( Douglas) , le sei- 
gneur de Haguet , et messire Jean du Glas , 
tous trois de haut lignage, puissants et bien formés 
de corps et de membres , et très renommés d’estre 
des plus vaillants. Et de la part de Bourgongne, 

estoient messire Jacques de Lalain , fils aisné du 
seigneur de Lalain , son oncle messire Simon de 
Lalain, et un escuyer . d’escuyrie de ce duc, 
nommé Hervet de Méliades, natif de Bretagne; 
lesquels estoient tous de fort hautain vouloir, et 
désireux d’exaucer le très noble et renommé exer- 
cice des armes. Lesquelles armes avoient esté au- 
paravant entreprises entre les parties, pour com- 
battre de coups de lances , haches , espées et da- 
gues , jusques à outrance, ou qu’une des deux par- 
ties se rendist vaincue ; sauf sur le tout la volonté 
du roy, qui en estoit juge, comme dit est. Et es- 
taient les dessusdits , de la partie de Bourgongne , 
appellants et entrepreneurs d’icelles armes. 

Or, quandils lurent venus en bon et suffisant 
estât, dans icelle ville d’Estrelin ils furent , 
par le roy et autres grands seigneurs , ho- 
norablement festoyés, et receus selon la coutume, 
du pays. Puis, quand ce vint au jour dont dessus 
est faite mention, et qui assigné leur estoit, ils 
allèrent dedans le champ les premiers, tout à che- 
val ; et estoient les deux chevaliers devantdits re- 
vestus de longues robes de velours noir, fourrées 
de martres zebelines fort riches. Quant à l’escuyer, 
il en avoit une de salin noir, fourrée comme les 
autres; et tous trois estoient montés sur chevaux 
de prix, et avoient avec eux plusieurs gentils- 
hommes qui portoient les bastons et armes dont 
ils dévoient combattre; et avec ce, il leur avoit 
esté baillé , de par le roy, deux chevaliers dudit 

pays , pour les conseiller et conduire. Eux donc 
estant entrés audit champ , ils allèrent faire la ré- 
vérence au roy en la manière accoutumée , puis 
ils se retirèrent, et allèrent descendre à leur pa- 
villon , où estoient leurs harnois , et là commen- 
cèrent à s’armer : il pou voit estre lors environ 
douze heures du jour. 

Si attendirent-ils leurs adversaires par l’espace 
de trois heures ou plus ; lesquels vinrent , jusques 
à l'entrée des lices , grandement bien accompagnés 
des seigneurs du pays, spécialement du comte du 
Glas, qui avoit bien en sa compagnée, suivant la 
relation d’aucuns qui en sceurent la vérité, de 
quatre à six mille hommes. Or, à leur entrée de- 
dans le champ, ils furent accompagnés d’aucuns 
gentilshommes qui porloienl leurs basions assez 
semblables , et comme avoit esté fait pour leur 
adverse partie. En cest estât , ils allèrent faire la 
révérence au roy , et lui requirent et demandèrent 
l’ordre de chevalerie. Àdonc il descendit tout bas , 
et les fit tous trois chevaliers; après quoy ils se 
retirèrent en leur pavillon, là où ils s’armèrent ; 
pendant lequel temps, les altendoient tous armés 
leurs parties adverses. 

Assez tost après , on sonna d’une trompette par 
trois fois;etfutordonné, de par le roy, que chacune 
des parties fist son devoir. Alors les trois dessus 
nommés de la partie de Bourgongne sortirent hors 
de leur pavillon, chacun d’eux estant armé fort 
gaillardement, veslus de leurs colles d’armes 

Mon.stkelet. 7 \ X . — Cn r. de Math, de Cousst. Q 


Digltized by Google 


4 


- j3o CHRONIQUES (« 448 ) 

fournis de leurs quatre bastons dessus nommés; el 
commencèrent à marcher devers leurs adversaires 
très vigoureusement ; lesquels aussi vinrent en 
grand bruit , et pompeusement à l’encontre d’eux. 
Adonc , ceux de la susdite partie de Bourgongne, 
ainsi qu’auparavant ils avoient conclu par ensemble, 
jettèrent à l’approche leur lances tout en haut au 
derrière d’eux , et prirent leurs haches , en inten- 
tion de s’en mieux ayder que desdites lances. Ce 
qui estant fait, messire James du Glas ( Douglas ) 
se desrangea devant ses compagons , et marcha fiè- 
rement , en intention d’estre le premier assaillant; 
à l’encontre duquel alla de grande et hardie vo- 
lonté, Hervey de Méliades, pour le rencontrer ; 
lequel Méliades avoit , et eut, durant cette beson- 
gne, sa visière levée; si fut-il enferré dès la pre- 
mière venue de la lance de l’Escossois sur le bras , 
et eut sa cotte d’armes rompue; mais cela peu le 
gréva , et il approcha très vistement et haslivement 
contresondit adversaire ; et , de sa hache , lui donna 
un coup fort rude sur son bacinet , duquel il le fit 
chancelier; et tost après un autre second coup sl 
pesant et malaisé , qu’il le porta par terre ; et avec 
ce , le frappa aucuns autres grands coups de sa- 
dite hache sur son bacinet , tels que bien il croyoit 
en estre délivré pour ce jour. Pour le vray , bien 
que ce Méliades fust de moyenne stature, néant- 
moins il estoit bien robuste et renommé d’estre le 
plus habile, et de grande force selon sa grandeur, 
tanta la lutte, comme en autres besongnes, qu’au- 

cun autre qui, cle long-temps auparavant, se fust 
trouvé dansl’hosteldudit cl ucdeBourgongnejetavec 
ce, estoit hardy et bien exercé en fait de guerre. 

Alors, quand il se vid ainsi délivré de son 
homme, et qu'il croyoit en estre du tout au- 
dessus, il regarda vers ses compagnons, qui, 
. d’autre costé, se combattoient très vaillamenl, et 
avoient de grandes affaires, parespécial, messire 
Jacques de Lalain ; car messire Jean du Glas, du- 
quel il s’estoit abordé, et qui estoit fort puissant et 
vaillant chevalier, l’avoit fort approché, et par telle 
manière embesogné, qu’il avoit perdu,. des trois 
bastons qui luy estoient demeurés, après sa lance 
qu’il avoit jettée à bas , les deux , c’est assavoir sa 
hache et sa dague; et n’avoit plus que son espée, 
dont il se défendoit en grand danger, parce que sa 
partie l’approchoit de fort près. 

D’autre part , messire Simon de Lalain et le 
seigneur de Haguet se combattoient l’un contre 
l’autre très asprement; et le commençoit ledit 
messire Simon à faire despasser. Adonc Méliades, 
voyant cela, et que faire le pouvoil, par l’ordon- 
nance de leurs armes, il partit pour aller ayder ses 
compagnons; mais , quand il vint à my-cbemin , il 
se donna de garde, et vid sa partie, qui s’estoit 
relevée, et venoit après luy, pour l’envahir dere- 
chef ; sur quoy il retourna contre luy , comme au- 
paravant il avoit fait , et de nouveau le porta à bas , 
d’un coup de hache très durement , et le frappa de 
son poing aucuns coups en son derrière. 

Pour vray , il estoit lors en luy , si ce n’eust esté 
sa franchise, de le frapper de ladite hache tout au- 
dedans le corps , par-dessous. Puis, comme il avoit 
fait auparavant , il commença à marcher, et à aller 
vers ses compagnons, pour leur bailler secours; 
mais , quand il vint assez près, et qu’il parut vou- 
loir besongner, le roy jetta son baslon ; et furent 
aussitost prises et arrestées toutes les parties par les 
gardes qui à ce estoient commis. Toutesfois, de- 
puis que ledit Méliades fut entre les mains de ces 
gardes , son adversaire , qui la seconde fois s’estoit 
relevé, vint, et le pensa frapper au visage, dont 
le roy fut très mal content. Et aussi , durant ces 
armes , aucuns des serviteurs d’iceluy messire 
James du Glas , quand ils le virent porté par terre , 
comme dit est, saillirent jusques à deux, par- 
dessus les lices , pour l’aller secourir; mais le roy 
et ceux de son conseil s’escrièrent en haut, en 
disant qu’on les prist ; mais , quand ils ouvrent 
cela, ils se mirent £> la fuite , et se sauvèrent où ils 
peurent le mieux. 

CHAPITRE XXJX. 


Comment la ville de Fougères futprinse par messirc François 

rArragonnois. 


Au mois de mars, dudit an mil quatre cent qua- 
rante et huit , fut prise , par escalade et d’emblée , 
la ville et lechasteau de Fougères , située et assise 
en la duché de Bretagne, à l’entrée de la Norman- 
die; et la prirent les Anglois, qui pouvoient estre 
environ six cents combattants, dont estoit chef et 
conducteur un chevalier Arragonnois, nommé mes- 
sire François de Surienne , durant les trêves d’en- 
tre les roys de France et d’Angleterre. Laquelle 
ville estoit fort riche et bien peuplée de notables 
bourgeois et riches marchands ; lesquels , pour la 
plus grand’ partie, furent du tout mis à destruc- 
tion, et spoliés de tous biens; et y furent trouvés 
très grands finances d’or, argent, riches joyaux , 
et autres biens sans nombre. 

,4 

Alors que cela fut venu à la connoissance du rov 
de France , qui à cette cause se retira à Ghinon , il 
en fut très mal content. Si envoya peu après une 
ambassade devers Je duc de Sombresset, gouver- 
neur de Normandie pour le roy d’Angleterre ; c’est 
assavoir le seigneur de Culan , grand -maistre 
d’hostel, maistre Guillaume Cousinot, et Pierre 

Fontenil , lesquels le sommèrent, de par le roy, 
qu’il fist rendre ladite ville et chasteau de Fou- 
gères à son nepveu, le duc de Bretagne; et, avec 
cela , qu’il fist restablir et restituer tous les biens , 
et aussi les bourgeois qui a voient esté pris par les 
Anglois. Sur lesquelles plaintes et demandes, ce 
duc de Sombresset fit response à iceux ambassa- 
deurs , qu’il désavouoit ceux qui avoient fait ce 
coup-là, et ne les vouloit en rien soustenir; mais 
qu’il n’estoit point en luy , ny à sot) pouvoir, de le 
faire rendre , et qu’il ne s’en vouloit pas entre- 
mettre. 

Sur cela retournèren t iceux ambassadeurs devers 
le roy de France , leur seigneur, auquel ils racon- 
tèrent la response dessusdite, dont il ne fut pas 
bien content; et, pour se mieux mettre en son 
devoir, il envoya derechef un sien escuyer tran- 
chant, nommé Jean Henvart, devers leroy d’An- 
gleterre , afin de le requérir, et aussi luy signifier 
qu’il fist rendre au duc de Bretagne, son nepveu, 
ladite ville de Fougères , et avec ce , réparer tous 
les dommages et intérests qui y avoient esté faits ; 
ou autrement , si ainsi ne le faisoit, il auroit bien 
cause d’y pourvoir, à faute de n’avoir entretenu 
les trêves et promesses qui avoient esté faites entre 
eux, leurs royaumes et alliés. Auquel Jean He- 
nvart, après plusieurs délais , excuses et remises 
qui luy furent baillées , on fit response que le roy 
et son conseil prendroient advis sur ce qu’il avoit 
dit et déclaré de la part de son seigneur le roy de 

France, et qu’on y pourvoiront en temps et en lieu , 
comme il appartien droit. 

Puis, sans avoir autre response ny seurelé de 
ladite reddition , ne du restablissement d’icelle 
ville de Fougères , et de la réparation des torts sus- 
mentionnés , il s’en retourna en France devers le 
roy, lequel, et aussi ceux de son conseil, après 
qu’ils eurent ouy sa relation, furent encore plus 
malcontents qu’auparavant. 

Or, pendant le temps que ces besongnes se fai- 
soient, le duc de Bretagne envoya son roy d’ar- 
mes à Rouen, devers le duc de Sombresset, le 
requérir et sommer aussi, pareillement et de la 
mesme sorte qu’avoit fait le roy de France, à ce 
qu’il luy fisl rendre et restituer sa ville de Fou- 
gères , ensemble tous les dommages qui faits 
avoient esté à ses bourgeois et sujets. Sur quoy il 
eut response semblable qu’avoient les dessusdits 
ambassadeurs du roy; c’est assavoir, qu’il n’avoit 
point puissance de ce faire. Enfin, après qu’iceluv 
roy d’armes fut retourné vers son seigneur le duc, 
et qu’il eut fait sa relation , ce duc envoya ses am- 
bassadeurs devers le roy de France, son oncle ; 
c’est assavoir , l’evesque de Rennes , et le seigneur 
de Guemenay, son chancelier, pour luy remonslrer 
et faire savoir comment lesdits Anglois avoient 
frauduleusement surpris ses ville et chasteau de 
Fougères, durant les trêves, èsquelles ledit duc 
estoit desnommé et compris, et tous ses subjets , 
pays et seigneuries; parlant, à cause qu’il estoit 

son vassal, homme, sujet et nepveu, il le requéroit 
et sommoit bien instamment qu’il luy vouîust ay- . 
der à recouvrer sadite ville, ainsi que tenu y estoit. 

Or, après que bien à poinct ils eurent exposé 
tout l’estât de leur ambassade , il leur fut respondu 
de par le roy , que , pour celle cause, il avoit en- 
voyé devers le roy d’Angleterre , afin de le sommer 
de faire ladite restitution de Fougères , dont il n’a- 
voit encore rien fait; mais qu’au cas que ledit roy 
d’Angleterre ne fîst en ce rencontre ce que faire 
devoit, le roy leur promist d’ayder et secourirledit 
• duc , son nepveu, en toutes ses affaires contre les 
Anglois; et s’offrit en outre d’envoyer aucuns dé 
ses gens devers iceluy duc, aussitost après qu’il 
auroit la seconde response du roy d’Angleterre , 
pour au surplus avoir advis et délibération avec 
luy de ce qu’il seroit à faire , et comment on auroit 
à se conduire sur cette matière. 


CHAPITRE XXX. 


Comment la ville et chastel duPont-dc-PArche furent prinsessur les 

Anglois. 


Em ce temps de l’an mil quatre cent quarante 
et huict, les François et Anglois qui tenoient les 
frontières de Normandie , et qui , durant les trêves 
d’entre les roys de France et d’Angleterre, avoient 

un grande hantise et communication les uns avec 
les autres , commencèrent fort à se douter et à se 
deffier chacun de son adversaire partie , voyant et 
considérant que, parle moyen de la prise de Fou- 
gères, dont dessus est fait mention, lesdites trêves 
esloient en péril de venir à rupture; parlant les 
deux parties, chacune en droit soy, apportèrent de 
grandes diligences à refortifier- les villes et forte- 
resses qu’ils avoient en garde ; et , outre ce , se pré- 
parèrent en toutes leurs affaires , pour résister à 
tous événements et ad vent lires qui leur pourroient 
survenir; mesmement se disposèrent-ils^ et con- 
clurent un chacun d’eux d’entreprendre et con- 
quérir secrètement , par telles surprises et inven- 
tion que ce peust estre l’un contre l’autre, villes, 
places et forteresses, partout où faire le pourroient à 
leur advantage. Et bien y parut , car, au commen- 
cement de l’an mil quatre cent quarante et neuf, 
après que Charles , roy de France , eut fait réitérer 
plusieurs sommations, tant au roy d’Angleterre 
comme au duc de Sombresset , afin qu’ils fissent 
rendre et restituer à son nepveu , le duc de Breta- 
gne , sa ville et forteresse de Fougères , et que par 
ceux qu’il avoit «à ce commis, il fut assez vérita- 
blement informé que rien ne s’en feroit, et que 
toutes les responses qui avoient esté faites à ceux 
qu’il y avoient envoyés, ne tendoient qu’à dila- 
tions , pour seulement couler le temps , enfin , luy 
estant à Chinon , il assembla plusieurs grands sei- 
gneurs , tant de son sang comme autres , avec sou 

grand conseil , pour sur ce avoir advis de ce qui 
estoit à faire en cetle matière ; auquel conseil ladite 
matière fut débattue assez longuement, et y eut 
entre eux diverses opinions. Car les uns conseil- 
loient que le roy fist pleine guerre audit roy d’An- 
gleterre et à tous ses bienveuillants , et qui le favo- 
risoient ; et, pour autoriser leur dire , ils met- 
toient en avant aucunes raisons , par lesquelles il 
le debvoit et pouvoit ainsi faire, sans qu’à cette 
cause on peust en rien charger son honneur. 

Il y avoit d’autres qui contredisoient et souste- 
noient le contraire , en disant et remonstrant com- 
ment le roi de France , qui estoit le plus puissant 
de tous les autres roys chrestiens, devoit fort 
peser celte besongne, avant qu’il entreprist aucune 
chose dont maintenant, ou au temps à venir, on 
le peust ou lui deust reprocher en aucune manière; 
et leur sembloit en outre qu’on devoit encore là- 
dessus sommer le dessusdit roy d’Angleterre plus 
particulièrement et instamment qu’on n’avoit en- 
core fait jusquesà présent, et cela avant qu’on luy 
fist guerre ouverle. 

Néanmoins , après que bien au long ceste beson- 
gne eust été débattue et disputée en la présence du 
roy, il fut advisé qu’il seroit bon qu’il envoyast 
aucuns de ses gens devers sondit nepveu de Breta- 
gne , pour sçavoir pleinement là-dessus son inten- 
tion, et des barons et seigneurs de son pays , afin 
que si, à sa querelle et suivant son désir, on re- 
nouvelloil guerre aux Anglois , le roy dessusdil 

peust être asseuré d’eux, qu’ils luy seroient bons et 
loyaux. A quoy furent commis , pour faire celte 
ambassade , de par le roy, le comle de Dunois , le 
seigneur de Pressigny, et aucuns autres , qui tous 
ensemble par plusieurs journées, tirèrent en Bre- 
tagne devers le duc sus-mentionné , duquel ils fu- 
rent receus très honorablement, et aussi des sei- 
gneurs et barons du pays ; en la présence desquels 
ils déclarèrent bien et sagement les causes pour 
lesquelles' le roy et son grand conseil les avoient 
là envoyez ; c’est assavoir, au principal , pour avoir 
et tirer le serment d’iceluy duc et de ses barons : 
« qu’ils seroient bons et loyaux envers luy, et 
qu’ils le serviroient à rencontre du roy d’Angle- 
terre et de tous ses alliés , sans fraude , au cas que 
la guerre recommenceroit entre eux; par ainsi , 
d’autre part, le roy seroit-il tenu d’ayder et pro- 
téger sondit neveu' de Bretagne en tous ses be- 
soins. » Laquelle requeste estant ouïe par ledit 
duc , et ceux de son parly , elle fut assez libérale- 
ment accordée; et mesmement fut- il content, 
comme aussi plusieurs seigneurs de son pays , de 
bailler sur ce leurs scels pour plus grande seurelé. 

Cela donc estant ainsi fait et accordé, furent en- 
suite tenus aucuns conseils secrels dudit duc et de 

• * • 

ses gens , avec lesquels estoient les ambassadeurs 
dessusdits , pour sçavoir comment et par quelle 
manière on se pourroit conduire à commencer et 
déclarer icelle guerre ouverte. Enfin, le toutestant 
bien desbatlu , il sembla , pour le mieux , que le- 

dit duc de Bretagne avoit bonne et juste querelle 
contre les Anglois, et que cela sepourroitbien com- 
mencer, et debvoit faire en son nom, attendu l’en- 
treprise qu’ils avoient faite contre luy, au préjudice 
et contre la teneur des trêves. Si s’arreslèrent lors 
tous à cest advis, et résolurent qu’ainsi se feroit-il. 

Assez peu de temps ensuivant, ledit comte de 
Dunois , et ceux qui estoient avec luy s’en retour- 
nèrent devers le roy à Chinon , et lui racontèrent 
ce qu’ils avoient négocié, de quoy il fut très con- 
tent. En après, le dessusdit duc de Bretagne fi£ 
sçavoir à tons ses subjets , amis et alliés , que sur 
tout le plaisir et l’amour qu’ils avoient pour luy, 
et qu’ils luy pourroient faire paroître, ils se dispo- 
sassent à le servir et l’ayder à l’encontre des An- 
glois, auxquels il estoit entièrement résolu et déli- 
béré de dénoncer et faire guerre ouverte ; et en 
inesme temps , par ses lettres, qu’il envoya en 
divers lieux, il déclara, par manière de mani- 
feste , les causes qui le mou voient à faire cette 
rupture de paix. Il envoya pareillement devers 
plusieurs princes de France, auxquels il estoit 
prochain de sang, et les requit fort instamment , 
qu’ils le voulussent secourir et ayder à l’encontre 
d’iceux Anglois, spécialement pour recouvrer sa 
ville de Fougères. Auquel temps , en faveur de ce 
duc , et à l’occasion de sa querelle et pour com- 
mencer à le côntrevenger des Anglois, un notable 
chevalier, nommé messire Jean de Bressay, natif 
du pays d’Anjou , capitaine de Louviers , et avec 

luy Robert de Flocques , dit Flocquet , bailly d’E- 
vreux ; Jacques de Clermont, natif du Dauphiné, 
et Guillaume Bigas , ayant avec eux aucuns nobles 
hommes de leur compagnie, prirent leur advis , 
et mirent en leur imagination , comment et par 
quelle manière ils pourroient faire une entreprise 
sur la ville et le chasteau du Pont-de-1’ Arche ; de 
quoy ils se découvrirent à un marchand de Lou- 
viers, lequel conduisoit souvent des chariots , et 
menoit des denrées au travers le susdit Pont-de- 
r Arche jusques à Rouen, dont il est distant de 
quatre lieues seulement, au-dessus y sur la rivière 
de Seine , en tirant vers \ ernon. 

Or, quand ils eurent pris leurs résolutions, 
comme dit est, et qu’ils virent qu’il n’y avoit point 
de temps à perdre pour besongner là-dessus, le sus- 
dit Jean de Bressay, bien accompagné de gens de 
pied, se mit en embuscade une nuict , du costé 
devers la porte Saint-Horien ; et ledit bailly d’E- 
vreux et les autres, avec quatre cen tcombaltants 
ou environ, se mirent en un bois , qui est assez 
près du costé devers Louviers. Et ce mesmejour, 
qui fut au mois de mai , le jeudi devant l’As- 
cension , le marchand sus - mentionné , luy troi- 
sième , alla passer avec une charelte , ainsi que 
souvent il faisoit, par-dedans ledit Pont, feignant 
de mener denrées audit lieu de Rouen , et en pas- 
sant il avoit requis le portier du chasteau que le 
lendemain au plus malin , il luy voulust ouvrir la 
porte, et il luy donnèrent bon vin , eu luy donnant 

à entendre qu’il lui convenoit retourner de lion 
matin pour aller à Louviers quérir de la marchan- 
dise ; et ainsi passa iceluy marchand outre la ville. 
Et depuis, vers la mie-nuict, il retourna, accompa- 
gné d’aucuns de ceux qui estoient de sa partie , 
pour ayder à mener à lin son entreprise; lesquels 
se logèrent en une hostellerie dans les champs, 
assez près du chasteau ducosté devers Caux, et là 
trouvèrent la maistresse du logis toute seule, qui 
eut grande peur, car son mary estoit allé dehors. 

Puis quand ce vint au point du jour, ce mar- 
chand estant tout seul , alla appeler le portier dudit 
chasteau , et le requit qu’il le laissasl passer outre; 
aussitost quoy dit , il lui ouvrit la porte. Àdonc 
saillirent deux hommes de l’hostellerie susdite , 
pour venir au boulevert ; sur quoy le dessusdit 
portier se douta de mal engin et de quelque fraude 
quand il les vit ; mais le marchand , pour le ras- 
surer, luy dit que c’estoient gens de Louviers , et 
dans ce temps il luy jeta à terre, pour son vin, 
deux bretons et une plaque ; et ainsi qu’il s’ab- 
baisa pour les prendre et ramasser, le marchand le 
tua , et laissa sa charrette sur le pont-levis dudit 
boulevert. 

Adonc ceux du chasteau en ouïrent le bruit ; et 
en descendit un en chemise, qui pensoit tirer et 
lever le pont-levis dudit chasteau à mont , car 
desjà voyoit-il ledit boulevert perdu ; mais dere- 
chefle susdit marchand se hasta d’aller à luy; et 
comme il avoit fait du portier, il le tua tout de 

mesine , bien qu’il fust un des plus forts et plus 
robustes compagnons de la garnison. Par ainsi , à 
i’aide de ceux qui estoient avec le marchand , ce 
chasteau fut pris , d’où ils s’en allèrent au bout du 
pont entrer dans la ville , laquelle ils gagnèrent 
ensuite bien à leur aise; parce que la plus grande 
partie de ceux qui y estoient , n’estoient point en- 
core levez. Il y eut seulement un Anglois , lequel 
défendit aucunement la porte d’iceluy fort assez 
vaillamment, mais à la fin il fut mis à mort ; de- 
puis quoy, ils ne trouvèrent aucune défense. Si 
pouvoient-ils eslre, en icelle garnison, environ 
six vingls Anglois , dont il y eut, tant au chasteau 
comme en la ville , huict ou dix de tuez ; les autres 
furent faits prisonniers, entre lesquels y fut pris le 
seigneur de Fauquembergue , lequel, la nuict 
seulement de devant, y estoit venu. 

Or, quand iceux François eurent si bien et si 
heureusement achevé leur entreprise , messireJean 
de Bressay et les autres dessus nommez, ouvrirent la 
porte de devers Louviers, par où entrèrent le bailly 
d’Evreux elle seigneur de Maverny, avec leurs 
gens de cheval, en criant : Bretagne et Saint-ïves ! 
Si se logèrent-ils tous ensemble, et par bonne or- 
donnance, tant dedans le chasteau comme dans la 
ville, où ils firent très joyeuse chère, pour la bon ne 
fortune qui leur estoit ainsi advenue; et bien le 
dévoient et pouvoient-ils faire, car en toutes les 
parties et marches de la Normandie, il n’y avoit 
point de place plus propre et convenable à être 

conquise pour le roy de France , que ledit Pont- 
de-l’Arche , tant pour la commodité du passage de 
la rivière de Seine, que pour tenir en subjeclion 
la cité de Rouen, dont les habitants, quand il fut 
venu à leur connoissance que les François avoient 
conquis cette place, furent fort desplaisants et at- 
tristez , spécialement le duc de Sombresset , et tous 
ceux qui tenoientson party. 

Si envoyèrent-ils hastivement aucuns de leurs 
capitaines, accompagnés, de plusieurs gens de 
guerre, pour scavoir quelle chose e’estoit; et vin- 
rent courir jusques assez près de là , où ils furent 
advertis de la vérité du cas. Et mesmement par- 
lèrent-ils à aucuns François , en leur reprochant 
qu’ils estoient bien desloyaux d’avoir ainsi rompu 
et violé les trêves entre les deux roys et leurs 
royaumes. Auxquels il fut respondu , que la faute 
et la rupture ne venoit pas de leur costé, mais 
qu’elle procédoit d’eux-mesmes tous les premiers, 
parce qu’ils avoient surpris la ville de Fougères , 
sous prétexte d’icelles trêves. Après cesresponses , 

, ü s’en retournèrentà Rouen , où incontinent fut tout 
à plein divulguée la vérité de ce qui s’esloit passé 
audit lieu du Pont-de-l’Arche, dontlanouvellegar- 
nison commença à faire guerre ouverte aux An- 
crlois , sous le sujet et l’apparence de la querelle 
■ du duc de Bretagne, auquel ils se disoient appar- 
tenir , et avoir à combattre pour luy. 


CHAPITRE XXXI. 


Comment îe seigneur de Moy print le chastei de Gcrheroy ; et plus leurs 

autres choses. 


En ce mesme an , mil quatre cent quarante-huit, 
en ensuivant la querelle d’iceluy duc de Bretagne , 
assez tost après la prise du Pont-de-1’ Arche, un 
gentilhomme du pays de Gascongne , nommé 
Verdun , de l’adveu et du consentement du mesme 
duc, print d’eschelles les places de Coignac et 
de Saint-Maigrin , au pays de Bordelois , dont es- 
toit capitaine, pour le roy d’Angleterre, Mondoc 
de Laussac : lequel fut pris auprès dudit lieu de 
Coignac, en venant de Bordeaux, d’autant qu’il 
ne sçavoit point la prise des places dessusdites. 

Auquel temps, le seigneur de Moy , gouverneur 
du pays de Beanvoisis , print d’esclielle sem- 
blablement îe fort chasleau de Gerberoy, sur 
les Ariglois quiyestoient environ trente combat- 
tants, desquels la plus grande partie fut mise à 
mort. Pour lors leur capitaine, nommé Jean Harpe, 
estoit à Gournay; lequel fut fort estonné, quand 
il en apprit les nouvelles. 

D’autre part , en ce mesme temps , fut prise la 
ville de Conche, par le bailly d’Évreux, dessus 
nommé. Alors le duc de Sombresset , le seigneur 

de Talbot, et autres chefs de guerre, du party du 
roy d’Angleterre, voyants la prise et perle pour 
eux des places dessusdites estre ainsi arrivées par 
les François, à leur grand préjudice, ils le prirent 
1res mal en gré, et commencèrent à considérer 
qu’ils avoient bien mal fait de souffrir la rupture 
des trêves, et de ce que, de toute leur puissance, ils 
ne s’estoient pas employés à faire rendre la ville de 
Fougères, encore que toujours ils s’efforçoient 
de donnera entendre que cela n’avoit point esté 
fait de leur sceu et consentement ; veu mesmement 
que le roy de France , et le duc de Bretagne, 
avoient auparavant envoyé diverses fois , par-de- 
vera eux, pour ravoir ladite ville de Fougères. 
De sorte que cela les fist résoudre à envoyer une 
ambassade à Ghinon , devers le roy de France; 
c’est à scavoir maistre Jean l’Enfant, et une autre 
d’Angleterre, pour le requérir qu’il leur fist rendre 
lesdites places du Pont-de-l’Arche , de Conches, 
et de Gerberoy ; sur quoy le roy fit response : Que 
s’ils vouloient rendre Fougères au duc de Bre- 
tage , son nepveu , avec tous les dommages qu’ils 
y avoient fait, il feroit rendre les trois places des- 
susdites en la main du roy d’Angleterre , et non 
autrement. 

A quoy respondirent iceux ambassadeurs, qu’ils 
n’avoient aucune charge de toucher au fait dudit 
Fougères. Et par ainsi, ne peurent autre chose 
besongner ; de sorte qu’ils s’en retournèrent par 
Rouen , devers ledit duc de Sombresset. Adonc 

toutes ces deux parties , c’est à scavoir les Fran- 
çois et Anglois , se disposèrent et préparèrent, 
chacun en droit soy, de trouver moyen comment 
et par quelle manière ils pourroient entreprendre 
et porter dommage les uns aux autres, nonobstant 
que par plusieurs et diverses fois , eussent esté 
flûtes entre les parties beaucoup de requestes et 
sommations , desquelles il n’est pas besoin de faire 
icy grand et long récit, pource que peu ou point 
portèrent-ils d’effet. Alors, en beaucoup de lieux, 
on commença à parler , tant au royaume de France 
comme es pays voisins , de la manière de la rupture 
des trêves dessusdites; parmy lesquels entretiens, 
il y en avoit aucuns qui, selon leur plaisir et par- 
ticulière affection , en disoient ce que bon leur 
sembloit , en baillant et donnant, tels y avoit, la 
charge aux François. 

Autres y avoit qui n’estoient point de cesle opi- 
nion , en disant que les Anglois avoient encom- 
mencé la guerre , et que , par eux , la rupture des 
trêves dessusdites estoit advenue. Toutefois, pour 
en bien déclarer la vérité, il pourroit sembler 
que, sans porter faveur, ne avoir affection plus à 
un parly qu’à l’autre, on pourroit dire pleinement 
et raisonnablement, que les Anglois furent cause 
de tout le commencement de la guerre , d’autant 
qu’ils souffrirent que leurs gens prissent la ville 
de Fougères, et ne s’efforcèrent aucunement de 
la faire rendre , combien que de ce faire ils fus- 
sent requis suffisamment par plusieurs fois ; et ce 

que les François entreprirent depuis sur eux, ne 
fut que pour se contre-venger , et les obliger à 
leur réparer le dommage qui leur avoit esté fait. 
Auquel temps, ou environ, sçavoir au mois d’a- 
vril, sur les quatre heures après minuit, la terre 
trembla bien un quart-d’heure durant, très fort, 
par toutes les parties du royaume de France , et ès 
pays voisins, tant en Allemagne comme ailleurs ; 
dont plusieurs notables clercs, et gens de grande 
autorité, furent fort esmerveillés , principalement 
pour le doute que ce ne fust un signe que Dieu 
nostre créateur n’en monlrast ensuite son ire et 
son.courroux , à l’encontre de son peuple. 


CHAPITRE XXXII. 


Comment le duc de Bretaigne commit son lieu tenant-général , le con- 
nétable de France; et de la guerre qu’il fit aux Anglois. 

À l’issue de l’an dessusdit, au mois d’avril, mil 
quatre cent quarante-neuf, après que François, 
duc de Bretagne, fut du tout disposé , et qu’il eut 
préparé ses besongnes , et aussi requis ses sujets, 
et prié ses bons amis , sur l’intention de faire guerre 
aux Anglois et reconquérir sa ville de Fougères, il 
fit partir de Rennes son oncle, le comte de Ri- 
chement, connestable de France, lequel estoitson 
lieutenant-général, pour aller fortifier Saint-An- 

bin-du-Cornier , qui est l’entrée de la Bretagne, 
du costé de la Basse-Normandie, à trois lieues près 
de Fougères. Et esloient, en sa compagnie, le 
seigneur de Lolieac, rnaresclial de France, le sei- 
gneur de Laval, Jacques de Luxembourg, frère 
du comte de Saint-Paul, qui estqit lieutenant prin- 
cipal dudit connestable ; le seigneur de Montau- 
ban, mareschal de Bretagne; Joachim Roault, le 
seigneur de Malestroit, le seigneur de la Mumo- 
dave , le seigneur du Ponl-l’Àbbé, le bastard de 

J o 

Bretagne, et plusieurs autres chevaliers et es- 
cuyers de bon estât , avec lesquels pouvoient estre 
environ seize cents combattants, qut se logèrent 
audit Saint-Aubin , et le réparèrent et ravitaillè- 
rent en dedans , en assez peu de temps , du mieux 
qu’ils peurent. 

Assez tost retourna ce connestable devers le duc; 
et laissa audit lieu de Saint-Aubin, Jacques de 
Luxembourg dessus nommé, son lieutenant, avec 
trois cents lances et huit cents archers, accom- 
pagné d’aucuns des seigneurs dont cy-dessus est 
laite mention; desquels une partie, certain temps 
après, allèrent courir devant Fougères. Si sailli- 
rent les Anglois contre eux; et y eut là une très 
dure escarmouche , en laquelle lurent tués ou pris 
soixante à quatre-vingts Anglois , et aucuns , mais 
en petit nombre , des Bretons; entre lesquels y 
mourut unescuyer, nommé Henry Hingan. De- 
puis, le connestable estant retourné de Bretagne 
à Saint-Aubin , Jacques de Luxembourg partit de 

là , bien accompagné de gens de guerre , et s’ei> 
alla prendre le chasleau de Saint-Jame-»de-Beuve- 
ron, que tenoient les Anglois , qui le rendirent, 
saufs leurs corps et leurs biens, au second jour 
ensuivant; et y demeura en garnison avec luy , 
le seigneur de Briquebec, fils du seigneur d’Es- 
touteville, messire Geoffroy de Couveraut, Oli- 
vier de Bron , Jean de Rossiguirian, et autres en 
bon nombre, qui firent refortifier icelle ville de 
Saint-James, et là se tinrent en garnison à quatre 
lieues d’Avrenche. D’autre part, le mareschal de 
Loheac se mit en garnison à Yittré, qui apparte- 
noit au seignêur de Laval, son frère; et le bastard 
de Bretagne , le seigneur de la Humodoye , et le 
seigneur de Malestret , se logèrent à Doi ; et Audet 
d’Erdre, avec vingls lances, répara l’église d’Au- 
train, et là se logea, pour tenir frontières audit 
Fougères et à Avrenche.Du depuis, s’assemblèrent 
les garnisons dessusdites , avec lesquelles s’adjoi- 
gnit le seigneur de Coitivi , admirai de France; et 
tous ensemble s’en allèrent pour prendre Mor- 
taing, dont ils assaillirent de première venue 
la basse-cour, et. la gaignèrent de force; puis ils 
livrèrent un grand assaut au chasteau, qui estoit 
très fort : lequel assaut dura bien huit heures , 
fort cruel et meurtrier; mais il fut bien défendu 
par les Anglois qui estoient dedans, tant qu’il 
convint que les Bretons se retirassent de devant , 
à cause de la nuit qui les surprit. Le lendemain au 
matin , quand iceux Anglois virent que derechef 

on les vouloit assaillir , ils composèrent avec les 
dessusdits seigneurs, moyennant qu’ils s’en iroient 
saufs leurs corps et leurs biens, réservé la grosse 
artillerie; et en estoit capitaine , un anglois d’An- 
gleterre, nommé Jaucourt. Cette place fut laissée 
ensuite en la garde dudit maréchal de Loheac. 

Peu de temps après , Jacques de Luxembourg 
assembla plusieurs garnisons pour aller devant 
Tourbelaine , qui est situé en la mer ; lesquelles 
l’assaillirent très fort ; mais d’autant que la mer 
dessusdite va et vient deux fois nuit et jour 
autour d’iceluy chasteau , il leur fut de nécessité 
de se retirer, pour le doute du péril qui, à cette 
cause, leur pouvoit advenir. Ainsi et par celte 
manière, se portoit en ce temps- là la guerre es 
parties de Bretagne et de Normandie, entre les 
Bretons et les Anglois; car tout ce qui se faisoit 
et s’exerçoil hostilement jusques alors contre iceux 
Anglois , estoit seulement sous l’ombre et le nom 
dudit duc de Bretagne , nonobstant que plusieurs 
grands seigneurs , tant officiers du roy de France 
comme aultres, fussent des principaux à faire 
les entreprises cy-dessus mentionnées. Quant aux 
Anglois, ils semontroient en assez petit nombre, 
et n’estoit aucune nouvellequ’ilssemissenten peine 
de conquérir ou gagner villes et forteresses sur 
leurs adversaires , mais leur suffisoit seulement 
pour lors , de garder et conserver ce que de long- 
temps auparavant ils avoient conquis. » 

CHAPITRE XXXIII. 


Comment le roy tTEscossc espousa la fille du duc de Gucllcs (Gucl- 
dres), nicpccau duc de Bourgongne. 


Durant ce temps de l’an mil quatre cent qua- 
rante et neuf, fut traité le mariage du roy d’Es- 
cosse , d’une part, avec la fille du duc de Quelles , 
qui estoit niepce du duc Philippe de Bourgongne , 
lequel , long-temps auparavant , l’avoit nourrie et 
élevée en son hostel. Et pour la conduire au royaume 
d’Escosse,ilfu lad visé qu’on n’y pou voit mieux com- 
mettre, que la personne du seigneur de la Vère , 
qui estoit du pays de Hollande , pource qu’il estoit 
fort puissant en la marine, et de plus bien intelli- 
gent et expérimenté es passages de la mer, et outre 
ce, allié dudit roy d’Eseosse , car le fils d’iceluy 
seigneur de la Vère a voit espousé la sœur du roy 
dessusdil.Or, toutescesallianceselbesongnes se fai- 
soient par ledit duc de Bourgongne , et pour la plus 
grand’ partie à ses dépens. Avec lequel seigneur de 
la Vère furent ordonnés pour l’accompagner en ce 
mesme voyage , messire Antoine de Rochebaron 
et sa femme , sœur illégitime dudit duc , et autres 
gentilshommes et gentillesfemmes , entre les- 
quelles estoit Ysabelle , fille du seigneur de Lalain. 
Puis, quand tout leuréquipage fut appresté, et que 

leur vaisseau lut prest , il partirent le jour du sa- 
crement , environ quatre heures du matin : car le 
vent qu’ils avoienl attendu durant aucuns jours , 
leur devint favorable et propre pour aller audit 
pays d’Escosse. Auquel départ il y eut de grands 
pleurs et lamentations faites par plusieurs per- 
sonnes , spécialement par icelle dame , quand elle 
prit congé du duc son oncle , de son cousin, le 
comte de Cliarolois, et d'autres seigneurs , dames 
et damoiselles, qui là l’avoient conduitejcar il n’y 
avoit si dur cœur qui pour lors se peust abstenir 
de pleurer. 

Ensuite de quoy , sçavoir lorsqu’elle fut entrée 
en son vaisseau , et que Je duc fut retourné, les ma- 
riniers , aydés du vent , commencèrent à cingler 
et prendre la roule pour aller audit royaume d’Es- 
cosse. Ce seigneur de la Vère avoit une caracque 1 
lort puissante, en laquelle il fondoitr toute son es- 
pérance de défense , au cas qu’aucun de ses adver- 
saires vinssent pour l’attaquer , laquelle caracque 
alloit assez pesamment , au regard des autres na- 
vires. Ainsi donc , en cosloyant assez en crainte les 
rivages et costes d’Angleterre, depuis le jeudy des- 
susdit jusques au mercredy ensuivant , sans avoir 
aucune male fortune ne fasclieuse rencontre , ils 
tirèrent toujours en avant ; et ce mesme jour du- 


i . La caracque est un grand vaisseau rond de mer , de 
combat et de port. ' . , 

dit mercredy , ils commencèrent à voir et apperce- 
voir les terres et pays d’Escosse, de quoy ils furent 
fort joyeux. 

Le lendemain , qui fût un jeudy , ils prirent port 
auprès d’une isle qui se nomme l’Isle-de-May , 
où il y a un h ermitage et une chapelle de Sainct- 
André , dans laquelle Ton dit que sont enserrés 
plusieurs corps saincts , et n’y peut nul entrer 
dans le cimetière , selon l’opinion et tradition de 
ceux du pays, qui ne soit aussitost tout soudain 
en péril de sa vie ; mesrne pour esquiver et éviter 
les dangers et inconvénients qui en peuvent adve- 
nir , on a fait enclore et enfermer iceluy cimetière 
de hauts murs tout «à l’entour, afin qu’aucuns périls 
n’en adviennent. Si alla et entra celte nouvelle 
royne , au moyen d’un petit basteau , à privée et 
particulière compagnie , dans icelle chapelle faire 
son oraison. # 

Depuis ils allèrent de celte isle à une autre , tant 
qu’ils parvinrent jusques au port de Lidebourg 1 ; 
durant lequel temps , il y eut aucuns seigneurs du 
pays qui vinrent par-devers ladite royne, tant de 
la part du roy d’Escosse, comme autres de leur bon 
gré et volonté , afin de luy faire révérences , ainsi 
qu’il estoit lors de coustume en ce pays-là ; les- 
quelles ne sont pas telles qu’on les fait en France; 
car il sont en ce royaume-là fort rudes ; et se font 

voir en étranges parages d’habillements , au regard 
des parties de par-deçà; mesmè il y en a plusieurs 
d’entre eux, qui semblent estre gens tout-à-fait sau- 
vagesetcomme barbares. Decette ville de Lidebour^ 
sortirent, au-devant d’icelle nouvelle royne , les 
gens d’église , les bourgeois et le peuple, qui la re- 
ceurent. , bienveignèrent et félicitèrent à leur 
guise, du mieux qu’ils peurent. 

Et après , en partant de là , elle monta à cheval 
derrière le susdit seigneur de la Vère , comme firent 
aussi ses gens, et s’en alla à Aldembourg, (Edim- 
bourg) où elle fut logée dans l’église des Jacobins. 
Alors vinrent bien au-devant d’elle dix mille per- 
sonnes, en assez bel ordre, selon les estaîs et façons 
de fairedu pays, qui luy firent eommeauparavanl la 
7’évérence , chacun en droit soy. Il yavoit plusieurs 
hommes, tant de par le roy commode ceuxqu’elle 
avoit emmenés en sa compagnie , qui à son entrée 
jouoient de divers instruments de musique. Au- 
quel lieu d’Aldembourg elle séjourna jusquesà la 
nuict de ses nopces. Lcà l’avoit conduite un évesque 
et le chancellier du pays , qui prirent congé d’elle 
et s’en retournèrent devers le roy , lequel vint voir 
la royne, le jeudy ensuivant, bien tard vers la mi- 
nuict. A sa venue , ladite rey ne se mit à genoux de- 
vant luy , et il la releva bien doucement , après 
quoy il baisa la dame de Brésay et Ysabelle de La- 
lain, et puis fit le bienveignant et le salut au sei- 
gneur de la Yère et à messire Antoine de Rhoche- 
baron , seigneur de Brésay, en les prenant par la 

main et leur faisant paroislre grand témoignage 
d’amour., Qu oy fait , il séjourna là environ trois 
heures, en se jouant et divertissant avec la royne 
et les autres darnes et damoiselles , puis il prit 
congé d’elles et s’en alla au chasleau de Lister. Le 
lendemain, vinrent aucunes grandesdames du pays 
voir cette royne , c’est à scavoir la comtesse d’Or- 
quenay (Orkney) , la damoiselle de la Marche , et 
une comtesse , tante du roy , avec grand nombre 
d’autres, qui esloient fort bien habillées selon l’es- 
tât et la condition du pays; lesquelles firent toutes 
fort grand honneur et révérence à la reyne , en luy 
faisant offre de leur service, et elle les receut très 
amiablement et courtoisement. 

Le lendemain vinrent d’autres grands seigneurs 
la voir , et s’offrir à elle; et ainsi, en tenant ces ma- 
nières et cérémonies, ladite royne demeura là par 
aucuns jours ; à laquelle et à ses gens , on laisoit 
tout l’honneur et le plaisir dont on se pou voit ima- 
giner. Puis le mercredy ensuivant , le roy envoya 
par-devers elle son chancelier , avec autres per- 
sonnes de ses gens , par lequel il luy fit scavoir 
que le lendemain il désiroit et vouloit l’épouser. 
Il luy avoit envoyé auparavant, en présent, deux 
hacquenées,qui pouvoient valoir, à les bien priser, 
trente écus de France ou environ. Or vint ce jeudy, 
qui estoit le jour de la Teste du roy et de la royne , 
laquelle fut menée à l’église par lesdils seigneurs 
de la Vère et de Brésay , qui avoient en leur com- 
pagnie tous les gentilshommes qui là estoient allés 

avec eux , comme aussi les femmes ; outre les- 
quelles y estoient les comtesses et autres grandes 
clames du pays , dont dessus est fait mention. Elle 
donc estant venue à ladite église , assez tost après 
y arriva le roy tout à cheval jusques au portail d’i- 
celle , accompagné de sa chevalerie , en bon 
nombre ; là il mit pied à terre , et , tout houssé et 
esperonné, il entra dedans , ayant son épée ceinte 
au costé ; il avoit lors vestu une robbe grise fourrée 
de drap blanc. 

Alors furent faits et dressés les articles de la seu- 
reté du douaire de cette royne, et lues les lettres à 
ce sujet , puis on espousa ; ensuite de quoy , le 
roy mena par la main la dessusdite royne jusques 
devant le grand autel ,ou ils demeurèrent à genoux 
tant que la messe dura ; de là on mena la royne en 
une chapelle où elle fut dévestue et mise en d’au- 
tres habillements, c’est à scavoir revestue d’une 
robbe de violet fourrée d’hermines , de bien es* 
trange et extraordinaire façon , au regard des estais 
et habillements de France; elle estoit en cheveux , 
ce qui très bien lui séoit. Pareillement le roy estoit 
babillé à l’avenant d’elle ; si furent-ils remenés de- 
vant le grand autel , où elle fut couronnée. Quoy 
fait , ils s’en allèrent chacun d’eux en une cham- 
bre , et assez tost après ils vinrent en une salle où 
leur fut présenté de l’eau à laver , chacun à part 
soy, fort honorablement ; puis le roy s’assit à l’un 
des bouts d’une table , et la royne à l’autre. 

Eux donc estant assis , le premier mets qu’on 

porta et qui leur fut présenté , ce fut la figure 
d’une luire de sanglier peinte et pleine d’estoupes , 
dans un grand plat , autour duquel il y avoit bien 
trente* deux bannières , tant des armes du roy , 
comme des autres seigneurs du pays. Alors on mit 
le feu dans lesdites estoupes ; si fut faite* grande 
joie là-dessus dans toute la salle , par tous ceux 
qui y estoient. Après , on apporta une belle nef, 
laquelle avoit hunne, chasteau , masts , et les cordes 
qui estoient d’argent , le tout bien ouvré. Ensuite 
de quoy vint et marcha le comte d’Orquenay , avec 
(juatre chevaliers , précédant la viande , composée 
de divers mets, tant qu’à chaque service il y pou- 
voit bien avoir trente à quarante personnes , tous 
portants des plats. Semblablement se faisoit , en 
mesme temps , devant la royne, le service par le 
chancelier et autres grands seigneurs ; et pendant 
qu’on asséoit les plats , un chacun de ceux qui les 
avoit apportés , se mettoit à genoux , jusques à ce 
qu’on en eust fait l’essay ; puis , incontinent après, 
on rapportoit la plus grande partie des mets des- 
susdits. 

A la seconde table estoient assises ladite com- 
tesse d’Orquenay et autres grandes dames du pays , 
avec lesquelles estoient la dame de Brésay et Ysa- 
beau de Lalain , devant lesquelles séoient le sei- v 
gneur de la Vère , et le seigneur de Brézay. 

A une autre table estoient un patriarche , trois 
évesques , un abbé et plusieurs au 1res gens d’église, 
qui faisoient grande chère, aux nopcesde leur roy; 

et beuvoient ces cinq prélats dessusdits , dans un 
grand hanap de bois oultre bien , sans en rien faire 
reverser ; car le vin et antres boissons n’y esloient 
espargnés non plus que l’eau de la mer. Le pareil 
se laisoit à la table des chevaliers et escuyers dudit 
pays. Ce disner dura de quatre à cinq heures , pen- 
dant lequel on fut servi de fort grand nombre de 
mels , comme dit est cy-dessus. 

Après le disner, on ne dama ni ne soupa-t*on 
point pour ce jour. Le lendemain et les autres jours 
ensuivant, on continua de faire bonne chère , à 
leur usage et à leur mode, qui est , selon la rela- 
tion de ceux qui y furent , assez rude et estrange , 
au regard de ce qui se pratique en France. 

En après , cinq ou six jours s’estant passés en 
ces chères et festins , iceux seigneurs de la Vère 
et de Bresay , avec ceux qui avoient mené ladite 
royne, tant hommes comme femmes, prinrent congé 
du roy et d’elle , pour s’en retourner en leur pays; 
lequel roy , en les remerciant du bon service qu’ils 
lui avoient fait , fut content de leur départ , et leur 
fit présent d’aucuns dons. Quant à ladite royne , 
elleeutau cœur très grande tristesse quand ils prin- 
rent congé d’elle , et en pleura tendrement. Si de- 
meura avec elle Ysabeau de Lalain , et deux ou 
trois femmes, comme aussi deux ou trois hommes 
pour la servir. 

Après lequel congé obtenu , les dessusdits , en 
peu de jours , se retirèrent au lieu où ils avoient 
laissé leur navire sus-mentionné , dans lequel ils 

rentrèrent ; puis au bout de six jours ou environ , 
sans avoir aucunç mauvaise fortune ils* retournè- 
rent à l’Escluse en toute sauvelé , estants bien 

* * .« « 4 » ' , 

joyeux d’avoir ainsi parachevé heureusement leur 
vovage , sans aucun dommage , empeschement ne 
traverse , quoyque pour lors il y eust grand trou- 
ble sur la mer entre les Ànglois et' les gens du duc 
de Bourgongne , d’autant qu’iceux Ànglois avoient 
de nouveau pris et destroussé, en allant à la Tes te 
d’Anvers , grand nombre de navires de Hollande, 
Zélande et autres pays appartenants à ce duc, avec 
tous les marchands qui esloient dedans et leurs 
biens ; à l’occasion de quoy., le duc dessusdit avoit 
fait arrester en sesdits pays plusieurs marchands 
d’Angleterre , avecleurs biens , par forme de re- 
présailles , afin d’estre récompensé des intérests 
et dommages qui avoient esté faits à ses gens et 
subjets. 


CHAPITRE XXXIV. 

De la conqueste de Normandie , et de la prinse de Pont-Audcmer. 

« 

. Or convient-il retournera parler des affaires et 
besongnes que pour lors y c’est à sçavoir l’an mil 
quatre cent quarante et neuf , avoit à conduire 
Charles , roy de France , qui voyoit pour ce temps 
tontes les frontières de Normandie et ses autres 

pays esmeus et disposes à faire guerre les uns aux 
autres, et que les.trèves d’entre loÿ et son adver- 
saire le roy d’ Angleterre , esloienl entièrement 
tournées àrompture, par le moyen des entreprises 
faites entre les parties ; loutesfois il n’avoit encore 
délibéré ne conclu avec son grand conseil de faire 
et déclarer guerre ouverte audit roy d’Angleterre 
ne a ceux de s.on obéissance ; mais afin d’obvier 
aux inconvénients et dangers qui pou voient ave- 
nir à ses pays, pour la plus grande seurelé d’iceux, 
il fît tirer une bonne partie des gens d’armes qui 
esloienl espars ès bonnes villes de son royaume , 
sur les marches de Normandie , au plus prèsdes- 
dites frontières qu’il se peut, et là les fît loger en 
plusieurs lieux, tant à Pontoise, Beauvais, Dieppe, 
comme ailleurs, pour s’en ayder quand besoin iuy 
en seroit. Peu après il fit convoquer plusieurs 
g tands seigneurs , tant de son sang’ comme autres, 
avec ceux de son principal conseil , auxquels en sa 
présence il fut dit et déclaré bien au long , par son 
chancelier, toutes les entreprises et rigueurs que 
les Anglois ses anciens ennemis avoient fait à l’en- 
contre de luy et de ses seigneuries et subjets , les- 
quelles estoienl si notoires qu’aucune personne , 
de quelque estât qu’elle fust , ne les pouvoit igno- 
rer , et le tout durant le cours des trêves; c'est à 
sçavoir qu’ils avoient surpris la ville de Fougères ; 
(pi ils avoient aussi fait guerre aux royaumes d’Es- 
pagne et d Escosse , qui esloienl ses alliés , de très 
ancien temps, et de plus compris et dénommés dans 

icelles trêves; et outre plus qu’ils avoient , des des- 
susdites frontières de Normandie , fait plusieurs 
courses, destrousseset pilleries, tantsurleschemins 
d’Orléans, Chartres, Paris, Beauvais et Amiens, 
comme autres lieux ; lesquelles infractions es- 
toient bien venues à la connoissance des gens et 
officiers du roy , dont par plusieurs et diverses fois 
il avoit esté fait sur le tout de grandes diligences et 
requestes au roi d’Angleterre , et au duc de Som- 
bresset, qui de par lui estoit gouverneur de Nor- 
mandie , afin d’en avoir restitution , et d’estre 
restabli spécialement en icelle ville de Fougères , 
à quoy il n’avoit aucunement voulu entendre , mes- 
memenl avant que les villes et forteresses recon- 
quises sur eux par le duc de Bretagne et ses alliés , 
fussent 'mises hors de leurs mains , ne depuis 
encore ; et pour ce requéroit-il très instamment 
aux seigneurs et conseillers dessusdits , qu’un cha- 
cun d’eux dist son opinion de ce qu’il y avoit à 
faire sur ceste matière. Finalement , après que les 
besongnes eurent esté pourparlées et discutées as- 
sez longuement , il fut conclu et délibéré , tout 
d’un commun accord , par les susmentionnés de 
son principal et plus privé conseil , que le roy avoit 
bon et juste titre , attendu les devoirs et somma- 
tions qii’il avoit fait , de déclarer et faire guerre 
aux Anglois, et, qu’en ce faisant , il ne pouvoit ne 
debvoit en estre blasmé par aucun, de quelque es- 
tât qu’il fust. ' 

Après cela il fut, par les inesmes, ordonné que 

le roy escriproilà lotis ses subjets, amjs, alliés et 
bienveuillants , on au moins à la plus grand’ partit? 
d’ieeux , en leur signifiant , et en les requérant 
qu’ils le vinssent servir, chacun en droit soy , el 
selon leur puissance, conlre le roy d’Angleterre 
et ses fauteurs, pour l’aider à reconquérir et re- 
mettre en son obéyssance la duché de Normandie. 
Outre quoy, il ordonna pour le fait de fa gu erre, afin 
d’estre son lieutenant-général, le comte de Dunois, 
bastard d Orléans, lequel es toit en ce temps-là fort 
renommé d’estre sage , prudent et de bonne con- 
duite, et aussi fort aimé de tous les gens de guerre, 
autant, ou plus que unis autres seigneurs ou ca- 
pitaines du royaume de France. 

D’au t re pa rt ,i 1 e n voy a des am bassade u rs de v e r s 1 e 
duc de Bourgongne , chargés d’aucunes ses beson- 
gnes et affaires ; entre autres , pour luy signifier et 
déclarer la vérité de ce qui avoit esté l'ait de la part 
des Anglois , louchant la rupture des trêves d’entre 
les deux roys et leurs royaumes. Entre lesquels 
ambassadeurs estoient Louis de Luxembourg 

Ç; J 

comte de Sainct-Pol ; Jean de Lorraine, fils du 
comte de Vaudemonl; le seigneur de Biainville, * 
avec son frère le seigneur de Baumonl; le seigneur 
deBrion , et autres notables gentilshommes , qui , 
tous ensemble , par diverses journées ,* tirèrent de- 
vers ledit duc en la ville de Bruges, où il estoit 
pour lors; duquel , et des seigneurs de sa cour , ils 
lurent receus très honorablement. Puis, un cer- 
tain jour prochain ensuivant, ils eurent audience 

il. 

de ce duc, auquel ils dirent et renions lièrent bien 
à poinct les causes et raisons pour lesquelles ils 
estoient là venus et envoyés de par le roy , qui trop 
longues seroient icy à réciter* Mais , entre les au- 
tres , ils firent requeste à iceluy duc , à ce qu’il luy 
pleusl estre content qu’aucuns. nobles , chevaliers, 
escuyers , et gens de guerre de ses pays et sei- 
gneuries , pussent aller servir le roy à sa solde, si 
bon leur sembloit , et que de ce il leur octroyast 
congé , considéré mesrnement qu’il y en avoil plu- 
sieurs demeurant en ses pays, qui tenoient aussi 
aucuns fiefs du royaume. Sur toutes lesquelles re- 
questes il fut respondu par ce duc si honourabïe- 
ment et courtoisement , qu’iceux ambassadeurs en 
furent très cou tenls ; mais en tant qu’il touchoit 
d’envoyer , ou permettre l’allée et le service des 
gens de son pays, comme dit est auparavant , il fut 
sur cela remonstré de parle duc, qu’il avoit trêves 
avec les.Ànglois, et qu’il n’avoit point intention 
de leur faire la guerre, si elles n’estoient enfraintes 
de leur costé ; néantmoins,jsi aucuns nobles hommes 
et gens de guerre de ses pays, vouloient aller servir 
le roy, il s’en remettoit à eux, et ne les vouloir point 
destourner de le faire. De laquelle response furent 
très joyeux les gens du roy susnommés ; car bien 
sçavoient ils qu’il y en avoit plusieurs qui ne dési- 
roient autre chose que d’y aller, moyennant que 
leur prince n’en fust pas mal content. 

Après toutes ces besongnes ainsi faites et pour- 

parlées enlre les parties , ils prirent congé du duc , 
qui grandement les avoit festovés, et aussi les au- 
tres seigneurs; et partirent de là pour retourner 
en France. Durant lequel temps , le dessusdit 
comte de Sainct- Pol requit plusieurs chevaliers * 
et escuyers des marches de Picardie, pour l’aller 
servir en celte guerre de Normandie; sous lequel 
se mirent messire Robert de Béthune , seigneur dé 
Mareul , en Brie; Jean d’Àrly, fils dn 'vidante 
d’Amiens; le seigneur de Genly , le seigneur de 
Saveuses , Jacques Quieret, seigneur deHeuchin ; 
Ferry de Mally , messire Daviot de Poix , Guy de 
Roy, Jean de Happlaincourt , Pierre de. Bossu , 
Henry de Heu , Antoine de Reubempré, Antoine 
de Crèvecœur, Colart de Moy , sieur de Chili; 
messire George de Croy , messire Gau vain Quieret, 
Jacques de Rambures, J^ouis de Contay, et plu- ' 
sieurs autres chevaliers et escuyers de grand’ au- 
thorité et considération; lesquels» pour la plus 
grand’ partie , avoient charge de gens d’armes ; et 
surtout pouvoient es Ire environ huict cents com- 
battants, qui tirèrent par divers lieux vers Ail I y- 
sur-Noye, où ledit comte leur-avoit assigné lieu et 
rendez-vous de se rencontrer , comme ils firent; 
et desjà s’estoient retirés, par avance, les ambas- 
sadeurs susnommés devers le rov, pour luy racon- 
ter et dire ce qu’ils avoient négocié. Donc, en ce 
temps, se disposèrent les François*, en toute dili- 
gence, pour entrer à puissance dans le pays de 
Normandie. 

Un peu auparavant , messire Pierre de Bressay , 
séneschal de Poictou, le bailly d’Evreux , et Jac- 
ques de Clermont, avoient pris la ville de Ver- 
neuil , au Perche, par le moyen d’un meusnier 
qu’un Anglois de la garnison a voit beaucoup de 
fois battu et maltraité. Dedans laquelle ville es- 
toient six à sept vingts Anglois, dont une partie 
furent tués et pris, et les autres se retirèrent de- 
dans te chasteau et la grosse Tour Grise. Lequel 
chasleau fut enfin pris d’assaut , combien que ceux 
de dedans missent grand’ peine AJe delïendre ; 
auquel exploict , selon la commune’jrènommée de 
ceux qui y estoient, ledit séneschal se porta et 
conduisit très vaillamment de sa personne. Quant 
à ladite tpur j qui esloit très forte et comme im- 
prenable , tant qu’il y auroit des vivres dedans, 
elle tint, encor environ un mois, au bout duquel 
terme , pource que ceux de dedans n’avoient plus 
aucune espérance de recevoir secours, ils la ren- 
dirent aux François , et s’en allèrent à Rouen. En 
après , ledit comte de Sainct-Pol , partant , avec ses 
gens , dudit lieu d’Aillysur-Noye , tira devers 
Beauvais, où il trouva le comte d’Eu , qui avoit 
environ cinq à six cents combattants, et tous en- 
semble prirent leur chemin pour aller devers 
Rouen , où ils s’atlendoient de pouvoir entrer, par 
le moyen d’aucuns des citoyens de la ville; mais 
leur entreprise fut rompue en partie pour ce coup , 
à cause que le seigneur de Taliebot, qui avoit em- 
mené grand nombre d’Ànglois pour penser bailler 

secours à ceux de Verneuil , estoil desjà retourné 
dedans ladite ville.de Houen ; de sorte qu’eux , 
estant adverlis de cela ,se logèrent au Pont-Sainct- 
Picrre , oii il y avoit un très beau village, à une 
lieue et demie du Pont -de -P Arche , où ils sé- 
journèrent durant deux ou trois jours ; et , pendant 
ce temps, se rendit au dessusdit comte d’Eu , et 
au comte de Sainct-Pol , une forteresse qui estoii 
assez près de là , nommée Longempré , où il y avoit 
un lieu fort beau et délectable, lequel estoit au 
sieur deTallebot , par le don que luy en avoit fait 
le roy d’Angleterre. 

Après que les Anglois qui esloienl dedans cette 
place en lurent partis, sous bon sauf-conduit, elle 
fut mise tout à feu, et entièrement désolée; dequoy 
ledit Tallebot fut bien mal content, et en parla liau 
tement en présence d’iceluy comte de Sainct-Pol , 
disant que , s’il se trou voit en lieu où il eusl puis- 
sance de le faire , il ne manqueroit «à luy rendre* la 
pareille. En outre, iceux comtes, avec leurs gens , 
s’en allèrent passer la rivière de Seine audit Pont- 
de-P Arche, pour entrer plus avant dans la Nor- 
mandie, où ils trouvèrent une grosse compagnie 
des gens du roy ; c’est assavoir, le comte de Du- 
nois, lieutenant-général du roy; les seigneurs de 
Jallongnes , mareschal de France , de Blainville, 
de la Varenne *, de Gaucourt , de Moy en Beau- 
voisis, Flocquet , Potion de Saincte - Treille , et 
plusieurs autres capitaines, qui pouvoient bien 
avoir avec eux trois mille combatants, ou environ. 

Eux donc , estant joints ensemble , s’en allèrent 
devant le Pont-Ean-dc-Mer , laquelle place ils en- 
vironnèrent de tous costés , et l’assaillirent très 
vigoureusement. Là furent faicles de fort belles 
armes, tant d’un oosté comme d’autre; mais à la 
fin elle fut prinse de force , en partie par le moyen 
du feu que les François avoient jeté dedans ; sur 
quoy les Anglois se Retirèrent en une forte maison 
vers le bout de cette ville, où ils pouvoient estre 
de quatre à cinq cents, desquels esloient capitaines 
Foucques , Elton , et Monlforl, trésorier de Nor- 
mandie, qui se rendirent prisonniers aux seigneurs 
dessujfalits. Ce mesme jour furent faits chevaliers : 
Jean d’Arly , fils du vidame d’Amiens , Colart de 
Moy, Jean, de Happlaincourt, Pierre de Boussu , 
Antoine^ de Reubempré, Jacques de Heuchin , 
Antoine de Crèvecœur, Henry de Hem, Jacques 
de Renibures , Jacques de Craon , Louis de Contay, 
Antoine d’Ongnies , Jacques de Mastrain , Jean de 
Fieffes, Jean de Gouy, Gilles de l’Esclatière, Phi- 
Jippe de Rollepot , Jean de Bayencourt, Luppart 
de Solames , Guillaume de Quenneville, l’Ermite 
Caurroy , Gauvain de Berlangles , et aucuns au- 
tres; et y furent tués à cette heure dix on douze 
Anglois ; et de la 'part des François et Bourgui- 
gnons , sept ou huit seulement , entre lesquels 
furent deux gentilshommes, qifi estoient audit 
Jean de Happlaincourt , dont l’un estoit nommé 
Jean du Mesnil , et l’autre Ferry Clabaut. Après 
cette besongne , et qu’ils eurent là séjourné deux 

ou trois jours, ils y laissèrent garnison , et s’en 
allèrent les comtes d’Eu et de Sainct-Pol , avec 
leurs gens, devant le Pont-I’Evesque , qui se ren- 
dit à eux; car la garnison des Ànglois en esloit 
partie; et en firent les habitants le serment d’estre 
bons François à l’advenir. Cela fait, se rassem-. 
blèrent les deux compagnies dessus nommées, et 
allèrent devant la cité de Lisieux en fort belle or- 
donnance, laquelle ils firent sommer de se rendre 
en l’obéissance du roy de France; de quoy les ha- 
bitants lurent bien contents , à condition qu’eux et 
leurs biens demenreroient paisibles, et aussi que 
la garnison des Ànglois s’en i roi t sa 11 veinent.' Ce 
traité fut fait par le moyen de l’évesque du liOu , 
qui à ce faire les induisit , et fit ladite composition ; 
après laquelle tous les seigneurs se mirent ensem- 
ble ; et, pour làire l’entrée , la bannière du roy fut 
desployée , laquelle estoit portée par Potion de 
Sainte-Treille; mais elle fut baillée à un nonlrné 

* 1 qyi là fut fait chevalier, de la main 

du comte de Dunois. Si y entrèrent-ils en fort bel 
ordre; et allèrent les seigneurs dessusdils faire 
leur oraison à la grand’ église cathédrale , puis ils 
se logèrent par ordre en divers endroits de la ville. 
Quant audit évesque, les bourgeois et le peuple le 
receurent fort humblement; et futcriéNoël à leur 

venue en plusieurs lieux; et aussi y fut-il crié de 
par le roy , qu’aucun ne meffist en rien auxdits 
bourgeois et liabitanls, sur peine capitale. En ce 
mesme temps se rendirent, en cette mesme marche, 
plusieurs autres places en l’obéissance des Fran- 
.cois, tant bonnes villes comme forteresses; et 
partout on meltoit garnison selon l’estât et la 
conséquence des lieux. De là tirèrent iceux sei- 
gneurs, avec leur compagnie , devant Mantes , qui 
en assez peu de temps se rendit ; puis ils allèrent à 
Vernon, qui pareillement leur fit obéissance dans 
peu de jours ensuivant, à condition qu’ils auroient 
huict jours de terme pour attendre du secours , 
lequel ne vint point; et par ainsi ils livrèrent la 
place, qui estoit bien forte, aux François. D’icelle 
estoit capitaine le fils du coin ted’Ormont d’Irlande, 
lequel avoit en sa compagnie douze vingts com- 
battants ;*lesquels , saufs leurs corps et leurs biens , 
s’erf allèrent à Rouen. 

D’autre part fut rendue la vilje de Gournay en 
fa main du comte de Saint-Pol, par le moyen de 
messire George de Croy, qui fit le traité avec Guil- 
laume Cornan , Anglois, lequel en estoit capitaine, 
avec lequel il avoit grande cognoissance dès long- 
temps auparavant.* Se rendit aussi aux François le 
fort chasteau de la Roche-Guyon , par le moyen du 
capitaine, qui estoit de Galles, et avoit es pu use 
une gentille femme de France, qui avoit de belles 
terres, et. estoit parente de messire Denys de 
Cbailly, lequel en fit le traité , par lequel il de- 

meura du party françois ; et luy furent toutes les 
terres qui appartenoient à sa femme , rendues et 
délivrées. 

Ainsi et par ceste manière furent mises en l'obéis- 
sance du roy de France , et reconquises sur les An- 
glois, plusieurs villes et forteresses , et ce en peu de 
temps et à peu de perle, tant de François que d’An- 
glois, en ce qui regarde l’effusion du sang; dont 
l’une des causes principales fut que le duc de Som- 
hressel, lequel avoillegouvernementdeNormandie 
])our le roy d’Angleterre, le seigneur de Tallebot 
et les autres capitaines de ce party, qui se tenoient 
tant à Rouen qu’es autres villes, virent bien et 
apperceurent pleinement que la plus grande partie 
des bourgeois , du commun et du peuple, ne dési- 
roient autre chose que de retourner en l’obéissance 
et domination du roy de France , quelque semblant 
qu’ils leur montrassent ; et, pour ce doute, ils ne 
s’osoient mettre ensemble aux champs , ny désem- 
parer leurs garnisons , afin de secourir leurs gens , 
qu’ils sçavoient de jour en jour estre assiégez, 
comme dit est cy-dessus. 

11 y avoit aussi une autre cause raisonnable ; c’est 
que bien qu’iceux seigneurs anglois sollicitassent, 
fréquemment, et envoyassent très-souvent devers 
le roy d’Angleterre et son conseil , pour leur signi- 
fier et déclarer l’estai des affairesqu’ils a voient sur 
les bras , et comment le pays et leurs conques tes se 
perdoienl, en leur requérant que haslivement on 
leur euvyoasUlu secours , néanlmoins, à cause des 

divisions qui esloient dans le pays et royaume d’An- 
gleterre entre les grands seigneurs , aucune pro- 
vision et remède ne s’y met toi t , ce que sçavoient 
fort bien les François ; par quoy ils continuoient 
de faire , et s’efforcoient diligemment d’avancer 
leurs conquestes. Or, en ce mesme temps, le roy de 
France, qui de jour en jour recevoit nouvelles des 
progrès et advances, que faisoient ses gens en Nor- 
mandie , tira , avec grande puissance de gens de 
guerre , à Vendosine , et de là en la cité de Char- 
tres ,• où il séjourna par aucuns jours , pour atten- 
dre ses gens, qui le suivoient de divers lieux de 
son royaume. Après quoy, partant dudit lieu de 
Chartres en bel ordre par Chasleau-Neul en Thi- 

merais , il s'en alla à Verneuil, au Perche , où il fut 

• * . 

receu des habitants forthonourablementetà grande 
joye; et luy estant en icelle ville de Verneuil , se 
rendit à ses gens le chaslcau de Longny, qui estoil 
à messire François l’Arra^onnois ; et en fut cause 
un sien beau-fils , à qui il l’avoit baillé en garde , 
lequel se nommoit le seigneur de Sainte-Marie. 

En outre, le roy partit de Verneuil et s’en alla 
en sa cité d’Evreux , où il coucha une nuit ; le len- 
demain il en partit pour aller à Louviers; et par- 
tout où il venoit il estoit receu très honorablement 
et en grande joie , de tous les subjels et habitants 
des bonnes villes. Esquels jours se rendit au due 
d’Alençon la ville et le chastel d’Essay , que tc- 
noient les Anglois. Pareillement les François de la 
garnison de Dieppe prirent l’abbaye de Fescamp sur 

les Anglois, (^ui est un port de mer; et tost après 
icelle prise, arriva une nef où il y avoit quatre- 
vingt-dix-sept Anglois qui venoient pour y eslre 
mis en garnison , et s’attendoient que leurs gens 
y estoient encore ; sur quoy les François les lais- 
sèrent descendre hors de leur navire, puis leur 
coururent sus , et les prirent tous avec ledit vais- 
seau. Pendant ce mesme temps, le comte de Dunois, 
et autres seigneurs de France en sa compaignée , 
mirent le siège devant Harcourt , qui est bien forte 
place , laquelle fut environnée et bien fort appro- 
chée de tous côtés ; tant qu’au bout de quinze jours 
ils composèrent avec le comte de Dunois, de se 
rendre en dedans certain jour, au cas qu’iceux 
François ne seroient combattus de leurs gens; ce 
cjui point n’advint; et par ainsi, en rendant ladite 
place, ils s’en allèrent avec tous leurs biens. Leur 
capitaine ^estoit messire Richard Fourneval, lequel 
alors esloit deshounoré en quelque manière , et 
ses armes appenduesà la porte de Louviers. De là 
ledit comte de Dunois , lieutenant-général , et avec 
luy les comtes de Clermont et de Nevers , le sei- 
gneur d’Orval, le seigneur de Culant, grand maistre- 
d’hoslel, le seigneur de Blain ville , maistre des ar- 
baleslriers , le seigneur de Bueil, le seigneur de 
Gaucourl, etautresgrands seigneurs et noblesgens, 
allèrent mettre le siège devant le chasteau de Cham- 
bois, qui se rendit à eux en assez peu de temps 
ensuivant, parce que ceux qui estoient dedans , au 

nombre d’environ deux cents combattants , s’en 
allèrent, saufs leurs corps et leurs biens. 

D’autre part , les comtes d’Eu et de Saint-Pol , 
avec les seigneurs de Jallongnas, niareschal de 
France, de Moy, de Saveuses, et plusieurs autres 
capitaines , allèrent mettre le siège devant le Neuf- 
Chastel de Nicourt ; et au, troisième jour après leur 
venue , cette ville là fut prise d’assaut , sans y avoir 
grande perte ne d’un costé ne d’autre ; car il n’y 
eut que sept ou huit Anglois de tuez, et les autres 
se sauvèrent dans le chasteau , lesquels aussitost 
furent environnez des François; mais au bout de 

«s 

quinze jours, ils composèrent avec les dessusdits 
seigneurs, de rendre ce chasteau, au cas qu’ils 
n’auraient secours de leurs gens à un certain jour 
qui estoit nommé. Et pour ce qu’il ne vint point , 
ils partirent de là tous ensemble pour s’en aller à 
Rouen , réservez aucuns qui , en faisant le ser- 
ment, se rangèrent du party des François ; leur 
capitaine estoit un nommé Adam Hireton. Quant 
à la ville et forteresse , elles demeurèrent en la 
main d’iceluy comte d’Eu , auquel le roy l’avoit 
donnée. 

CHAPITRE XXXV. 


Comment le duc de Bretaigne alla à la conquestc de Normandie, 
pour le roy Charles ; et des villes et forteresses qu’il y mit en obéis- 
sance. 


Environ la Nostre-Pame de la mi-oust de cet 
an mil quatre cent quarante-neuf, se mist sus Fran- 
çois, duc de Bretagne , nepveudu roy de France, 
pour, de son coslé , aller à la conquesle de la Nor- 
mandie ; et se partit à ce subject de la ville de Dol, 
pour venir au Mont-Saint-Michel. Si estoit en sa 
compagnie son oncle le connestable de France, le 
comte de Laval , le seigneur de Loheac , mareschal 
de France, Jacques c[e Luxembourg, le seigneur 
de Çotivy, admirai de France, le seigneur de 
Montauban , mareschal de Bretagne , avec grand 
nombre d’autres notables seigneurs*, chevaliers et 
escuyers, tant qu’il y pouvoit avoir de cinq à six 
mille combattants, tous gens bien en poinct ; en y 
comprenant trois cent lances et les archers, dont 
cstoientconducteursleseigneurde Loheac, Joachim 
Rouhault et messire Geoffroy de Couveran; outre 
quoy il avoit mandé venir par-devers luy toutes les 
garnisons des frontières, ou au moins la plus 
grande partie. Lequel duc, en partant du Mont- 
Saint-Michel , avec toute sa compagnie, s’en alla 

au gisle à Grandville , duquel lieu il envoya le 
dessusdit mareschal.de Françe, l’admirai, Jacques 
de Luxembourg, Joachim Rouhaull, le seigneur de 
Bousac et aucuns autres chefs qui conduisoient 
son avant-garde, devant Coulances, qui se logèrent 
là. Il y eut d’abord aucunes escarmouches entre 
les parties; et le second jour ensuivant y arriva le 
duc avec sa compagnie , en fort belle ordonnance ; 
lequel fit loger ses gens tout es environs de cette 
ville , de quoy les citoyens furent fort esmerveillez, 
et eurent grande doute d’estre emportez de force. 
Pour éviter lequel danger, ils trouvèrent moyen 
de faire un traité, par lequel ils se rendirent audit 
duc , saufs leurs corps et leurs biens , moyennant 
aussi que les Anglois qui esloienl dedans, s’en 
pourroient aller en seureté. De celte place fut fait 
capitaine et gouverneur, messire Geoffroy de Cou- 
verai! , dessus nommé. De Ijà ce duc s’eVi alla de- 

* 0 

vant Saint-Lo, qui est une bonne ville , laquelle se 
rendit au cinquiesme jour après que le siège y eut 
esté mis ; et s’en allèrent les Anglois., qui estaient 
dedans , avec leurs biens. Si en demeUta capitaine 
Joachim Kouliault. Là, séjourna le duc avec le cori- 
nestable son oncle, etlesautres seigneurs susnom- 
iriez, sept ou huit jours. 

Durant ce temps , le mareschal de Loheac et les 
autres capitaines allèrent devant Torrigny , quy se 
rendit à leur obéissance , dedans le troisième jour ; 
saufs pareillement leurs. corps et leurs biens. Sem- 
blablement allèrent ledit mareschal et le seigneur 

d Eslouleville } devant ÏJunibinG , ’Cjni sg rGndit 
aussi à eux au troisième jour , et fut mise en la main 
dudit seigneur d’Estouteville , à qui elle apparte- 
noit héréditairement. Pendant ce temps , le dessus- 
dit amiral de France , son frère messire Olivier 
de Cotivy , messire Geoffroy de Couveran , Olivier 
deBron, avec autres chevaliers et escuyers, allèrent 
devant lechasleau de Regneville , qui est un port 
de mer , la où ils furent environ six jours; au bout 
duquel terme, composèrent avec eux les Ànglois 
qui estoient dedans , desquels esloit capitaine un 
nommé Avam, et s en allèrent avec leurs biens; 
cette place fut mise en la main dudit admirai. 

D ^ulre part se rendirent audit duc , durant ce 
temps , et pendant qu il séjournoit au susdit lieu 
de Sainct-Lo, plusieurs villes et forteresses , c’est à 
sçavoir la Haye-du-Puis , Barneville, la bastille de 
Beussemble, Millyd’Evesque , la Motte- l’Evesque , 

avec quelques autres, le tout par la diligence et 
bonne conduite des seigneurs , chefs de ^uerre et 
capitaines, qui estoient en la compagnie d’icëluy 
duc. En, après , alla 1 avant-g*arde du duc devant 
la ville et le chasteau deCarantan , auquel lien les 
suivirent la bataille et Barrière-garde; et les ap- 
prochèrent de si près , que force fut aux Anglois 
qui estoient dedans , de se rendre et s’en aller le 
baslon au poing. De celte place esloit capitaine , 
pour le roy d’Angleterre , messire Raoul de Neuf- 
ville; au lieu duquel lurent commis, pour la garde 

d’icellesvilleet forteresse, Olivier deBron et Jean de 

Rossigni-Vimeu ; èsquels jours l’admirai deFrance, 
et autres seigneurs avec luy , prirent d’assaut le 
Pont- Don né , où la plus grande partie des Anglois 
qui esloient dedans furent mis à mort , et les 
autres faits prisonniers. 

De la place sus-mentionnée de Caranlan , parti- 
rent les dessusdits mareschal et admirai de France, 
le séneschal de Guyenne, le seigneur de Bousac, et 
autres chevaliers et èscuyers en leur compagnie , 
pour aller devant Vallongnes , au clos du pays de 
Cotantin , qui se rendit à eux, moyennant cette 
composition , que les Anglois qui le tenoient s’en 
iroient saufs leurs corps et leurs biens ; et demeura 
cette place en la main dudit mareschal de Loheac. 
De là s’en retournèrent iceux seigneurs devers le 
duc , audit lieu de Carentan , où ils séjournèrent 
durant quelque peu de jours , pour se rafraischir; 
pendant lequel temps messire Pierre de Bretagne, 
Irère du duc , alla mettre le siège devant la ville de 
Fougères , d’un costé , et fit construire autour 
quelques bastilles ; il avoit en sa compagnie plu- 
sieurs grands barons et seigneurs de ladite duché. 
A sa venue les Anglois firent une sortie à l’encon- 
tre d’eux , là où il y eut de tués et de blessés de- 
chacun costé. 

Outre plus , le duc partit de Carentan avec toute 
sa compagnie , et s’en alla à Cou tances , duquel 
lieu il envoya Jacques de Luxembourg , le seigneur 
de Bricquebecq , le seigneur de la Humodaye , 
et autres , mettre le siège devant Goveray , dont 

ils prirent le houle vert d'assaut ; depuis y vint 
messire Geoffroy deCouveran et plusieurs autres, 
qui tous ensemble assaillirent derechef le chasleau , 
lequel par les Anglois fut fort défendu ; néanmoins, 
ils composèrent à la fin avec les seigneurs dessus- 
dits , et s’en allèrent sauvement avec leurs biens. 
De ce lieu estoit capitaine un Anglois d’Angle- 
terre , nommé Andrieu Trolop ; en la place du- 
quel demeura gouverneur le dessusdit Jacques de 
Luxembourg. 

Tost après alla le duc , avec son oncle le connes- 
table , et toute leur puissance devant Fougères ,~ 
lesquels s’approchèrent de ladite ville ; et fille duc 
asseoir son artillerie du costé de devers le chas- 
teau , laquelle battit très fort la muraille; et firent 
les Anglois aucunes sorties sur les Bretons , entre 
lesquelles ils en firent une sur le guet du connes- 
lable , lequel ils repoussèrent bien rudement ; là 
fut tué un chevalier de Bretagne , nommé messire 
Henry du Chaslel , et y fut pris Philippe de Ma- 
lestret ; mais à la fin les Anglois furent rechassés 
dedans leur place , dont il y eut aucuns de tués et 
de pris. 

Depuis , sçavoir au bout de quinze jours , s’es- 
meril une escarmouche vers la batterie , et aussi 
d’un autre costé où estoit logé le connestable , où 
il y avoit un fort boulevert , qui fut assailli et pris 
par les Bretons, desquels il y eut plusieurs de tués 
et blessés , entre lesquels fut un chevalier nommé 
messire Pierre du Halay, Breton. Par celte manière 

se continua le siège du duc de Bretagne et du 
connestable de France , son oncle , devant la ville 
de Fougères , par l'espace de neuf semaines , ou 
environ , auquel temps furent faites de fort belles 
armes entre les parties ; toutefois messire François 
l’Arragonnois , et les autres capitaines qui esloient 
avec luy dedans icelle ville de Fougères , considé- 
rants que le terme estoil passé que le duc de Som- 
bresset luy avoitpromisde leur envoyer du secours , 
et qu’il n’y avoit plus lieu de s’y attendre, fit un 
traité avec les commis et députés dudit duc, par 
lequel luy et ses gens s’eniroient saufs leurs corpset 
leurs biens, sçavoir seulement ce qui à leur personne 
appartenoit ; mais qu’au regard de ceux qui estoient 
de la langue de France , ils demeureroient en la 
volonté et discrétion du duc , lequel commit pour 
la garde de cette place le mareschal de Bretagne. 
Après quoy, d’autant que l’impédimie s’estoit mise 
en l’armée du dessusdit duc , par laquelle maladie 
estoient desjà morts plusieurs de ses gens , entre 
lesquels avoit esté le fils du vicomte de Rohan , et 
aussi que luy-mesme , de sa personne , estoit tout 
maladif, il congédia son armée pour ce coup ; et 
après qu’il eust placé des garnisons ès places qu’il 
avoit conquises , il s’en retourna en son pays de 
Bretagne. 

CHAPITRE XXXVI. 


Gomment le duc d’Alleoçon reprint sa. ville et chastel. 

o 

4 

En cé temps et an mil quatre cent quarante et 
neuf, le duc d’Alençon , par le moyen et du consen- 
tement d’aucuns bourgeois de la ville d’Alençon , 
reprit sadite ville à un poinct du jour ; et se reti- 
rèrent les Anglois qui l’avoient en garde dedans le 
chasteau , où ils furent incontinent assiégés par le 
mesme duc et ses gens ; et parce qu’ils n’avoient 
aucune «spérance de recevoir du secours , ils le 
rendirent et s’en allèrent avec leurs biens. En ce 
mesme temps le comte de Foix, bien accompagné de 
plusieurs grands seigneurs de ses pays , c’est à sça- 
voir des comtes de Comminges et d’Estrac , du 
vicomte de Lauterec , son frère , et d’autres nobles 
hommes , jusques au nombre de six cents lances , 
ou environ , avec six mille arbalestriers , partit de 
son pays de Béarn , et s’avauça ainsi accompagné 
jusques devant la ville et le chasteau de Monléon , 
qui est au pays des Basques , la plus forte place de 
la duché de Guyenne; et mit d’abord le siège de- 
vant la ville , qui se rendit en assez peu de temps 
ensuivant, pour le doute qu’ils ne fussent pris 
d'assaut ; cela, fait , le siège fut mis par ce comle 
et ses gens devant le chasteau. 

Alors furent portées les nouvelles de ceste en- 
treprise au roy de Navarre, qui avoit cette place 
en garde , de la part du roy d’Angleterre; duquel 
roy , iceluy comte de Foix avoit espousé la fille, 
dont il avoit plusieurs enfants ; si fut-il fort es- 
merveillé , pour quelle raison son beau-ÇIs luy 
faisoit guerre; et afin d’y pourvoir, il assembla 
bien six - mille combattants, tant Arragonnois , 
Navarrois , Anglois, comme- Gascons ; lesquels, 
sur l’intention de faire lever le siège dessusdit, il 
mena et conduisit jusques à deux lieues près de ce 
chasteau de Monléon ; mais , quand il fut là venu , 
il seeiil la puissance de ses adversaires, et comment 
ilsestoient logés en lieu fort advantageux , où ils 
ne pou voient parvenir qu’avec danger très grand ; 
si fit-il retirer ses gens, et envoya devers le comte 
de Foix ses messagers , pour avoir seureté de par- 
lementer avec luy ; ce qu’il obtint; et se trouvè- 
rent ensemble. 

M Adono ce roy de Navarre luy dit, qu’il avoit 
grand estonnement des manières et du procédé 
qu’il tenoitenson endroit, attendu l’alliance qui 
estoit entre eux, et qu’il sçavoit qu’icelle place 
estoit en sa sauve garde, et que le roy d’Angle- 
terre luy avoit baillée et confiée , comme dessus 
est dit ; à quoy il fut respondu , par le dessusdit 
comte de Foix, qu’il estoit lieutenant-général du 
roy de France , ès parties d’eutre la Garonne et les 
Monts Pirans (Pyrénées) ; estoit aussi son subjet et 
son parent; et que, par son commandement, il avoit 

fait le siège de la place dessusdite, de devant la- 
quelle il ne partiroit aucunement, jusques à tant 
qu’il l’eust réduile en l’obéissance du roy , ou qu’il * 
y seroit combattu et vaincu ; mais, qu’en toutes 
autres choses qui possibles luy seroient, réservé 
contre le roy de France, il l’ayderoit et conforte- 
roit en toutes ses affaires. Finalement , après qu’ils 
eurent eu plusieurs paroles l’un avec l’autre, ils 
se séparèrent sans rien opérer davantage sur ce 
sujet; partant, ledit roy de Navarre et ses gens 
s’en retournèrent ès pays d’où ils estoient venus. 

Puis quand ceux de la garnison dudit chasteau 
de Monléon virent qu’ils ne pouvoient estre se- 
courus, ils le rendirent au comte, et s’en allèrent 
sauvement avec tous leurs biens. Aussi tost après 
celte reddition, vint là par-deyers ledit comte, le 
sieur de Lucé,à qui cette place appartenoit , le- 
quel avoit toujours, jusques alors soutenu la que- 
relle, et tenu le party du roy d’Angleterre; et 
avoit bien , en sa compagnie , six cents combat- 
tants ; si reprit-il, et fit hommage, entre les mains 
du comte deFoix, d’icelle seigneurie, au nom du 
roy de France. Or à sa venue, luy et ses gens por- 
toient la croix rouge; mais quand ils s’en retour- 
nèrent en leurs maisons, après le serment ainsi 
fait, ils la portèrent blanche; de quoy leurs femmes, 
enfants, et subjets, furent en grand estonnement. 
Ces besongnes estant donc faites et accomplies , le 
comte de Foix dessus nommé , et ses gens , s’en 
retournèrent en leur pays. 


« 

Durant ces besongnes , le comte de Dunois , 
lieutenant-général du roy , comme aussi les comtes 

deNevers et de Clermont, ayant avec eux plusieurs 
capitaines, et grand nombre de gens de guerre 
en leur compagnie ^ mirent le siège devant le chas- 
teau de Diennes ; lequel les Ànglois rendirent , eten 
sortirent avec sauf-conduit. De là lesdits seigneurs 
francois allèrent devant la ville et le chasteau 
d’Àrgentan , ou ils mirent le siège. Si commencè- 
rent les Anglois qui estoient dedans , à parle- 
menter; sur quoy les bourgeois, et autres habi- 
tants, voyants qu’ils estoient en apparence occupés 
à cela, mais qu’ils avoient en effect volonté de 
tenir contre la puissance des François, appe- 
lèrent d’un autre costé , secrètement, aucuns des 
■ , 

dessusdits François , en leur requérant qu’ils leur 
baillassent une bannière ou estendart , pour élever 
sur quelques-unes de leurs portes ou sur la mu- 
raille , et que là ils vinssent , et ils les recevroient, 
et met troient dedans; ainsi donc qu’ils l’avoient 
proposé , ils le firent. 

Alors les Anglois, qui de ce furent advertis , se 
retirèrent au chasteau ; si tira à cette heure une 
bombarde, du camp des François, contre la mu- 
raille de ce chasteau : lequel coup y fit une ouver- 
ture assez grande, pour y pouvoir faire entrer 
une charrette. A cette cause, allèrent incontinent 
les François assaillir ce chasteau , qu’ils emportè- 
rent, et entrèrent dedans de vive force; ilyrestoit 
seulement un petit dongeon , où , encore derechef. 

se retirèrent les Anglois; lesquels enfin , pour le 
doute qu’ils avoient d'estre forces , et pris d’as- 
saut, le rendirent, et s’en allèrent le baslon au , 
poing, en y délaissant tous leurs biens. Si se ren- 
dit aussi, presque au niesme temps , la ville et le 
fort chasteau de Gisors , qui fut mis ès mains du 
roy, par le moyen du’ séneschal de Poictou , 
Pierre de Courcelles, et aucuns autres gentils- 
hommes, qui estoient parents de la femme de 
messire Richard deMalbery, Anglois d’Angleterre, 
laquelle avoit de belles terres et seigneuries en 
France. Et firent ce traité , à condition que toutes 
ces seigneuries luy demeureroient , et qu’outre 
cela, luy^seroient rendus franchement deux de 
ses fils qui avoient esté pris au Pont-Eau-cJe-Mer. 
Outre quoy , par ce mesme traité , il fit serment de 
demeurer et d’estre bon François à l’advenir. Si 

à 

fut baillée la place en garde , de par le roy, à 1 . . . 
.... Après quoy, le siège fut mis devant la 
forteresse de Chasteau -Gaillard , située proche la 
rivière de Seine y sur une roche, qui est un chas- 
teau royal, le plus fort et imprenable de toutes 
les autres places de la Normandie, suivant la com- 
mune renommée de ceux qui l’ont veu. Or les 
principaux qui l’assiégèrent, furent le mareschal 
de Jallongnes , le séneschal de Poictou , messire 
. Denys de Chailly , et Jean de Brezav : lequel siège 

fut si bien continué et poursuivypar les gens du 
roy, qu’à la fin de six semaines, ou environ , les 
Anglois qui le tenoient, furent contraints de le 
rendre, moyennant qu’ils s’en Croient franche- 
ment avec tous leurs biens. Ils pouvoient estre six- 
vingt combattants dedans, qui, en partant de là, 
s’en allèrent à Harfleur. * 


CHAPITRE XXXVII. 


Delà prinse de Rouenetduchastel et palais ; et comment leseigneur 
de Taliebot fut devers le roy Charles deFrant^ receu. 

V- 

« 

Au mois d’octobre de cet an mil quatre cent 
quarante et neuf dessusdit , le roy de France , qui , 
par aucun temps, avoit séjourné à Louviers, et 
qui avoit en sa compagnie le roy de Sicile, son 
beau-frère , lequel estoit fraischement venu de- 
vers luy à belle compagnie , comme aussi Charles 
d’Anjou, comte du Maine, le comte de Tancar- 
ville, le mareschal de France, Ferry et Jean de 
Lorraine, enfants du comte de Vaudemont, le sei- 
gneur de Gaucourt , le seigneur de Mongascon , le 
seigneur de Blainville , le seigneur de Pressigny, 
Antoine de Chabannes, le seigneur de Pruly, le 
* seigneur de Hem en Champagne, le seigneur de 
Culant , grand-maître d’hostel du roy , le vicomte 
de Limanche , le cadet d’Albret , le chancelier de 

France, le seigneur de Chailly, le seigneur de 
Mon tac , messire Theaulde de Yallepergue , le sei- 
gneur d’Aigreville , messire Robinet d’Estampes , 
messire Louis Rochette, et autres, et très grand 
nombre de chevaliers et escuyers de bon estât et 
de grande auctorité et en considération , manda 
à tous ses capitaines de venir devers luy , c’est à 
scavoir le comte de Dunois, son lieutenant, les 
comtes de Clermont, de Nevers , d’Eu , et de 
Saint-Pol , avec tous les autres généralement qui 
avoient charge de gens d’armes, sur l’intention de 
mettre la cité de Rouen en son obéissance. 

Or, quand toutes les compagnies furent venues 
et assemblées, le roy parlit dudit lieu de Lou- 
viers, et vint au Pont-de-l’ Arche , où il fit passer 
la plus grande partie de ses gens d’armes, pour 
s’assembler avec les autres seigneurs dessus noni- 
mes. Après cela , il envoya ses officiers d’armes 
devers ceux de ladite ville et cité de Rouen , pour 
les sommer de se rendre à luy; mais les Anglois 
qui estoient dedans , et qui avoient encore la garde, 
et estoient maistres des portes , ne voulurent 
souffrir qu’ils entrassent dedans, ne qu’ils fussent 
admis pour faire ladite sommation; ains ils leur 
dirent qu’ils s’en retournassent hastivement, sinon 
qu’on leur feroit desplaisir. Sur quoy ils se reti- 
rèrent par -devers le roy et les seigneurs de 
France , auxquels ils racontèrent tout ce qui leur 
estoit arrivé, de quoy ils furent très mal contents. 
Derechef, y furent renvoyés quelques autres, pour 


1 88 CUHONIQÜKS (1U9) 

encore leur réitérer la mesme sommation ; lesquels, 
ainsique dessus , furent empescliés par les An- 
glois , qui ne # les laissèrent, ne souffrirent parler 
aux bourgeois et au peuple de la cité. Et , pour ce, 
comme les autres avoient fait auparavant, ils re- 
vinrent devers le roy et les seigneurs susmention- 
nés; lequel roy assembla aussi tost son conseil , 
pour avoir advis et délibération sur ce qui estoit 
à faire en ceste matière ; auquel conseil , ilfutadr 
visé et conclu, qu'il seroit bon que le dessusdit 
comte de Dunois , lieutenant-général , et avec luy 
tous les seigneurs et capitaines qui avoient la 
charge des gens de guerre, allassent à puissance 
et force d’armes, et en bonne ordonnance, devant 
la ville et cité de Rouen , afin de voir et scavoir 

A 

l’estât et le gouvernement des Anglois, et aussi des 
citoyens. Et comme il a voit esté ordonné , il en 
fut fait; car ledit comte de Dunois, et les autres 
seigneurs et chefs de guerre susnommés, y allè- 
rent en fort bél ordre. Et bien qu’il fist lors un bien 
fascheux temps de pluye et de vents, néantmoins 
ils se tinrent là par trois jours , sur l’espérance que 
lesdits bourgeois et le commun se rendroient, et 
lourneroient contre les Anglois; ce qu’ils ne peur 
rent faire, parce que le duc de Sombresset, et 
•principalement le seigneur de Tallebot, qui avoient 
des gens de guerre largement avec eux, firent si 
grande diligence , et surveillèrent si exactement, 
qu’iceux bourgeois, ne le commun , ne se peurent 
oneques , ne s’osèrehl jamais joindre ensemble, 

pour aucune chose faire à ce sujet ; nonobstant 
quoy , tout leur désir conlinuoit , et esloit lotis- 
jours de se voir remis en l’obéissance du roy de 
France. Par ainsi, après que plusieurs escarmou- 
ches et exercices d’armes eurent esté faites entre 
les deux parties , les* seigneurs de France s’en 
retournèrent, le troisième jour, au Pbnt-de-l’Ar- 
che, et les gens d’armes ès environs, dans les 
villages. 

Mais peu après vinrent nouvelles au roy , estant 
audi t lieu de Pon t-de-1’ Arche , qu’aucu ns citoyens de 
la ville de Rouen offroient se mettre sur la muraille 
dedans deux tours , et que là ils garderoient un pan 
de mur, par lequel les François pourroient entrer 
dedans à leur aise et sans danger. Sur lequel rap- 
port , il fut ordonné derechef que toute l’armée iroit 
là; mesmement y alla le roy de France en per- 
sonne , et avec luy le roy de Sicile et tous les grands 
seigneurs. Eux donc estant venus là , ils se divi- 
sèrent en deux batailles , sçavoir l’une entée les 
Chartreux et la ville , où estoit le comte de Dunois, 
lieutenant, les comtes d’Eu , de Clermont, de 
Nevers et de Sainct-Pol ; le sénéchal de Poicton , 
lebailly d’Evreux , et plusieurs autres chevaliers 
et escuyers , qui tous descendirent à pied , pource 
qu’à cette heure vint un homme de la ville, qui 
leur dit, qu’il estoit temps d’entrer dedans, et que 
chacun fist son devoir; et l’autre, de l’autre costé, 
devers la porte de Beauvoisis , en laquelle estoient 
le seigneur de Jalongnes , mareschal de France , le 

seigneur de Cillant , le seigneur d’Orval , le sei- 
gneur de Blainville', et autres capitaines en bon 
nombre, entre lesquels esjtoien t le seigneur de Bueil 
et le seigneur de Pressigny , qui firent descendre 
leurs archers à pied ; et les hommes d’armes se 
tinrent cependant à cheval. Après lesquelles deux 
compagnies suivoienl les roys de France et de Si- 
cile, ayants avec eux grand’ seigneurie. 

Pendant lequel temps, ceux de la compagnie qui 
estoit vers les Chartreux, envoyèrent partie de leurs 
genspour dresser deseschellescontreles murs, entre 
les deux tours clont dessus est fait mention , ainsi 
qu’on le leur avoit auparavant déclaré. Ce fut là 
que furent faits chevaliers le fils du seigneur de la 
Fayette , le seigneur d’Àigreville , inaistre Guil- 
laume Gousinot , Jean de la Rivière , bailly de Ni- 
vernois, et son fils Robert de liarepvillier, avec au- 
cuns aulfes, lesquels firentgrandementleurdevoir, 
yen ayant eu plusieurs qui très vaillamment mon- 
tèrent sur la muraille et entrèrent dedans , à l’ayde 
desdits citoyens qui les avoient mandés , et s’efFor- 
coient de tout leur pouvoir d’y entrer. Mais du- 
rant ce temps , le seigneur de Tallebot , qui estoit 
commis à la garde de costé-là , survint avec grand* 
puissance de ses gens d’armes , ayant sa bannière 
auprès deluy, pour les repousser. De fait, il les 
assaillit de fort grand courage et délibéré vouloir, 
et s’y porta et conduisit de sa personne très cheva- 
leureusement ; bref, il fit tant qu’il les remit et 
chassa dehors. 

Là il y en eut , selon la relation de ceux qui bien 

en sceurent la vérité, de cinquante à soixante tant 
tués que pris , sans compter ceux qui furent blessés 
en sautant et se jetant en bas du haut desdites 
tours et murailles jusques dans les fossés. Adonc, 
lesseigneursetcapilainesdesFrançois voyantsceste 
entreprise de leur costé estre ainsi tournée à con- 
fusion , en furent déplaisants , et firent retirer leurs 
gens au mieux qu’ils purent ; car bien s’apperceu- 
rent-ilsquela communauté n’estoil pas encore assez 
puissante, nv bien unie ensemble, pour pouvoir 
faire et accomplir le bon vouloir qu’ils avoient de 
devenir François. Et pour ce s’en retourna , ledit 
rov de France avec les seigneurs , au Pont-de- 
l’Arche , et les gens d’armes ès villages assez près , 
sur la rivière de Seine. 

Ceste journée arriva un jeudy seizième jour d’ocs 
tobre , de l’an sus mentionné mil quatrecent qua- 
rante et neuf. Au regard dudit seigneur de Talle- 
bot , après la retraite des François dessusdils, et 
qu’il fut retourné en la ville de dessus les murs , 
il n’est point à douter qu’il ne fut hautement et 
honorablement receu et festoyé , spécialement du 
duc de Sombresset , et généralement de tous les* 
Anglois , comme aussi de plusieurs bourgeois et 
manants de la cité; car il leur sembloit bien , que 
si ce n’eust esté par la valeur et prudence de sa 
personne, ils eussent esté pris et emportés de force 
parles susdits François, et en conséquence de cela, 
entièrement misa destruction. Si se rallièrent là- 

dessus aucunement par ensemble iceux Anglois et 
bourgeois , combien que la plus grand* partie de 
ceux de la communauté ne désiroient qu’à rencon- 
trer le temps et l’heure propre, en laquelle ils 
peussentestre miseldeveniren l’obéissance du roide 
France; ce que voyoient bien et appercevoient les 
Ànglois, mais ils n’y sçavoient comment pourvoir, 
ne quel remède y apporter , d’autant que ceux de 
ladite communauté estoient en grand nombre; et 
pour ce les entrctenoient-ils en douceur le mieux 
qu’ils pou voient. En après , les dessusdits habitants 
de Rouen , qui avoient veu le péril et danger évi- 
dent où ils avoient esté, considérant que si par 
male fortune , ils estoient pris d’assaut et de vive 
force, ils seroient en estât, eux et leur. cité, d’estre 
détruits sans ressource aucune , pour à quoy ob- 
vier et y mettre remède , ils envoyèrent audit lieu 
du Pont-de-1’ Arche, cl’un commun accord, l’official 
de l’archevesque avec aucuns autres députés , pour 
req u éri r e t oh le n i r d u roi u n sa u f-co nd u i t , à cel 1 e fi n 
qu’aucuns notables, tantgens d’église comme bour- 
geois et autres, poussent aller devers luy ou les sei- 
gneurs de son conseil, pour trouver aucun bon traité 
et moyen d’accord avec luy; lequel sauf-conduit 
leur fut octroyé et délivré tel qu’ils voulurent le 
requérir. Eux ensuite , estant retourné en la cité 
de Rouen , en partirent l’archevesque et plusieurs 
bourgeois de la part de la cité , et avec eux aucuns 
chevaliers et escuyers de la part du duc de Som- 
bresset , qui tous ensemble s’en allèrent au Pont- 

Sainct-Ouen , qui est à une lieue de distance près 
du Poil t-de-l* Arche , là où ils trouvèrent, de la 
part du roy , le comte de Dunois , le chance lieisde 
France , le séneschal de Poictou , messire Guil- 
laume Cousinot , et plusieurs autres gens de son 
estât et de sa maison , lesquels commencèrent à 
faire diverses ouvertures , tant d’un coslé comme 
d’autre , sur l’intention de parvenir à un traité. 

• A la fin , le susdit archevcsque et ceux de la- 
dite cité furent d’accord et contents de rendre et 
mettre leur ville entre les mains du roy de France, 
à condition que ceux qui voudroient demeurer et 
faire le serment d’estre bons François, y seroient re- 
ceus; et ne leur seroit apporté ni fait aucun empes- 
chement , tant en leurs corps qu’en leurs biens ; et 
aussi ceux qui s’en voudroient aller, lepourroient 
faire , sans rien perdre de ce qui leur appartien- 
droit. Sur cela . se départirent les François et re- 
tournèrent au Pont-de-i’ Arche , et les autres «à 
Rouen. 

Le lendemain , qui fut un samedy dix-huitième 
jour d’iceluy mois, ledit archevesque fut, avec 
ceux quiestoient venus avec luy en l’ambassade sus- 
mentionnée , en la maison de la ville assez matin , 
pour faire le rapport de ce qu’ils avoient négocié 
avec les gens du roy , auquel lieu s’assemblèrent 
grand nombre de citoyens , et aussi aucuns des sei- 
gneurs du partydes Anglois, quia ce esloient com- 
mis. Si fut fait ce rapport par la bouche d’iceluy ar- 
chevesque , lequel déclara bien au long et sago- 

ment, tout ce qui avoit esté pourparle et traité avec 
les députés du dessusdit roy de France , en récitant 
comment il estoit content de les recepvoir en sa 
grâce , et de leur pardonner toutes leur offenses 
auparavant passées; et outre ce, qu’ils demeure- 
roient paisibles , et sans rien perdre de leurs biens, 
et que s’il y en avoit aucuns qui voulussent se retirer 
de ladite cité, ils pourroient le faire librement , 
comme dit est cy-dessus. Alors , quand il eut riny 
son discours et lait la réponse dessusdite , la pro- 
position de ces traités fut très agréable à la plu- 
part des habitants de ladite ville, qui respondirent 
publiquement en grand nombre , qu’ils estoient 
bien contents d’entretenir et exécuter ce qui avoit 
esté lait et promis parcel archevesque , et qu’ils n’y 
vouloient aucunement contredire ne contrevenir. 

Quant aux Anglois, ils en furent tout au contraire 
fort déplaisants et attristés, et n’y voulurent point 
consentir; etpource qu’iis virent la bonne volonté, 
et reconnurent la grand’ affection que le peuple 
avoit envers le roy de France , ils partirent de là 
très mal contents , et aussitost après se mirent en 
armes , se retirants , pour la plus grand’ partie , 
avec leurs biens dans le chasteau , au palais et sur 
le pont. Lors les bourgeois et citoyens, voyants leur • 
contenance* et se doutants qu’ils ne se joignissent 
ensemble pour se jeter sur eux et les opprimer , 
se mirent pareillement en armes , et s’assem- 
blèrent en très grand nombre pour se défendre, si 
besoin estoit; cl de plus, ils firent tout ce jour-là 

et la nuicl ensuivant, bon guet , à l’encon Ire des- 
dits Anglois ; et avec cela ils envoyèrent haslive- 
ment un de leurs gens au Pontcle-PArche devers 
leroy, en luy requérant et le suppliant qu’il vinst 
ou envoyast , sans délay , les secourir , et qu’ils le 
recevroient et metlroienl en leur ville ; sur lequel 
message il lut respondu , qu’on y ineltroit bonne 
et brielve provision. 

Or, quand ce vint le dimanche au matin, ceux 
de ladite ville , qui estoient tous en armes , comme 
dit est, s’esmeurent très asprement contre les An- 
glois , desquels une partie gardoit encore la mu- 
raille d’icelle ville? et les repoussèrent tous; et 
firent retirer es forts dessus nommés; durant le- 
quel temps vinrent et s’approchèrent devers icelle 
ville le comte de Dunois , le séneschal de Poiçtou , 
le bailly d’Evreux et plusieurs autres capitaines, 
grandement accompagnés de gens de guerre. Ce 
fut là que ledit bailly d’Evreux eut une jambe rom- 
pue par un cheval de sa compagnie, par quoy il 
fallut le reporterai! Pont-de-i’ Arche ; et eut le sei- 
gneur de Mauny le gouvernement et la conduite 
de ses gens durant sa maladie. 

Ce mesme jour, assez tempré ( de bonne heure) , 

• - 

partist le roy France du Ponl-de-i’Arche, avecson 
armée, pour venir devant Ilouen. Adonc, le comte 
de Dunois lit sommer les Anglois qui estoient 
dedans Saincte-Catheriue-sur-le-Mont, auprès de 
Rouen ; et leur fut dit et menacé, que s’ils ru* 
rendoient la place, on les assailleroit ; lesquels 

aussitosl, pource qu’ils sçavoienl bien que la cité 
s’estoit soulevée et esmeue contre eux , acceptèrent 
un traité, suivant lequel ils s’en allèrent saufs leurs 
corps et leurs biens. Il leur fut baillé sauf-conduit, 
avec un héraut, qui les accompagna et mena passer 
au susdit Pont-Sainct-Ouen. En s’en allant , ils 
trouvèrent le roy qui venoit vers Rouen , lequel 
leur donna cent escus , pource qu’ils lui dirent 
qu’ils n’avoient point d’argent pour payer leur dé- 
pens ; et se logea le roy , ce propre jour , dedans le 
fort de Saincte-Catherine , qui est un monastère 
de moines noirs. Et cependant ledit comte de Du- 
nois , comme aussi les autres seigneurs et capi- 
taines , qui dès le matin estoient, comme dit estcy- 
dessus, venus devant la ville avec très grand’ puis- 
sance de gens d’armes , se tenoient toujours auprès 
de la porte de Martain ville, tous prests pour ayder et 
secourir les citoyens qui lesavoient mandés. 

Là donc vinrent devers eux plusieurs gens d’é- 
glise, bourgeois et manants de la cité , lesquels leur 
présentèrent les clefs d’icelle , en disant audit 
comte de Dunois , lieutenant-général du roy de 
France , qu’il luy pleust faire entrer et mettre de- 
4lans ladite ville, de par le roy, tel et si grand 
nombre de gens d’armes qu’il luy plairoit, et ils es- 
toient prests de les recevoir. A quoy il respondit 
qu’ils en prissent ce que bon leur sernbloit ; bref, 
après quelques paroles entre eux pour parlées , d’un 
commun accord y entra messire Pierre de Brésay, 
séneschal de Poicîou , avec cent lances et les ar- 

diers ; puis y unira Je seigneur de Mauny , encore 
avec cent lances et les archers des gens de Ro- 
bert de Flocques, dit Flocquet , bailly d’Evreux. 
En troisième lieu, y entrèrent cent lances et les 
archers dudit comte de Dunois ; les autres gens de 
guerre se logèrent ès fauxbourgs et villages au 
plus près de la ville. A parler proprement, c’étoil 
belle chose de voir le grand nombre et la puissance 
des gens d’armes, q u’avoit avecluy en sa compagnie 
le roy de France , et comment ils estoient habillés 
et armés richement. Or, en ce mesme dimanche, 
les Anglois rendirent le pont où ils s’estoienl re- 
tirés , d’où ils s’en allèrent renfermer avec les 
autres dans le chasleau et le palais ; lequel puni 
fut mis en la garde du seigneur de Harenviller. 

Le lendemain, les portes furent ouvertes et ren- 
dues toutes libres , pour faire entrer et sortir les 
François, tout à leur bon plaisir. Adonc , le duc de 
Sombresset, voyant la puissance telle des François, 
requit qu’il peusl aller devers le roy seuremenl , 
ce qui luy lut accordé; et fut conduit jusques à 
Sainte-Catherine, où il le trouva. A près qu’il luy 
eut fait la révérence , ainsi qu’il est accoutumé , il 
le pria fort humblement qu’il luy pleust luy oc- 
troyer que luy et ses gens peussenl s’en aller sau- 
veinent , et jouir de l’abolition et du traité quiavoil 
esté fait et arresté avec ses députés , naguères au 
Pont-Sain t-Ouen , ainsi et par la manière que fai - 
soient les bourgeois et citoyens de Rouen. Sur la- 
quelle requesle le roy lit res pou se de luy-inesme 

auditduc, queluyetses Anglois n’avoienî point tenu 
ny voulu tenir le trailéet l’abolition dessusdite accep- 
tée par ceux de la cité , et n’avoient pas rendu le pa- 
lais, le ehasteau et le pont, comme avoienl fait ceux 
delà ville, et que pour cette cause il neluy accorde- 
roil point ce qu’il derriandoit ; mais que son inten- 
tion estoit , qu’avant queluy et ses gens partissent 
des lieux où ils estaient , il luy rendroit lionne- 
Heur , Jlarfleur, et les autres places qu’ils tenoient 
dans le pays deCaux. 

Sur cela , après aucunes paroles qui furent te- 
nues entre eux,*iceluy duc prit congé du roy , et 
s’en retourna à Rouen dedans le palais ; si fut-il 
(envoyé par les comtes de Clermont et de Ne vers , 
qui avoient avec eux plusieurs chevaliers et es- 
ruyers. Or, en passant au travers de la ville , ilap- 
perceut tous les citoyens qui portoient la croix 
blanche , dont il ne futguères joyeux. Bref, peu de 
temps ensuivant, fut assiégé ledit palais , tant du 
coslé devers les champs comme par dedans la ville, 
et fit-on plusieurs tranchées et fortes barrières de- 
vant et autour , afin que ceux de dedans ne peus- 
sent en partir pour s’en aller, sans eslre exposés au 
péril de tomber entre les mains des François. Sem- 
blable chose fut faite aux environs du ehasteau ;et 
outre ce , furent placés plusieurs canons et bom- 
bardes , pour jetter contre les portes et murailles 
d’icelles deux places. 

Adonc le dessusdit duc de Sombresset , le sei- 
gneur deTallebot el les autres capitaines qui es- 

toient avec eux, se voyants estre ainsi approchés de 
tous eostés, et se sentants ruai pourveus de vivres et 
antres besongnes à eux nécessaires , considérants 
aussi qu’ils n’avoierit pas grande espérance d’avoir 
dans peu du secours de la part du roy d’Angle- 
terre leur seigneur , commencèrent à parlementer 
avec les seigneurs du party du roy de France; et-, 
pour parvenir à quelque traité, Furent faites et ar- 
restéesdes trefves, lesquelles , par le moyens d’au- 
cunes continuations accordées, durèrent bien douze 
jours ou plus. A la fin duquel traité, les parties 
Furent d’accord , en la Forme et manière cy-après 
déclarée. En laquelle négociation esloient em- 
ployés , par le roy de France, le seigneur de la 
Fayette, le seigneur de la Yarenne , séneschal de 
Poictou , Potton de Sainte-Treille, messire Jean 
de Bar , seigneur de Blangy. Et de par ledit duc 
de Sombresset , messires Thomas Hoe, Henry Ro- 
chefort, Richart Fourneval et Jeannequin d’Auche. 

Il lut donc en premier lieu ordonné et appointé, 
que le duc de Sombresset, dessus nommé, gou- 
verneur, de la part du roy Henry d’Angleterre, 
de la duché de Normandie , et avec luy sa Femme , 
ses enFants et généralement tous ses gens , qui es- 
loienlau palais et chasteau de Rouen , s’en iroient 
où bon leur sembleroil ès lieux de leur parly, leurs 
corps et leur biens saul's , réservé qu’ils n’ernnè- 
neroienl point de grosse artillerie, ne aucuns pri- 
sonniers ; et parmy cela , qu’il payeroit au roy ou à 
ses commis , la somme de cinquante mille escus 

monnoye de France, et qu’avec ce seroient tenus 
de faire payera ceux de la cité de Rouen , tout ce 
queluy et ses gens debvroient, et qui seroit loyau- 
ment monstré estre deu ; qu’il feroit aussi rendre 
et jnettre en la main du roy les villes et forte- 
resses d’ Arques , de Caudebec , de Mostier-Viller, 
de l’Isle-Bonne, de .Tancarviile et de Honnelleur; 
et que pour la seuretéde ces conventions , il bail- 
leroit son scel et ses lettres-patentes ; et si demeu- 
reroient eh ostages, jusquesàtant que lesdites villes 
et forteresses seroient rendues , et les cinquante 
mille escus payés , le seigneur deTallebot, les fils 
du comte d’Ormont d’Irlande , le seigneur de Ver- 
guegny, le fils du seigneur de Ros, qui estoient fils 
de la duchesse de Sombresset, et le fils de Thomas 

m 

Joël, capitaine de Cherebourg. Lesquels ostages, 
après Faecomplissement des traités dessusdits , 
furent mis et délivrés en la main du roy. 

Par ainsi s’en alla le duc dessusdit et ses An- 
glois à Harfleur, et de là à Ham ; et furent or- 
donnez et commis de par luy, pour faire déli- 
vrer les places dessusdiles au roy de France , 
messire Thomas Iloe, et Foucques Ireton, lesquels 
les firent rendre et mettre en la main du roy de 
France toutes, selon le contenu du traité susmen- 
tionné, réservé Honnefleur , dont estoit capitaine 
un nommé maistre Courson , qui point ne voulut 
bailler ne délivrer cette place , mais la tint de soi- 
mesme , jusqnes à tant qu’elle fut assiégée par les 
François, comme cy-aprèsii sera veu et déclaré. 


(i4Î9> DE MATHIEU DE COUS S Y. ?0 1 

Durant les besongnes dessusdites, ie.roy de. 
France, accompagné du roy de Sicile, et des autres 
seigneurs dessus nommés , fit et soleninisa la feste 
de la Toussaints , en grand’ joye et fort honora- 
blement audit lieu deSainle-Catherine-sur-le-Mont, 
dehors de la ville ; et peu ensuivant il conclût et 
délibéra , avec lesdits seigneurs de son sang et 
autres de son grand conseil, de faire son entrée 
dedans sa cité de Rouen , la veille de la Saint-Mar- 
tin d’hiver, quiesloitle dixième jour du mois de 
novembre. 

Donc, après icelle conclusion prise , comme dit 
est ,. fut, par les officiers d’armes, signifié aux 
grands seigneurs , capitaines et nobles hommes , à 
ce qu’un chacun d’eux se missent , selon leurs es- 
tais , bien en poinct , et qu’ils fussent habillés tout 
au mieux et le plus honnestement que faire le 
pourroient, afin d’accompagner le roy en cette jour- 
née ; x et aussi qu’aucun , de quelque estât qu’il fust, 
n’enfraingnist ou transgressast les ordonnances qui 
esloient faites pour ce jour; mais qu’un chacun se 
linst au lieu où il luy seroit ordonné de parle roy, 
sans aller ne entrechevaucher les uns devant les 
autres , et ce sur peine , à ceux qui> autrement le 
ferôient,d’estre blasmés et reprochés en leur hon- 
neur. De laquelle journée et entrée , et. des ma- 
nières qui y furent tenues , tant de par le roy que 
des autres seigneurs et nobles hommes,, la décla- 
ration s’ensuit : 

Premièrement, il est vray de dire que les citoyens 


202 CHllONIQUfcS (i44y) 

« 

firent de trèsgrandsappareils pour recevoirle roy, ce 
qui largement leur cousta; et tendirentles rues par 
où il debvoit passer, depuis la porte de Beauvais jus- 
q lies à l’hostel épiscopal del’archevesquejd’un costé 
et d’autre de ladite rue , de riches draps de di- 
verses couleurs , et en la plus grand’ partie à ciel 
par-dessus. Si esloient aux fenestres , en plusieurs 
lieux et en grand’ abondance, les dames, et les da- 
moiselles et bourgeoises , fort bien parées et ornées 
de riches habillements ; entre lesquelles y esloit la 
comtesse de Dunois; avec laquelle on avoit amené 
le seigneur de Tallebot et tous les autres ostagers 
anglois; lequel seigneur de, Tallebot avoit veslu 
ce jour-là une lort longue robe de velours fourrée 
de martres , que le roy luy avoit donnée , avec un 
chapperon violet découpé , à cornette ; et fut là tant 
que toutlacompagniefust passée. Il avoit auparavant 
esté devers le roy à Saincle-Calherine, où il l’avoit 
receu et honnoré très joyeusement ; car à sa venue , 
après qu’il luy eut fait les salutations, comme il 
appartenoit, et qu’il se fust mis à genoux, le roy le 
• prit par la main , et en le levant luy dit par joyeu- 
selé : « Tallebot , vous soyez le bien venu ; nous 
» sommes bien joyeux de vostre venue, et entendons 
que venez faire le serment à nous. » A quoy ledit 
seigneur de Tallebot respondit , « Sire , pardonnez - 
» moy, je ne suis point encore conseil lé à ce faire. » 

Après lesquelles paroles, il fut très bien recueilly 
et festoyé , tant du roy comme des autres princes 
et grands seigneurs; et bien y avoit raison; car 

pour ce temps on le lenoit pour le plus prudent et 
vaillant chevalier en armes de tout le parly du roy 
d’Angleterre. Après quov , le roy de France , en 
partant de Sainte-Catherine pour aller faire son en- 
trée «à Rouen , comme dit est , alla aux Chartreux, 
là où il se prépara. Là vinrent devers luy les grands 
seigneurs tous prests , et en noble appareil et bel 
équipage; car il n’yavoit homme, roy ne autre, 
qui ne fust armé de plein harnois, sinon de la teste; 
si fut derechef déclaré à un chacun d’eux cum- 

jSê * 

ment ils dévoient aller. 

Pendant ce temps , partirent ceux de ville en 
grand nombre, avec leur archevesque , lequel es- 
toit accompagné des évesques de Lisieux , de 
Bayeux et de Cou tances , et aussi d’aucuns autres 
prélats etgens d’église de divers estats, qui avoient 
les croix, pâlies et plusieurs reliques, pour venir 
dehors leur ville, au-devant du roy ; et si y avoit-il 
environ deux cents bourgeois revestus de persà 
chapperons vermaux, et d’autres qui porloientdes 
robes perses , avec de petits chapperons de blanc 
et de vermeil. A ceste heure , il fut ordonné que 
toutes les cloches de la ville sonnassent , et que tous 
citoyens 'généralement cessassent , huit jours en- 
tiers durant, de tous ouvrages , et qu’ils fissent 
bonne chère à là venue du roy. Il y avoit , outre 
cela , très grand nombre de ménestreux jouant , ès. 
rues et carrefours où le roy debvoil passer, de di- 
vers instruments de musique. 

Quant aux petits enfants, disposés pour crier 

Noël , il y eiravoitsans nombre. Alors , environ sur 
les deux heures après nonnes , sortit le roy des 
Chartreux , fort hautement accompagné , - qui 
commença à chevaucher devers la ville ; et tost 
après vinrent devers luy ledit archevesque et les 
autres citoyens dessus nommés, avec lesquels es- 
toit, pour les conduire, messire Guillaume Cou- 
sinot , lequel naguères , de par le roy , avoit esté 
lait bailly de Rouen, qui luy firent la révérence fort 
humblement , en s’offrant du tout à luy , et en luy 
requérant qu’il luy pleust les recevoir en sa grâce , 
et que doresnavant il les tinst pour ses vrays et 
loyaux subjets , et qu’ils le tiendroient au réci- 
proque, et ses successeurs , pour leur roy et sou- 
verain seigneur, sans jamais aller au contraire. A 
quoy le roy respondil, qu’il estoit très content 
d’eux , et qu’il les lenoitet conserveroit en toutes 
leurs droitures, franchises et libertés. Or, après les 
paroles dessusdites et autres semblables, il y eut 
un des plus notables bourgeois qui luy présenta les 
clefs de la ville ; mais à grand’ peine put-il parler , 
à force de pleurer , dont il fit mai au cœur au roy, 
qui en eut pitié. 

Ce fut là que le comte de Dunois prit la parole 
pour les citoyens et dit : «Sire, voicy vos bourgeois 
» de Rouen , qui vous supplient humblement que 
>» les ayez pour excusés de ce que si longuement 
» ils ont attendu à retourner et se remettre en 
» votre obéissance. Car ils ont eu de fort grands 
» affaires , et ont esté fort contraints par les An- 

» glois vos anciens ennemis; et ils-' vous prient 
» aussi qu’ayez souvenance des grands peines et 
» tribulations que jadis ils souffrirent , avant 
» qu’ils se voulussent rendre auxdits Ànglois vos 
» adversaires. » Auxquelles paroles le roy res- 
pondit, comme dessus , qu’il estoit content d’eux, 
et qu’il les tenoit bien pour excusés. 

Lesquels propos estants achevés, le roy bailla les- 
dites clefs au seigneur de la Va renne et de Bré- 
say , séneschal dePoictou , auquel il dit en les luy 
donnant: « Sire de la Varenne , jaçoit-ce qu’au- 
» trefois on nous ait rapporté aucunes choses de 
» vous, que l’on disoit avoir esté faites de voire 
» part à noslre préjudice , et desquelles nous ayons 
» autrefois fait faire aucunes informations par les 
» gens de notre parlement , néantmoins, tout veu 
» et considéré , nous vous tenons bien déchargé , 
» et recongnoissons que toujours vous nous avez 
» servy loyaument; et pour ce vous baillons et con- 
» fions les clefs de notre chasleau et ci té de Rouen , 
» et vous en avons fait et faisons capitaine ; si en 
» faites bonne garde. » 

Adonc ledit séneschal remercia le rov bien hum- 

•/ 

blement de l’honneur qu’il luy faisoit , et luy dit : 
« Sire , je vous ay servy et serviray toute ma vie 
» loyalement , et tant qu’au plaisir de Dieu je ne 
» seray trouvé en nulle faute. » Après que ledit 
archevesque et ceux quiestoient avec luy , eurent 
fait et accomply envers le roy ce pourquoy ils es- 
toient venus , ils s’en retournèrent en la ville , de- 

dans laquelle il y avoit plusieurs histoires de saincls 
el sainctes en beaucoup de lieux , qui jouoienl et 
représentoient des personnages fort au ten tique- 
ment. Entre les autres, il y avoit auprès de Nostre- 
Dame,un cerf volant qui avoit une couronne en 
son col, et lequel tenoient deux pucelles avec deux 
lacs de soie , qui s’agenouilla tout bas quand le roy 
passa devant luy. Puis quand tout fut prest , et que 
les gens du roy lurent à la porte , les premiers qui 
entrèrent furent quarante archers , lesquels a p par- 
le noient au comte de Clermont, beau-fils du roy ; 
et avoient brigand ines et harnois de jambes , et 
leur salades , pour la plus grand’ partie, garnies 
d’argent, et si portoient des hoquetons rouges sans 
croix; ils alloient deux à deux par ordre, el les 
conduisoit un gentilhomme de l’hoslel dudit comte. 

Après , suivoient les archers de messire Charles 
d’Anjou , qui estoient au nombre de cinquante , et 
qui avoient sur leurs salades des cornettes pen- 
dants jusques surleurs chevaux, et porloieuthoque- 
tons rouges découpés dessous , sans croix, lesquels 
conduisoit leur capitaine , armé de plein harnois , 
et portoit-on l’enseigne dudit messire Charles, 
après iceluy. En ensuivant iceux , alloient cin- 
quante archers , ou environ , fort bien habillés , 
qui appartenoient au roy de Sicile , et avoient sur 
leurs salades des cornettes des couleurs dudit roy , 
c’est à sçavoir de gris , de blanc et de noir taffetas. 
Après vint la grande garde du roy, archers et cren- 
nequiuiers , de cent à six vingls , qui estoient eu- 

core mieux en poinel r] ne tous ! es au 1res, el por- 
toient des hoquetons sans manches, de vermeil, de 
hlanc et de vert , tous chargés d’orfévrie , ayant 
leurs plumas sur leurs salades , des mesmes cou- 
leurs que dessus , et leurs cspées et harnois de 
jambes garnis richement d’argent. Iceux archers 
suivoient , el le tout encore pour la grande garde 
du roy , trois cenls lances , qui avoient sur leurs 
salades chacun une cornette de taffetas vermeil , à 
un soleil d’or ; el les conduisent messire Theaude • 
de Valpergue , bailly de Lyon-stir-le-llosne , qui 
séoit sur un dextrier noir, couvert de satin bleu. 
Après, entrèrent les trompettes du roy de Sicile 
et des autres seigneurs , qui estoient au nombre de 
douze ou environ. 

Après , iceux suivoient les trompettes du roy de 
France , qui estoient au nombre de six , fort bien 
habillés des paruresdu roy. Après ,ven oient les roys- 
d’armeset autres officiers du roy , et des autres sei- <& 
"neurs , vestus de cottes d’armes de leurs maistres , 

O y 

et pouvoient eslre environ vingt el quatre. En ou- * 
tre , entra le seigneur de Gaucourt , premier cham- 
bellan du roy , qui séoit sur un coursé r couvert de 
satin cramoisy , et la croix blanche par dessus. 
Après , vinrent le comte de Dunois , le seigneur de 
la Varenne ,séneschal de Poictou , et Jacques Cœur, 
argentier du roy , tous trois habillés de semblable 
parure , sçavoir de jacquettes de velours violet , 
fourrées de martres , et les houssures de leurs che- 
vaux , toutes pareilles , bordées de fin Dr et de soie , 

exceptée la houssure de l’argentier , qui estoit de 
satin crainoisy , et la croix blanche dessus ; et es- 
toit estimée l’épée dudit comte de Dunois , à la va- 
leur de vingt mille escus d’or ; car il y a voit de 
riches pierreries par-dessus. 

Après, suivoit le seigneur de la Fayette , mares- 
chai de France , qui avoit sa houssure de salin 
tanné. Auprès de luy estoil maistre guillaurne Cou- 
sinot, chevalier; bailly de Rouen, qui esloit vestu , 
. et son cheval housse de velours bleu. Puis entra 
maistre Guillaume Jouvenel des Ursins , chancelier 
de France, lequel estoit monté sur une hacquenée 
blanche , et estoit vestu de robbe , manteau et chap- 
peroii' d’escarlate , fourrée selon l’estai royal , de- 
vant lequel un homme de pied menoit un houbby 
(petit cheval) d’Irlande , sellé d’une selle à dame, 
qui avoit une couverture de velours , couverte de 
fleurs de lys d’or ; et sur icelle selle il y avoit un 
^ coffret bandé d’or , d’un pied de long ou environ , 
dedans lequel estoient les seaux du roy. 

A cette entrée fut fait chevalier un jeune enfant , 
fils du seigneur de Pressigny , asgé de douze à 
treize ans , par la main dudit séneschal de Poictou. 
Après le chancelier , entra Jean de Fonteuil , es- 
cuyer d’escuyerie, et capitaine de Laon , qui por- 
toiten escharpe un manteau d’escarlate pourpré , 
fourré d’ermines , qui esloit le manteau du roy ; 
si avoit-il sur la teste un chapeau , pointu devant , 
de velours vermeil , et son cheval houssé de velours. 

Après entra Potion , seigneur de Saincle-Treille, 

premier escuyer d’escuyerie du roy,etbailly cîe Ber- 
ry, monlé sur un grand destrier, couvert de velours 
couleur d’azur , à grandes affices (a g rafles) d’argent 
doré, armé tout au blanc , qui portoit en escharpe 
l’épée de parement du roy , dont le pommeau et 
la croix estoient d’or , et la ceinture et le fourreau 
d’icelle couverts de fleurs de lys d’or , sur velours 
bleu. En après, entra ce très excellent et très 
puissant souverain prince, Charles , roy de France, 
septième de ce nom , à l’exaltation duquel , 
et pour exaucer sa haute magnificence et domina- 
tion, tous les autres princes , ducs, comtes , barons, 
chevaliers , escuyers et nobles hommes là estant, 
s’estoient efforcés , chacun en droit soy et selon 
leur puissance, de se mettre , et leurs gens , en 
estât suffisant et honorable , pour l’accompagner 
à ceste journée et entrée en la dessusdite cité de 
Rouen. Si estoit-il monté sur un palefroy de 
moyenne grandeur , lequel estoit couvert d’un drap 
d’azur, semé de fleurs de lys d’or , et estoit armé de 
plein harnois, exceptées la salade et bannière ; et si 
avoitsurson chef un chapeau de bièvre( castor) gris, 
fourre de satin vermeil, avec une houppette dessus, 
de fil d’or et de soye , et sur le devant estoit un 
petit fremail , sur lequel il y avoit un fort beau et 
riche diamant. ' 

Or, quand il fut dedans la porte , fut mis par- 
dessus lui un ciel ou dais, que portoient quatre 
gentilshommes , tout à pied ; lequel ciel estoit de 
satin figuré vermeil , bordé tout autour de franges 

d’or et de soie ; et estoient auprès et autour de lui , 
quatre pages , tant seulement , qui a voient robbes 
vermeilles , et les manches chargées d’orféverie , 
dont l’un portoit la lance , le second la javeline ; 
le troisième la hache , et le quatrième le cren- 
nequin et mie targette ; chacun d’eux portoit des 
habillements de teste différents les uns des autres, 
qui estoient fort bien garnis d’or , sans pierreries , 
ayant plumes par-dessus, des couleurs du roy. Après 
ieeux pages venoit , bien accompagné , le bailly de 
Caux , qui portoit l’estendart du roy. 

Ensuite entra le roy de Sicile , lequel avoit vestu 
une journade( cosaque ) de drapd’or, bien riche , sur 
son harnois , avec la croix blanche par-dessus ; et y 
avoit quatre hommes d’armes de pied , qui estoient 
auprès de luy. Assez près de luy estoitson frère, mes- 
sire Charles d’Ango (Anjou ), qui estoit habillé pres- 
que semblablement audit roy de Sicile , son frère , 
réservé les pages , desquels chacun d’eux en 
avoit quatre fort bien habillés; et si avoient iceux 
deux seigneurs, leurs chevaux couverts très riche- 
ment. Après, venpit Jean de Lorraine, fils du comte 
de Vaudernont , et avec lui le seigneur de Beau val ; 
et estoient tous deux , avec leurs gens , bien en 
poincl. Après entra Charles , comte de Nevers , 
monté sur un coursier bay /cou vert de velours vert, 
brodé de grandes lettres faites de fil d’or , où il y 
avoit des franges de soye blanche et vermeille; et 
avoit de plus quatre pages, qui estoient en fort bel 
estât , et douze gentilshommes de sou hoslel , les- 


I 


(•449) de Mathieu de cou s s y. 211 

1 

quels avoient leurs chevaux couverts de taffetas 
vermeil , avec la croix blanche par-dessus , et se 
tenoierit auprès de luy. Après, venoit le comte 
de Tanearville, monté sur un coursier noir, cou- 
vert de satin cramoisy , chargé d’une robe couverte 
d’orféverie , auprès duquel estoit le seigneur de 
Montgascon , qui avoil son cheval couvert de ve- 
lours violet. En ensuivant les deux seigneurs sus- 
nommés , estoient le seigneur d’Orval, fils du sei- 
gneur de Labret , et le seigneur de Limenge , fils 
du comte d’Armagnac ; ils estoient tous quatre gran- 
dement accompagnés , et eux et leurs gens habillés 
magnifiquement. Après , entra Je comte de Cler- 
mont, qui avoit sa couverture de salin cramoisy, 
brodée de lettres d’or ; et si avoil trois pages bien 
en poinct , et leurs salades garnies richement d’or- 
féverie ; outre lesquels il avoit vingt hommes 
d’armes auprès de luy , en fort bel équipage; et le 
conduisoit messire Jacques de Cha ban nés. 

Après luy, suivoit le seigneur de Gulant, grand- 
maistre-d’hostel du roy , qui estoit comme les 
autres, avec ses gens, suffisamment habillé. Après, 
venoit celuy qui eut bien sa part du bruit et des 
regards de la journée , sçavoir Louis de Luxem- 
bourg , comte de Saint-Paul , qui estoit monté sur 
un coursier pommelé, couvert de salin bleu , chargé 
d’orféverie , brodé de franges de fil d’or et de soye ; 
il avoit autour de luy cinq pages veslus fort riche- 
ment de ia mesme couleur dessusdite , desquels 
les liarnois et salades de leste estoient bien riche- 

ment garnis; ilfaisoit porler après luy Jeux lances, 
dont l’une esloit cou verte Je drap d’or, et l’autre de 
velours violet ; et si a voit-il affidé (mis sur sa tête) un 
chaperon de satin découpé, fourré de menu verl. 
Après les pages dessusdits paroissoil le palefrenier, 
tpi i menoi t en main u n gra n d co u rsier co u ver t de d ra p 
d’or ; en la compagnie duquel estoient plusieurs 
chevaliers et escuyers revestus de fort beaux habil- 
lements. Après suivoit le seigneur de Castres, qui 
avoit sa houssure de satin bleu et gris, avec lequel 
estoient vingt hommes d'armes , qui avoient leurs 
chevaux couverts de couleurs pareilles. Après vint 
Guillaume de Courcelles , valet-de-chambre du 
roy , qui estoit fort bien habillé , et avoit quatre 
pages bien parés. Puis vinrent les seigneurs de 
Pressigny , de Brion ,de Villequier, Paviot et An- 
toine de Beauval , tous en très bon estât et bien 
accompagnés. Après suivoient Antoine deChaban- 
nes , comte de Dammartin , Ponset de Bourgui- 
gnon , Maregny Cancelot, Jean du Chastel, le Bon 
de Relly , chevalier , le seigneur de Mommet , 
Geofroy deSaint-Belin, Pierre Louvain, lebaillyde 
Chartres , Huë de l’Asnier, escuyer d’escuyerie du 
rov , lors demeurant à Amiens , et quantité d’autres 
chevaliers , escuyers et grands seigneurs d’autorité 
et grand renom, qui estoient en hautain et bon 
estât , de tous habillements à eux nécessaires , des- 
quels on ne peut pas bien icy déclarer par le menu 
lesnomsl’un après l'autre; mais pour en dire le vrai, 
peu a esté veu que nul des roys de France, pré- 


(>449) DE MATHIEU DE C O IT S S Y. 2)5 

décesseurs cle celuy de présent, long-temps au- 
paravant, en Irast en aucunes villes et cités de son 
royaume, si honorablement ne en plus bel et suffi- 
sant arroy, quefistcelui-cy, en ladite ville de Rouen. 

Quant aux gens de guerre , tant hommes d’ar- 
mes comme archers, il y en avoit très grand nom- 
bre, qui estoient tous préparés et disposés en leurs 
habillements, comme si alors tout présentement 
ils deussent avoir et entrer en bataille , le tout pour 
la plus grande garde et seureté du roy et des sei- 
gneurs dessus nommés ; lesquels chevauchants en 
celte manière , depuis la porte par où ils entrè- 
rent, vinrent, en tenant l’ordre auparavant des- 
cript, jusques à l’église cathédralede Nos Ire-Dame; 
duquel lieu sortirent l’archevesque , et autres gens 
d’église , avec des saintes reliques , lesquelles ils 
présentèrent au roy. Alors il se rnistà pied et les 
baisa, luy estant a genoux ; puis il s’en alla devant 
le grand autel , faire son oraison bien dévotement ; 
de là il s’en retourna loger en l’hoslel de l’arche- 
vesque,qui estoit préparé pour luy fort honora- 
blement. Pour le regard des bourgeois et du peu- 
ple, il y en avoit si grand nombre par les rues où 
le roy passa, qu’icelles, avec les maisons, en pa- 
roissoient comme toutes couvertes; lesquels, tous 
généralement, s’efforçoient de monstrer joyeuse 
chère à sa venue, ainsi qu’ils firent durant tout le 
temps qu’il y séjourna. Quant aux princes et 
grands seigneurs, et aussi les autres de tous eslats, 
ils se logèrent en divers lieux par la ville , es ineil- 

leures , et plus riches maisons, tant chez les gens 
d’éirüse comme chez les bourgeois; car un cha- 
cun des habitants se Faisoit voir fort désireux et 
soigneux de leur complaire, et leur faire bonne 
chère. 

Outre cela, assez continuellement, durant le 
terme de huit jours ou environ , que le roy sé- 
journa en ladite cité, les bourgeois firent beaucoup 
de joyeusetés, récréations et divertissements à tous 
ses gens, en leur faisant très souvent allumer de 
grands feux par les rues, et dresser des tables 
chargées de vins et viandes, abandonnées et des- 
tinées à ceux qui en vouloient prendre. Ils firent, 
outre cela, plusieurs notables grands dons et pré- 
sents au roy , aux princes et autres grands seigneurs, 
spécialement aux huissiers d'armes, à qui ils en 
firent largement. D’autre part , les gens d’église 
et les bourgeois firent proposer au roy, chacun 
à leur tour , fort authentiquement et sagement , en 
luy remonstrant qu’il ne désistast point , pour l’oc- 
casion de l’hyver, à poursuivre et faire la guerre 
aux Anglois ses ennemis , en tant qu’ils se trou- 
voient lors avoir le dessous , disants que si ainsi 
il ne le faisoit , par le moyen des villes et forte- 
resses qu’ils tenoient encore dans .la Normandie 
ils pourroient bien continuer à faire assez de maux 
et causer de grands inconvénients au pays, lui of- 
frants à ce sujet de J’ayder, par espéciailes bour- 
geois , de leurs corps et chevances. 

Or , après que le roy, qui terioit son grand con- 

seil en Ui s;* Ile dudit archevesché , assis en une 
chaire fort richement couverte, les eut ainsi bé- 
nignement ouj parlerai leur fis t faire response,par 
son chancelier, en les remerciant de leur bon 
vouloir , et cela en ternies si courtois, que tous se 
départirent de sa présence très contents et satis- 
laits. Auparavant, scavoir depuis son entrée, il 
avoit pris le soin défaire publier, par plusieurs 
fois réitérées? dedans la cité, en divers lieu^ et 
carrefours, qu’il n'y eut aucun de ses_gens, de quel- 
que estât , condition et qualité qu'il fust , qui mes- 
fist en rien à aucuns dés citoyens de celte ville, ne 
qui prist du leur sans payer, ou de leur bon gré, 
et ce sur peine capitale. Lesquelles ordonnances , 
ainsi publiées, furent très bien entretenues. 


CHAPITRE XXXVIII. 

Do la noble pèlerine, noble dame, à l’entreprinsc du seigneur de 

Haulbourding. 


Vous avez oy par cy-devant comment les Fran- 
çois ont eu plusieurs belles adventures au pays de 
Normandie, et les conquestes qui, par eux, v 
ont esté faites sur les Anglois leurs adversaires; 


1 . Chapitre ajouté d’après le manuscrit 497* 


2 J G CHRONIQUES (*449) 

et inesmemcnl comment le roy de France a lait 
son , entrée et est logé à puissance dedans la 
cité de llouen. Duquel , et de ses besongnes , quant 
à présent, je ine déporterai de en escripre plus 
avant; car bien ay intention de y retourner et per- 
sévérer en temps et eu lieu , se ia cause y est , que 
je veil parler et mettre avant aulcunes autres be- 
songnes et incidences qui sont advenues en plu- 
sieurs lieux, durant le temps et le commencement 
de ladite conquesle de Normandie. Premièrement , 
fault escripre et mettre en mémoire unes lettres 
qui, paravant ce temps, furent envoyées en di- 
vers royaumes et pays, par une noble dame qui 
se nummoit la belle pèlerine , et qui estaient aour- 
nées et polies de moult gratieux et courtois lan- 
gage ; et laquelle dame, t ung vaillant et gentil 
chevalier, qui après sera desnommé , avoit prisa 
conduict, pour la mener et accompaignier au saint 
voyage des pardons de Rome. Desquelles lettres, 
et du contenu d’icelles, la teneur s’ensuit : 

« A tous excellents , haults et puissants princes 
et princesses, barons , seigneurs, dames, et gentils 
chevaliers , qui , de leur grâce , vouldront veoir ces 
lettres, recommandacions et aimables salus ; je, 
qui de plusieurs suis appelée Belle Pèlerine , à l’oc- 
casion de ce que suis informée que assez brief 
doibvent eslre les haults pardons en la cité de 
Rome, m’estre préparée de longue main à faire le 
voyage audit lieu , et pour ce mise en chemin ; et 
pour ma foiblesse, et que suis mie coustumière de 

granl peine endurer, allay avant par petites jour- 
nées, en visitant par dévotion les saints lieux cpie 
pouvois trouver en mon chemin ; et tant exploitay 
en ceste manière , que fortune me amena assez 
près de la mer, au bout d’une haute forcst 1res dé- 
voiable, en laquelle esloient en aguet aulcuns 
pillars et robeurs de mer, qui, moult fièrement 
et efFrayément , vinrent contre moi et ceux de ma 
compaignie ; et certainement croy, veu leur main- 
tien , que par eux eusse esté morte ou prisonnière , 
se ne feust ung chevalier qui , d’adventure, clie- 
vauchoil près d’illec; lequel, quant il vil la noise, 
vint haslivement contre les robeurs, et, par sa 
franchise , deslivra de leurs mains moy et ma 
compaignie; et , je, qui de cest cffroy avois esté 
fort espouventée, gisoye comme paulmée à terre, 
quant le chevalier me redressa et me prisl doulce- 
ment en ses bras, en disant : « Ma chère dame , ne 
» vous esbahissez de rien ; prenez cœur , et vous 
» confortez; car, la merci Dieu î vous estes délivrée 
» de vos ennemis, et, s’il vous plaise , jesuispresl 
» de conduire vous et votre compaignie, en aul- 
» cune bonne ville et seure place près de chy. » Et 
quant il eut ce dit, et je fus ung peu revenue à moi, 
et eus pouvoir de parler , je le remerciai de bon 
cœur de la grande courtoisie et bonté qu’il m’a- 
voit faicle ; et lors commençay très fort à penser 
au danger et péril où j’eslois, considérant que le 
chemin que j’avois encore à faire , esloit bien loin- 
tain et périlleux; et pareillement , le retourner en 

mon pays, sans avoir faict mon pèlerinage, me 
seroil grief et très desplaisant ; et lors , en pleurant, 
je lui dis : « Sire chevalier, je suis la plus troublée 
» gentille femme qui soit aujourd’hui en ce monde, 

» et ne sçav à présent comment me conduire. »> 
Et quand il oytce , il me dist doulcement que s’il 
estoit rien où il sceust mettre conseil, ou chose 
faire, que le corps d’ung chevallier peust par hon- 
heur accomplir , il seyvouldroit sans rien espar- 
gner. Adonc, quand je leoys si franchement par- 
ler, et les gratieuses offres qu’il me fesoit, je lui 
descouvris mon affaire , et comment je estois issue 
de ma contrée pour faire mon pèlerinage, dont 
j’avois grande partie à faire encore , et chemin très 
périlleux , et de retourner en mon pays véois 
péril et danger , se n’avois bon et seur conduit. 
Sy luy suppliay que pour l’amour de Dieu , par 
pitié et compassion que tous gentils chevaliers 
doibvent avoir des dames désolées, il me voulsist, 
par sa courtoisie prendre en sa conduicte durant 
mon pèlerinage, que j’avois et ay , comme raison, 
en grant dévotion de parfaire. A tant (alors), pensa le 
chevalier ung peu ; et , à chief de priesche , me 
respondit : « Ma chère dame , envers vous ne re- 
» fuseroys jà chose que bonnement peusse faire, et 
» àconduict, se Dieu plaist, nefauldrez-vouspas; ne 
» jà dommaige, ne déshonneur , n’aurez en tout le 
>» chemin , tant que je vous en puisse garantir et 
» dcffendre , et quoi qu’il m’en doibve advenir. Ma 
» très chère dame, pour vous advertir, il est vray 

>j que par contrainte de vœu par moi faict , ne pou r- 
« rois ores entendre à ceste besongne, ne autres 
» quelconques où il convcnist deslay ne traict de 
» temps, se premier n’avoys accompli une entre- 
» |)rinse d’armes; c’est de garder ung pas , ou lieu , 
» emprès la tour de Beau-Jardin, sur le chemin 
» d’entre Calais et Sainct-Omer , en Picardie, tiu 
» diocèse de Thérouane, jadis appelé la place de 
» Beau- Jardin , et à présent la Croix de la Pèlerine, 
» et lequel pas ou lieu j’ai intention de garder, et 
)> garderay, s’il plais! cà Dieu , du quinziesme jour 
» de juillet 1 44 9 * jnsques à la (este Nostre-Dame 
» my-aoust, où inclus et compris est ung mois en- 
« lier, pour délivrer tous gentilshommeschevaliers, 
» extraitsde noble bimane : les armes sont déclarées 

O O 

» en certains chappi très que j’ay pareséript. Et pour 
» ce, ma très chère dame, si ce est voslre plaisir de 
» vous reposer en ce pays, après le travail que avez 
» eu , je serai prest, ma dite entreprise accomplie , 
» einprendre à vous mener et conduire où il vous 
» plaira, elcependant vous faire tout l’honneur que 
» je pourrai. Si me veuillez sur ce dire voslre bon 
» plaisir. » Sur quoy queeusenlendu le douxparler 
dudit chevalier, et pensé au grand dangier où 
j’avois esté, et que, se je n’avois bonne et seure 
conduitle, pourroys encore clieoiran grand et très 
annuyable dangier dessusdit, je , considérant que 
la responce dudit chevalier esloit courtoise et ses 
offres gratieuses , le en remerciai humblement, 
et démolirai sur ses convenances. Pour ce est-il 

très excellents, très hauits et très puissants princes 
ei princesses , barons , seigneurs , dames , et gentils 
chevaliers, que je, pélerinedessusdite, estant de pré- 
sent en estrange conlrée en grand ennuy et des* 
plaisir, et très désirant de faire l'accomplissement 
de rnondit pèlerinage, auquel, pour les causes 
(leva n ldi tes , je ne sçavoys plus avant exploiter 
sans la conduitle du chevalier dessusdit, qui a 
einpris à moi conduire en ce voyage , ce que faire 
ne peult avant l’accomplissement de sadite entre- 
prise d’armes, me adresse à vostre bonne grâce, 
et yous supplie en loule humilité , autant que gen- 
tille femme , en tel perplexité , peut elsçail faire, 
que de vostre noblesse et franchise, et en faveur 
des dames , vous plaise de vostre bénignité donner 
et octroyer congé et licence , et , qui plus est, in- 
duire les nobles chevaliers de vos cours, pays et 
seigneuries, à ce que, de leur courtoisie, voeullent 
entendre à abréger rnondit voyage, par la déli- 
vrance de l’emprinse d’armes dudit chevalier, selon 
la forme des chappitres cy-après déclarés; et aussi 
à vous , vaillants chevaliers , supplie doulcement 
que pour l’honneur de vos dames, vous plaise de 
ainsi faire ; en quoi faisant vous conquerrez l’hon- 
neur et loyale renommée, et en seray à tousjours 
tenue de prier Dieu pour vous , et à mon pouvoir 
vous porter bon renom, ce que tous chevaliers 
doibvent mettre peine d’acquerre. Si à chacun 
chevalier qui ainsi se venra travailler pour ma 
deslivrance, donray ung bourdon d’or garni d’un 

riche ruby, priant qu’il lui plaise porler toute 
l’année pour remembrance de moy. Si pourra avoir 
chacun congnoissance de leur noble et vaillant 
couraige, et de l’amour et honneur qu’ils portent 
aux dames. Et m’a requis ledit chevalier, et aussi 
le certifie à tous, qu’il ne faict sadiete entreprinse 
pour quelque hayne , envye ou malvoullance 
d’aulcun, et prie que nul ne veille avoir imagi- 
nation contraire ; ains le fait pour à son pouvoir 
essauchier le noble estât de chevalierie , et soi y 
occuper, pource que, Dieu mercy ! on est à présent 
en ces marches, assez en repos du travail des guerres; 
et le faict aussi pour avoir greigneur ( pins grande ) 
eognoissance et accointance des bons chevaliers es- 
tranges , en espérance de doresnavant mieux val- 
loir. Et pource que le chevalier dessusdit ne veult 
à présent ci eslre nommé, je, pour obvier aux doub- 
tes et imaginations que aulcuns y pourroient avoir à 
ceste occasion , cerliffie, par vérité, qu’il est ex- 
trait de noble lignage et de puissante maison, et 
sans villain reproche. Et le trouvera-! -en prest et 
appareillé au jo.ur et place déclarés es chappi- 
tres dont devant est touché , pour faire et accom- 
plir sadile entreprise, si il plaist à Dieu de le gar- 
der d’encombre etléalensonne (embarras) Et afin 
que foy soit adjoustéeàce que devant est escript, 
j’ai supplié à haut et puissant prince, monseigneur le 
comte d’Estampes , que , de sa bénigne grâce , lui 
plaise faire mettre le seel de ses armes à ces pré- 
sentes , et aussi aux ehappitres de ladite entreprinse 
d’armes ; lequel , de sa grâce , le m’a octroyé. » 

CHAPITRE XXXIX. 


S’ensuivent les chapitres dc'l’cntreprinse d’armes du chevalier qui a 
prins à conduire la noble dame, que l’on dict la Belle Pèlerine ». 

« Premièrement, ledit chevalier , du bon plai- 
sir et par le congé et licence de très haut et très 
puissant prince, et son très redoublé seigneur mon- 
seigneur le duc de Bourgongne, de Brabant et de 
Lem bourg, comparra et sera en personne, le quin- 
zième juillet l’an i 449< sur un pas, lieu , ou place, 
emprès la Tour de BeaiirJardin, sur le chemin entre 
Calais et Sainct-Omer, en Picardie , au diocèse de 
Thérouanne, appelé jadis la Tour de Beau-Jardin , 
et à présent la Croix à la Pèlerine , et , à l’aide de 
Dieu, gardera ledit pas, lieu, ou place, depuis le 
quinzième jour de juillet jusques à la Teste de l’As- 
somption Nostre-Dame my-aoust, audit an, où tout 
inclus et compris est ung mois entier; emprès 
laquelle croix il fera pendre un escu blanc à une 
bande de velin vermeille en signifiance de l’escu 
que soulloit(avoit coutume) porter en son temps ce 
noble et vaillant Lancelot du Lac, qui tant fut loyal 
et heureux en armes ; et après cestescu aura une 

Janche et une hache à dague, appuyé à ung pallis 
(pieu) auquel pendra ung cor que veneurs ont 
acousturné de porler en chasse. 

» Item, après, ledit chevalier aura ung pavil- 
lon tendu , où seront, pendant ledit mois et une 
semaine, un roy d’armes, ou hérault notable, ac- 
compaigné de poursuivants d’armes , qui feront en 
leur office ce qui après sera désigné. 

» Item } assez près du dessus dit escu , en sera 
attaché ung autre eschiqueté de blanc et de noir, 
à deux espées de Sarrazin vermeilles en travers 
qui sont telles que le bon chevalier Palamèdes, . 
qui tant travailla en son temps pour dame acquerre, 
portoit en armes , le plus par usaige, en cherchant 
les advenlures; et , emprès cest escu , seront deux 
espées de diverses longueurs, l’une pourcombattre 
à cheval, et l’autre pour combattre à pié. 

» Item , et pour mieux déclarer la présente 
entreprinse d’armes dudit chevallier, son intention 
est que tous chevaliers, gentilshommes de nom et 
d’armes et sans villain reproche, qui auront désir 
et volonté de faire armes , excepté les sujets et ser- 
viteurs de mondit seigneur de Bourgongne , se 
leur bon plaisir est de toucher à l’un des deux 
dessusdits escus , c’est assavoir à l’escu blanc, à la 
bande de vélin vermeille, ou de lanche et de 
hache , ou de tous les deux . ou à l’escu échi- 
queté de blanc et de noir de l’une des dessusdites 
espées , ou de toutes deux , seront tenus de fournir 
au che val lier-à-la-Pélerine les armes cy après décla- 

rées; et ne les pourra aulcun accomplir, soit de 
l’une ou de l’autre manière, se il n’a premièrement 
touché à l’ung des deux escus dessusdits, 

» Item y que ceux qui auront touché au dessusdit 
escu blanc feront leurs armes le merquedy , et ne 
se debveront faire en autre jour; et sera à commen- 
cier le mercredi d’après le quinzième juillet audit 
an, et ainsi de là en avant chacun merquedi jusques 
au jour Nostre-Dame my-aoust exclus; et qui aura 
tousché l’escu deschiqueté, fera ses armes le sa- 
medi, lequel jour est pour l’adventure dudit escu, 
et non autre. 

» llem y pour ester les doubles que les cheva- 
liers , mesinement de loingtaines contrées , pour- 
roient avoir, avant qu’ils peussent estre venus au 
lieu dudit pas de la Croix à la Pèlerine, il y eut trop 
grand nombre de chevaliers qui eussent touché 
auxdits deux escus ; car , par ceste entreprinse que 
premier y aura touché, aura premier lieu à ses 
armes faire , et conséquemment les autres, degré 
en degré, par ordre ; ladite pèlerine envoyé, ung 
an paravant Je commencement de l’exécution de 
ceste entreprinse , le signifier , tant à l’empire 
comme autre part , en divers royaumes, régions, 
contrées et seigneuries. 

» Item, et baille la devant dite pèlerine aux 
rois d’armes et hérauts qui portent les lettres et 
chapitres d’icelle entreprinse , à chascun les deux 
escus et basions dont devant mention . ou les sem- 
blables, afin que chascun chevallier, de quelque 

contrée qu’il soit , cle la condition dessusdile , puist 
loucher, s’il lui plais t , à l’ung des dessusdits escus, 
lequel que mieux lui plaira, quand il aura veu et 
entendu la teneur desdiles lettres et chappitres , à 
quoi il sera receu des lors , comme s’il avoit touché 
sur la place; et lui sera tenu son lieu , selon le jour 
etheurequ’il aura touché, parle rapportduroy d’ar- 
mes ou hérault qui meltera par escript le nom du 
chevalier et le jour et heure qu’il aura louché. Tou- 
lesfois le chevalier qui ainsi louchera, sera tenu de 
bailler au roy d’armes ou hérault , seureté de 
son scellé , de venir accomplir les armes et adven- 
tures requises à l’escu qu’il aura touché, en la place 
et ou tems que ces chappitres contiennent , se Dieu 
le garde d’encombrier etléal erisoinne (embarras). 

» Item , se aulcun chevalier de la condition que 
dessus, désirant de faire armes et d’accomplir l’em- 
prinse et adventure requise à l’ung desdits escus , 
voulloit attendre de y loucher jusquesà la sepmaine 
devant ledit quinzième jour de juillet , il pourra , 
s’il lui plaist, venir au lieu de la Croix à la Pelle- 
rine , tel jour que bon lui semblera, excepté le 
vendredi , et sonner ledit cor entre l’heure de 
prime et midy ; au son duquel cor venra avant ung 
roy d’armes ou hérault, qui sera tenu de deman- 
der le nom du chevalier qui ledit cor aura sonné, 
et aussi enregistrer le jour et l’heure que faict le 
aura, et dire ce qui s’ensuit : « Très noble che- 
» valier , je, et mon compagnon, sommes ci ordon- 
» nés de par nostre seigneur , qui a emprins la 

» conduite Je la belle Jame pèlerine, que Dieu 
»> Joint honneur et joie! pour vous et tous autres 
» nobles chevaliers aJvertir et informer Je ce qui 
» est à faire touchant l’emprinse d’armes et adven- 
» tures appartenants aux Jeux escus que icy povez 
»> veoir. « Vérité est que nul chevalier ne Joibt 
estre receu à faire les armes Je pie J ou Je cheval 
qui appartiennent à l’escu blanc, à la bende Je 
velin vermeille, s’il n’a Jame en amour, qui de 
sa grâce l’a retenu pour serviteur ; mais se est le 
plaisir Judit chevalier, il peut bien emprendre 
a accomplir les armes qui allièrent à l’escu es- 
chiqueté de blanc et de noir, soit de pied ou de 
cheval ; et, au contraire, chevalier qui soit retenu 
serviteur Je dames ou de damoiselles^ ne peult 
estre receu à accomplir l’emprinse qui appartient à 
l’escu blanc , à la bende de velin vermeille des- 
susdite. 

» Item , pour plus déclarer la condition de ceste 
entreprinse ou adventure, est assavoir , que se 
aulcun chevalier de la condition devant dite touche 
de lance l’escu blanc, à la bende vermeille de ve- 
lin , il sera tenu de accomplir contre le chevalier 
à la pèlerine six courses de lance à la toile à fers 
émoulus, tels que l’on a accoutumé de porter en 
armes et en harnois et selle de guerre. 

» Item , en la lice où se feront lesdites armes , 
aura deux arteilliers, l’ung à ung lez d’icelles 
lices , et l’autre arteillier à l’autre lez, où seront 
dressés les lances; car, selon ceste entreprinse. 

il convient que chacun chevallier se arme et dcs- 
arnie sans aide d autrui ; et en pourront les cheva- 
liers reprendre aux artelliers à chacune course , se 
mtslier en ont; et si pourront chacun avoir certain 
nombre de gens de pied ou de cheval, ainsi qu’il 
plaira au juge ordonner pour eux servir , au sur- 
plus; et livrera la belle pèlerine les lances tonnes 
d’une sorte et longueur, dont le chevallier eslrange 
aura le choix au [.rendre; mais chacun chevallier 
fournira de fers à son plaisir. 

» Item , au chevallier qui en courant le nom- 
bre de ses lances, aura Taict le plus de belles a l- 
taintes, la dame pellerine donnera nng diamant 
afin que sa dame puisl en avoir congnoissance. 

» Item , et se le chevalier qui aura sonné le cor , 
touchoil a la hache , ou a I escu blanc à la bande de 
velu., il s<e roi t tenu de faire, allencontre du che- 
valier à la dame pellerine, les armes qui s’cn- 
suivenl : c’est assavoir, assembler de près d’un- 
ject ou poux de lance, lequel que mieux plaira,! 
ieellui chevallier à la dame pellerine; et, en p ( ,ùr- 
suivant, combattre de hache à dague, tant que 
dix-sepl coups soient féruz et assis par l’un- des 
deux chevalliers ; et livrera sur la place icelluî che- 
vallier à la dame pellerine. les lances ou haches. 

pour ce faire , toutes semblables , dont le chevalier 
es (ranger aura le choix. 

» Item , et s il advenoit, que Dieu ne veulle! 
que a u leu il des chevaliers , en faisant les armes 
dessusdites , fusl porté par terre de main ou de 

., e nou, ou desbastonné, avant le nombre de 
coups parfait , en ce cas , les armes serment tenues 
pour accomplies, et pourra ung autre chevallier qui 
aura tousché, commencer à besongner, s il lui plaist. 

» Item, s’il venoil à plaisir à aucun chevalier 
des conditions dessusdites, de toucher, et touchoit 
à l’escu eschiqueté de l’une desdites espees; s il 
avoit touché de la plus courte , en ce cas il sermt 
tenu de combattre à cheval , h l’assembler d ung 
cours de lance, et, en poursuivant , combattre de 
l’espée , tant que cinq coups seroient léruz et assis 
par l’ung des deux chevalliers ; et livrera sur la 
place le chevalier à la dame pèlerine les lances et 
espées, pour ce faire, toutes semblables, dont le 
chevalier estranger aura le choix , comme dessus 

est dit. .,,,11 

» Item, et s’il avoit touche de la plus longue 

espée ledit escu eschiqueté , il seroit tenu de faire 
les armes qui s’ensuivent, c’est assavoir, assem- 
bler à pied par ung ject d’espée , telle que le che- 
valier à la belle pèlerine baillera qui en fera appor- 
ter sur la place deux semblables , dont le chevalier 
en prendra une à son choix, et, après ledit ject, 
en poursuivant combattront de l’espée de corps , 
tant que dix-neuf coups en bonne poursuilte soient 

féruz etaccomplis; etsiaucun, en combattant, estoit 

porté par terre , ou desbastonné . en ce cas , les 

armes seroient accomplies, comme dict est dessus 

ou chapitre de l’escu blanc à la bende de ve lin. 

» Item, en combattant ne pourront les cheva- 

liers mettre main l’ung sur l’autre, ains combat- 
teront de basions Seulement sur peine d’estre blas- 
mez et repris d’honneur. 

» Item, et se au Icu ns princes , ducs ou contes 
ou leurs enfants, qui ne fussent point chevaliers 
a voient à plaisir, pour l’honneur des dames, venir 
do nner secours à ladite dame pèlerine pour consi- 
dération delà hau liesse de leurs lignages ils seraient 

w o 

receuz comme s’ils estoient chevaliers. 

» Item y comme dessus est touché, ung mesme 
chevalier et seigneur ne peut estre receu à fournir 
les armes de l’emprinse des deux escus dessusdits; 
mais pourra, s’il lui plaît, emprendre les armes, soit 
de pied ou de cheval , appartenantes à l’ung des 
deux escus seulement. 

” Item, se commanceront lesdites armes tant * 
du mercredi que du samedi, a l’heure de prime, que 
le roy d’armes ou héraultaura sonné ledit cor par 
trois fois ; et se aucun avoit commencé à faire ses 
armes qui ne poussent estre accomplies avant rnidy, 
il n’en sera fait plus avant; car selon cesle emprinse, 
après heure de midy ne doibt estre coup féru pour 
l’ad vent lire desdits escus. 

» Item , et se aulcuns chevalliers, escuyers et 
gentilshommes , autresque ceux qui a voient louché 
long desdits deux escus avoient plaisir de eux 
exerciler eu armes , ils trouveront., au lieu de la- 
dite emprinse et durant le temps d’icelle, certain 
nombre de gentilshommes qui seront appareillés 
de fournir cellui qui il plaira et le requierra pour 

l’amour de sa dame onze courses de lances a 
fers esmoulus et à la toille , en liarnois et selles 
de guerre, en autres jours que le mercredi et le sa- 
medi ordonnés pour les armes de l’emprinse des- 
susdite ; et se pourra chascun faire servir de sa 
lance si bon lui semble : loutesfois aulcunS eslran- 
gers ne pourront faire armes qu’une fois le mois 
par la condition de ladite emprinse. 

» Item , seaulcune difficulté, double ou obscu- 
rité sourdoit ou es toit touchant la teneur des pré- 
sens chapitres de ladite emprinse d’armes et des 
dépendances, le dessusdit chevallier quia prins la 
conduite de ladite dame pèlerine, en relient et ré- 
serve à soi l’interprétation. 

» Et aux humbles et instantes supplications de 
ni 0 y pèlerine devantdile , très excellent et très 
puissant prince , monseigneur le duc de Bour- 
gongne et de Brabant , et mon très redoubté sei- 
gneur a octroyé d’estre juge des armes et faits de 
ladite emprinse, et de sa grâce et bénignité en a 
prins la charge et de tenir ou faire tenir la place 
seure ; ensemble les autres choses qui, en eesle 
matière et les dépendances , à juge appartient et 
appartiendroit. 

)> Et s’il advenoitque, pourl’occupaliondes haulls 
et grandes affaires de mondit seigneur le duc, il 
ne y peust vaquer et entendre en sa personne , il a 
octroyé, comme dessus est dit, et promis de le faire 
faire par hault et puissant prince monseigneur le 
comte deCharrolois, ou par aulcuiisdemesseigneurs 

sos neveux ; et nous Jean- de Bourgoiigne , comte 
d’Fstampes et Seigneur de Dourdan, à larequcste de 
noble et honorée daine la belle pèlerine dessusdite, 
à l’honneur de toutes daines et à greighenr cer 
taineté de toutes et chascunes les choses devant 
escriptes , mesmement afin que nul ne mette en 
double que le chevallier qui a prins la conduite 
d’icelle belle dame pelerine ne lace son debvoir de 
accomplir sa dite présente emprinse , s’il plaît à 
Dieu de le défendre d’encombrier et léal ensoinne, 
avons à ces présentes fait placquier le scel de nos ar 
mes, le quatorzième jour de jour de juillet Pan de 
grâce j 448. » 

Lesquelles chappitres et emprinses lurent en- 
voyées par notables officiers d’armes en diverses 
marches , pais et royaumes pour iceulx monstrer 
aux rois , princes , grands seigneurs et nobles 
hommes, afin de les esmouvoirà venir ou envoyer 
au lieu dessusdit pour fournir et accomplir les des- 
su sdi les entreprinses. 

Premiers, le roy d’armes d’Artois eut la charge 
d’aller devers et en l’boslel du roy de France et 
aussi de plusieurs autres princes et grands sei- 
gneurs , desquels il fut receu assez agréablement 
et bien festoyez, tant pour les nouvelles qu’il por- 
toit comme pour l’honneur et amour du duc de 
Bourgongne, sou prince et seigneur, auquel il 
esloit; et y eut grands seignenrs et nobles hommes 
qui , après qu’ils eurent veu les chappitres dessus- 
dits, tou sellèrent aux escus sur intention d’y aller 

et faire les armes déclarées en iceux chappilres , 
entre lesquels j touscha le comte de Tancarville, et 
ung chevalier d’Espagne, qui pour ce temps se te- 
noist enl’hostel du roy, et autres plusieurs qui bien 
desiroient de y toucher ; mais le roy de France , 
qui de ce fut adverti , tout considéré , ne fut pas 
content que nul , de quelque part qu’il fust de son 
royaume, alast pour fournir aucunes d’icelles entre- 
prisses , et le défendit et fit défendre à tous ceux 
qu’il peust savoir qui avoient volonté d’y aller; et 
adoneques le roy d’Artois dessus nommé, voyant 
queaulre chose ne pouvoit besongner, se partit de 
là et se tira en Bretaigne devers le duc , où il fut 
bien recueilli ; et après qu’il eut fait son debvoir 
bien à point , et montré ce pour quoi il estoit allé, 
ne trouva homme qui voulust toucher aux ern- 
prinses qu’il avoit porté, et par ainsi se partist de 
là et alla devers plusieurs princes et grands sei- 
'gp.eurs, et mesmement devers le duc de Som- 
breset, gouverneur de Normandie pour le roy 
d’Angleterre ; mais finalement illecne trouva, ne 
en toute la marche de France, qui riens voulsist 
fournir de ce qu’il avoit porté. 

Pareillement fut envoyé Toison-d’Or ès royau- 
mes et marches d’Angleterre et d’Escosse , atout 
les chappilres dessus déclarés, desquels il fit 
grandement son debvoir, et les monstra et noncea 
en plusieurs etdivers lieux, tant en hostels des roys 
comme aux autres grands seigneurs; néantmoins 
ne fut nulz qui se advisast de y toucher. Si s’en re- 

tourna devers son prince et seigneur le duc de 
Bourgongne. 

D’autre partie, alla Naniur Je hérault en Alle- 
magne , et fut en l’ostel de l’empereur et des autres 
grands seigneurs , portant et annonçant les dessus- 
dites entreprinses , où il ne trouva aulcun qui lou- 
chast à icelle , sinon ung notable chevallier nommé 
messire Bernard de Vivant ; et portoit. de sinople à 
un poulain d’or en bande. Si toucha aux deux es- 
eus , qui pou voit bien eslre asgé de soixante-cinq 
ans ou environ ; et bailla son scellé selon la décla- 
ration des chapitres pour venir accomplir les be- 
songnes dessusdites ; et de là se tira ledit hérault 
au pays de Berne , où il trouva messire Bernard , 
baslard de Foix , lequel toucha aux entreprinses, 
et promit et scella de y venir au temps qui estoit as- 
signé, si Dieu le voulloit garder d’encombrier ; et 
de là s’en retourna ledit hérault devers le duc de 
Bourgongne. 

Pareillement, fut envoyé Chasteau-Belin, liérault 
des Fjspagnes , à toutes les besongnes dessusdites , 
où il fit son debvoir de les monslrer; mais ne trouva 
homme qui y touchast ; et pour ce , s’en retourna 
comme les autres devers le duc de Bourffonerne. 

o n 

Après le rapport et retour desdits officiers 
d’armes , moult de grands seigneurs et nobles 
hommes de l’hostel dudit duc eurent grans mer- 
veilles comment ne pour quelle raison , de lant de 
pays et de si puissants de noblesse avoit esté 
trouvé si petit nombre qui eussent voulu toucher 

aux enlreprinses devantdiles. Si furent les plu- 
sieurs d’oppinion , et mesmement aucuns des offi- 
ciers d’armes dont dessusest fait mention, que ce fut 
al largié (retardé), pour tant que lechevalierquiavoit 
entreprins In conduite de la belle dame pellepine 
estoit seul ; et s’il eust jusques à trois ou quatre 
compagnons avec luy , pour garder le pasdessusdit, 
mieux eust esté propice et honnorable pour ceux 
qui auraient bon votilloir de y toucher ; et leur 
, sembloit que , d’avoir envoyé en tant de pays , y 
pourroit venir moult de nobles hommes , sur in- 
tention de fournir la dessusdite entreprin.se , des- 
quels, si la fortune advenoit ainsi que l’un d’iceux 
vainquistou empeschast le chevalier devant nom- 
mé , comme il pourroit advenir , tellement qu’il ne 
pust fournir ce qui estoit déclaré aux chappistres 
qu’il avoit envoyés , auraient mis grands despens 
et prins grand’ peine , sans aucune chose beson- 
gner , qui leur fust resputé à vaillance ou préju- 
dice , quand ils seraient retournés en leurs pays. 

Or , est bien raison que vous sachiez le nom du 
noble et vaillanlchevalier qui trouva la nobledame 
pellerine , ainsi esgarée , qui la réconforta et bailla 
secours, comme vous avez ouy. Ce fut ce nobh 
et vaillant homme Jehan de Luxembourg , bas- 
lard de Sainl-Pol , seigneur de Hatibourdin , con- 
seiller et chambellan du duc dé Bourgongne , qui , 
en tous ses faits , s’est toujours grandement et ho- 
norablement gouverné, tant en armes comme en 
toutes autres choses , en gardant toujours Thon- 

rieur de son prince et de son souverain seigneur^ 
et aussi l’honneur de toutes dames et damoiselles ; 
et pour ce que de prime face ne voull pas estre 
connu ne soupçonné ès lettres dessus transcrites , 
feist la roques te à Jehan de Bourgongne , comte 
d’Estampes , seigneur de Dourdan , lieutenant et 
capitaine général dudit duc de Bourgongne , en Pi- 
cardie, que lui pleust bailler son scellé pour faire 
accomplir et entretenir lesdi tes armes selon la forme 
et teneur des cliappislres d’icelle , ce que ledit 
comte luy octroya bénignement; car il estoit seur 
que si n’esloit pas male fortune grande , ledit 
chevalier fournirent ses armes. 


CHAPITRE XL. 


De l’ontreprinse «rarrr.es d’ung gentil chevalier, inessire Jacques de 
Lalain des Pleurs, en la comté cTAuxonne, en Bourgongne *. 

En cette mesme année quatorze cent quaranle- 
buit, se conclut un gentil chevalier de l’hoslel du 
duc de Bourgongne , nommé messire Jacques île 
Lalain , portant l’ordre de la Tlioison-d’Or d’icel- 
lui duc , de (aire et accomplir certaines armes en 
la comté d’Auxonne en Bourgongne , à une place 


i. Chapitre ajouté d'après le manuscrit 497. Celle entre- 
prise est rapportée au long par G. Cliastellain , dans sa vie 
de J. de Lalain. ( F 'o)ez ce volume, dans celle collection , 
p ig :> 16 cl suiv. ) 

nommée laFonlainedes Pleurs, dont du contenu des 
lettres et chappitres d’icelle , la teneur sensuit. 
« A la louange el au nom de Dieu , de la glorieuse 
vierge Marie , de monseigneur Sainct-Jacques , de 
madame Sainte-Anne , et de monseigneur Saint- 
George, conduiseur de toutes bonnes armes. Comme 
il soit, ainsi que les nobles et vaillants chevaliers el 
eseuyer s ayent accoutumé par ci-devant , et font en- 
core pour avoircognoissancel’un de l’autre, de trou- 
vera leur pouvoir voies et manières à eux employer 
à l’exercice de la très noble usance d’armes , par le- 
quel ils ont acquis et acquièrent chacun jour 
bonne renommée qui toujours dure , et il soit ainsi 
que urig esleu noble de toutes lignées el sans re- 
proche , qui de tout son cœur désire à apprendre 
et expérimenter les très nobles faits d’armes , a en- 
treprins et entreprend , à l’aide de Dieu et de la 
glorieuse vierge Marie , ce qui s’ensuit , et a tant 
(ait par bons et honnorables moyens, par-devers 
très haut , excellent et très puissant prince, et son 
très redoubté seigneur , monseigneur le duc de 
Bourgongne , de Lolhiers, de Brabant et de Eem- 
bottrg, palatin de Hainaut , Hollande, Zélande , 
el Namur, marquis du Saint Empire, seigneur de 
Fri se , de Salins , de Malines , qui de sa grâce et 
franchise lui a consenti et accordé : c’est à savoir 
qu’il fera ung an entier , tous les jours de chacun 
mois , tendre devant la fontaine des Pleurs, en la 
comté d’Auxonne en Bourgongne , auprès Saint- 
Eau rent-lez-Chalons, sur la Somme ,-ung pavillon 

devant lequel aura un officier d’armes , notable 
homme et de bonne renommée , qui illec se tenra , 
chacun desdits jours pris, accompagnier une dame, 
laquelle sera audit pavillon , tenant une licorne 
portant trois larges, auxquelles pourront toucher 
ou faire toucher par rois, hérauts, ou poursuivants 
d’armes, tous nobles chevaliers, et aussi tous es- 
cuyers nobles de quatre lignées , lesquels de leurs 
noblesses et conditions seront tenus de faire appa- 
roir par les scellés d’aucuns princes ou chevaliers , 
ou d’ung officier d’armes digne de foi , que ils sont 
des conditions dessusdiles; par ainsi quechascun qui 
touchera le premier à chacune desdites journées , 
sera tenu, dans le septième jour après ensuivant, à 
tel jour que ordonné lui sera par ledit officier d’ar- 
mes, de faire fournir et accomplir les armes ès 
chappitres ei-dessoubs escripts; et pareillement le 
second qui touchera icellui jour, sera tenu de faire 
et accomplir lesdites armes à lasepmairie ensuivant, 
«à tel jour que pareillement lui sera ordonné; et 
aussi le tiers et le quart seront délivrés desepmaine 
en sepmaine ensuivant, tellement que pour chacun 
mois en seront délivrés jusques au nombre de 
quatre. Et s’il advenoit que l’un des premiers 
jours du mois l’on touchast ou fist toucher plus 
grand nombre que de quatre , en ce cas ils seront 
tenus de degré en degré, pour avoir les premiers 
touché, au premier jour du mois ensuivant. Toute- 
fois, s’il plaisoit à l’entrepreneur, il les pourroit par 
grâce délivrer en ce mesmemois et non autrement. 

Desquelles armes, et de la perfection desquelles, 
le dessusdit très haut et excellent prince monsei- 
gneur le duc de Bourgongne ordonna un roy 
d’armes sulfisant pour estre juge; et pareillement, 
s’il plaist aux chevaliers et escuyers qui auront tou- 
ché à icelles dessusdites larges, ou fait toucher, 
que mieux lui plaira, pourront commettre tel roy, 
ou officiers d’armes , qu’il leur plaira , pour estre 
juge, le jour qu’ils feront leurs armes, avec? le des- 
susdit roy d’armés commis par son très redoublé 
seigneur. Et se commencera ledit an le premier 
jour du mois de novembre l’an mille quatre cent 
quarante-neuf, et finira le premier jour d’octobre 
Tan mille quatre cent cinquante ensuivant, et ne 
pourra chacun chevalier ou eseuyer toucher ou 
faire loucher fors que à l’une desdites targes seule- 
ment , et à laquelle que mieux lui plaira , ni avoir 
affaire audit entrepreneur , audit an , que une seule 
fois; et pource qu’il pourroit estre que autcuns 
chevaliers ou escuyers désireroieut venir à ladite 
•entreprinsesans estre cogneus, ne vouloir nommer 
leurs noms , laire le pourront si bon leur semble , 
pourveu qu’ils ayeul en leur compaignie , chevalier 
ou eseuyer d’armes notables , qui certifie qu’ils sont 
des conditions dessusdites. Aussi est-il ordonné 
que les chevalliers ou escuyers qui vouldronl faire 
armes audit en Ire prinse , ne pourront estre pré- 
sents, ne venir aulcuqs autres chevalliers ou 
escuyers, faire ses armes jiisques à *tant que eux 
mesmes ayent accompli les leurs , et de ce seront 

tenus de faire serment en l’heure qu’ils entreront 
à lices , desquelles armes et chappitres la teneur 
s’ensuit : 

« Premier , que les tardes dont mention est 
faicte seront de diverses façons , dont la première 
sera blanche , la seconde violette et la tierce noire , 
et toutes seront semées et chargées de larmes bleues. 

» Item , que à celui qui touchera ladite large 
blanche , l’entrepreneur sera tenu de lui accomplir 
pour ung jour , autant de coups de lances quecel- 
lui qui aura touché ou fait toucher lui voudra de- 
viser sans relraicle , par ainsi que se l’ung des deux 
est porté par terre de tout le corps et perde sa 
lance , que Dieu ne veuille! en ce cas les armes 
seront tenues pour accomplies. 

» Item , qu’ils combattront de haches à dagues 
pareilles , telles que l’entrepreneur livrera sur la 
place , et que l’estranger pourra choisir. 

» Item - y s’il advenoit que l’ung des deux en 
combattant fust porté par terre, parla manière que 
dit est , laquelle chose jà Dieu ne veuille ! celui a 
qui ce adviendra sera tenu de porter par un g an 
entier un brasselet d’or en son bras , tel que celui 
qui l’aura porté jus lui vouldra bailler , pourveu 
qu’il ne trouve la dame et damoiselle qui la ciel’ 
portera ; et si elle lui veut défermer , il est tenu de 
soy laisser défermer , et à celle qui l’aura défermé, 
lui présentera son service et lui donnera le brasse- 
let d’or. 

» Item , s’il advient que en combattant, l’ung 

des deux soit desgarni de la hache, cellui à qui 
advenra ce, sera tenu de soy aller offrir à la dame 
du royaume audit pays , dont il saura qui à son 
advis doibt estre mieux choisie et tenue pour la 
plus belle dame; et à celle présentera un diamant 
tel qu’il lui plaira. 

»> Item , cellui de dehors qui asserrale plus bel 
coup de hache à l’advis de l’entrepreneur, il lui 
donnèra une hache d’or , laquelle lui sera envoyée 
de par ledit entrepreneur par un officier d’armes. 

» Item , cellui qui touchera la targe violette , 
ledit entrepreneur sera tenu de lui accomplir pour 
ung jour , autant de pous d’espée , à trois pas de 
desmarche entre chacun pous, sans poursuilte, que 
ledit chevalier eslrange lui vouldra deviser. 

» Item , que ils combattront d’espées pareilles , 
telles que ledit entrepreneur livrera sur la place , 
et pourra l’eslranger choisir. 

» Item , s’il advenoit que en combattant des 
espées , l’un des deux soit porté par terre de tout 
le corps, que Dieu ne veuille ! cellui à qui ce ad- 
viendra , sera tenu de soy aller offrir à la dame ou 
damoiselle à qui cellui qui l’aura porté jus le voul- 
dra envoyer , et à celle présenter un ruby de par 
cellui qui devers elle l’aura envoyé. 

» Item y cellui de dehors qui asserra le plus 
bel pous d’espée , à l’advis dudit entrepreneur , . il 
lui sera donné de par l’entrepreneuruneespéed’or, 
laquelle lui sera envoyée par un officier d’armes. 

» Item , que celui qui louchera la targe noire. 

ledit entrepreneur sera tenu de lui accomplir vingt- 
cinq courses de lance ; et outre plus, s’il plaist à 
l’étranger , les vingt-cinq courses accomplies, de 
plus en Faire pour le jour , ledit entrepreneur le 
fournira, s’il 11’a inconvénient. 

» Item , que ils courront à la toille de lances 
pareilles , et de chacune tant qu’elles seront rom- 
pues ou le fer esgrené d’un doigt de mains , et sans 

attacher l’homme à la selle. 

• * • 

» Item , s’il advenoit, que Dieu ne veuille! que 
l’ungdes deux fust porté par terre du droict en- 
contre de lances , cellui à qui ce adviendra , sera 
tenu de envoyer par un officier d’armes suffisant , 
une lance garnie au souverain seigneur de cellui 
qui l’aura porté jus. 

» Item, cellui de dehors qniasserra le plus bel 
coup de lance, à l’advis dudit entrepreneur, il lui 
sera donné une lance d’or , laquelle lui sera en- 
voyée de par cellui entrepreneur , par ung officier 
d’armes. 

» Item , que chacun se pourra armer, tant à pied 
comme achevai, ainsi que bon lui semblera, de har- 
. nois double ou sengle (simple), pourveu que ce soit 
de harnois accoustumé à nobles hommes de porter 
en lices ou champ clos, et aussi que aux harnois 
ne ait fraude, barat ne mal engin quelconque, ne 
harnas avantageux. 

» Item , qu’il sera donné a tous chevaliers ou 
escuyers qui toucheront ou feront toucher lesdites 
targes, par la manière dessusdite, à l’entrée es 

lices, une vergue d’or esmaillée de la couleur et 
devise de la large \ laquelle il aura touché. 

» Item, s’il advient, que Dieu ne veuille! que le- 
dit entrepreneur fust porté par terre aux armes de 
pied en combattant , ou qu’il eust blescheure, ma- 
ladie, inconvénient ou antre empeschement rai- 
sonnable , en ce cas pourroit commettre en son 
lieu, pour accomplir les armes dessusdites , autre 
chevalier ou escuyer noble et sans reproche, tel que 
bon lui semblera. 

» Item , s’il advient que ledit très hault , puis- 
sant et très excellent prince , et son très redoublé 
seigneur, monseigneur le duc de Bourgongne,eust 
guerre durant le dessusdit terme d’ung an, et en 
ce cas ledit entrepreneur signifie à tous, que s’il 
plaist à son très redoubtéseigneur, il se tiendra au 
lieu où sera ladite guerre ; et en ce lieu , tous les 
jours dessusdits, fera tendre son pavillon ; et si se- 
ront mises les targes , par la manière que dit est , 
en la plus prochaine ville que bonnement pourra 
du lieu ou sera ladite guerre , pour illec recevoir, 
fdrlirniret accomplir lesdites armes, par la manière 
que dit est. 

» Item , en cas que son très redoubté sei- 
gneur n’eust alors guerre aulcune , et que très ex- 
cellent et très chrestien roy de France ou aucun de 
messeigneurs les princes de son sang , eussent au- 
cunes guerres dans le royaume de France , parquoy 
leur fust expédient d’assurer leurs frontières , ou 
en leurs personnes tenir les champs, en ce cas 

ledit entrepreneur signiffie à tous que, s’il plaist à 

sondit très redoubté seigneur , il se tiendra à la 
plus prochaine bonne ville du lieu ou sera ladite 
guerre; et s’il peut obtenir licence, fera tendre 
son pavillon et mettre sesdiles targes , pour illec 
accomplir sesdils armes. 

» Item y et afin que tous ceux qui veullent ve- 
nir à celte emprinse et accomplir les armes ci-des- 
sus déclarées , puissent estreasseurs du lieu où ils 
debvront trouver lui entrepreneur, se ainsi est 
que l’un desdits princes aye guerre, comme dit 
est , en ce cas ledit entrepreneur ordonnera ung 
officier d’armes qui leur en dira vrayes nouvelles. 

» Item , s’il advenoit que sur le contenu des 
chapitres dessus déclarés , et au fournissement et 
accomplissement d’iceux ou d’aucuns d’eux , au- 
cune question naissoit , sur laquelle convînt /aire 
aucune interprétation ou plus ample déclaration , 
la congnoissance et jugement en sera et appar- 
tiendra aux commis et députés , qui pour ce seront 
ordonnés par ledit très puissant prince monsei- 
gneur de Bourgongne. 

» Item , si aucuns chevaliers ou escuyers pas- 
soient auprès de ladite fontaine des Plours , qui 
par adventure ne fussent fournis de chevaux et 
harnois, parquoyà cette cause pourroient deslaisser 
à toucher à aucune desdites targes , et mesmeinent 
que alors sera l’année des pardons de Rome , et si 
sera ladite emprinse assez en passaige , ledit en- 
trepreneur signiffie à tous que ledit officier d’armes 

16. 


244 CHRONIQUES 044g) 

qui gardera le pavillon , sera garni de plusieurs 
chevaux et harnois, tant de pied que de cheval , 
pour prester à ceux qui en auront mestier. Toute- 
fois , pour éviter tous inconvénients , qui, par faute 
desdits chevaux et harnois , ne seroient si agréables 
que ledit entrepreneur voudroit , il supplie que 
chacun vienne garni de tout ce que mestier lui 
sera. 

» Item , s’il advenoit que audit an , louchassent 
auxdictes targes si grand nombre de chevaliers et 
escuyers,que ledit entrepreneur ne les peust des- 
livrer audit an , parla forme et manière que dit est, 
et qu’il en demourast audit an sans avoir besongné , 
ledit entrepreneur signiffie à tous en ce cas , qtre il 
demourra et gardera sadite entreprinse et les dé- 
livrera de degré en degré , c’est assavoir en cha- 
cune sepmaine , tant et si longuement, que tous 
ceux qui auront touché ou fait toucher audit an , à 
laquelle des trois targes que mieux leur aura pieu, 
seront deslivrés selon le contenu desdits chapitres. 

» Item , que ledit entrepreneur prie à tous 
princes, dames, damoiselles , chevaliers et es- 
cujers , qui ces présents chapitres verront ou or- 
ront, qu’il ne leur plaise à prendre en malveillance 
ne prendre aucune desplaisance s’il a empris cette 
emprinse , et de ce aussi qu’il n’a nommé son nom, 
car, en vérité de Dieu , il le faict pour tout bien 
et causes raisonnables qui à ce le mouvent, et ne 
le faict, pour haine, envie ne malveillance d’au- 
cun ; et mesmement prie que nul ne veuille avoir 

imagination contre , mais le faict pour à son pou- 
voir essayer le noble estât de chevalier et pour soi 
y occuper, pour ce que, Dieu mercy ! on est à pré- 
sent en ces inarches assez en repos du travail des 
guerres; et le faict aussi pour avoir meilleure con- 
gnoissance et acointance des bons et vaillants che- 
valiers et escuyers estranges, en espérance de en 
mieux valloir. 

» Item y et afin que chacun aye vraie cognois- 
sance , que ledit entrepreneur veut fournir et ac- 
complir toutes les choses dessusdites et chacune 
d’icelles , j’ai requis monseigneur Jacques de La- 
lain , que en faveur de moi lui plaise sceller ces 
présents chapitres, deson scelarmoirié de ses armes 
et signé de son seing, lequel le me a libéralement 
consenti et accordé. » 

«Et je, Jacques de Lalain, chevalier, conseiller et 
chambellan de très haut, très excellent et très puis- 
sant prince , et mon très redoubté et souverain sei- 
gneur monseigneur le duc de Bourgongne, de Bra- 
bantetde Lembourg, à la requesle dudit entrepre- 
neur, et pour plus grand’ approbation de toutes les 
choses dessusdites et de chacune d’icelles, ayei mis 
mon scelarmoyé demesarmes,etsigné de ma main. 

» Faict , le vingt-cinquième jour du mois de 
décembre , l’an mil quatre cent quarante-huit. « 

CHAPITRE XL J. 


De Ja journëe de Fourmigny; et plusieurs autres choses. 


Pour continuer ma matière, touchant la con- 

* 

queste finale de la Normandie , il est vray qu’en- 
viron quinze jours avant la Teste de Noël de cet 
an mil quatre cent quarante et neuf, les Anglois 
estants en garnison à Sainct-Sauveur-le-Vicornte, 
résolurent d’aller courir devant une place nommée 
Ja-Haye-du-Puis , de laquelle estoit capitaine , 
pour le roy Charles, un gentilhomme nommé 
Audet d’Eudin , auprès de laquelle ils avoient 
dressé une erabusche , comme de six à sept vingts 
combattants; et ce fait se descouvrirent les cou- 
reurs devant ladite place. Ce qui estant veu par 
ceux de dedans, iceîuy capitaine conclud de saillir 
de sa garnison, luy cinquantiesme de combattants ; 
lesquels allèrent tant qu’ils rencontrèrent lesdits 
coureurs, jusques à leur embusche : laquelle in- 
continent fit irruption sur leurs adversaires. A la- 
quelle attaque il y eut plusieurs lances rompues 
et de grands faits d’armes d’un coslé et d’autre ; 
toutefois, à la fin , les François renversèrent les- 
dils coureurs, et la plupart de ladite embusche; 
tellement qu’il en demeura sur le champ, tant 
pris que tués, jusques au nombre de cent à six 

vingts ou environ; puis ils retournèrent en grande 
joyc, avec tous leurs prisonniers , dedans leur 
place de Ja Haye-du-Puis, où ils furent grande- 
ment receus et fesloyés; lesquelles nouvelles fu- 
rent incontinent signifiées à messire Geoffroy de 
Couveran, Joachim Rohault, et plusieurs autres 
estant en garnison à Gauray et Torigny ; lesquels 
désirants fairequelques entreprises sur les Anglois. 
conclurent d’aller courir devant une place nom- 
mée Vire, qui estoil lors en l’obéissance du roy 
Henry; ce qu’ils firent. El partirent le jour Saincl- 
Thornas , peu avant la Teste de Noël de cet an , ac- 
compagnés de ceux qui estoient es garnisons de 
Gau ray et, Torigny, en grand nombre. Mais, in- 
continent après leur départ, ils lurent advertis 
que les Anglois d’icelle place de Vire, estoient allés 
courir devant une autre place tenue par les Fran- 
çois , nommée Morlaing; ce qui estant venu à la 
congnoissance d’iceux Geoffroy et Joachim, il fut 
par eux , et aucuns autres gentilshommes de leur 
compagnie, tenu un petit conseil pour sçavoir s’ils 
retourneroienl , ou quel chemin ils prendroienl; 
sur quoy il fut dit par aucuns d’eux , qu’il seroit 
bon de poursuivre lesdils Anglois. Il y en avoit 
d’autres qui estoient d’advis qu’il valoit mieux re- 
tourner, et que , par adventure , ne les Irouve- 
roil-on pas, parquoy seroient descouverls de leurs 
entreprises; d’autres respondirent , qu’il estoil bon 
de les suivre à la piste , et que , sans y manquer, 
ils les rcnconlreroient. 

Ce conseil fut tenu finalement , et tirèrent tous 
ensemble en bel ordre sur la route d’iceux An- 
glois, tellement qu’ils les trouvèrent en un champ , 
entre ledit Mortaing et une croix , nommée la 
Croix de Vergion ; sur lequel champ, il y eut 
dure et grande meslée d’un costé et d’autre ; mais , 
pour conclusion , les François y eurent avantage 
sur les Ànglois, dont il demeura sur la place, tant 
pris que tués , le nombre de deux cent et quatorze 
ou environ. Lesquelles disgrâces et mauvaises for- 
tunes estoient souvent signifiées au roy d’Angle- 
terre , et à ceux de son conseil , qui sçavoient bien 
qu’il estoit expédient d’y apporter au plus tost re- 
mède , ou que dans peu il se trouverait qu’ils 
n’auroient plus rien dans toute la duché de Nor- 
mandie. 

Si furent , sur ce sujet , tenus plusieurs conseils, 
auxquels il fut délibéré et conclu , que le roy des- 
susdit envoyeroit une armée descendre en ladite 
duché, dont eut la charge, Thomas Kyriel, qui fut, 
à cette fin , commis lieutenant du roy. En sa com- 
pagnie , estoit Thomas de Querqueby (Kirkly) , et 
plusieurs autres; lesquels se mirent en chemin au 
nombre de cinq à six mille combattants, dont il y 
en avoit de cinq à six cents de cheval, qui vin- 
drent descendre auprès d’une abbaye, nommée 
Ghierebourg, où ils descendirent à terre ; et , celle 
nuict mes me , se logèrent dans ladite abbaye, 
d’où le lendemain ils partirent , et délogèrent de 
là; puis vinrent mettre le siège devant une place 

nommée Vallongne; et se logèrent d’abord au 

bourg dudit Vallongne. Sur lesquels Abel Ro- 
liault , qui en esloit capitaine pour le roy Charles , 
fit plusieurs sorties , tant de gens de pied comme 
de cheval , où il y eut diverses escarmouches. 

Or, pendant le temps d’iceluy siège, maistre 
Robert Vere, Henry de Norbery, Mathieu God 
( Gough ) , et autres capitaines, estants cha- 
cun encore en leurs garnisons en aucunes places 
de Normandie , sceurent les nouvelles de ce Tho- 
mas Kyriel , et du siège qu’il avoit devant ladite 
place; lesquels se mirent ensemble, bien au nom- 
bre de mille à douze cents combattants, et se joi- 
gnirent avec iceluy Thomas Kyriel devant ladite 
place de Vallongne ; et , en peu de jours ensuivant 
la venue desdils Ànglois au susdit Vallongne, ce 
Thomas Kjriel fit tirer dudit Chierebourg une 
bombarde et un engin volant, qu’il fit asseoir et 
ajuster devant ladite place. Desquels engins, ceux 
de dedans Vallongne esloient fort battus; car ledit 
engin volant leur causoit de grands dommages et 
ruines. 

Néantmoins, dans l’espérance de recevoir quel- 
que secours, ils tinrent ladite place l’espace de 
trois semaines, ou environ ; puis , quand ils virent 
qu’aucun secours ne leur venoit, enfin ils com- 
mencèrent à parlementer les uns avec les autres ; 
et tellement y fut précédé , que ledit Abel Rohault 
rendit la place aux Ànglois , à condition que luy et 
ceux de sa compagnie s’en iroient, saufs leurs corps 

et leurs biens , c’est assavoir chevaux , harnois , 
vivres et prisonniers; à quoy le susdit Thomas 
Kyriel, lieutenant du roy d’Angleterre les admit, 
et receut l’obéissance d’icelle place pour le roy son 
seigneur; après quoy , il y commit incontinent, eu 
son nom, pour capitaine et gouverneur, un nommé 
Siseval. 

Les nouvelles de laquelle reddition ainsi faite 
estants venues à la cognoissance du roy, il en fut 
fort courroucé ; car il avoit ordonné , pour secourir 
ladite place, une grosse armée, dont il avoit baillé 
la charge à monsieur de Clermont, aisné fils du 
, duc de Bourbon , et le commit son lieutenant à cet 
effet; etestoient de plus ordonnés, pour l’accom- 
pagner, le seigneur de Castres, fils aisné du sei- 
gneur de la Marche, le seigneur de Mongascon , 
fils aisné du comte de Boulogne, Godefroy, son 
frère, le cadet de Labreth,le seigneurde Wambais, 
le séneschal de Poictou , Ricarville (Caleville) , le 
seigneurde Chabannes, séneschal de Bourbonnois, 
et plusieurs autres chevaliers et escuyers en grand 
nombre. Nonobstant laquelle reddition , se mit le- 
dit de Clermont sur les champs, avec toute sa 
puissance, en intention, dans peu de jours, de 
trouver les Anglois ; car il avoit grand’ volonté et 
fort désir d’avoir combat avec eux : à ce dessein, 

. i 

il s’en alla loger à Carenlan et au pays d’environ. 

Or, pendant le temps qu’il faisoit rechercher 
lesdits A nglois , pour sçavoir où il les pourroit ren- 
contrer , et en quel chemin ils tiroient, le comte 

de Richemont, conneslahle de France , estoit en la 
ville de Dinant, en Bretagne^où il apprit nouvelles 
dudit seigneur de Clermont, comme aussi que les 
Anglois vouîoient passer les grèves, pour venir et 
entrer dans le Cotantin ; sur quoy il partit in- 
continent d’icelle ville de Dinant , avec trois cents 
lances, ou environ, ayant en sa compagnie Jac- 
ques de Luxembourg, frère du comte de Sainct- 
Pol ; et avec eux le comte de Laval, le mareschal 
de Loheac , et plusieurs autres grands seigneurs, 
chevaliers et escuyers ; et tirèrent pour ce jour à 
Sainct-Lô, où ils passèrent la nuict. Durant la- 
quelle, le susdit comte de Clermont fil sçavoir à 
ce conneslahle que lesdits Anglois a voient arresté, 
dans peu , de passer les grandes grèves ; sur les- 
quelles nouvelles ce connestabïe , avec toute son 
armée, se deslogea le lendemain, bien matin , de 
Sainct-Lô, et prit son chemin pour rencontrer les 
Anglois entre Bayeux et lesdites grèves. Or, pource 
que le comte de Clermont estoit le premier adverty 
du dessein et de la résolution d’iceux Anglois , il 
deslogea de son poste sus-mentionné de Carentan , 
et envoya quatre-vingts à cent lances, et les ar- 
chers, dont Pierre de Louvain eut la charge, sur 
lesdites grèves , afin d’en deffendre le passage aux 
susdits Anglois. Eux estants là arrivés , descen- 
dirent à pied partie des archers et hommes d’armes, 
qui se mirent très avant en l’eau ; ce que sembla- 
blement firent lesdits Anglois, en intention de 
vouloir s’enlre-prévenir et gagner le passage. Au 

milieu de laquelle eau, ils se combattirent grand 
espace de temps. Et , quand les François se voyoient 
trop chargés et pressés des Anglois, ils se reti- 
roient par plusieurs fois vers leurs gens, qui es- 
taient demeurés sur le bord de la rivière. Enfin, 
ils furent contraints de retourner avec la grosse 
compagnie qu’ils avoient ; car, la vérité fut telle, , 
que les Anglois firent, pour ce coup, retirer les 
François , c’est assavoir leur bataille et leur arrière- 
garde tout ensemble , lesquels néantmoins ne peu- 
rent pour cette fois passer ladite rivière. Ce qui 
estant apperceu par ledit comte de Clermont , il 
envoya hastivement devers le susdit connestable, 
en luy faisant sçavoir ces nouvelles , et le requé- 
rant que le lendemain , de grand matin , il se vou- 
lust trouver , avec toute sa compagnie , sur le 
chemin de Carentan et de Bayeux, et que le pre- 
mier d’eux deux estant là arrivé, y attendist son 
compagnon , en intention de combatre les Anglois. 
Mais, quand iceux Anglois virent qu’ils ne pou- 
voient, par cette façon, passer la susdite rivière,- 
il firent monter partie de leurs archers de pied der- 
rière ceux de cheval , jusqu’à ce qu’ils fussent 
passés le plus fort de la rivière; puis, quand ils 
virent qu’ils pouvoient prendre fond , ils les firent 
descendre à pied , et tirer très fort contre les Fran- 
çois , qui s’estoient rapprochés d’icelle rivière. 

Ce fut à cette heure que, d’un costé et d’autre , y 
furent faites de grands vaillances d’armes ; carain- 
çois (avant), et à mesure que lesdits Anglois, estan ts 

en celle rivière, commedit esl, peussentavoirgagné 
le passage d’icelle, il y eut une forte escarmouche, 
qui dura assez long espace de temps*, en laquelle 
il fut tellement besongné par les Anglois, que 
force fut aux François de remonter à cheval et 

à 

tirer en arrière , en leur abandonnant le passage de 
ladite rivière; ce qu’ils firent, en tirant de Vexin 
de ce jour; et se logèrent, la nuict suivante, ès 
villages de Trenières, Formigny, et autres ès en- 
virons. Le lendemain ce comte de Clermont, qui 
a voit grand désir de se joindre auxdils Anglois, 
partit de son logement avec sa compagnie; et, en 
très bel ordre, tira tout le grand chemin devant 
Carentan et Bayeux , en envoyant au-devant ses 
coureurs, jusque* au nombre de vingt lances, pour 
descouvrir la roule et l’estât d’iceux Anglois , dont 
Audet d’Eudin etRicarville estoient les chefs ; les- 
quels firent si grand’ diligence , qu’ils trouvèrent 
iceux Anglois auprès dudit lieu de Formigny , les- 
quels traversoient et changeoient de logis à autre. 
Mais, quand ils appercèurent lesdits coureurs, et 
qu’ils recognurent que c’estoient leurs adversaires, 
ils se rassemblèrent et. rangèrent en très bel ordre 
en ce lieu de Formigny, ne sachant pas encore au 
vray que les François eussent intention et volonté 
de les combattre; mesme ne se doutoient-ils aucu- 
nement de cela, jusques à ce qu’ils apperceurent 
l’avant-garde dudit comte de Clermont, qui les ap- 
prochoit , dont estoit chef l’admirai de France. 

Or, ainsi que chacune des parties regardoità 

rencontrer l'occasion d’entreprendre l’ane sur l’au- 
tre, et à trouver son avantage, arriva , avec lesdils 
Anglois,lesus-nomméMathieu God(Gougli),qui,le 
jour précédent, estoit allé à Bayeux, d’où il avoit 
emmené, en sa compagnie, le plus grand nombre de 
gens qu’il avoit peu tirer et enlever de ladite place ; 
lesquels, quand ils furent joints, et qu’ils eurent 
tous ensemble bien considéré la conduite et la 
manière que tenoient les François, ils apperceu- 
rent bien qu’ils estoient poursuivis par eux, pour 
estre combattus; alors ils se campèrent, et mirent 
-leurs gens en très belle ordonnance. Si furent em- 
ployés messire Robert Yere et Mathieu God, pour 
gouverner ceux de cheval ,qui estoient en nombre 
de huictcents à mille combattants, et avoient l’aisle 
de la bataille du costé du ruisseau devers le pont. 

Quant au susdit Thomas Ky riel , et le surplus de 
son armée , ils se mirent à pied en belle ordon- 
nance, en laissant à dos le village dudit lieu de 
Formigny , distant environ d’un trait d’arc en ar- 
rière d’iceluy village , en se fortifiant très fort 
d’un costé , de petites fosses et pieux fichés en 
terre. De vray , ils furent mis en estât et rangés en 
ordonnance trois heures devant que le connestable 
de France y peust estre arrivée Alors approcha 
d eux le comte de Clermont avec toute sa bataille , 
jusques à trois traits d’arbalestres , ou environ , et 
là fit-il descendre partie de ses archers à pied ; et 
les hommes d’armes demeurèrent à cheval , à costé 
d’iceux, sauf le seigneur de Mauny , qui avoit la 

charge de les conduire , lequel lenoit iceux archers 
sur le costé dudit ruisseau. 

Cela étant fait , ce comte de Clermont envoya 
entre les deux batailles , pour escarmoucher avec 
cesAnglois, environ cinquante à soixante lances, 
et deux cents archers, afin de les entretenir et 
amuser jusques à la venue du connectable, qui deb- 
voit arriver là, et aussi pour mieux garder et con- 
server leurs coule vrines , qui tiroient fort sur la 
bataille d’iceux Anglois , qui en recevoient grand 
dommage et empeschement. Mais quand le susdit 
Mathieu God se vit ainsi pressé par le moyen 
d’icelles coulevrines, il ordonna environ six cents 
archers pour aller gaigner ces coulevrines; ce 
qu’ils firent; car, par grande hardiesse , ils se mi- 
rent dedans leurs traits, en telle manière que force 
lut aux François de les abandonner, et de se retirer 
de là en désordre jusques à la bataille dudit comte 
de Clermont. Cela étant encore fait , ledit Mathieu 
God apperceut venir du costé de devers Saint- Lô 
le connestable de France, qui descendoit d’une 
montagne auprès d’un moulin à vent, avec toute 
sa puissance, qu’il tenoit en belle ordonnance , et 
lequel tiroitet s’avançoit tousjours pour venir fon- 
dre sur luy et sa compagnie. Surquoy, redoutant 
et craignant que plus grand nombre n’y eut avec 
lu y de gens , il abandonna le fort qu’il avoit fait 
de fossés et de pieux , et se retira avec ses gens 
au plus près dudit Formigny , afin de mieux estre 
clos et fermé à dos , en les remettant en ordon- 

nance sur l’aisle du costé du portf par où les Fran- 
çois deb voient passer; laquelle démarche ce connes- 
table apperceut clairement, et de tant plus fit-il di- 
ligence de s’advancer pour se joindre avec la ba- 
taille du comte de Clermont. Donc eux estant mis 
et joints ensemble , ils envoyèrent grand nombre 
d’archers audit pont de Formigny, pour gagner le 
passage , ce qu’ils firent en peu d’espace de temps ; 
et incontinent ledit passage estant gagné, passè- 
rent gens d’armes dessus à toute diligence , qui se 
mirent, comme autrefois ils avoient fait, en belle 
ordonnance et bataille-, en face et à la veue desdits 
Anglois: car les deux armées d’iceux comte de 
Clermont et connestable s’estoient jointes ensem- 
ble. Puis en ce point et en cet estât , par meure 
délibération , ils s’avancèrent tout le plus près 
qu’ils peurent d’iceux Anglois , et combattirent là 
très vaillamment les uns et les autres , par l’espace 
de trois heures ou environ ; pendant lequel temps 
y furent faites de grandes vaillances, tant d’un costé 
comme d’autre. • 

Entre les autres s’y gouverna bien sagement et 
vaillamment le seigneur de la Varenne, séneschai 
de Poictou. A la fin duquel combat les Anglois 
furent défaits par force d’armes en deux ou trois 
parties : sur quoy Mathieu God, voyant la mauvaise 
fortune qui leur advenoit , il s’enfuit , et emmena 
avecluy messire Robert Yere, Henry Norbery et plu- 
sieurs autres, qui se sauvèrent. Si demeurèrent sur 
la place de tués, delà part desdits Anglois, la quan- 

lité de trois mille sept cent soixante et quatorze , 
et de prisonniers Thomas Kyriel, Henry Norbezy , 
Laurens Ramefort (Radfort), Thomas Druicq 
(Drewe), Thomas Kaquehery (Kirkly), Jean Haise 
et plusieurs autres jusquesau nombre de quarante- 
trois gentilshommes ; lesquels morts esloyent dis- 
persés en diverses places , tant dedans ledit village 
de Formigny comme au dehors. 

Or, environ le soleil couchant, après que tout ce 
combat eut esté finy, lesdits connestable et comte 
de Clermont ordonnèrent certains hérauts, pour- 
suivants et presblres , pour le lendemain faire en- 
terrer les morts. Et des François il ne fut trouvé à 

redire , par la relation et le rapport des hérauts, 
que cinq ou six hommes d’armes ou environ, entre 
lesquels il n’y avoit aucuns gens de nom. Et ce 
fait , ledit connestable: reste nuit , s’en alla log*er 
assez près dudit Formigny, en un village nommé 
T remères. Quant au comte de Clermont , il de- 
meura cesle nuit audit Formigny sur le champ; et 
voulut bien y consentir iceluy connestable , pource 
que c’estoit la première besongne que ledit comte 
de Clermont avoit encore eue en la guerre, attendu 
sa jeunesse et son bas aage. Or il faut icy dire et dé- 
clarer une partie des seigneurs qui à cesle beso- 
gne furent faits chevaliers , car à les tous nommer, 
ce seroit une chose trop longue. Premièrement y 
fut fait chevalier ledit comte de Clermont , le sei- 
gneur de Castres, messire Godefroy de la Tour, 
monsieur de Vau bar, messire Olivier de Cottivi , 

messire Antoine Deullanl, le seigneur d’Anglure 
et plusieurs autres. 

Le lendemain, après que les tués eurent esté mis 
en terre en de grands charniers , partirent de là 
lesdits cou nés table et comte de Clermont avec leur 
armée, qui estoit, estant toute jointe ensemble , 
environ de trois mille cinq cents combattants , et 
s’en allèrent à Saint-Lô, où ils séjournèrent trois 
jours entiers , pour eux et leurs chevaux rafrais- 
chir ; et eux estants encore là ils tinrent conseil et 
conclurent d’aller mettre le siège devant une place 
nommée Vire , qui est ville et chasleau , que les 
Anglois tenoient encore en leur obéissance, dont 
Henry de Norbezy , chevalier anglois, estoit capi- 
taine , lequel estoit prisonnier dès la journée sus- 
mentionnée de Formigny. Ainsi donc qu’ils l’a- 
voient conclu ils le firent, car incontinent ils y 
allèrent mettre le siège , où ils ne furent que six 
jours ; car ceux de dedans sçachant la perte que 
ceux de leur party avoient faite à la susdite journée 
de Formigny , et aussi que leur- capitaine estoit 
prisonnier, ils prirent appointement , et firent 
composition avec les assiégeants en telle manière: 
sçavoir, qu’ils s’en iroient , saufs leurs corps et 
leurs biens, et à condition qu’ils auroient, pour 
ayder à payer la rançon dudit Henry leur capitaine, 
la somme de quatre mille francs , et qu’en outre 
demeureroit toute l’artillerie de dedans, au pro- 
fit des François. Par ceste manière ils s’en parfi- 
rent , et rendirent ladite ville et le chasteau de Vire. 

Or. toutes ces choses estants venues à la fcognois- 
sance du roy Charles , il fut bien joyeux , et rendit 
grâces à Dieu des bonnes fortunes et bons succès 
qu’il lui envoyoit de tous costés ; et en considéra- 
tion des services que luy avoit fait et luy rendoit 
chacun jour ledit connestable , il luy donna celte 
seigneurie avec les profits desdites ville et chasteau 
de Vire et des appartenances , pour par luy en 
jouir sa vie durant tant seulement. Si fut commis 
capitaine deladite ville et du chasteau, un chevalier 
nommé messire Michel de Partenay. 

Depuis la prise d’icelle place ainsi arrivée , 
ledit comte de Clermont partit incontinent, avec 
tout ce qu’il avoit de gens lors de la journée de 
Formigny , et s’en alla mettre le siège devant la 
ville de Bayeux , laquelle ne tint guères ; car en 
peu de jours ensuivant , ceux de dedans se ren- 
dirent et mirent en l’obéissance d’iceluy comte 
de Clermont, pour le roy Charles. Alors ledit con- 
nestable partit dudit lieu de Vire avec toute sa 
compagnie , et s’en alla au siège que tenoil le duc 
de Bretagne devant la ville d’Avranches, qui esloit 
encore en l’obéissance des Anglois, où furent laites 
de grandes vaillances et plusieurs sorties parles as- 
siégés sur ceux qui tenoient ce siège. Toutefois , 
pource que cette ville avoit este et estoit chaque 
jour fort battue , et que la garnison n’avoit point 
d’espérance de recevoir aucun secours , un nommé 
Jean Lempet , qui en éloit capitaine pour le roy 
Jlemy, fil traité et appointe ment avec le duc , qui 

17. 

fut tel qfi’il rendroit celte ville en l'obéissance du- 
dit roy Charles , et que tous les biens estants de- 
dans derrieureroient au profit des François , et que 
les gens de guerre et autres qui s'en voudroient 
aller en partiroient , leurs vies sauves, avec cha- 
cun un baston au poing. Auquel traité et appointe* 
ment ce capitaine futreceu , et en cet estai parti- 
rent; mais le duc, en faveur de la femme dudit 
capitaine, età la requeste d’aucuns gentilshommes, 
rendit à ce capitaine et à saditc femme , tous leurs 
biens entièrement. Si y fut commis capitaine y de 
par le roy Charles, le seigneur d’Estouleville . 

Ap rès la reddition faite de cette place d’Avrarr- 
ches, et que Ennequin, seigneur et capitaine pour 
les Anglois du chasteau de Tombelaitie, fut ad- 
verty de cela , et mesme qu’il voyoit chacun jour 
que les autres places , villes et forteresses se ren- 
doient , et qu’aucune provision ne s’y meltort 
par le roy d’Angleterre son seigneur, il délibéra 
de prendre traité et appointement avec ledit duc 
de Bretaigne, qui lenoit le siège devant ladite 
place de Toinbelaine. Lequel appointement fut que 
luy et ses compagnons, s’en iroient saufs leurs corps 
et leurs biens ; et au regard de l’artillerie de de- 
dans, eilè demeureroit en îa place; et iceluy ca- 
pitaine auroit cinq cents escus. Lequel traité ce 
duc eut. pour agréable ; et ai nsi* il délivra la place, 
d’oii il partit luy et sa compagnie ; et en fut com- 
mis capitaine ledit sieur d’Estou te ville. Or^ parce 
que le duc de Bretaigne fut incommodé de maladie 

cf u i I u y survint, estant devant celte place de Totn- 
belaine , il conclud de retourner en son pays de 
Bretaigne ; mais, lors de son départ, il laissa le 
connestable de France , le seigneur de Laval , le 
seigneur de Boussac, le mareschal de Bretaigne et 
le seigneur de Malestroit , avec trois cents lances 
payées à ses despens , durant certain espace de 
temps, pour, en son absence , servir le roy Charles 
au reste de la conques le de la duché de Normandie; 
et ce fait , il partit et retourna en son pays, où , 
environ. deux mois après, il alla de vie à trespas ; 
dont It* roy Charles lut fort marry et desplaisanl , ' 
quand i! en ouyt les nouveFes ; car, dans sa guerre 
de Normandie*, il l’avoit tousjours servy, à ses 
despens , jusques au nombre de trois à quatre mille 
combattants. 

En peu de jours, ledit connestable, lequel avoil 
les trois cent lances que lui avoil destiné le duc de 
Bretagne, lesquels il fil joindre avec ceux qu’d 
«voit auparavant , conclud d’aller mettre le siégé 
devant Caen , pourquoi faire il partit ; mais quand 
il vint à Coutances il changea son. propos, et en- 
voya Jacques de Luxembourg , frère du comte de 
Saint-Paul, et Audel d’Eudin, avec certain nombre 
de lances, loger auprès d’une abbaye nommée 
Saint-Sauveur-le-Vicomle , en laquelle il y avoit 
de quatre à cinq cents Anglois ou environ, là où ils 
tinrent leurs logements l’espace de quatre jours ou 
environ. Pendant lequel temps , ce Jacques de 
Luxembourg les fil sommer qu’ris rendissent la 

place en l’obéissance du roy Charles, lesquels ren- 
dirent une respon se. toute contraire à cela. Ce que 
voyant ledit de Luxembourg, il manda incontinent 
le maréchal de Bretagne et les seigneurs de Boussac 
et de Malestroit , afin qu’ils vinssent par-devers 
luy avec leurs gens; car son intention estoit d’as- 
siéger ceux qui estoient dedans ladite place. Ce qui 
estant venuàlenrcognoissance, incontineritils mon- 
tèrent à cheval et tirèrent vers ledit Jacques , où 
estants, ils mirent le siège le plus près d’icelle 
place qu’ils peurent. 

Ce fut en ce rencontre qu’il y eut une 'grosse 
sortie faite par ceux de dedans , en laquelle il y eut 
de grands faits d’armes d’un costé.et d’autre, où 
fut tué un chevalier nommé le sieur de Blanche- 
fort; mais au bout de dix jours depuis le siège rnis 
et formé, les Anglois se rendirent en l'obéissance 
du roy Charles, à condition qu’ils s’en iroient, saufs 
leurs corps et leurs biens , ce qu’ils firent. Ce qui 
estant venu à la cognoissancedu seigneur de Ville- 
quier, il supplia leroy, qu’en récompenses d’au- 
cunes pertes qq’il disoit avoir souffertes en son ser- 
vice, il luy pleut luy donner cette place de Saint- 
Sauveur; ce qu’il fit; et la lui octroya ainsi: car 
auparavant elle estoit à un chevalier du pays de 
Hainaut , nommé Jean de Robersart, qui dès long- 
temps s’estoit mis au service du roy anglois ; et y 
fut commis capitaine Aude t d’Eudin. Or, pendant 
le temps de ce siège de Saint-Sauveur, il y avoit 
des Anglois enfermés dedans une place nommée 

Charles, et en demeura ledit mareschal capitaine, 
Bricquebecq. Lesquels se doutants qu’ils ne fussent 
assiégés, et considérants les grandes conquesles que 
eontinuoient de faire chacun jour les François, et 
le peu de remède qu’j apportoient les Anglois , 
conclurent d’envoyer devers ledit Jacques de 
Luxembourgaucuns députés deleur pari, pour trai- 
ter de la capitulation de cette place; car bien 
voyoient-ils que force leur seroit aussi-bien de la 
rendre dans peu. Lesquels députés étants venus de- 
vers lui , après plusieurs choses dites d’un costé et 
d’autre , appointèrent qu’ils rendroient ladite place 
de Bricquebecq en ses mains , pour le roy , à condi- 
tion qu’ils s’en iroient, saufs leurs corps et leurs 
biens. Laquelle place esloit nuement du propre hé- 
ritage du seigneur d’Estouteville ? ès mains duquel 
ledit de Luxembourg la remit ; si en demeura ledit 
d’Esiouteville , seigneur et capitaine. Durant que 
ledit Jacques de Luxembourg besognoit d’un costé, 
le mareschal de Loheac et l’admirai de France, 
accompagnés du séneschal de Guyenne, de Geo- 
froy de Convran , Olivier de Bron , et plusieurs aiir 
très en grand nombre, partirent de Cou tances , et 
allèrent mettre le siège devant la place de Vajlon- 
gne, qui un peu auparavant avoiteslé prise par Tho- 
mas Kiriel sur Abel Rohau )t. El en esloit capitaine 
pour les Ànglois un nommé Siseval , lequel ne tint 
guères cette place; car bien voyoit-il que tout le 
pays se rendoil une partie après l’autre. Si prit-il 
appointement en telle manière , qu’il remit la place 
ès mains du mareschal de Loheac, pour le roy 

etceSisevaî et ses compagnons en partirent, saufs 
leurs corps et leurs biens. 


CHAPITRE XLIJ. 

Comment se volrcnt mettre sus en Angleterre un nommé K; roy de 

Kingue-fairc , et autres choses. 

Or, nous laironsà parler, quanta présent, Je cesle 
matière / et parlerons Je quelques besongnes qui 
advenoient chacun jour au royaume d’Angleterre. 
Vrai est, que pendant le temps que le roy Charles 
entendoit à reconquérir la Juché Je Normandie , 
il y avoit plusieurs divisions dans le royaume d’An- 
gleterre, tant entre les nobles comme les commu- 
nautés. Durant lesquelles divisions , aucuns grands 
seigneurs dudit royaume consentirent qu’un s’é- 
Ievast et mis sus , qui se faisoit nommer le 
roy de Kingue-faire, lequel mesme avoit une 
royne, qui pareillement se faisoit nommer la Kin- 
gue-faire 1 ; mais combien qu’elle se distfemme, 
siestoit un homme fort preux, et vaillant à mer- 
veilles; et selon le récit d’aucuns dudit pays, ces 
deux personnages, soubsçes noms empruntés , es- 
toient deux.grands seigneurs; lesquels , afin qu’ils 
ne fussent point recognus du peuple, - avoient les 
* visages , colorés , et défigurés par peintures de di- 


i. Il est peut-être question ici du faux Mortimer , Jakes 
Cadc qui souleva le peuple et obligea le roi à fuir de Lon- 

verses couleurs. Donc en cet estât ils assemblèrent 

? 

• ® i 

des gens de guerre en grand nombre, comme ung 
chacun de cinq mille, ou environ , dont chacun 
d’eux avoit la moitié toujours auprès de soy ; et es- 
toient très bien payés de leurs gages , et par ce 
moyen chacun les suivoit. Et pour iceux gens de 
guerre ainsi entretenir, et assembler, les susdits 
roy et royne prétendus , faisaient de grands em- 
prunts , tant aux gens d’églises comme aux autres , 
où ils sçavoient que l’argent estoit ,* et ceux qui 

estaient refusants étoient contraints. Parcelle ma- 

» ■ • 

nière , ils assemblèrent bien le nombre de trente à 
quarante mille hommes, en intention, tout au plus- 
tost qu’ils pourroient , de les mettre en mer, pour 
venir descendre en la duché de Normandie, et y 
faire résis tan ce contre le roy Charles ; mais ils ne h? 
firent pas, pource que plus grande division s’aug- 
menta encore chacun jour dans l’Angleterre. 

En ce temps 1 , le duc d’Yorck se partis! dudit 
royaume d’Angleterre; lequel s’en alla au pays 
d’Irlande, et se accoinpaigna de Irlandois sauvages; 
et durant le. temps qu’il estoit illec, seconclud, 
pour avoir cognoissance d’icelles gens, de prier au 
disner le seigneur et chef de leurs gens, lequel se 
nommoit Machemaron; ce qu’il fist, à icelluidisner 


i. Les 4 pages suivantes, depuis : En ce temps le duc 
(V Yorck, jusqu’à En ce rnesme temps les Anglais Guidants mettre 
provision, manquent dans l’imprimé, et sont substituées d’a- 
près le manuscrit de la bibliothèque royale 4 q7* 

le festoya lui et ses gens au mieux que possible lui 
fust. Par lequel disner iceluy Mâche m a ro n ( Mac- 
Mahon) eut cognoissance que iceluy duc d’Yorck 
estoit grand seigneur, riche et puissant, et que s’il 
pouvoit trouver façon de une fois l’avoiret tenir son 
prisonnier, il lui sembloit qu’il en auroil grande fi- 
nance. Et à ce propos remercia iceluy duc du fes- 
toiement qu’il lui avoit fait, en lui requérant plu- 
sieurs fois et très instamment , que son plaisir fust 
de semblablement vouloir prendre un disner en la 
forest deslrlandois , et que illec le festoieroit à la 
façon de leur usage. Laque] le requeste iceluy duc lui 
octroya ; mais cela venu à la connoissance d’aucuns 
des conseillers et gentilshommes de sa compaignie, 
lui remontrèrent qu’il leur sembloit qu’il neseroit 
pas bon qu’il allast à iceluy disner, et que sans 
faute il lui en pourvoit bien prendre mal. Ce nonob- 
stant, iceluy ducseconclud du tout d’y aller, pour 
tant qu’il l’avoil promis; mais pour les doubles que 
icettx conseillers et gentilshommes lui dunnoient, 
fist tant que pendant le temps que le jour assigné 
pour ledit disner approcha , il assembla la somme 
de cinquante hommes de guerre bien en point, et 
les ordonna eux mettre en ladite forest , auprès du 
lieu ou iceluy disner se debvoil faire ; lesquels il 
avoit adveitis, que incontinent qu’ils oyroient le 
' son d’ungcor, qu’ils s’avançassent haslivemenl de 
tirer celle part ; et quand ils oyroient celuy cor , ce 
leur debvoit signifier que iceluy duc au roi t affaire. 
Et par ainsi, et par cesle manière , pourveut ainsi à 

son (ait. Et vous faut parler dudit Machemarpn , 
comment il laboura pour parvenir à son intention. 
Vray fust que en ladite forest , au plus parfond , fist 
faire et carpenter une maison de bois et de grandes 
salles , à l’entrée de laquelle il y avoitdeux portes, 
grandes et spacieuses ; en laquelle maison et portes 
il avoit boutté grand nombre de gens d’armes, et 
plus en la seconde que en la première, et en une 
des salles pareillement ; et ce faisoit à intention d’a- 
chever son entreprise et d’être maistre d’iceluy 
duc et de sa compaignie. Et quand le jour que 
iceluy disner debvoit estre faict fut venu , ledit 
duc d’Yorck, qui dès le matin avoit mis ses gens en 
embusche dans ladite forest , et eux bien advertis 
de ce qu’ils avoient à faire, s’en vint atout une 
compaignie de gens au lieu où iceluy disner deb- 
voit estre. El «à l’entrée de la première porte d’icelle 
maison estoit déjà iceluy Machemaron , attendant 
la venue dudit duc; et quand le vil venir, le receul 
monslrant signes d’amour; et entrèrent ensemble à 
la première porte. El quand iceluy duc eut perce u 
icelles gens d’armes , demanda pourquoy estoient 
illec; ledit.Machemaron lui respondit que c’esloit 
lacoustume de leurs pays, quand lelsdisners ouas- 
semblées se faisaient, les gens du pays se mettoient 
en armes et venoient voir la feste. El quand furent 
venus jusqu es à la seconde porte , où ils trouvèrent 
encore ung plus grand nombre de gens d’armes , 
le duc lui demanda de recbef que ce vouloit estre 
que de veoir tant de gens d’armes; à quoi ledit 

Machemaron respondit comme dessus. El lors pas- 
sèrent outre , et vinrent jusques à une grande salle , 
où illec trouvèrent encore plus grand nombre de 
gens, et mieux en poinçt que n’avoient faict ès 
dessusdites deux portes. Lors perceust le duc qu’il * 
esloit trahy et descheu ; et incontinent qu’il fust 
en ladite salle, ledit Machemaron lui mit la main 
sur I’épauleet luydist :« Chy sont mes gens, je vous 
» lays mon prisonnier». Elalorsleditduelui renions* 
Ira comment il estoil illec venu à sa requeste et sur 
sa fiance ; et lui requit que lui et ses gens n’eussent 
mal de leur corps, et pour sa rançon lui donneroil 
son pesant d’or. A qUoi ledit Machemaron lui res- 
pondit que de son corps il l’assuroit, mais de ses 
gens non; et à reste heure ieeluy duc regarda celuy 
de ses gens à qui il avoit baillé le Cor, lequel incon- 
tinent reconnut le signe de son maislre , et prinst 
son cor elle sonna si haut, que les gens dudit duc, 

« j 11 i eslorenl en embusche, Poyrent et commen- 
cèrent à marcher en approchant ladite place. Mais 
doublant par ledit Machemaron , que ledit cor 
/ n’enst esté sonné en son préjudice, list présente- 
ment tuer celui qui l’avoit sonné, avec lin grand 
nombre des gens dudit duc. Et ceux de ladite em* 
busche arrivés à ladite place, laquelle n’estoil que 
de bois et non point forte, incontinent l’assaillirent 
et gagnèrent par puissance et entrèrent dedans , bu 
ils. tuèrent la plupart desdils Irlandois, recou- 
vrèrent ledit duc leur maislre , et emmenèrent 
prisonnier ledit Machemaron; dont ieeluy duc fut 

moult joyeux , et icelluy Machemaron moult 
iré ^ congnoissant que en trahison n’a nul bon 
poinct , car elle sait bien et à poinct payer son 
maistre , quand il est prins. Et, en icelle considé- 
ration, requist au duc qu’il luy voulust faire aussi 
bonne co’mpaignie , comme il luy eust faict, et que 
promis lui avoit, s’il lui fust demeuré. Lequel duc 
luy respondit , que ce seroit ung présent au roy 
d’Angleterre ; et ce luy disoit pour ce qu’il cui- 
doit en brief temps, estre roy d’iceluy royaulme 
luymesme, et n’éntendoit pas de le bailler au roy 
Henry. Et ce faict, partirent d’icelle place et fores! , 
atout ledict Machemaron (Mac-Ma hç n) , et aucuns 
autres prisonniers,' et les menèrent en une place 
nommée Wasl. 

• ♦ 

En ce mesme temps, les Anglois cuidants mettre * 
provision à ladite duché de Normandie, furent mises 
sus degrosses compagnies de gens d’armes, en inten- 
tion de les faire descendre en ce duché; desquelles 
troupes estoit ordonné chef le comte de SlàfFort. 
Mais quand ils pensèrent monter en mer, on ne 
les voulut payer que pour trois mois; ce qui fut cause 
que ce comte retourna à Londres , où il s’en alla 
devers le roy , auquel il dit, en la présence du duc 
de Sulfort et autres qui gouvernoient lors les af- 
faires : « Sire , vous m’avez ordonné d’aller en 
» Normandie , et ordonné de me payer pour un 
» an, mais vos gouverneurs ne me veulent payer 
» que pour trois mois; et me semble qu’en si peu 
de tenue j’y ferois peu voire profit et honneur; 

» ét aussi il y pourroil avoirde grands dangers et 
» périls, ét pour tant , pardonnez- moy, car en cest 
» estât je n’enlreprendray jamais celle charge. Mais 
» si votre plaisir est de me faire payer pour un an , 
» comme vous l’aviez arresté et résolu , je suis 
» prest de m’employer à vostre service. » Il luy ad- 
jousta en outre : « Sire, prenez garde à vostre gou- 
» vernement; car vous estes aujoui;d’hiîy gou- 
» ver né, par des gens qui vous sont traistres. Et 
crois que si je fusse descendu en Normandie avec 
vostre armée, que nous y estions tous vendus. » 
A ces mots , le comte de Stiflfort luy demanda , s’il 
disoit telles paroles pour luy; à quoy ledit de Stat- 
ion respondit , qu’ouy ; et que si ce n’eust esté 
pour le sujet de son honneur ,.il luy auroit , il y 
» avoit long-temps, fait cognoistre et monstrésa faute. 
Lors ledit de Stiffort s’advança, et le pensa fé- 
rir d’une dague en la présence du roy , mais au- 
cuns se mirent entre eux. Le roy fut mal content 
dudit de Sulfort, et fut lors comme en résolution 
de l’envoyer prisonnier en la tour de Londres , 
d’autant qu’il avoit ainsi voulu faire une telle of- 
fense en sa présence. Mais quand le comte deStaf- 
fort , cy-devant nommé , eut proféré les paroles 
susdites au roy son seigneur, et qu’il eut veu qu’il 
ne luy en faisoit aucune raison . il monta à cheval 
et s’en alla devers le duc d’Yorck, qui s’estoit venu 
retirer dans un fort chasteau , lequel est à quatre 
lieues de distance près de ladite ville de Londres , 
avec une grosse compagnie de gens ; là où estant 

ainsi arrivé , il luy raconta tout au long ce qui estoit 
advenu à son sujet, et les paroles telles qu’il les 
avoit proférées devant le roy. Sur quoy ils mon- 
tèrent incontinent à cheval , et retournèrent en- 
semble en icelle ville de Londres , là où ils 
assemblèrent grand’ quantité de peuple et du 
commun, en leur remonstrant comment il es- 
toit de nécessité et de besoin de pourvoir au 
bien du royaume , parce qu’on “voyoit clairement 
que de grands fautes et trahisons se commet loient 
par ceux qui gouvernoient le roy , et que la duché 
de Normandie se perdoitpour eux, par la négli- 
gence et l’infidélité de ces gouverneurs. Lesquels 
discours ils faisoient toujours pour parvenir à la 
couronne ; car ce duc d'York avoit bonne intention 
d’estre une bonne fois enfin roy. Auxquelles pa- 
roles le peuple estoit assez enclin , et les écouloit 
volontiers. Puis ils conclurent de tirer au palais 
du roy , où ils allèrenl tuinultuairement en très 
grand nombre, en la compagnie d’iceux duc d’York 
et comte de Staffort. 

Eux donc y estants ainsi arrivés , ils prirent ledit 
de Suffort , l’évesque de Cicestre , le privé séel 
et le baron de Dolay , lesquels pour lors gouver- 
noient le roy Henry , et les envoyèrent prisonniers 
en la tours de Londres; et incontinent ils s’ache- 
minèrent devers le roy , auquel ce ducd’Yorck re- 
monstra qu’il estoit à propos et nécessaire qu’il 
iinst un parlement , d’autant que le peuple et plu- 
sieurs nobles esloient déplaisants du petit et misé- 
rable gouvernement qui estoit dans son royaume, 

et cela par ia faute des dessusdits prisonniers, et 
qu’on lui baiileroit des informations , mémoires et 
adveriissements assez , pour lesquels il devroit 
en faire justice. La tenue et assemblée duquel par- 
lement le roy leur accorda; et furent à ce sujet 
assemblés les trois estais dudit royaume ; et dès la 
première journée dudit parlement , furent mons- 
trées et communiquées les informations sus allé- 
guées , suffisamment faites et prouvées , qui char- 
gement fort les dessusdjts gouverneurs; suivant 
.lesquelles informations , ledit évesque de Cicestre, 
le baron de Dolay et le privé $éel furent con- 
damnés à mort , telle que d’eslre mis en quatre 
quartiers , comme Iraistres au roy Henry ’, leur 
souverain seigneur. En la seconde journée dudit 
parlement, le susdit comte de Su lïbrt fut condamné 
à cslre pendu, tant que mort s’eu ensuivist, pour 
autant qu’il avoitesté prouvé contre luy qu’il avoit 
retenu les deniers du roy, quand on luy en av.oit 
baillé et ordonné d’en payer les gens d’armes, et 
qu’il n’en aVoit baillé à chacune fois que la moitié ; 
laquelle justice fut faite et accomplie en une place 
assez près de la ville de Londres, là où on brusle 
les hérites (hérétiques) l . 


i. William de laPoole duc de Suftblk, ne fut condamné 
par le roi qtvà cinq ans de bannissement ; mais au moment 
où il faisoit voile pour la France, son vaisseau fut rencontré . 
par un vaisseau de guerre dont le capitaine le fit saisir , !e 
transporta dans la rade de Douvres et lui fit couper la télé à 
bord d’une petite barque. 


< 

Quand Lévesque de Salisbury, qui estoit aussi du 
nombre desdits gouverneurs , apperceut qu’où pre- 
noit et arrestoit ainsi les autres, il trouva moyen 
de seçacher et se sauver, puisils’en alla en son éves- 
ché; mais en pende jours après , Thomas Kyriel 
chevalier anglois , le fît tuer en sondit évesché. 
Or, toutes ces choses estant ainsi accomplies, en la 
manière que dessus, le roy Henry Fut mis, par ceux 
qui esloient assemblés audit parlement , comme en 
tutelle et subjection ; et pour le gouvernement d’i- 
celuy royaume, fu t commis elétably ceduc d’Yorck , 
etavecluy le susdit comte de Staffort, auprès des- 
quels ledit Thomas Kyriel avoil grand accès et au- 
torité , d’autant qu’il estoit chevalier. Par ainsi 
fut-il appointé etarresté, parlesdit.s trois estais, que 
le roy ne pourroit plus rien faire, touchant le fait 
et le gouvernement de son royaume , sans l’ordon- 
nance et le conseil des dessusdits administrateurs. 

Or, durant icelles divisions, il se publioit que 
la royne d’Angleterre n’estoit pas fille du roy de 
Sicile, mais estoit fille de la royne sa compagne, di- 
sant au surplus, que qui les voudroit croire, le 
roy la renvoyeroit en France. Lesquelles nouvelles 
vinrent à la connoissance de ladite royne, qui plu- 
sieurs fois en estoit réduite en de grands douleurs 
et destresses , de tout ce qu’elle voyoil qui la con- 
cernoit ; lesquelles douleurs toutefois elle parois- 
soit prendre bien en gré , et les supporter le mieux 
qu’elle pouvoit ; car elle avoit connoissance qu’au 
fait dudit royaume , il y avoit bien petit gouverne- 

ment , et que si Dieu n’y pourvoyait , le roy et elle 
estoient en hasard de souffrir beaucoup de dangers 
et de périls. Quand elle estoit en son particulier , 
elle s’en complaignoit à ses plus familiers et con- 
fidents. Elle vit entr’autres choses, que la nuit des 
Roy s de cet an mil quatre cent quarante et neuf, à 
l’heure du disner, quand ils pensèrent seoir à table , 
il n’y avoit comme rien de prest , d’autant que les 
officiers qui avoient accoustumé de les servirel faire 
leurs provisions, ne sçavoient où avoir et recouvrer 
argent ; car on ne vouloit plus rien leur bailler et 
délivrer sans argent comptant. 


CHAPITRE XLIII. 

De la prinse et renditiou de Caen. 


* * * 

Au commencement de cet an mil quatre cent 
cinquante , après que le roy Charles eut esté parti- 
culièrement informé de la journée et victoire sus- 
mentionnée , que ses gens avoient eue contre ses 
anciens ennemis et adversaires à la bataille de For- 
migny , comme aussi des bonnes fortunes et avan- 
tages qui chacun jour luy survenoient, et mesme 
qu # il estoit bien adverty des tribulations et grands 
divisions qui en ce temps régnoient dans le 
royaume d’Angleterre , il en eut au cœur grand’ 
joye , en remerciant Dieu , son benoisl créateur, 
dévotement ; et ensuite il conclud de rassembler et 
mettre tous ces gens ensemble. A cet effet , il les 

fit de plusieurs lieux et places revenir devers luy, 
en intention d’achever la conqueste du «reste de la 
duché de Normandie car bien s’appercevoit-il qu’il 
en esloit l’heure , et qu’il seroil bien difficile a ses 
ennemis de bonnement y apporter grand’ résis- 
tance , attendu les perles et mauvaises fortunes 
qufils recevoient chacun jour. Si commencèrent à 
venir grand’ quantité de gens de divers lieux ; puis 
quand il les eut assemblés^ il conciud de para- 
chever sadite eonqueste , et qu’il seroit en per- 
sonne dans le pays , auprès de ses gens , afin que.Ies 
choses se fissent plus seurement;car il sçavoilbien 
que les Anglois qui estoient échappés de la bataille 
de Formigny , s’estoient retirés en plusieurs villes 
et forteresses au pays , et estoieul en de très grands 
doutes, disants entre eux, qu’il leursembloit qu’il 
leur seroit impossible de tenir longuement contre 
les François , considéré la grande puissance qu’ils 
voyoient que le roy Charles avoit de présent , et 
aussi qu’ils ne trouvoient plus leurs gens si vigou- 
reux ne de si bonne volonté , comme ils avoient 
accoustumé de faire auparavant, et principalement 
de ce que les communes des villes et du plat pays 
nedésiroient sinon retourner en l’obéissance et 
sous le gouvernement du roy Charles et des anciens 
seigneurs du pays ; néantmoins ils conclurent 
entre eux , d’entretenir et soustenir la guerre le 
plus longuement qu’ils le pourroient faire. 

Et sur cette conclusion, ils envoyèrent divers 
messagers par devers leur seigneur le roy d’An- 

O 

10. 

gleterre et son conseil , pour leur signifier et faire 
sçavoir les affaires et les grands pertes qu’ils avoient 
eues, à l’occasion de ladite bataille de Formigny. 
Or quand le roy d’Angleterre et ceux de son con- 
seil en furent advertis , ils en furent fort déplai- 
sants , et tombèrent en de grands doutes qu’ils ne 
perdissent le surplus de ce qu’ils possédoient en- 
core dans la Normandie. Si tint le roy d’Angleterre, 
sur ces nouvelles , plusieurs conseils , pour sçavoir 
par quelle manière on y pourroit apporter remède , 
et y envoyer quelque secours; mais finalement 
aucun n’y peutestre trouvé pour l’heure, à cause 
de tau tes ces extresmes dissensions et divisions qui 
estaient pour lors en Angleterre , tant entre les 
nobles comme les communautés. Dequoy fut bien 
adverty le duc de Sombresset , qui se nom moi l le 
gouverneur de la Normandie. Néantmoins , il con- 
clud de se retirer dans la ville de Caen ; ce qu’il fît , 
et avec luy la pluspart des Anglois qui estaient de- 
meurés au pays; et fit fortifier et réparer la ville et 
le chasleau le mieux qu’il peut , en intention de 
tenta celte place le plus qu’il pourroit contre les 
François. Ce qui estant venu à la connoissance du 
roy Charles , il délibéra d’envoyer mettre le siège 
devant ladite ville de Caen ; et pour faire l’avant- 
garde , les comtes de Clermont et de Dunois y 
furent, qui ensemble, à grosse compagnie, le neu- 
viesme jour de jour de juin de cet an mil quatre 
cent cinquante dessusdit, s’en allèrent loger devant 
une des portes de ladite ville , nommée la porte 
d’Argeuse , et aux fauxbourgs qui s’appellent 

Vauchelles , où , avant qu’ils eussent pris le logis 
se passèren t pi usieurs escarmouches et fai ts d’armes. 
Car les Anglois saillirent sur lesdits comtes et leurs 
gens ; mais depuis ils se retirèrent et lurent re- 
poussés par puissance d’armes. 

Environ trois jours après, le connestable de 
France et le mareschal de Bretagne , ayant en 
leur compagnie, Jacques de Luxembourg, Joachim 
Rohaut, et grand nombre de gens de guerre, Bre- 
tons et autres, prirent leurs logements tout joi- 
gnant au-delà de L’eau, et se postèrent en une 
place nommée le Bourg. Là environ , en ces 
mesmes jours, les comtes d’Eu , de Nevers et du 
Maine , accompagnés de plusieurs nobles , cheva- 
liers et escuyers en grand nombre , se logèrent en 
l’Abbaye-aux-Dames , qui esloit assez près de la 
ville. Après que le siège fut ainsi assis d’un coslé 
et d’autre, au quartier où lesdits comtes de Cler- 
mont et de Dunois esloient logés, ils firent une 
approche bien (aile à merveille, par le moyen de 
laquelle se logèrent leurs gens, pendant une nuict, 
sur le bord des fossés d’icelle ville, à l’endroit 
d’une bastille que les assiégés avoient faite, laquelle 
estoit merveilleusement forte ; et pour trouver ma- 
nière de gagner ladite bastille, furent dressés 
quatre engins, c’est à sçavoir deux kas et deux 
grues , par le moyen desquels les François pou- 
voient approcher leurs ennemis. Or, quand le tout 
fut bien fait et préparé, on le fit à sçavoir au roy 
Charles, qui estoit logé en une ville nommée Ar- 
geuse, à quatre lieues près de là, que, si son plaisir 

estoil, lesdits comtes estoient délibérés d’attaquer 
ceste bastille. Quand le roy eut ouy ces nouvelles , 
il leur manda qu’on ne fist point cest assaut jusques 
à ce qu’il y fust arrivé ; car son intention estoit d’y 
estre en personne. Le lendemain donc il partit, à 
ce dessein , de ladite ville d’Argeuse , accompagné 
de six mille chevaux ou environ , bien en poinet; 
et environ sur les dix heures du matin , il descendit 
au logement du comte de Dunois, où il disna ; et 
incontinent qu’il eut disné, il fut ar res té et or- 
donné d’assaillir ladite bastille par les gens d’i- 
celuy comte, et ceux de son quartier; et avec eux 
se mirent les seigneurs d’Erval et de Loheac, 
et leurs gens, pource qu’ils esloient venus avec, 
et en la compagnie du roy. Auquel assaut furent 
faites de grandes vaillances et beaux faicts d’armes 
d’un costé et d’autre. Enfin , furent menés et 
conduits par les François , les susdits kas et grues , 
jusques par-dessus l’arche du pont, que les An- 
glois avoient rompu , là où ils combattirent par 
l’espace de deux heures ou environ , main à main , 
tapt sur eau comme sur terre. Il y eut grand nom- 
bre des François blessés , de sorte qu’on fust obligé 
de les faire retirer ceste fois , tant parce que la 
mer estoil devenue grande, qu’à cause que, comme 
dit est , il y a voit grand nombre de blessés ; mesme • 
il yen demeura de tués certaine quantité. Auquel 
assaut fut pris un Anglois et emmené, à qui on 
demanda des nouvelles de l’estât des Anglois; le- 
quel rapporta qu’il sçavoit bien qu’il y avoit eu 
de tués de leurs gens à cest assaut, jusques au nom- 

bre de vingt-cinq personnes. Et demeurèrent les 
susdits engins ceste nuict par-dessus l’arche du 
pont, malgré ceux de dedans, jusques au lende- 
main ; à la garde desquels il fut pourveu très suf- 
fisamment. 

Quand chacun se fut retiré, le roy eut conseil 
dépasser cette nuict dans l’Abbaye-aux-Dames , 
où il coucha; et le lendemain, après la messe, et 
que chacun eut beu et desjensné , il fut ordonné 
de nouveau de regarnir lesdits engins , et les pla- 
cer le plus avant que faire se pourroit, en intention 
de prendre par force la susdite bastille. Puis, quand 
tout fut préparé , les François se mirent en armes 
en bel ordre, et conduisirent leursdits engins au- 
près du mur, où là combattirent vaillamment les 
uns contre les autres; mais, à la fin , ladite bas- 
tille fut gagnée et emportée d’assaut. A laquelle 
attaque demeurèrent de tués sur la place, comme 
il m’a esté certifié par le roy et les hérauts d’ar- * . 

mes , jusques au nombre de cinquante Anglois ou 
environ, le surplus desquels s’enfuirent , et re- 
tournèrent en la ville. Je viens de réciter la ma- 
nière et la conduite que tenoient , en leur quartier, 
les comtes de Clermont et de Dunois ; si veux-je 
un peu déclarer aussi la conduite que tenoit, en 
son quartier, le connestable de France, avec ceux 
de sa compagnie. 

Or est-il vray , qu’à son quartier furent faites 
des approches qui commencèrent dès l’abbaye, 
par lesquelles on pouvoit aller jusques dedans la 

ville franchement, trois lances de longueur on 
environ. Et, en peu de nuicts, du costé d’icelles 
approches, fut battue la muraille à coups de ca- 
non, depuis la porte qui va à Bayeux, jusques à 
l’endroit de ladite abbaye , qui est environ de 
la longueur du ject de deux pierres , sans qu’au- 
cunes des bombarbes y tirassent , dont il y avoit , 
autour de la ville , une moyenne et deux 
grosses avec six petites ; et à l’endroit de ladite 
abbaye , il y avoit une tour cornière, sur la- 
quelle il y avoit un boulevart , construit de bois 
et de terre, bien fort , par-dessous laquelle les 
François avoient disposé une mine merveilleuse- 
ment bien faite et édifiée, par laquelle, la nuict 
de la feste Sainct-Pierre , après la nuict de la 
Sainct- Jean-Baptiste, fut mis le feu audit boule- 
vert. 

Orjes Anglois ne s’apperceurent dudit feu ainsi 
•mis, que grand espace de temps après; mais 
quand ils s’en furent apperceus, ils craignirent 
que les François ne vinssent, parle moyen de 
mines, dessous eux. A ceste heure , estoient deux 
Anglois qui faisoient le guet au susdit boulevert , 
lesquels estoient appuyés contre deux cuves, qui 
* là estoient pleines de terre ; et par la conduite qui 
se faisoit en ladite mine, dans bien peu de temps * 
après, cheut^ette tour, qui fut renversée dans les 
fossés ,- et demeura ledit boulevart tout en feu et 
. en flamme. Avec laquelle tour , cheurent lesdits 
Anglois: mais ils n’eurent garde de* mort, dont 

plusieurs furent esmerveillés. Alors, à l’endroit 
de ladite mine , il leur fut livré un assaut fort rude 
et aspre , auquel fut tué un chevalier françois , 
nommé le seigneur de Sainct-Georges ; de la part 
des Anglois , il y en demeura de tués sur la place , 
jusques au nombre de quinze , et il y en eut six de 
prisonniers. 

Quand ceux de dedans se virent ainsi assaillis de 
tous costés, considérants que ce siège avoit desjà 
duré un mois ou environ , ils requirent d’avoir 
trêves pendant un espace de temps, afin que ce- 
pendant ils peussent convenir de quelque traité, 1 
ce qu’ils faisoient fort sagement; car de tous cos- 
tés ils estoient environnés, mesme du cosié de- 
vers le chasteau , dont ils avoient accoutumé de 
faire leurs sorties de chevaux sur les assiégeants; 
mais il y fut bien remédié, car à cet endroit fut 
envoyée une grosse compagnie de francs-archers , 
entre lesquels estoient ceux de Noyon , de Laon, 
de Rheims , et autres en grand nombre. Et 
aussi, à la vérité, le roy Charles avoit, à ceste 
heure, devant icelle ville, le nombre de onze 
mille sept cents hommes de guerre, très bien 
choisis ; car toutes ses compagnies y estoient as- 
semblées. 

Quand donc on luy eut rapporté les nouvelles 
que ses ennemis demandoient trêves, libéralement 
il y consentit, et dit qu’il estoit bon d’ouyr ce 
qu’ils voudroient dire, et qu’on leur accordast 
trêves durant un espace de temps , à condition que 

le feu qui estoit dedans ledit boulevert, ne seroit 
pas esleint, sinon à mesure que les bois chéoient, 
après eslre consumés du feu; or chéoient-ils sur 
les Anglois dedans la ville. Ces trêves donc furent 
accordées, moyennant que, durant icelles, aucun 
n’oseroit toucher à ce feu , sur peine de les en- 
fraindre. A ceste heure, il y eut un Anglois qui 
avoit assez près de luy son manteau, sur lequel 
cheut un morceau de bois , tout ardent dudit bou- 
levert ; mais il ne l’osa oncques oster ne rescourre 
dont il pensa mourir de deuil. Que si le roy 
n’eust lors accordé lesdiles trêves, et eust bien 
voulu donner congé d’assaillir ceste ville , il y avoit 
grande apparence que les François l’eussent em- 
portée d’assaut, de vive force et par leur valeur; 
mais oncques le roy n’y voulut-il consentir, pour 
éviter toute l’effusion du sang, et le grand mal qui 
y eust esté commis. 

Ainsi donc furent ces trêves faites et accordées; 
et nomma le roy aucuns députés pour communi- 
quer el entrer en capitulation avec les assiégés. 
Enfin, quand le duc de Sombresset, et plusieurs 
capitaines anglois qui estoient avec luy, eurent 
considéré qu’il n’y avoit plus aucun remède ne 
ressource en leur affaire qui leur peust empes- 
cher de rendre la ville et le chasteau ès mains du 
roy Charles, ou qu’en peu de temps ils seroient 
pris par force et puissance, ce qui leur pourroit 
tournera grand préjudice , eux qui de ceste matière 
avoient parlé plusieurs fois ensemble, conclurent 

d’accepter et prendre quelque bon appointement, 
s’ils le pouvoient obtenir. Et lors se joignirentavec 
les députés employés de la part du roy Charles , par 
lesquels, tant d’un costéque d’antre, furent dites et 
pourparlées plusieurs choses; et à chacune fois sur 
icelles sceu le bon plaisir du roy. Finalement, 
tant fut-il procédé en ceste matière, que ce duc de 
Sombresset appointa et promit , avec les susdits 
députés, de rendre icelle villeetlechasteau de Caen 
ès mains du roy Charles, à condition que luy, sa 
femme, enfants, et autres qui s’en voudroient aller 
avec luy, s’en iroient, saufs leur corps, avec tous 
leurs biens meubles quelconques ; mais que la 
grosse artillerie de dedans demeureroit au profit 
du roy; et que, pour la récompense des intérests 
et perles que le roy avoit eu pour assiéger ladite 
ville et le chasteau , le duc de Sombresset payeroit 
la somme de trois cent mille escus d’or. Lequel 
traité et appointement fut assez agréable au roy; 
et en furent chacune des parties contentes. 

Par ceste manière , ladite ville avec le chasteau 
fut rendue et mise en la main du roy Charles , qui 
y establit pour capitaine et gouverneur , de par 
luy, le comte de Dunois; après quoy , incontinent 
en partit, soubs bon et seur sauf-conduit, ledit duc 
de Sombresset , ensemble la duchesse sa femme , 
ses enfants , et ceux qui s’en voulurent aller avec 
luy, sauf ceux qui demeurèrent pour ostages du 
payement d’icelle somme dont il vient d’estre fait 
mention. En suite de quoy , ils tirèrent par di- 

verses journées, en la ville cle Calais, où ils furent 
petitement receus ; car ceux de la ville disoient 
qu’il s’estoit niai acquitté d’avoir ainsi laissé perdre 
la duché de Normandie, et que ..c’a voit esté par 
défaut de ce qu’il n’avoit point payé les gens 
d’armes. Néantmoins il souffrit et endura douce- 
ment les paroles et plaintes du peuple ; car autre- 
ment ne le pouvoit-il faire pour l’heure , et trouva 
moyen de passer outre en Angleterre, et tirer de- 
vers le roy Henry. Là où estant arrivé, il eut 
encore plus d’affaires qu’auparavanl ; car son corps 
et ses biens furent arrestés , et luy fut dit et repro- 
ché qu’il avoit vendu aux François ladite- duché 
de Normandie, et qu’à son occasion et sa négli- 
gence, le roy Henry l’avoit perdu ; et, avec ce, le 
commun peuple estoit si mal content de luy , qu’à 
toute force, iis vouloient qu’on le fist mourir : et, 
sans faute , si ce n’eust esté le conseil du roy Henry 
qui y mit empeschement, le commun l’eust fait 
mourir. Mais tellement fut-il procédé en cette ma- 
tière, qu’il eut enfin audience, et fut ouy. Sur 
lesquelles charges et accusations , il s’excusa du 
mieux qu’il put, et remonstra comment, luy es- 
tant en Normandie, il s’estoit plusieurs fois dili- 
gemment acquité d’avoir envoyé devers le roy son 
seigneur et ceux de son conseil , pour leur signi- 
fier et faire sçavoir les affaires et tribulations qu’il 
avoit à supporter pour la deffense du pays, en re- 
quérant plusieurs fois d’avoir secours et ayde, dont 
rien ne luy en avoit esté fait; et, pendant ces be- 

songnes , les choses estoient survenues si soudaine- 
ment, qu’aucun remède de sa part n’y pouvoit 
avoir esté mis , combien que de toute sa puissance 
il s’y fut employé tout au mieux qu’il avoit peu : 
desquelles responses et excuses le roy et son con- 
seil se contentèrent aucunement. Néantmoins , 
pour appaiser le commun peuple, il ne fut point 
du tout, à celle heure, despéché et déclaré inno- 
cent. Peu de temps après que ladite ville de Caën 
eut ainsi esté conquise, le roy Charles ordonna 
qu’une partie de son armée s’en iroit mettre le 
siège devant une place nommée la Faloise, et de- 
vant une place nommée Donfront, et que l’autre 
iroit aussi mettre le siège devant Cherebourg , 
qui estoient demeurés en l’obéissance du roy 
Henry ; et guères plus n’en avoit-il en Normandie , 
qui ne fussent toutes devenues françoises. Pour 
ceste cause donc, et afin d’ainsi en faire, il dépar- 
tit en ceste manière son armée. 

Or, ceux qui estoient venus devant la Faloise, 
se logèrent du mieux qu’ils peurent ; mais avant 
qu’ils peussent avoir formé leur siège, il y eut de 
belles saillies et escarmouches; et se deffendit et 
tint ladite ville un mois , ou environ ; au bout du- 
quel temps , les assiégés la mirent en l’obéyssance 
des François. Quant à ladite place de Donfront, 
elle tint environ quinze jours; puis enfin pareille- 
ment se rendirent-ils à la volonté du roy Charles, 
saufs leurs corps. Pour le regard de Cherebourg , 
elle tint deux mois, ou environ, pendant lequel 


Digitized by Google 


286 * CHRONIQUES (i45o) 

temps il y eut de grands et merveilleux faits d’ar- 
mes mis en usage, tant d’un costé que d’autre. 
Esquelles besongnes faisant , y mourut le seigneur 
de Colivy , admirai de France, et un capitaine 
françois nommé Bourgois, avec aucuns autres de 
leur party. Lesquelles conquestes estant achevées, 
et après que le roy eut bien disposé de ses garni- 
sons, et qu’il eut mis et placé ses capitaines par 
toutes les frontières de la mer, il donna congé et 
licence à la plus grand’ partie des seigneurs de 
son sang et autres , pour s’aller refaire et raffrais- 
chir là où bon leur sembleront, et chacun en sa 
marche et contrée. De plus , il ordonna que les 
capitaines qui avoient la charge de ses gens d’ar- 
mes , les entretinssent par les bonnes villes , 
comme autresfois ils avoient fait , sans en rien tra- 
vailler ne molester le plat pays. 

Après lesquelles ordonnances, il tira, par di- 
verses jourqées^ devers Tours, où il se tint durant 
quelques journées; puis , assez peu de temps après, 
il ordonna aucuns de ses capitaines pour s’ache- 
miner dans le pays Bordelois et la Guyenne , afin 
d’y renouveler la guerre contre ses anciens enne- 
mie les Anglois; entre lesquels capitaines furent 
commis et employés le seigneur d’Orval, un nom- 
mé l’Espinache , Robin Petit-Loup , avec aucuns 
autres, qui y commencèrent la guerre, comme il 
sera déclaré en temps et lieu. 

CHAPITRE XLIY. 


Comment le comte de Francisque fut esleu duc de Milan. 

* ^ 

En cest an mil quatre cent cinquante dessusdit, 
le comte Francisque (Sfoezard) , qui avoit espousé 
la fille illégitime du défunt duc de Milan , mit en 
son obéissance ladite duché, et se fit eslever et 
tenir pour seigneur par tous les lieux de ce pays- 
là , au préjudice et désavantage de Charles, duc 
d’Orléans, qui légitimement en estoit vray succes- 
seur^ cause qu’il estoit nepveu d’iceluy duc de 
Milan , dernier trespassé. 


CHAPITRE XLY. 

, * ^ •' • ** 

Des grands pardons de Rome. 

à 

Durant cette mesme année mil quatre cent cin- 
quante , furent les grands pardons de Rome, qui 
commencèrent et furent ouverts à Noël. Auquel 
lieu s’acheminèrent, de toutes les parties de la 
chrestienlé , si grand’ quantité de gens , qu’on ne 
les eust peu nombrer. Et ne fut point sceu qu’il y 
fust arrivé de grands deslrousses contre les pèle- 

rins, les chemins estant assez seurs. Aussi furent 

t * • „ * , ( 

toujours, tant dans la ville de Rome, comme es 
pays sur la route où passoient les pèlerins, les 
vivres assez à prix raisonnable. D’autre part, de- 
puis l’ouverture d’iceux pardons , qui , à la feste de 
Noël, comme 'dit est, commença, jusques à la 
. Sainct-Jean-Baptiste ensuivant , ou environ , il fut 
peu de nouvelles.de mortalité; bien que, pour le 
grand nombre de peuple qu’il y avoit , il demeuroit 
assez, par les hospitaux et autres lieux, de pau- 
vres gens qui n’ayoient de quoy «e bien faire. Mais, 
depuis la Sainct-Jean jusques au Noël ensuivant, 
que lesdits pardons furent clos , se multiplia la 
mortalité; de laquelle moururent, tant à Rome 
comme ailleurs, très grand nombre de pèlerins. 
De plus, il y eut en ladite ville de Rome, pendant 
ce temps, par diverses fois, beaucoup de gens 
morts et estoufïés au milieu des presses, tant sur 
les rues, en faisant leur pèlerinage, comme ès 
églises et autres lieux. Et , pour vérité , il advint 
en cedit temps que, pour un jour, il y mourut 
quatre-vingt-dix-sept personnes au bout du pont 
Saincl-Ange , de quoy le pape, qui passoit là , eut 
très grand’ douleur et tristesse au cœur. Lesquels 
morts il fit enterrer tous ensemble, en une église 
assez près, et ordonna leur estre fait un solennel 
service. Lequel pape , nommé Nicolas, se tint en 
la ville de Rome durant le temps d’iceux pardons, 
c’est assavoir , depuis l’heure et l’ouverture d’i- 
ceux, jusques environ la feste de Saint-Jean-Bap- 

tisle ensuivant; et cependant, de jour en jour, 
du moins d’un jour à autre, il faisoit en personne 
le service divin : aussi partoit-ii souvenles-fois de 
réalise Saint-Pierre, et alloit sur un eschafîaut 

O 

assez haut, qui estoit dressé au - dehors de son 
palais, accompagné de ses cardinaux et plusieurs 
seigneurs, où là il donnoit la bénédiction aux pèle- 
rins qui estoient devant icelle église Saint-Pierre, 
en grand nombre; et, à cette cause , estoit-il fort 
respecté du peuple et desdits pèlerins. De plus, il 
se mettoit aussi assez souvent dedans sondit palais, 
dans une grand’ salle, à l’issue de sa chapelle, ou 
là;alloient, par ordonnance, plusieurs pèlerins de 
divers pa^s , pour baiser ses pieds. Et en faisant ce 
que dit est, il se trouvait, souvenles-fois fort tra- 
vaillé et oppressé par les rudesses et précipitations 
du peuple. 


CHAPITRE XLVI. 


Du commencement de la conqueste du pays de Guyenne et de 

Bordelois. 


N, 


Or, pour retournera ma matière, il faut parler 
de la conqueste que le roy Charles feist , en peu de 
temps , de la duché de Guyenne et du pays de Bor- 
delois ; car après qu’il eut reconquis sa duché de. 
Normandie , comme il a esté dit cy -devant , et qu’il 
eut envoyé par ad van ce aucuns seigneurs et capi- 

laines es <lils pays de Guyenne et de Bordelois , et 
qu’iceux s’entretenoient auxdils pays, il fut conclu 
par eux, qu’ils iroient courir devant la ville de Bor- 
deauxenvironcinqcentscombattants, etquedel ails 
s’advanceroient vers le pays de Medoc. Pour con- 
duire laquelle course etentreprise, furent ordonnés 
un nommé Erminon de Labret , Robin Petit-Loup 
et l’Espinacbe, lesquels, par un jour de dimanche, 
qui fut le jour de la Toussaints , tirèrent devant 
ladite ville de Bordeaux ; mais incontinent que les 
Anglois qui estoient dedans en garnison ou au- 
trement , furent advertis desdits coureurs, ils se 
mirent hastivement en armes et montèrent à che- 
val en grand nombre , puis il saillirent de ladite 
ville au nombre de sept admit mille hommes, entre 
lesquels estoit la plus grand’ partie des barons du 
Bordelois, qui se tenoient dans ladite ville ; et si es- 
toient le maire et le sous-maire d’icelle ville comme 

s 

les chefs et capitaines des Ànglois ; le tout en in- 
tention de combattre et abattre lesdits François. 
De laquelle sortie les François furent assez ad- 
vertis , pource qu’ils les voyoient venir et appro- 
cher d’eux; et d’autant qu’ils n’estoient pas en 
lieu convenable pour les attendre , car la place n’es- 
loit pas à leur advantage , ils deslogèrent d’icelle 
et allèrent en une place nommée Blanchefort , à 
une petite lieue de ladite ville de Bordeaux ; ce 
qu’ils faisoient en intention de passer outre, pour 
tirer dans le pays de Medoc , et y faire une course ; 
car veu le peuple qui y estoit , il leur sembloit 

bien difficile, pour ceste .heure, d’avoir affaire 
avec eux. Néantmoins , les susdits An-lois mar- 
chèrent toujours leur train , croyant surprendre 
iceux François dans leur susdit logement; mais ils 
s’en gardèrent bien , car ils avoient toujours des 
coureurs et laisoienl bon guetautour d’eux. Toute- 
fois, quand les François virent qu’ils ne pouvoient 
trouver passage sans avoir combat , ils sortirent 
hors de leurdit logement, etse mirent aux champs 
en la plus belle et meilleure ordonnance qu’ils 
peurent faire, et prirent le large environ l’espace 
de demi-lieue , d autant qu’ils se trouvoient dans 
un fort pays ; ce que voyant les Anglois, ils com- 
mencèrentas avancer plus qu’auparavant, afin d’ap- 
procher leurs ennemis. 

Quand les François apperceurént leur marche , 
considérant aussi le poste où ils se trouvoient, 
qui estoit grandement à leur advantage , ils mar- 
chèrent contre eux et approchèrent l’un l’au- 
tre; sur quoy se passèrent plusieurs g'rands 
faits d’armes, tant d’un costé que d’autre; car en 
ceste rencontre plusieurs lances furent rompues 
et des gens et des chevaux portés par terre : et ne 
dura ce combat guères que les François n’y de- 
meurassent victorieux , en telle manière que sur la 
place il demeura de tués quelque milles à douze 
cents ; et a la chasse et poursuite qui se fit après 
ceux qui se mirent en fuite , en tirant vers la ville 
de Bordeaux , il en demeura encore de vin— t à 
vingt-deux cents, comme un héraut d armes 

nommé OrvaU qui estoil en ladite besongne, en 
fit le rapport. Llaquelledestrousse estant ainsi faite, 
iceux François le firent haslivement sçavoirau roy 
Charles , lequel en fut fort joyeux ; x et luy escri- 
virent les capitaines, que si son bon plaisir estoifc 
de leur envoyer trois cents lances de renfort , avec 
ce qu’ils estoient déjà , il leur sembloilà voir qu’ils 
y serviraient bien, car le pays de Gascogne leur pa- 
roissoit encore plus aisé à conquérir que n’a voit esté 
la duché de Normandie, pour tant qu’à ceste heure 
il n’esloitaucune nouvelle que les Ànglois deussent 
descendre en ce pays-là , et si il n’en estoit point 
descendu récemment, sinon dans onze batteaux, 
les gens desquels avoient esté tous tués, pour la 
pluspart,à la susdiledéfaiie, qui estoient au nombre 
seulement de quatre cents ou environ. Sur ces nou- 
velles , le roy tint conseil avec plusieurs princes et 
seigneurs de son sang, comme aussi d’autres nobles 
hommes, capitainesetgensde guerre, poursavoirce 
qu’il estoit bon de faire là-dessus. Auquel conseil ily 
eut plusieurs paroles et raisonnements tenus , tou- 
chant cette matière; car le roy demandoiî à chacun 
son advis. Finalement, il luy fut représenté qu’il 
estoit temps de besongner, et que ceux de la ville 
de Bordeaux avoient eu de prime-face une grand’ 
perte, quiestoit une espou vante pour toutlepays:et 
que besoin estoit d’assembler gens d’armes à puis- 
sance , et de les envoyer et mettre dans ce pays-là ; 
qn’aussi il luy seroit nécessaire de suivre en per- 
sonne l’armée ; car sa présence causeroit grand* 

crainte et effroy au pays. Ce conseil fut donc tenu 
et résolu ; et fit le roy son assemblée par tout son 
royaume , en ordonnant que ses gens d’armes fus- 
sent bien payés. Outre quoy , il fit publier cer- 
taines ordonnances utiles et nécessaires, du gou- 
vernement que les gens d’armes tiendroient en 
faisant et continuant ceste guerre , qui furent telles 

>•1 » • . 

qu il s ensuit. 

« Premièrement, il fit publier que tous gens 
d’armes , depuis le départ de son armée , qui se- 
roient logés tant ès villes fermées et fauxbourgs, 
comme ès villages et ès sièges, en passant , logeant 
et séjournant, payeroient tous vivres , tant pour 
hommes comme pour chevaux , à tels taux et prix 
qui seroient mis et criés, de l’ordonnance des ma- 
reschaux et autres qui ace seroient commis, etcjui 
en auroient la puissance. 

» Item , quand ils passeroient , séjourncroieut 
ou repairroient par les villages, dans le plat pays, 
ils payeroient pain , vin et autres breuvages , à prix 
raisonnable, tels que les marescliauxou les commis 
sur ce sujet auroient ordonné. 

» Item , pour chacun mouton qu’ils prendroient, 
cinq sols tournois , et rendroienl la peau à celuy à 
qui ledit mouton auroit appartenu. 

» Item , qu’aucun ne seroit si hardy que de 
tuer ou prendre aucunes brebis portières (pleines). 

» Item j pour chacun pourceau qu’ils pren- 
droient, vingt sols tournois. 

» Item, de chacun cochon de lait paveroient 
quinze deniers tournois. 

» Item , de chacun veau de lait payeroient dix 
sols tournois. 

» Item , de chacune vache qu’on dit génisse, 
de deux ans et au-dessous, trente sols tournois, 
avec la peau qu’ils rendront à celuy à qui ils auront 
pris ladite vache ou génisse. 

» Item , de chacun chevreau , deux sols tour- 
nois. 

, » Item , de chacun chappon , douze deniers 
tournois. 

» Item , de chacune poulie , six deniers tour- 
nois. 

.» Item y de chacun poussin , quatre deniers 
tournois. 

» Item, de chacune oye, douzedeniers tournois. 

« Item , que homme de guerre , quel qu’il soit, 
ne fust si hardy de tuer ou faire tuer bœuf arable 
(de labour), nv vache laitière. 

»> Item , payeroit pour chacun cheval , jour et 
nuit , cinq deniers tournois. 

» Item, pour chaque boisseau d’avoine, dix 
deniers tournois; et chaque gerbe d’avoine , cinq 
deniers tournois. * 

» Item , de chaque boisseau de froment , vingt 
deniers tournois; de chaque gerbe de froment, 
douzedeniers tournois. 

« Item, de. chaque boisseau de soille (seigle). 

quinze deniers; de chaque gerbe de soille , huit 
deniers tournois. 

» Item fil le roy Charles défendre , sur la peine 
devantdile, qu’aucun ne fust si hardy de prendre 
froment ny soille , si ce n’esloil à grand’ nécessité. 

>» Item , que si aucunes gens de guerre estoient 
logés en quelque logis où il n’y eust pain, vin , 
chair, foin ou avoines, ou partie des vivres dessus- 
dits, le roy ne vouloit pas que celuy ou ceux qui 
ainsi seroient logés, puissent contraindre leur hoste 
à les fournir des vivres dessusdits. 

i > . « • ■ 

>» Item , si aucuns desdits gens de guerre se lo- 
geoient en un village , où il n’y eust qu’un logis ou 
deux, où il y eust des vivres dessusdils, iceux 
vivres seroient départis à ceux de la compagnie, 
tant à ceux qui seront auxdils hostels comme aux 
autres , au susdit prix et au profit de ceux à qui 
estoient lesdit biens. 

» Item , le roy ordonna que les archers , doré- 
navant, logeroient chacun avec leur lance. 

» Item , le roy ordonna, que si un homme 
d’armes estoit trouvé faisant contre l’ordonnance 
dessusdile, qu’il fust puny ; c’est à scavoir , qu’il 
ren droit et payeroit ce qu’il au roi l pris, et perdroit 
ses gages de quinze jours. Et pareillement seroient 
punis les archers et arbalestriers. 

Item , quand aucunes choses se trou voient faites 
au contraire, ou autres maux , par lesdits gens de 
guerre, le capitaine estoit tenu de s’informer du mal- 
faicteur, et d’en faire faire punition et restitution. 

Item , le roy ordonna que toutes les semaines 
une fois , chacun capitaine feroit crier en son logis , 
et par tous les lieux où seroient ceux de sa compa- 
gnie , les ordonnances dessusdites. 

Item , à chaque fois quelesdits gens de guerre 
deslogeroient d’un logis , le capitaine estoil tenu , 
avant le deslogement , de faire crier s’il y avoit 
homme qui ne fust payé au prix dessusdit , qu’il 
ailast h luy ; et avec ce , d’aller ou envoyer par les 
logis , afin que si faute y estoit trouvée , celuy qui 
seroit criminel seroit puni par la manière susdite. 

» Item ,si ès ordonnances dessus écrites , quelque 
faute estoit faite par lesdits gens de guerre , et que 
lecapitaine n’en eust fait pu nilion , icelui capitaineen 
estoit tenu de respondre, et s’en prenoit le roy à luy . 

Ainsi, et par telle manière, fit le roy Charles 
publier ses ordonnances avant son départ ; or , il fit 
sagement ,afin que le peuple ne fust pas tant fouilé , 
et aussi qu’il y eust police et justice en sa guerre (1). 


' ( 1 ) Charles YII avait créé , en 1^9 , un corps de gen- 

darmes à cheval, nombreux, bien armé, soumis à une dis- 
cipline jusqu’alors inconnue, et toujours prêt à marcher. 
( Voyez t. XIII, p. 3i6 du Recueil des Ordonnances). En 
1 448/ il créa, sous le nom de Francs- Archers, un corps d'in- 
fanterie qui devoit être, non pas toujours sur pied, comme 
la gendarmerie, mais prêt à se rassembler au premier ordre ; 
habituellement exercé , vêtu et armé convenablement , et 
payé seulement lorsqu’il seroit employé. ( Voyez le Recueil 
des Ordonnances , t. XTV, p. 1 et suiv. ) 

V 

CHAPITRE XL V II. 

# 

4 

De ia prinse de la ville et chastel de Blaye ; et autres choses advenues 

au pays de Bordelois. 

Au mois d’avril de cet an mil quatre cent cin- 
quante et un , partirent les gens de guerre assem- 
blés par le roy Charles , et tirèrent es pays de 
Bordelois et de Guyenne , en grand nombre , et en 
intention de conquérir ledit pays ; lequel depuis 
le terme de trois cents ans avoit presque toujours 
tenu le parly des Anglois. A l’efiect de quoy , fut 
commis de par luy , en ladite armée , pour la con- 
duileetdirection de celteconqueste, le Bastard d’Or- 
léans, comte de Danois , lieutenant et capitaine gé- 
néral pourleroy Charles; lequel, à l'entrée du mois 
demay ensuivant, mit Je siège devant Blaye , qui 
est une ville et un chasteau merveilleusement forts. 
Etestoit fort bien garnie de gens , de vivres et de 
toutes munitions et provisions de guerre ; et la gar- 
nison esloit composée de quelques six cents per- 
sonnes , dont les principaux esloient le maire et le 
soubs-maire de Bordeaux , le soldich de la Trau , 
frère du seigneur de Monferran t , soy disant sei- 
gneur de Lespare , avec plusieurs autres gens de 
nom , lesquels avoient bien intention; et siestoit 
leur espérance, de tenir et garder ladite place l’es- 

pace de quatre mois ou plus en al tendant du se- 
cours des Anglois ; mais incontinent que Je siégé 
y fut mis, le comte de Dunois les fît plusieurs fois 
requérir qu’ils voulussent entendre aux offres, som- 
mations et requesles qu’il leur vouloit faire de la 
part du roy Charles , son souverain seigneur , les- 
quelles esloient toutes honnestes et raisonnables , 
et pour venir à fin , qu’ils voulussent se mettre en 
l’obéissance d’iceluy roy Charles ; à quoy ils ne vou- 
lurent oncques entendre , ny ouyr aucune d’icelles 
sommations ; mais au contraire , estoient très mal 
gracieux , et se monslroient fort hautains en tous 
leurs faicts et manières ; dont iceluy comte de Du- 
nois fut mal content , et tint conseil avec les no- 
bles , capitaines et gens de conseil du roy , qui 
estoient en sa compagnie , pour sçavoir si on assail- 
leroit ladite ville. Entre lesquels aucuns redou- 
toient fort l’issue de l’assaut d’icelle ; car il leur 
sembloit que de la vouloir prendre decesle sorte, 
il ne scroit pas possible de le faire sans grande 
perte , et cela faisoit bien à craindre ; car après 
Bordeaux , la cité principale et capitale du pays , 
c’estoit la plus forte et redoutable place de la duché 
de Guyenne. 

D’autres y avoit , qui disoient au contraire, que 
veu les offres et sommations qui leur avoient esté 
faites , et que c’esloit l’héritage de la couronne de 
France , on pouvoit bien y livrer un assaut, pour 
voir la manière de faire de ceux de dedans ; et si 
besoin estoit , on se pouvoit ensuite retirer ; car 

Dieu ayde tousjours Je droict , et conduit les gens 
qui sousliennent et gardent leur bon droict. Fina- 
lement ce conseil fut tenu; et nonobstant l’espé- 
rance qu’ils avoient de tenir encore dansladiteplace 
durant quatre mois , comme dit est cy-dessus , le 
comte de Dunois fit , un jour de sarnedy , dix-neu- 
viesme jour de may , assaillir cette ville. Auquel 
assaut, il y eut plusieurs grands faicts d’armes , 
tant d’un costé que d’autre ; car ceux de dedans fi- 
rent de grandes défenses , et s’y gouvernèrent très 
vaillamment ; aussi les assaillants y faisoient-ils 
leur devoir fort asprement et rudement. 

Toutefois , cedit jour de sarnedy , après le so- 
leil couché, les François entrèrent par puissance 
d’armes en ladite ville , d’où se retirèrent la plus 
grande partie des Anglois dedans le chasteau ; et y 
eut lors grand nombre de leurs gens pris et tués , 
dont les Anglois qui s’estoient retirés au chasteau, 
furent fort dolents et estonnés. Puis, considérant la 
mauvaise fortune qui leur estoi l advenueet la grande 
perte qu’ils avoient reçue , à cause de ce qu’ils n’a- 
voient voulu entendre aux offres et sommations 
qui leur avoient esté laites auparavant, ils requirent 
au comte de Dunois , qu’il voulust entendre à faire 
traité avec eux , de quoy iceluy comte de Dunois 
lut content. Si furent députés de par luy, à cest 
effect , messire Jacques de Ghabannes , grand-mais- 
tre-d’hostel du roy ; le seigneur Descars, mais- 
ire Jean JBuirian trésorier de France ; le sei- 
gneur d’Esternay , général de France; Joachim 

Rohault , seigneur de Bois-Menart , conseillers du 
roy Charles. El de la part de ceux qui estoient de- 
dans iceluy chasteau , y furent commis mess ire 
Gadifer Chartreuse , chevalier, Pierre de Mont- 
ferrant, le soldich de la Trau , et Rolant Charvau , 
escuyer. Lesquels parties , après bonne seu- 
reté baillée réciproquement entre eux , d’un costé 
et d’autre, se trouvèrent et communiquèrent en- 
semble grand espace , en telle manière , que les 
Anglois rendirent enfin le chasteau et le dongeôn , 
le vingt et troisième jour de may ensuivant , en 
l’obéissance du comte de Dunois , pour le roy 
Charles , en la forme et manière qui ensuit. 

« C’est à savoir que ledit maire de Bordeaux , et 
autres delà garnison desdits chasteau et dongeonde 
Blaye laissèrent t en vertu de leur traité , en iceux 
chasteau et dongeon, tous leurs biens quelconques, 
or, argentel artillerie, estant audit chasteau et don- 
geon ; et iceux biens mirent par bon et loyal inven- 
taire , avant leur départ , sans les gaster ny receller 
en aucune manière. 

» Item , demeurèrent tous ceux qui estoient au- 
dit chasteau et dongeon prisonniers , à la volonté 
du roy Charles , saufs leurs vies , pourveu que, s’il 
plaisoit au roy ou audit comte de Dunois de dé- 
livrer les dessusdits ou aucuns d’eux , plus tost que 
le temps et le terme de quatre mois ensuivant la- 
dite reddition , sous aucuns moyens et traités qui , 
pendant ce temps , sepourroient faire et trouver. 
Toutesfois ne se devoient-ils , ne ne pourroient. 

point s’armer à l’encontre du roy , ne aucuns te- 
nants son parly , plus lost quelesdits quatre mois 
seroient expirés et passés. 

)) Item , si aucuns estants dans lesdits chasteau et 
dongeon , esloient trouvés avoir autrefois esté du 
party du roy Charles, ceux-là demeureroient , sans 
moyen , à sa volonté; et premier et avant toute 
œuvre, que les dessus nommés ou aucuns d’eux 
deussent eslre délivrés et mis à finale liberté , ils 
esloient tenus par ledit traité , de bailler et re- 
mettre réellement et de faict, ès mains dudit comte 
de Dunois , pour ledit roy Charles , toutes les places 
qu’ils tenoient en la duché de Guyenne. 

» Item , demeurèrent tous prisonniers, et sem- 
blablement ceux , si aucuns en avôit, qui auroient 
tenu le party dudit roy Charles , francs , quittes 
et délivrés , et aussi toutes promesses et obliga- 
tions quelconques à eux faites , appartenants aux 
dessusdits estant au chasteau et dongeon: et ren- 
dirent tous oslages qu’ils tenoient , francs et 
quilles. 

)) Item y par icelui traité, si aucuns estants dans 
ledit chasteau vouloient demeurer dans le party du 
roy Charles , et faire le serment d’eslre bons et 
loyaux subjets envers luy , ils le pouvoient faire , 
et dévoient y estre recens ; et en ce cas, ils dévoient 
r’avoir tous leurs héritages, sans empeschement. » 

Toutes lesquelles choses ainsi faites , passées 
et accordées , ledit comte de Dunois fit dili- 
gemment sçavoir au roy Charles, son seigneur; 

lequel , quand il en ouit les nouvelles, fut fort 
joyeux, et remercia Dieu dévotement des bonnes 
fortunes et adventures qui luy advenoient cha- 
cun jour. 

Ce fait , ledit comte de Dunois , le mardy ensui- 
vant, alla mettre et poser le siège devant une autre 
place, nommée Bourg, laquelle estoit forte à mer- 
veilles , qui gnères ne dura ; car incontinent elle 
se mit en l'obéissance d’iceluy comte de Dunois, 
pour le roy Charles. Et ensuivant son entreprise, 
pour parfaire ladite conqueste , assez tost après il 
mit le siège devant la place de Fronsac , qui est 
place forte et puissante ; devant laquelle ils ne fu- 
rent guères , que ceux de dedans ne requissent 
d’avoir appointement et traité , qui fut tel qu’ils 
rendirent ladite place , en l’obéissance du roy 
Charles, le quinzième jour de juin ensuivant. Et 
demeura Fartillerie entièrement au profit du roy, 
au cas qu’en dedans cedit jour, où il y avoit dis- 
tance depuis le sixiesme jour jusques audit quin- 
ziesme , ils ne chasseroient ledit comte de Dunois 
et sa compagnie hors de leur camp , estant devant 
ladite place, par force et puissance d’armes. Et ce 
délay prirent-ils , pour ce qu’ils s’attendoient d’a- 
voir secours du roy d’Angleterre , en dedans ce- 
dit jour ; et pour ce faire , baillèrent dix-huit bons 
ostages, et suffisants. Et demeura cependant audit 
camp , le comte de Dunois, avec ce qu’il voulut 
retenir de ses gens , pour là attendre les adversaires 
du roy Charles , son souverain seigneur , en in (en- 

tion de résister à leur entreprise et au secours 
qu’ils dévoient donner à ceux de ladite place. Pen- 
dant lequel temps , le comte de Dunois envoya 
Jacques de Chabannes , maistre-d’liostel du roy , 
avec grande compagnie , entre les deux mers , et 
sur la Dordogne , du costé de ladite rivière , pour 
avoir l’œil à ce qui pourroit survenir, De plus , il 
envoya de l’autre costé, Jean Bureau, trésorier de 
France , avec grande compagnie de gens de guerre , 
devant les villes de Libourne, Sainct-Emilion, elles 
places de la Motte et de Morlinval , qui incontinent 
se rendirent , et mirent en l’obéissance d’iceluy 
trésorier , pour le roy Charles. Par ainsi , il ne de- 
meura ville ne place sur ladite rivière , qui ne fust 
mise en l’obéissance dudit roy , sauf la ville de 
Chastillon en Pierregorl , qui assez peu après fit 
comme les autres. Dedans lequel jour susmen- 
tionné , ceux de ladite place de Fronsac ne Turent 
aucunement secourus des gens du roy Henry; par- 
tant , il fallut bailler icelle place , suivant la com- 
position qui en avoit esté faite , ès mains dudit 
comte de Dunois : ce qu’ils firent un mardy , quin- 
zième jour dudit mois. 

Ces nouvelles furent diligemment signifiées au 
roy Charles , qui en fut très-joyeux ; et luy écri- 
vit , le mesme comte de Dunois , qu’il estoil de 
nécessité qu’il tirast avant dans ce pays là , et qu’il 
se devoit loger en une ville nommée Libourne, qui 
est grande et spatieuse , afin d’approcher la ville de 
Bordeaux ; ce qu’il fit en peu de temps ensuivant. 

Or, durant ces besongnes , ceux de ladite ville de 
Bordeaux, voyant etconsidérant les grandes pertes 
qu’avoit fait et faisoit chacun jour le roy Henry, 
comme aussi la grande puissance du roy Charles , 
lequel désjà s’advançoit fort avant dans le pays , re- 
doutants qu'ils ne fussent à la fin pris et emportés 
par puissance et force d'armes, ils tinrent plusieurs 
conseils en cette ville, par la conclusion desquels 
ils arrestèrent de n’attendre la puissance du roy 
Charles ; et ordonnèrent un nommé le Captau , 
lequel avec un bon sauf-conduit lira devers le 
comte de Foix , estant muny de certains mémoires 
et articles contenant la volonté et .intention de 
ceux de la ville , pour parvenir à un traité final 
avec le roy. Lequel comte, quand il les eut veus 
et visités , les renvoya par un nommé Ogier Vie , 
au comte de Dunois , qui estoit lieutenant et ca- 
pitaine général de cette conqueste pour le roy 
Charles , lequel lesreceut ; puis, quand il les eut 
veus et visités bien au long, considérant qu’ils 
n’estoient pas profitables, ne à l’honneur du roy 
Charles, son seigneur, il dit que sur le contenu 
en iceux , il ne pouvoit ne ne vouloit tenir pa- 
role ; mais luy dit que ledit Captau s'en pouvoit 
bien retourner en icelle ville de Bordeaux, pour 
monslrer la correction qu’il avoit faite sur iceux 
mémoires et articles , à ceux de ladite ville. 

Donc, avec bon sauf-conduit, s’en retourna ice- 
luy Captau en ladite ville de Bordeaux. Lequel Cap- 
tau assembla les principaux capitaines et gens du 

conseil du roy Henry , avec les trois estais de la- 
dite viile , et leur fit rapport bien au long de ce 
qu’il avoit remonslré audit comte de Dunois, et 
pareillement la correction d’iceux mémoires. Sur 
quoy furent tenus plusieurs conseils et opinions 
par les dessusdits , comme aussi par les trois eslats 
du pays de Bordelois et de la duché de Guyenne, 
estant en l’obéissance des Anglois ; et furent en- 
suite envoyées et mises sus plusieurs ambassades, 
tant d’un coslé comme d’autre. Finalement, ils 
furent résolus de prendre traité, et d’accepter ap- 
pointement avec ledit comte de Dunois. Et pour 
ce faire, députèrent de leur part, Pierre, arche- 
vesque de Bordeaux, Berlaut , seigneur de Mont- 
ferrant, Gai llart de Durefort, Jean de la Luyde , 
seigneur de Brede, Bertrand d’Angien, seigneur 
de Bion , el Guillaume Oderon , seigneur de Lan- 
sac. Et de la part d’iceluy comte de Dunois, pour 
leroy Charles, y furent députés : Pottonde Saincle- 
Traille, escuyer d’escnyerie du roy , maislre Jean 
Bureau , trésorier de France, et Oger Vie, comme 
jugede Mersent. Ainsi furent les dessus nommés, 
commis et ordonnés d’une part et d’autre, aux- 
quels furent baillés de bons saufs-conduits et seu- 
relés de parler et communiquer, aller et venir 
par ensemble. Enfin , tant fut par eux procédé sur 
ceste matière , que le samedy , douziesme jour de 
juin, mil quatre cent cinquante-un dessusdit, fut 
fait et trailté par les dessusdits, pour le (ait de la 
réduction de ladite ville de Bordeaux, et des au- 

Monstrf.let. 7'« A. — Cf n. de Math, de Cousst. 

très places du pays de la duché de Guyenne, estant 
en Tobéissance des Anglois; de quoy furent dres- 
sés des articles *. 


CHAPITRE XL VIII. 


De la rendition de Bordeaux , et de rentrée des François en icelle. 


Ainsi, et par ceste manière , il fut traicté et ap- 
poincté par les susdits députés ; et, de ce, furent 
faites lettres en due forme , et scellées des sceaux 
de chacune des deux parties. Et pour iceluy traité 
sortir son effect , fut pris jour parles dessusdits, 
avec le comte de Dunois , de rendre et bailler la- 
dite ville de Bordeaux en ses mains , comme au 
lieutenant-général du roy Charles , le mardy , dix- 
neuviesme dudit mois de juin ; et, pour ce faire, 
iceluy comte de Dunois, accompagné de messie- 
gneurs du sang royal, et des conseillers et officiers 
dudit roy Charles , cy-après déclarés , le lundy 
dix-huitiesme jour d’iceluy mois, environ l’heure 
de vespres, arrivèrent avec douze cents lances et 


, i. Le manuscrit 497 de la bibliothèque royale met ici en 
tête : Nota quecy doibt estre déclaré le traicté \ mais le traicté 
manque clans le manuscrit. 

deux mille cinq cenls archers, lous en basleaux 
et navires , à deux lieues près de ladite ville de 
Bordeaux , où ils couchèrent ceste nuict dans les- 
dits navires et basleaux; et le lendemain, qui 
fut le mardy dix-neuviesme jour du mesme mois, 
ils descendirent tous ensemble , à soleil levant , 
devant icelle ville, vers une église au-dessous des 
chartreux; et là se mirent en bataille en belle or- 
donnance. Auquel lieu vinrent par devers eux les 
seigneurs de Mon ferrant , de Duras et de Les pare , 
avec plusieurs autres seigneurs du pays de Borde- 
lois; et avec eux les jurés de ladite ville , qui par la 
bouche de l’un d’eux, firent dire et proposer aux 
seigneurs de France, qu’ils estoient là venus , pour 
rendre la ville de Bordeaux , avec ses appartenan- 
ces et dépendances, au comte de Dunois, lieutenant. 
Pour et au nom du roy Charles, en ensuivant les 
traités faits par entre les parties. Là-dessus, ils 
luy présentèrent les clefs pour en faire à son plai- 
sir ; lesquelles ledit comte de Dunois receut; et 
incontinent, il les bailla à maistre Jean Bureau , 
qui, de par le roy Charles , a voit esté fait maire de 
ladite ville, auquel maire il en appartient la garde, 
selon les statuts d’icelle. Ce qui s’estant ainsi passé, 
ledit Bureau, comme maire de ladite ville, avec 
certain nombre des gens d’armes, alla prendre les 
possessions des portaux et tours du havre; puis en- 
trèrent messeigneurs les mareschaux, quiavoient 
après eux mille archers et vingt lances. 

Après eux , entrèrent messeigneurs les comtes 

de Nevers et d’Ermignac , avec trois cents lances, 
c’est à sçavoir, hommes d’armes à pied. Après 
alloient le seigneur de la Verchine et Joachin Ro- - 
hault , quiavoient après eux quinze cents archers, 
que conduisoit un nommé Geoffroy de Sainct-Be- 
lin. Après eux alloit l’cvesqne d Allels , et autres 
du grand conseil du roy ; puis venoient les officiers 
d’armes, trompettes, ménestreux jouants de leurs 
instruments, en grand nombre. Puis suivoit le 
chancelier de France, qui avoit devant luy une 
hacquenée blanche , couverte des armes du roy , 
et par-dessus un drap d’or , sur lequel il y avoit un 
coffret, dans lequel estoient les sceaux du roy. 
Après alloient Potton de Saincte-Traille, et un 
autre gentilhomme, dont je ne sais le nom, qui 
portoient chacun une bannière, armoyée des ar- 
mes de France toutes desployées. Après icelles 
bannières , suivoient le comte de Dunois et de Lon- 
gueville , comme lieutenant-général , et représen- 
tant la personne du roy Charles. Puis suivoient les 
comtes de Clermont , de Vendosme et de Castres , 
avec plusieurs autres seigneurs, en grand nom- 
bre. Après lesquels alloient les gens d armes , qui 
estoient de sept à huit cents lances ou environ , que 
conduisoit messire Jacques de Chabanues , grand 
maistre d’hostel de France. Or estoient iceux 
hommes d’armes à pied , en belle ordonnance , qui 
allèrent tous ensemble jusques à la grande église 
cathédrale , où ils trouvèrent l’archevesque de la- 
dite ville , et tout le clergé , qui sortirent au-de- 

vant desdils seigneurs, et les receurent en bel 
ordre, en chantant : Te Deum laudamus. 

Ce fut lors que ledit archevesque prit iceluy 
comte de Dunois, à cause qu’il représentoit, comme 
dit est , la personne du roy Charles , et le mena 
devant le grand au tel, où il fit son oraison; et à un 
bout d’icelle grand’ église , sur un haut lieu , alla 
ledit comte de Dunois avec ledit archevesque et 
plusieurs autres ; et là jura sur les saincts évan- 
giles , que lenoit iceluy archevesque, d’entretenir 
et faire entretenir, de la part du roy Charles, tous les 
traités et appoinctemenls par cy-devant faits avec 
ceux de ladite ville de Bordeaux et du pays; ce 
que pareilement jurèrent tous les officiers du roy 
Charles, et les seigneurs là estants autour. Quoy 
fait , ledit archevesque et autres gens d’église , 
comme aussi les nobles du pays et plusieurs bour- 
geois de la ville , avec les jurés d’icelle, jurèrent 
sur iceux évangiles , que doresnavanl ils seroient 
bons et loyaux subjets au roy Charles et à ses suc- 
cesseurs, sans jamais aller au contraire. 

Pareillement levèrent les mains, très grand 
nombre du commun delà ville , qui estoient pré- 
sents , lesquels jurèrent d’ainai l’entretenir et luy 
obéir, en criant à haute voix Noël ! Duquel serment 
toutefois , dans peu de temps après , se changea 
bien leur propos , comme il se verra cy-après. Puis 
l’une des deux bannières armoyées des armes du 
roy Charles , dont cy-dessus est faite mention , fut 
laissée à ladite église , et l’autre fut portée au chas- 


3lO CnUONIQÜES (« 45 ») 

% 

teau , dont ledit comte de Dunois lut prendre pos- 
session pour le roy son seigneur, et y prit son 
logement. Quant aux autres seigneurs, ils se logè- 
rent par la ville, avec grand nombre des gens d’ar- 
mes, auxquels fut fait à cette heure, par ceux de 
ladite ville, en général très bonne chère. 

En ce mesme jour ou assez tost après, Pierre Lou- 
vain , qui avoit eu toujours la charge et la conduite 
des gens d’armes du roy Charles, et lequel de nou- 
veau avoitestéfait chevalier, fut frappé d’un coup de 
vouge(dard) par un nommé Danet, sans qu’il s’en 
donnast de garde , de quoy il fut eri péril de mort ; 
et fut rapporté au roy, que c’esloient les frères de 
feu Guillaume de Flavy , dont cy- devant est faite 
mention, qui avoienl fait faire cest assassinat, pour 
la grand’ haine qu’ils avoienl conceue contre luy , 
à cause de la mort de leurdit frère. De laquelle ac- 
tion il fut grand murmure par tout , et furent pris 
aucuns qui n’avoient pas donné Je coup, mais qui 
toutefois confessèren t en avoir esté coupables et par- 
ticipants en donnant de grands charges aux susdits 
de Flavy , lesquels incontinent furent mis à exécu- 
tion de mort. 

Quant an susdittfJanet , qui avoit fait le déiict , 
il se sauva et retourna en Picardie , d’où il sortit 
du royaume , et s’alla loger dans le Cambrésis , 
en une forteresse nommée Serain , appartenant à 
Louis de Luxembourg, comte de Sainct-Paul , le- 
quel l’a voit baillée à Raoul de Flavy , pour y faire 
sa résidence ; duquel cas il advint depuis de grands 

desplaisirs auxdits frères de Flavy , comme il sera 
rapporté cy-après , quand temps et lieu sera d’en 
faire mention. 


CHAPITRE XLIX. 


De la rendition de la ville et cité de Bayonne. 


Après que ladite ville de Bordeaux se fut ainsi 
rendue et mise en l’obéissance du roy Charles , 
voyant qu’il estoit nécessité de parachever lacon- 
queste par luy commencée , et qu’encore estoit la 
ville et cité de Bayonne en l’obéissance du roy 
Henry , son adversaire , il fut conclu et donné ordre 
audit comte de Dunois , d’aller mettre et poser le 
siège devant icelle ville de Bayonne: ce qu’il fit 
en peu de jours ensuivant, où il mena grand’ quan- 
tité de nobles seigneurs du sang royal , et grand 
nombre de gens d’armes. Et y fut le siège mis , en- 
viron le sixiesme jour d’aoust de l’année dessus- 
dite ; pour à quoy parvenir , se passèrent plusieurs 
faits d’armes , d’un costé et d’autre. Mais trois 
jours après ce siège iormé, ceux de dedans icelle 
ville requirent d’avoir seureté de parler aux assié- 
geants, en intention d’entrer en traictéet appoinc- 
tement, car ils craignoient fort d’estre forcés par 
puissance d’armes; laquelle seureté leur fut oc- 
troyée. Et fut baillé sauf-conduit à l’évesque dudit 

Bayonne, et autres de cette ville , de pouvoir par- 
ler et communiquer , durant certain temps , avec 
Jacques deChabannes , grand maistre d’hostel du 
roy Charles , messire Thiaude de Valespergue , 
chevalier, bailly de Lyon ; Jean le Boursier , aussi 
chevalier de France; Pierre de Beauvoir, cheva- 
lier , seigneur de la Baissière, tous commis et dé- 
putés de parle comte de Dunois , lieutenant-géné- 
ral , sur le fait de la reddition desdites ville et 
cité. Quoy fait , le susdit évesque etceux ordonnés 
de la part de la ville avec luy , s’assemblèrent par 
diverses fois avec les députés du susdit comte, ten- 
dant afin d’avoir traicté et composition ; sur quoy ils 
tinrent plusieurs conseils et journées. 

D’autre part, furent plusieurs fois assemblésen 
ladite ville , les nobles, gens d’église, et le com- 
mun, lesquels, voyants qu’ils n’estoient pas assez 
forts pour résister à la puissance du roy Charles, 
mesme que la cilé de Bordeaux estoit déjà en son 
obéissance , laquelle ville estoit la clef du pays, 
ils conclurent de faire capitulation avec les dessus 
nommés, en la forme et manière qui s’ensuit, 
c’est à sçavoir : qu’un nommé dom Jean de Bram- 
mont , capitaine d’icelle ville et cité de Bayonne , 
seroit rendu prisonnier à la volonté et mercy du 
roy Charles. 

» Item , demeureroient prisonniers , tous les 
gentilshommes de la compagnie dudit dom Jean , 
et tous les autres non gentilshommes de sadile com- 
pagnie , à la volonté des comtes de Dunois. et de * 
Clermont, lieutenants du roy Charles. 

» Ilem y au regard des dessusdits Ànglois qui 
estoient en icelle ville, lesquels lesdits commis- 
saires et députés vouloient que semblablement de- 
meurassent prisonniers, ceux de ladite ville re- 
quirent à icenx lieutenants , pource qu’ils avoient 
plusieurs de leurs biens en Angleterre , qu’ils se 
doutoient eslre perdus si lesdits Anglois demeu- 
roient prisonniers , et qu’à ce sujet il leur pleust les 
délivrer. Sur laquelle requeste , lesdits lieutenants 
eurent regard à ce que dit est , et furent d’accord 
de leur donner et remettre iceux Anglois , sans les 
déclarer prisonniers ; mais qu’au regard de leurs 
biens , ils demeureroient à la volonté et discrétion 
desdits lieutenants ; et pareillement tous les autres 
biens quelconques appartenants aux Anglois, si au- 
cuns y en avoit. Et au regard des estrangers , qui 
pou voient s’estre retirés en ladite ville et cité , en 
la distance d’une lieue à la ronde, ils dévoient pa- 
reillement demeurer prisonniers , à la volonté du 
roy Charles. Quant aux canonniers et couleuvri- 
niers estants en ladite ville, ils demeureroient pa- 
reillement prisonniers à volonté. 

» Item , les gens d’église demeurèrent en leurs 
bénéfices , et y furent maintenus et conservés 
comme auparavant ledit traité, avec tous leurs 
biens, meubles et héritages quelconques , en fai- 
sant le serment an roy Charles ou à ses commis , 
d’estre doresnavant bons et loyaux subjets; et s’il 
y en avoit aucuns qui fussent dehors ladite ville et 
cité , et ils vouloient retourner en icelle dedans 

cinq mois ensuivant, en faisant le serment au roy 
Charles, es mains de ses commis , ils pou voient re- 
tourner franchement et jouir paisiblement de leurs 
bénéfices et biens quelconques , sauf et excepté 
ceux de la langue d’Angleterre. 

» Item, fut arresté que demeuroient francs, 
quittes et délivrés, tous prisonniers que ladite ville 
ou autres avoient ou pouvoient avoir des gens du 
roy Charles ; et fut aussi promis , qu’ils rendroienl 
tous les scellés et obligations quelconques qu’ils 
pouvoient avoir des gens dudit roy Charles, comme 
cassés et nuis ; mais si aucunes dettes légitimes 
leur estaient deues , pour faict de prest , de mar- 
chandise ou autrement , fors du faict de la guerre, 
iceux de la ville les pouvoient poursuivre, afin de 
s’en faire payer, comme ils l’auroient peu faire 
avant ledit traité. 

» Item , furent tenus et obligés ceux de ladite 
ville , et tous autres qui s’estoient retirés en icelle , 
de rendre et restituer les chevaux , harnois et ha- 
billements de guerre , par eux auparavant pris sur 
les gens du roy Charles, avec tous les autres biens 
qui pourroient retourner, appartenants à eux en 
ladite ville et cité de Bayonne. Et pource que. durant 
ledit siège, ily eut une petite abstinence de guerre, 
portant qu’aucune des parties ne deb voient tirer 
aucun traict ny d’un costé ny d’autre, pendant la- 
quelle toutefois , un homme d’armes de la com- 
pagnie , nommé messire Martin Grasie , chevalier, 
fut frappé par la leste d’un coup de couleuvrine. 

dont il mourut, lequel estoit allé parler à aucuns 
de ladite ville , sous leur seurelé , et à leur re- 
queste , ceux de ladite ville furent tenus et obligés 
de livrer aux susdits lieutenants, le couleuvrinier 
qui tira le coup , dont punition fut prise selon* 
le cas. 

» Item, siaucuns marchands ou habitants d’icelle 
ville, de quelque estât qu’ils fussent , se trouvoient 
estre allés dehors, en Angleterre ou ailleurs, et 
ils vouloient retourner en icelle ou au pays , ils le 
pourroient faire dedans le terme de six mois, en 
faisant le serment comme dit est cy-dessus; après 
lequel serment fait, ils auroient pleine jouissance 
de leurs biens et héritages quelconques. Pendant le- 
quel tempsdesix moisdebvoient demeurer leursdits 
biens et héritages en la garde et sous le gouverne- 
ment de leurs femmes, si aucunes avoient, sinon , 
de leurs plus proches parents ou amis. Et , si leurs- 
diles femmes ou parents vouloient avoir sauf-con- 
duit pour ceux qui ainsi se trouveroienl absents et 
dehors ladite ville et cité de Bayonne , pour reve- 
nir, par la manière susdite , ils les debvoient avoir 
tels que besoin seroii. 

» Item , demeura franchement au roy Charles 
toute l’artillerie, comme canons, bombardes, cou- 
leuvrines, arbalestres, et généralement toute l’ar- 
tillerie appartenant au corps de ladite ville , sans 
rien excepter. 

» Item , pour le regard des privilèges , libertés ' 
et franchises de ladite ville, les habitants d’icelle 

s’en sousmirent du tout à l’ordonnance et bon plai- 
sir du roy Charles , et à sa bonne grâce et mercy» 
Et pour ce qu’après la sommation à eux faite de par 
le roy Charles de mettre ladite ville en son -obéis*» 

* sance , et que de ce ils furent refusants , par quoy 
il fut de nécessité de mener l’armée du roy devaut 
icelle ville, et y tenir le siège par aucun temps , où 
il convint faire de grands mises, frais et dépens, 
et soustenir de grands charges pour l’entretene- 
ment d’icelle armée , lesdits commissaires leur 
firent demande de quarante mille escus d’or, des- 
quels ceux de la ville, après plusieurs choses dites 
d’un costé et d'autre, furent contents de payer 
vinsrt mille escus d’or , à deux termes , scavoir dix 

mille à laToussaints ensuivant, et dix mille au jour 
de Noël aussi après ensuivant, et de ce baillèrent 
caution et se u reté suffisante : et , pour le regard 
des autres vingt mille escus, iceux habitants de 
Bayonne s’en sousmirent et rapportèrent du tout à 
' la bonne volonté et grâce du roy , qui depuis les en 
fit estre quittes , et les en deschargea. 

» Jtem, ceux de ladite ville furent tenus de 
rendre et bailler tous les biens quelconques qu’ils 
avoient , ou pouvoient avoir, par manière de garde- 
ou autrement , appartenants aux Ànglois, tant ceux 
qui estoient de ladite ville, en Angleterre, ou 
ailleurs, ès mains des commis et députés de par 
lesdits lieutenants, sans en recéîer aucuns, sur 
peine d’eslre tenus rebelles et désobéissants au roy 
Charles; et pareillement, les biens des estrangers 

qui demeuroient prisonniers. Et furent tenus ceux 
de ladite ville et cité de rendre et restituer certaine 
somme d’argent à un nommé Jean la Bourde , 
qui naguères avoit payé sa rançon et finance à au- 
cuns de ladite ville. Par le moyen duquel* Iraiclé et 
appointement, demeurèrent lesdits gens d’église, 
nobles, bourgeois, manants, et habitants d’icelle 
ville et cité de Baronne, et ceux d’une lieue à 
l’environ , en faisant le serment au roy Charles 
d’estre dorénavant bons et loyaux subjels, avec 
tous leurs biens, meubles et héritages, quelque 
part qu’ils fussent situés et assis, en l’obéissance 
dudit roy Charles, en les remettant et restituant en 
leur bonne famé et renommée. 

» Ainsi, et par ceste manière, fut fait l’appointe- 
ment et traicté de ladite ville. Et le mardy , 
vingtième jour dudit moisd’aoust de la dessusdite 
année, ils mirent et livrèrent ladite ville ès mains 
d’iceluy comte de Dunois , comme lieutenant -gé- 
néral du roy , qui en prit les clefs et la possession. 

Or, comme à une heure du matin, ainsi que 
lesdits lieutenants et leurs gens entroient en icelle 
ville, pour prendre ladite possession , le ciel à 
ceste heure fut veu tout clair , et l’air bien purifié, 
auquel s’apparut, dedans une nue, une croix blan- 
che, au droit d’icelle ville, au lieu tourné vers 
l’Espagne ; laquelle croix, sans mouvoir, demeura 
l’espace d’une heure. Aucuns disoient qu’au com- 
mencement , sur icelle , il y avoit la ressemblance 
-d’un crucifix couronné d’une couronne sur le chef. 

laquelle se changea en une fleur-de-lys ; dont cha- 
cun fut fort esmerveillé , mesmement ceux de la- 
dite cité, de voir telles merveilles; et incontinent 
ils prirent les enseignes qui portoient la croix 
rouge , estant sur leurs tours et portes ; et , au lieu 
d’icelles, ils mirent les bannières de France. De 
cette merveille j’ay icy fait récit, selon la copie 
d’une certification de ce faisant mention , qui m’a 
esté envoyée; laquelle certification ledit comte de 
Dunois avoit envoyée au roy Charles, signée de sa 
main , et scellée de son scel armoyé de ses armes , 
epscriste le vingt et uniesme jour dudit mois 
d’aoust, mil quatre centcinquanleet un, ainsi signé 
le bastard d’Orléans. 


CHAPITRE L. 


Du commencement de la guerre de Flandres. 


Vous avez ouy comment le roy Charles, en peu 
de temps , conquit la duché de Guyenne et le Bor- 
delois , de laquelle matière nous laisserons à parler 
quant à présent, et sera besoin d’y retourner cy- 
après , pour les fautes et soulèvements qui , depuis 
ladite conqueste , furent faites par aucunes des 
bonnes villes estants en iceux duchés. Mais, pen- 
dant le temps d’icelle conqueste, il s’esmeut une 
grosse guerre dans la comté de Flandres , par l’en- 

treprise des Gantois, à l'encontre de Philippe, 
duc de Bourgongne, comte de Flandres, d’À.rtois 
et de Bourgongne , etc., leur naturel seigneur, 
dont cy-après sera faite déclaration, le mieux et 
au plus près que je pourray. 

Vray est. qu’iceluy duc de Bourgongne, qui de 
son patrimoine estoit et est pour le tout vray héri- 
tier , et naturel seigneur de ladite comté de Flan- 
dres, par la succession et le trespas de feu le duc 
Jean de Bourgongne , son père , et , par ce moyen , 
en tout cas, debvoit, par raison, estre servy et obéy 
des habitants et résidants en icelle comté, surtout 
dans une ville située et assise dedans , qui est mer- 
veilleusement grande et habitée de grand’ quan- 
tité de peuple, et la plus puissante ville qui fust en 
tous les pays de ce duc , et fort riche en toutes, 
choses, qui se nomme la ville de Gand, laquelle, 
par cy-devant et de long-temps , a voulu user de 
certains termes, sous ombre de privilèges, qui 
sembloient audit duc et à ceux de son conseil de 
grands abus; et , sur cette couleur, ils ont fait et 
commis plusieurs fautes et emportements, tant au 
préjudice des peuples de ladite comté, comme au . 
détriment et déplaisir d’iceluy duc : lesquelles 
choses luy sembloient contre Dieu , vérité et rai- 
son. Et parce que ledit duc entendoit souvent des 
plaintes de plusieurs personnes , que les susdits de 
Gand traitoient ainsi mal, contre vérité, et sans 
cause raisonnable, par long-temps auparavant, et 
que plusieurs fois il leur envoya divers ambassa- 

deurs et députés pris des gens de son conseil , afin 
de leur remonslrer les plaintes et doléances qu’il 
avoit chacun jour d’eux , comme aussi la nature de 
leurs fautes, et s’il estoit vray qu’ils se voulussent 
servir et prévaloir d’aucunes lettres de privilèges 
qu’ils disoienl avoir obtenues de ses prédécesseurs, 
comtes de Flandres, qu’ils le fissent apparoir, 
pour prendre advis et besogner sur ceste matière, 
comme il seroit trouvé par raison; et que si rien 
n’en avoient, ils se voulussent corriger et réduire 
à justice, sans souffrir que telles plaintes et cla- 
meurs vinssent davantage jusqnes à luy ; et , au cas 
qu’ils ne voudroient entendre à cela , ledit duc leur 
signifioit qu’il y pourvoiroit d’ailleurs, tant pour 
la conservation et la protection de ses subjets en 
ladite comté , comme pour le maintien de la vérité, 
de la raison et de la justice. Lesquelles choses ledit 
duc leur fit signifier, et sçavoir auparavant par 
plusieurs fois, et par diverses et notables ambas- 
sades de son grand conseil. 

Auxquelles propositions les susdits de Gand ne 
voulurent jamais aucunement entendre, ne faire 
response, fors toujours de maintenir et protester 
qu’ils ne lairroient rien descheoir ny retrancher 
des choses et advaniages dont ils avoient accou- 
tumé d’user ; èt que , si ledit duc leur vouloit faire 
au contraire , ils sçavoient bien leur chemin et leur 
refuge par-devers leur souverain seigneur, de qui 
ladite comté estoit tenue et mouvante, pour y avoir 
recours et retraite ; de plus , qu’ils estoient assez 

forts pour luy résister par puissance. Avec tels et 
semblables mots, ou au moins en substance , estoit 
tousjours respondu par iceux Gantois auxdits am- 
bassadeurs , à chacune fois qu’ils y alloient , en Fai- 
sant paroistre de grands rébellions et désobéis- 
sances contre ledit duc , qui de ces choses Ait plu- 
sieurs fois adverty ; et par grand espace de temps 
les laissa courir et passer leur humeur, sous dissi- 
mulation , toutesFois , tousjours espérant qu’ils se. 
deussent enfin réduire et corriger; car envie s’es- 
mouvoit contre eux, en se doutant de leur destruc- 
tion , et rnesme sadite comté. 

Néantmoins iceux Gantois , depuis ces ambas- 
sades et significations ainsi Faites et entretenues > 
par longue espace , comme de six ou sept ans , 
commencèrent à encharger fort les oFficiers que 
ledit duc de son droit- faisoit, comme baillifs , ser- 
gents, eschevins, et autres; de fait ils en faisoient 
chaci# jour de nouveaux , qu’ils appelloient Hof- 
mans (hooftmans); lesquels gouvernoient ladite 
ville à leur plaisir, sans justice raisonnable. Aux- 
quels officiers du duc, il faisoient de grandes ru- 
desses et desrisions ; car assez tost après , ils firent 
et renouvelèrent la loy d’icelle ville , à leur vo- 
lonté, sans y appeller aucuns des officiers dudit duc; 
ce que de raison ils ne pou voient faire. Et en per- 
sévérant en leur propos, leurshofmans voulurent ar- 
rester prisonniers les officiers dudit duc, auxquels 
il fut de nécessité de s’absenter, et de se rendre Fu- 
gitifs. Et d’autres habitants en icelle ville, qui re- 

monstroienl aucunes fois à leurs concitoyens, et 
leur partaient de leurs Tantes, retindrent aucuns 
prisonniers, bannirent les autres, les gesnèrent par 
tyrannie, puis les feirent mettre à mort, sous ombre 
de justice, et prendre et appréhender leurs biens, 
comme confisqués , et pour en disposer à leur 
plaisir et volonté. Dans leurs lettres missives et 
publications, ils s’instituloient les Seigneurs de 
Gand , qui estoit un terme fort au préjudice dudit 
duc. 

Lesquelles choses estant venues à sa connoi?*- 
sance, pour s’acquitter envers Dieu et le monde, 
il assembla plusieurs des seigneurs de son sang, 
avec tous ses conseillers et les chevaliers de son 
ordre de la Toison-d’Or , et tint un grand conseil 
sur ce point, pour sçavoir ce qu’il a voit à faire. 
Auquel conseil il y eut plusieursopinions et mainte 
chose remonstrée par les dessus nommés et chacun 
d’eux; car aucuns estoient d’opinion, qu# sans 
différer, attendu leur mauvais gouvernement et 
les grandes fautes commises, ce duc les dehvoit 
punir et corriger par puissance. Les autres di- 
soient que par la voye de rigueur, la chose seroit 
fort douteuse; car, attendu que c’estoit la clef des 
bonnes villes de ladite comté , et mesme la forti- 
fication et puissance d’icelle , il leur sembioit qu’il 
ne seroit pas advantageux de soy-mesme les punir 
par rigueur ne par puissance, sans avoir sceu se- 
crètement la volonté et l’opinion des autres bonnes 
. villes de sadite comté , comme de Bruges, Ypres , 

Audenarde , Thenremonde, et antres; car si îes- 
diles villes vouloient estre de la suite et intelli- 
gence .d’iceux de Gand , ledit duc auroit fort à 
besongner, et sousliendroit grande perte* tant de 
gens comme de finances, jusqu’à ce qu’il les peust 
subjuguer et réduire en bon estât: et qu’il vau- 
droit mieux leur envoyer derechef une bonne 
ambassade, et les ad ver tir tout doucement , sans 
démonstrer trop grande rigueur en son endroit: 
et que pendant le temps de ladite ambassade, le- 
dit duc pourroit descouvrir par bons moyens la vo- 
lontéet l’intention desdites bonnes villes, 

* > 

Sur cela ils conclurent de ce qu’il avoit à faire; ce 
conseil fut tenu , et furent ordonnés pour ladite 
ambassade aucuns des seigneurs de son conseil , à 
laquelle il n’osa députer le seigneur de Croy , son 
premier chambellan, ne le seigneur d’Anlhoing, 
son chancelier, pour ce que lesdils Gantois es- 
toient mal contents d’eux; car ils disoient que 
par eux et leur conseil , on leur vouloit osier 
leurs privilèges et. franchises , et que s’ils les le- 
noient en leur ville , ils les feroient mourir par 
exécution. 

Pour ces causes, n'y voulut pas, iceluy duc, 
députer aucun d’eux; et sur ce furent baillées 
aux susdits ambassadeurs certaines instructions et 
mémoires bien au long, touchant toutes les choses 
cy-devant dites. Et si fut envoyé par ledit duc en 
escript, à toutes les autres bonnes villes de sadite 
comté , pour sçavoir , au cas qu’ils voulussent aider 

à réduire ceux de sa ville de Gand par puissance , 
quels termes ils voudroient tenir , et s’ils se mons- 
treroient bons et loyaux subjets en son endroit; 
desquelles bonnes villes se rencontrèrent plusieurs 
qui avoient desjà scellé avec ceux de ladite ville 
de Gand , et qui leur avoient promis assistance de 
vivre et de mourir avec eux, pour leur que- 
relle; car, pour à ce les attirer , iceux Gantois leur 
avoient donné à entendre que ledit duc leur vou- 
loit osier leurs franchises, et mesme mettre sus , 
par toute la comté de Flandres , une gabelle sur le 
sel; desquelles nouvelles ils ne furent pas joyeux , 
et redoutant cela, ce fut la cause principale qui 
plus les meut à sceller, et avoir intelligences avec 
eux , comme aussi à faire icelles promesses; dont 
le duc, quand il fut de ce adverly , fut fort esmer- 
veiilé ; néantmoins, par aucuns bons moyens, les 
principales d’icelles villes changèrent assez tost 
après leurs propos. Ainsi , et par cesle manière, 
se tirèrent lesdits ambassadeurs en ladite ville de 
Gand, où là ils furent assez bien receus; et eux 
estant arrivés, leur furent faits les présents de la 
ville. Le lendemain, ils s’assemblèrent en grand 
nombre de doyens des mestiers , dont il y a quan- 
tité, avec plusieurs autres, dans la maison de ville, 
où là lesdits ambassadeurs , par la bouche de l’un 
d’eux , représentèrent bien au long la charge qu’ils 
avoient de point en point, et outre, leur remons- 
trèrent ce qui s’en pouvoit ensuivre. Lesquels fi- 
rent response tout au contraire de ce dont lesdits 

ambassadeurs avoienl charge; mais ils leur dirent 
qu’ils s’en retournassent , et qu’ils envoycroienl 
certains députés de leur part devers le duc, char- 
gés de leur volonté; ce qui procéda de l’advis d’un 
nommé Lievin , et autres. Sur quoy s’en retournè- 
rent lesdits ambassadeurs, sans autrement rien né- 
gocier. Puis, assez tost après, envoyèrent les sus- 
dits de Gand, certains ambassadeurs devers ledit 
duc, qui luy dirent que ceux de Gand se lenoienl 
lousjours pour ses bons et loyaux subjels , et que 
quelque chose qu’on luy apportast, il ne voulustpas 
s’informer contre eux, suppliant que leurs privilè- 
ges leurs fussent entretenus, ainsi qu’ils en avoienl 
jouy dès le vivant de ses prédécesseurs, comtes 
de Flandres, et qu’il ne les pourroit qu’à grand 
peine laisser décheoir; que, pour le regard de la 
requeste qui leur avoit esté faite pour mettre sus 
la gabelle du sel par toute ladite comté, ils ne le 
souflfriroient en jour de leur vie, pour perdre leur 
derrain gage, et la vie de plusieurs en ladilecomté. 

Or, quand ledit duc eut veu et apperceu la vo- 
lonté de ceux de Gand, qui estoient ainsi rigou- 
reux de vouloir conserver et maintenir leurs fas- 
cheux privilèges, et aussi qu ils ne consentirent 
pas ladite gabelle estre mis sus, il leur fit response : 
Quant à ladite gabelle , qu’il esloit très content de 
s’en déporter, et que plus il n’en parleroit , puis- 
qu’elle estoit si préjudiciable à son peuple, que 
les susdits de Gand luy avoienl donné à connoistre ; 
quanta leurs privilèges, au regard de ceux qui 

estoient bons , et dontils usoieul par justice, sem- 
blablement il esloit content de les leur entretenir 
et maintenir; mais des autres, qui n’estoient point 
raisonnables ne juridiques, et dont ils usoient 
contre Dieu, vérité et raison , son intention estoit 
de les mettre à bas , et de les anéantir et renverser. 
Sur lesquelles responses , iceux de Gand s’en re- 
tournèrent, et dirent qu’ils avoient eu bonne resr • 
ponse ; niais la nuit qu’ils arrivèrent en icelle ville, 
avant qu’ils peussenl faire leur rapport , aucuns en 
grand nombre demandèrent aux susdits ambas- 
sadeurs des nouvelles , lesquels pour tousjours en- 
tretenir les choses en douceur, dirent qu’ils avoient 
bien besongné, et que la gabelle sus-mentionnée 
ne se mettroit pas sus ; aussi que ledit duc ne leur 
osleroit point leurs privilèges; desquelles nouvelles 
ils se resjouyrent fort par les carrefours dans ladite 
ville, en criant Noël î et disant : Vive Bourgongrie ! 
et firent à ce sujet de grands feux et solemnités en 
signe de joye. 

Mais pour ce que ledit duc fut assez tost après 
adverly qu’aucuns des doyens d’icelle ville, qui 
estoient des grands doyens des mestiers, dont Da- 
niel Siersandre , et autres estoient coupables et 
soupçonnés de soustenir leurs susdits mauvais pri- 
vilèges , ils les manda de venir par-devers luy en sa 
ville de Thenremonde; et incontinent qu’ils y fu- 
rent arrivés, il les fit venir devant luy. Et quand 
ils furent en présence de sa personne, alors luy- 
mesine , et par sa bouche, les bannit de tous ses 

pays et seigneuries , par la manière qui s’ensuit: 
c’est à scavoir le susdit Daniel Siersandre, vingt 
ans , et d’autres à l’équipolent , et cela à partir dans 
le soleil couchant, après ledit ban prononcé. Or 
d’autres ne pouvaient eslre bannis, si cela n’estoit 
lait par sa bouche , et en leur présence; car la 
coutume esloit telle qu’aucuns officiers ne pou- 
vaient faire ledit exploit, sinon le prince luv- 
mesme en personne, fût ce fait, sans plus parler 
au duc , ils partirent de ladite ville de Thenre- 
inonde , sans retourner en la ville de Garni , et pri- 
rent leur chemin , c’est à scavoir les uns au Liédfe , 
et les autres au Rethelois et en France, comme à 
Laon et ailleurs , ou ils séjournèrent grand espace 
de temps ; et depuis ils retournèrent et revirent 
leur pays, comme- vous entendrez bien , quand il 
sera temps d’en parler. Ce fait, ledit duc tira son 
chemin jusques en sa ville de Bruxelles en Bra- 
bant , où là il se tint par grande espace de temps. 

Lesquels bannissements vinrent incontinent à la 
connoissance de ceux de la ville de Gand ; car les 
dessusdits bannis y envoyèrent des messages has- 
tivement , tant devers leurs femmes, pour avoir 
de leurs biens à eux aidera vivre , comme devers 
leurs amis ; duquel bannissement les susdits de 
Gand furent très mal contents; et lors commença 
le murmure des autres doyens des rnesliers en icelle 
ville , qui se mirent sus en armes à grand’ puis- 
sance ^ et apperceurent bien que le duc, leur sei-. 
neur , les voudroit subjuguer sur aucuns de leurs 

privilèges; et furent, certain long espace de temps, 
en armes en très grand nombre et multitude de 
peuple en ladite ville , tant de jour comme de nuit. 
Et sur ce ,* il fut proposé et conclu , par aucuns de 
ceux estants en ladite ville , de lever gens et de les 
mettre sus, avec lesquels ils avoient marchandé 
pour argent d’aller en ladite ville de Bruxelles , et 
là tuer un nommé mais Ire Pierre Boudin , maislre 
des requestes de l’hostel dudit duc, et un autre 
nommé maistre Georges le Boule , secrétaire du 
conseil d’iceluy duc, pour ce qu’ils se doiibtoient 
que le sujet de ce que ledit duc estoit ainsi mal con- 
lentd’eux, ne procédas l de leur sol licitation et pour- 
suite. Mais leur entreprise fut découverte, et il y 
feut aussitost pourveu ; car iceluy duc fit prendre 
ces mauvais marchands, lesquels advouèrent et 
confessèrent ce vilain .cas, et encore plus outre; 
car ils dirent qu’aulant en auraient les seigneurs 
de Cray et d’Anthoing , s^ils ne se gardoient bien ; 
desquels facteurs ledit duc fit faire justice , et les 
fit décoler et mettre leurs corps sur roues , à la fa- 
çon du pays. Ce qui estant venu à la connoissance 
des citoyens de Gand , incontinent ils firent et 
créèrent certains hosmans en leur ville , auxquels 
ils donnèrent authoritéet puissance de la gouverner 
à leur volonté et plaisir ; le principal desquels fut 
un coutelier, avec autres de semblables mestiers 
et estats, lesquels firent mettre encore plus grand 
nombre de gens d’armes sus , qu’il n’avoient ac- 
coustuiué de faire ; et pour se monstrer gens veil- 

lants sur le bien de ladite ville , ils envoyèrent in- 
continent quérir prisonnier dans le pays de Wast , 
un gentilhomme, nommé Baudouin de Vos, qui es- 
toit là comme bail ly de par le duc , auquel ils im- 
putèrent qu’il avoit fait couper certaines tranchées 
de fossés , au préjudice de ceux de Gand ; pour le- 
quel cas il luy firent trancher la teste sur le marché 
de ladite ville , sans à ce appeller ne ouir le bai 1 1 y 
d’icelle, qui estent commis de par ledit duc , lequel 
se nommoit Guerrard de Ghistelles, chevalier; 
mais firent le bail ly précédent prendre et arresler 
prisonnier, lequel fut en outre questionné par 
voye de fait plusieurs lois, et ses biens pris connue 
confisqués. 

Or, ainsi que telles choses se ftiisoienl , le duc, 
voyant qu’il esloit de nécessité d’y pourvoir, en- 
voya par tous ses pays , tant à ceux de son ordinaire 
comme aux autres chevaliers, escuyers , capitaines 
et gensde guerre , qu’incontinent ils se missent sus 
en armes, au plusgrand nombre que bonnement ils 
pourroient faire, et qu’ils se tinssent en leurs hosr 
tels pour eslre prests quand on les manderoit ; sur 
quoy chacun fit grand’ diligence de se préparer. 
Mais cela estant venu à la connoissance d’aucuns 
des gens de bien estants en ladite ville de Gand , 
en intention de tascher à leur rompre leurs propos , 
firent assembler dans la maison de ville grand’ 
partie des doyens des mesliers et des habitants, où 
il fut eonclud qu'il seroit bon d’envoyer une am- 
bassade en ladite ville de Bruxelles devers le duc, 

afin d’excuser le fait de leur ville , sur ce qui avoit 
esté confessé par ceux qui avoient esté mis à exé- 
cution , touchant l’entreprise qu’ils avoienl faite 
sur les susmentionnés Pierre Boudin et Georg-e le 
Boule , et aussi poup appaiser le duc de l’exécution 
qui avoil esté faite du susdit bai I ly de Wast , et de 
la prise dudit Baudouin de Vos; bref, pour tascher, 
au surplus , de trouver sur le tout quelque appoin- 
tement et accommodement. Pour à quoy parvenir, 
furent ordonnés certain nombre de g’ens de ladite 
ville de Gand , avec un chevalier nommé le sei- 
gneur de Poat ; ce qui se passa environ la feste de 
Pasques fleuries de celte année. 

Mais, tandis qu’ils estoient ainsi occupésen cette 

ambassade , iceiix de Gand , scavoir les hofmans 
• . . * 
et les conseillers d’iceux hosmans , dont chacun 

avoit le sien particulier , assemblèrent certain 
nombre de gens , et vinrent devant une forteresse 
nommée Gaure , à trois lieues de Gand, qui est 
une assez forte place et de défense, dans laquelle il 
y avoit des gens commis pour la garde d’icelle , de 
par ledit duc ; mais iceux hofmans , pour tromper 
ceux qui avoient la susdite garde , envoyèrent au- 
cuns députés de leur part, en certain nombre, entre 
lesquels aucuns feignoient estre prisonniers , di- 
sants à celuy quy avoit la charge d’icelle place, 
que le duc luy en voy oit ces prisonniers , et qu’il 
jour donnast entrée pour les recevoir. Sur quoy le 
gardien d’icelle , croyant sa parole estre véritable, 
et pour obéir au mandement du duc. filonverture 

d’icelle place; lesquels, incontinent qu’ils se virent 
plus forts que ceux de dedans, se rendiren t rnaistres 
de la porte , et firent entrer iceux hofmans en icelle 
place, en tel nombre que bon leur sembla; et y 
laissèrent certain nombre de gens avec un capi- 
taine , pour tenir ladite place en la subjection de 
ceux de Gand, sans en faire ouverture audit duc ne 
a aucun de ses gens. |£ * 

De plus, durant la mesme ambassade sus-mén- 
tionnée , ils firent une autre assemblée , tant de 
ceux delà ville de Gand comme du pays d’autour, 
au nombre de seize à dix-huit mille personnes ou 
environ , lesquels iceux hofmans, dont le princi- 
pal se nommoit maislreLiévin Boene; laquelle mais- 
trise luy venoit pouf ce qu’il avoit esté et estoit 
maislre clés maçons de ladite ville de Gand, et non 
pas pouraucune science de quelque degré qu’il eust 
acquise. Et eh cedit nombre , ils allèrent mettre 
îe siège devant la ville d’Àudenarde, et se lo- 
gèrent en deux lieux, c’est à sçavoir l’un au-delà 
la rivière de l’Escaut, et l’autre de l’autre costé. 
Ce que voyant Simon de Lalain, qui estoit dedans, 
comme vous orrez, il fit mettre le feu ès fauxbourgs 
de ladite ville, d’un costé et d’autre ; nonobstant* 
quoy , ils assirent et ajustèrent grand nombre de 
bombardes et canons Je plus près qu’ils peurent 
d’icelle, qui leur faisoient et causoient grands dom- 
mages. Dans laquelle ville estoit le susdit Simon 
de Lalain , que le duc un peu auparavant y avoit 
envoyé , pour y tenir bon avec un petit nombre de 

gens; ce qu’il faisoit , eu intention d’eiitrelenir les 
habitants d’icelle en son service et en leur loyauté, 
ainsi que ladite ville et plusieurs du pays luy avoient 
rescript de vouloir faire, et qu’elles ne tiendroient 
pas le party d’iceux de Gand. Lequel siège y fut mis 
le jeudy après le grand Pasquesde cet an mil quatre 
cent cinquante et deux. 

Ce qui estant venu à la connoissance du duc , il 
en fut fort troublé , et renvoya les susdits ambassa- 
deurs , qui de ces nouvelles furent grandement 
courroucés; car ils estoient par là trouvés tout au 
contraire de ce qu’ils avoient proposé et conclwd 
avec ledit duc ; lequel incontinent envoya des mes- 
sages en divers lieux par ses pays, spécialement 
devers le comte d’Estampes, son nepveu, qui es toit 
capitaine généra! de ses pays de Picardie , lequel 
estait lors dans la ville de Pérou ne , à ce que sans 
délay assemblast son armée, la plus grande qu’il 
pourroit faire , en se mettant sur les champs, et 
tirant vers la ville de Seclin-lez-Lille , ce qu’il fit 
■ en peu de juurs ; et luy y estant venu , il fit faire 
monstre à ses gens d’armes. 

. - D’autres semblablement faisoient chacun en leur 
marche de grands assemblées , comme Louis de 
Luxembourg, coin le de Saint-Pol , Jean de Croy , 
bailly delJaynaul, duquel pays il lira grand nombre 
de gens de guerre , Anthoine, bastard de Bour- 
gongne; et plusieurs autres chevaliers , seigneurs 
et capitaines. Pendant ces besongnes , et que cha- 
cun desdils seigneurs , de toutes parts , faisoient 

leur debvoir , iceluy comte d’Estarnpes fut averly 
que ceux de Gand avoient envoyé environ six à 
sept cents combattants à un passage nommé îe 
pont d’Espierres , où il y a une rivière à passer , et 
un assez bon village où il y a une grosse église , 
laquelle lesdils Gantois avoient fortifiée, en inten- 
tion de tenir et defFendre ce passage-là , afin que du 
costé de ladite ville on ne peust aller sur leurs gens, 
qui tenoient le siège devant icelle ville d’Aude- 
narde. Laquelle chose estant venue à la connois- 
sance d’iceluy comte, il résolut d’aller gaingner ce 
passage ; et ordonna à cet effet à tous les capitaines 
de sa compagnie, qu’incontinent chacun fist mettre 
ses gens en ordonnance, son intention estant d’aller 
donner sur eux. Sur quoy chacun fit son debvoir, 
en tirant audit pont d’Espierres, où ils arrivèrent 
le vendredy vingt et unième jour d’avril, de ce 
mesme an mil quatre cent cinquante et deux , en- 
viron sur les quatre heures ^près disner ; et trou- 
vèrent grand' résistance que les Gantois faisoient , 
afin que ce comte et ceux de sa compagnie ne pas- 
sassent pas ladite rivière. Néantmoins , par grand’ 
vaillançe et puissance d’armes , ils gagnèrent enfin 
ladite rivière , dans laquelle se mirent, sans rien 
espargner, le seigneur de Noyelles, gouverneur de 
Péronne , Mondidier et Roye , armé d’une brigan- 
dine, Hue deLongueval, chambellan dudit comte, 
et plusieurs au très gentilshommes en grand nombre, 
avecd’autres gens de guerre, qui passèrent outre la- 
dite rivière , nonobstant toute la défense qn’iceux 

Gantois faisoientâ l’encontre, dont la plus grand’ 
partie se mit en fuite, fors environ six à sept vingt, 
qui furent contraints de se retirer et sauver dans 
l’église de ladite ville , en laquelle ils furent pour- 
suivis si rudement j que tous furent enfermés de- 
dans. Et fut icelle église assaillie aussitost par ce 
comte d’Estampes et ses gens ; dont l’assaut dura 
l’espace de trois heures ou environ ; car ceux qui 
estoient attaqués dedans se défendirent très vail- 
lamment ; mesine il fut de nécessité, pour les avoir, 
d’y mettre le feu , et de bruslerles huis et défenses 
de bois qu’ils a voient fait pour les conserver ; au- 
quel assaut furent tués, des gens de guerre dudit 
comte , environ trois ou quatre. Et si y fut blessé 
Guy de Roye, au bras gauche, d’un coup de picque, 
dont les Gantois avoient lors grand’ quantité. An- 
thoinedeRochefort le fut pareillement en une main, 
et un Portugalois de l’hostel de ce comte , nommé 
Lancelot , qui fut blessé au visage. Mais enfin , cette 
église lut gag’née et emportée de vive force et puis-* 
sance ; à laquelle prise moururent quelques six à 
sept vingt Gantois ; de plus , il y en eut jusques au 
nombre de quarante ou environ de faits prisonniers, 
et d’autres tués à la chasse et poursuite durant 
leur fuite. 

Ce fait , le comte et ses gens se logèrent ceste 
nuit, tant audit village comme ès environs ; et le 
lendemain bien matin , ils deslo^èrent et allèrent à 

c5 

un gros village nommé Aurelanehien (Herchin ) , 
quiestoilà deux lieuesetdemiede distance de ladite 


v — "t 


( 


0 


(i45a) DE MATHIEU DE COtSSY. 55# 

ville d’Audenarde, où les Gantois tenoienl lesiétre, 
comme a esté dit cy-devanf. Auquel logis ce comte 
se tint tout ce jour et le dimanche ensuivant ; et y 
tint conseil avec les seigneurs et capitaines de sa 
compagnie, pour savoir s’il entreprendroit la charge 
défaire le lendemain lever ledit siège d’Audenarde, 
ou s’il envoyeroit devers le duc son oncle, quiestoit 
avec une grosse armée , en sa ville de Grandmont ; 
auquel conseil aucuns estoient d’opinion qu’il se 
transportast luy-mesme par-devers le duc son on- 
cle , pour mieux sçavoir son plaisir là-dessus ; car 
il n’avoiten sa compagnie que trois mille combat- 
tants ou environ ; et on disoit qu’audit siège il y 
avoit douze mille , ou plus , de Gantois. 

t)’autres y avoit qui disoient que ce seroit assez 
d’y envoyer lettres et messages propres ; d’autres , 
enfin , disoient que ledit comte pou voit bien en- 
voyer aucuns coureurs vers le siège afin de voir le 
gouvernement et d’examiner la conduite des assié- 
geants, et que , par aventure, ils pourroient rap- 
porter nouvelles que leur conduite et gouverne- 
ment seroit si petit , que sans avoir du très gens que 
ceux de sa compagnie, il .viendroit bien à chef de 
faire lever ledit siège , qui leur seroit un grand 
honneur. 

» % 

Ce conseil fut tenu et arresté finalement ; et or- 
donna , à cet effet , ledit comte d’Estampes , qua- 
rante ou cinquante combattants , ou environ , dont 
Jacques deLalain , Robert de Miraurnont, et autres 
gentilshommes eurent la charge; lesquels allèrent, 

cedit jour de dimanche , courir devant iceluy siège, 
où ils trouvèrent quelques huit à neuf mille Gan- 
tois , qui estoient rangés en belle bataille au dehors 
des logis de leurdit siège , environ un demy- 
traict d’arc de distance ; contre lesquels iceux cou- 
reurs escarmouchèrentet firent de belles vaillances 
• * * « * # 

d’armes. Car, en continuant cette escarmouche, le- 
dit Robert de Miraumont , qui estoit froid et sub- 
til , et très expert en armes, regarda bien et con- 
sidéra toute la conduite de ceux dudit siège , et se 
retourna luy et ses gens devers ledit comte d’Es- 
tampes , auquel il dit qu’il luy sembloit qu’ils es- 
toient en très grand nombre , comme de vingt et 
deux mille ; et sur ce disoit vérité, car ils estoient 
bieu autant , ou plus. Surquoy iceluy comte con- 
clut que le lendemain il les iroit voir de bien près, 
et que si Dieu luy envoyoit victoire, il avoit inten- 
tion de faire lever ledit siège ; mais il eut en outre 
conseil, qu’il estoit bien à propos et besoin de ren- 
contrer un homme seur , pour dans celle nuit-là 
trouver moyen qu’il entrast en ladite ville , afin 
d’advertir du dessein de leur entreprise , Simon de 
Lalain , qui estoit dedans , comme avez ouy , pour 
estre plus seurs de leur faict, et aussy pour resjouir 
les habitants d’icelle. Pour à quoy parvenir , il fut 
ordonné à un des gens du seigneur d’Haubourdin , 
nommé Jonesse , qui fut choisi à ceteffect ; et luy 
deuxiesme prit la charge de ce faire , et partit ,.en 
prenant certaines lettres dudit comte, adressantes 
aux dessusdits , cesle nuict de dimanche ; et passa 

au milieu dudit siège , et traversa à no ( nage) , la ri- 
vière de l’Escaut, qui court devant ladite ville, et fît 
lanl qu’il arriva proche de la muraille , et parla 1 au 
guet , lequel incontinent le fit sçavoir audit messire 
Simonde Lalain, qui, sans long séjour, vint à l’en- 
droit de là où il esloit arrivé , et le receut dedans. 

' ■ * r À * , 

Puis, quand il eut veu les lettres dudit comte , qui 
contenoient que le lendemain il avoit intention de 
faire lever ledit siège , dont il fut fort joyeux , il le 
fit scavoir partout secrètement dans la ville , afin 
qu’on s’en resjouyst, et que chacun fust prest à bien 
faire. Et fut ledit Jonesse grandement bien receu 
et festoyé par ledit chevalier et ceux d’icelle ville ; 
aussi avoient-il bien raison de le faire, car l’entre- 
prise avoit esté grande ; et siretourriapardevers ledit 
comte , qui luy bailla la somme de cent escus d’or. 
Et le lendemain bien matin , iceluy comte deslogea 
de son camp , en faisant tirer tous ses gens d’armes 
aux champs; et ordonna , pour conduire son avant- 
garde , Antoine , le bastard de Bourgongne, et le 
seigneur de Saveuses , qui en eurent la charge ; et 
si rangea sa bataille en belle conduite et ordon- 
nance , tirant vers ledit siège. Mais quand les Gan- 
tois apperceurent venir ladite avant-garde , qui es- 
loit si bien conduite , ils firent partir de leurdit 
siège , environ huit cents à mille combattants de 
leurs gens , qui se mirent hors de leurdit siège, 
environ deux traicts d’arc , où ils se rangèrent en 
belle bataille , au-devant et en face d’icelle avant- 
garde , à l’endroit d’un eslroit passage , lequel ils 

avaient garny de bonne artillerie , comme conle- 
vrines ou autres engins subtils, par où il conve- 
noit nécessairement audit comte de passer avec 
toute son armée ; contre lesquels , ceux de ladite 
avant-garde firent de grandes vaillances. Car incon- 
tinent, la plus grande partie d’icelle avant-garde 
descendit à pied auprès d’eux , où ils se combatti- 
rent très vaillamment , et les firent reculer en fuite 
iusques à leur siège , en gagnant le susdit passage , 
et icelle artillerie; à laquelle besongrie fut tué un 
homme d’armes , nommé Jean d’Atties. 

Ce' que voyant ledit comte , il se mit lors avec 
ceux de sa bataille dedans ledit siège , lesquels y 
deffirent grand nombre de Flamands et Gantois ; 
car, à la vérité, ce comte, de sa personne , s y con- 
duisit fort vaillamment ; en telle manière , qu as- 
sez tost après, iceux Gantois se mirent en fuite, les 
uns tirants vers le chemin de Gand, et les autres, 
en grand nombre, se jettants en l’eau, où il y en 
eut plusieurs de noyés. Il y en eut de tués , tant sur 
le champ , comme à la chasse , jusques au nombre 
de trois mille ou environ : ainsi , et par cette ma- 
nière fut levé le siège de devant ladite ville d Au- 
denarde. Or , comme cette besongne se faisoit , e 
duc de Bourgongne , qui estoit party de ladite ville 
de Grandraont , avec grand nombre de gens de 
euerre , et plusieurs chevaliers et escuyers, en in- 
tention de venir faire lever le susdit siège, ouyt les 
nouvelles del’exploict qu’avoit desjà fait son nep- 
venle comte d’Esiampes , et fut adverty que lesdils 


( l 4*> a ) DE MATHIEU DE COUSSY. 33 q 

Gantois et Flamands s’enfuyoient le long du che- 
min deGand ; ce qui estant venu à sa cognoissance, 
il fît grande diligence avec sa compagnie , de se 
mettre et rencontrer sur le chemin au-devant d’i- 
ceux Gantois , ce qu’il fît; et là y eut grand nom- 
bre de tués ; et de plus, furent gagnés sur eux , 
par les gens dudit comte , qui à grande diligence 
les avoient tousjours poursuivis , plusieurs bom- 
bardes , veuglaires , crapaudeaux , et mesme toute 
leur artillerie; laquelle ce comte fît incontinent 
conduire en ladite ville d’Audenarde. 

Or vous avez ouy comment ledit siège fut levé , 
en quoy faisant , il y eut de grands vaillances faites 
parles gens d’iceluy comte. Si vous veux-je dé- 
clarer des nobles et vaillants hommes, qui pour 
ce jour sur le champ y furent faits chevaliers. Pre- 
mièrement , ledit comte d’Estampes, seigneur de 
Dourdan, qui par la main de Jean de Luxembourg, 
bastard de Sainct-Pol , seigneur de Haubourdin, * 
receut l’ordre de la chevalerie ; Antoine , bastard 
de Bourgongne ; Louis^ aisné fils de monsieur Jean 
de Bourbon , seigneur de l’Escluse-lez-Douay ; 
Charles, seigneur de Rochefort ; Valeran, seigneur 
de Moreuil ; Hue de Longueval , seigneur de 
Vaux ; Hue, seigneur de Ham ; Philippes de 
Hornes , seigneur de Bausseiguies ; Antoine 
Raoulin , seigneur d’Aymeries; Jean, seigneur de 
Miraumont; Jean de Basentin , seigneur de Lien- 
court; Hugues de Neufville; Perceval de Belle- 
forière, seigneur d’Itte ; JeandePIsle, seigneur 

d’Isvel ; Antoine d’Aveluys, seigneur de la Laude ; 
Jacq nés de Mon ton vi 1 1er, seigneu r d’ Asq ; le Borgne 
d’Esneetle Bauderain, son fils; Philippesde Vau- 
rain ; George de Rosembos, seigneur de Filammes ; 
Guillaume et Antoine de Wandre; Thiébaut de 
Flavy , aisné fils de messire Hector de Flavy ; 
Jean Diaucourt ; Gilles de Héricliies, seigneur de 
Belleguies; David d’Aveluys, seigneur de la Motte, 
avec plusieurs autres , ce qui seroit longue chose 
à raconter , à qui les voudroit touts déclarer ; 
mais tant en sçais-je, qu’à ce jour il y en eut de faits 
chevaliers, par leur chevalerie et vaillance, jusques 
au nombre de soixante ou environ. 


CHAPITRE LI. 


Comment le comte d’Estampcs alla courrir devant Gand , le premier 
jour de mai mil quatre cent cinquante-deux. 


Après le siège ainsi levé de devant ladite ville 
d’Audenarde, et les chevaliers faits, comme avezouy, 
ledit comte d’Estampes, pour refaire et rafraischir 
tantluy que ses gens, résolut dese retirer dans ladite 
ville d’Audenarde; ce qu’il fit, et fit tirerses gens en 
un village nommé Ayne(Heyne), assez près d’icelle 
ville d’Audenarde, là où ils se logèrent, et es envi- 
rons, où ils séjournèrent jusques au lundy ensui- 
vant , qui lut le premier jour de may mil quatre 

. cent cinquante deux. Auquel jour, voyant que ses 
gens estoient tous assez rafraischis, et qu’ils ne de- 
mandoient qu’à travailler et à chercher besorigne , 
fit sonner ses trompettes, et ordonna que chacun 
monlast à cheval , ayant bonne volonté d’aller 
courir devant ladite ville de Gand , vers où il mena 
toute sa compagnie et la plus grand’ partie des gens 
dudit duc ; et assez près d’icelle , il fit asseoir son 
embuscade, et envoya certain nombre de coureurs 
jusques auprès des portes, où ils mirent Je feu en 
aucunes maisons ès faux bourgs d’icelle. Mais ce 
voyants ceux de dedans , ils saillirent sur lesdits 
coureurs au nombre environ de sept à huict cents^ 
combattants ; contre lesquels iceux coureurs escar- 
mouchèrent assez longuement; toutefois il n’arresta 
guères , que ceux desdits embusches, voyants que 
lesdits Gantois n’avoient pas volonté d’aller plus 
avant, descouvrirent leursdites embusches et se 
mirent en ladite escarmouche , en telle manière , 
qu’ils repoussèrent lesdits Gantois, sçavoir aucuns 
dedans leurs portes, et les au très dedans leurs fossés. 

Derechef, ils saillirent encore par deux fois à 
grand’ puissance, mais à chacune fois ils furent re- 
poussés , comme dit est , à leur grand dommage ; 
car ils perdirent pour ce jour de quatre-vingt à cent 
hommes, tant prisque tués. Et si demeurèrent les 
gens d’iceluy comte maistres des moulins à vent . 
qui estoient assez près d’icelle ville. Or, en faisant 
ces sorties et escarmouches, il veut aucuns d’iceux 
Gantois qui furent contraints de s’enfuir et se re- 

tirer en une forte maison assez près de ladite ville; 
en la basse-cour de laquelle maison fut blessé, d’un 
coup de traict , le seigneur de Miraumont , qui de 
fraische poursuite les avoit suivis ; lequel , assez 
tost après, s’en alla de vie à trespas, dont ledit comte 
fut fort desplaisanl. Cela estant ainsi fait, voyant, 
que ceux de Gand s’estoient ainsi retirés , aucuns 
de la compagnie du comte se mirent sus , et assem- 
blèrent tout lebeslial qui estoit au dehors de la- 
dite ville, où ils trouvèrent grand nombre de 
bestes, comme auinailles ' , chevaux, juments et 
blanches bestes, qui toutes furent menées en ladite 
ville d’Audenarde, et là vendueset distribuées, dont 
chacun d’iceuxgensdeguerfeeut sa part. Lesquelles 
besongnes ai nsi faites etconduiles par le com te d’Es- 
tampes, estoient fort agréables au duc son oncle; 
et aussi à la vérité estoit-il grandement expert 
et diligent en faict d’armes ; et si avoit , en sa com- 
pagnie et dans son conseil , plusieurs seigneurs de 
grand’ conduite et vaillance, lesquels, nuit et jour, 
ne cessoient de travailler au bien de la chose et à 
l’honneur d'iceluycomte leur maistre , qui, selon sa 
puissance, faisoit sou vent debeauxdonsauxgentils- 
hommes et aux autres de sa compagnie , là où il 
sçavoit que ces présents estoient bien employés , 
quand le cas le requéroit; et si les entretenoil-il en 
amour, bonne union et en justice, ce qui faisoit 
qu’il estoit fort aimé de tous ceux de sa compagnie. 

i . Bêles à cornes et animaux domestiques. 

CHAPITRE LII. 

4 


Comment le duc de Bourgongne assit ses garnisons en ses villes, contre 

ceux de Gand. 


Or, assez bref après, le ducde Bourgongne devant 
nommé, et le coin tedeCharrolois, son fils, arrivèrent 
en ladite ville d’Audenarde,etavec eux grand nom- 
bre de seigneurs , chevaliers et escuyers , avec les- 
quels il tintconseil en ladite ville, lequatrième jour 
du may de cet an mil quatre cent cinquante et deux, 
pour avoir advis sur les moyens d’asseoir les gar- 
nisons, et fâire frontière contre ceux de ladite ville 
de Gand ; car bien voyoit-il qu’il estoit de néces- 
de les réduire par puissance d’armes , chaque jour 
estant bien adverty de leurs folies et rigueurs ; si 
conclut-il avec les dessusdils , que le comte d’Es- 
tampes , son neveu , tiendroit garnison , avec toute 
sa compagnie, en icelle ville d’Audenarde; le comte 
de Sainct-Pol et Jean de Croy , bailly de Haynaut , 
en la ville d’Alost, distante de cinq lieues de la ville 
de Gand ; les seigneurs de Cornalines et de Hali- 
tin seroient dans la ville de Courtray, esloignée 
de huit lieues; et ledit duc avec son fils, dans la 
ville de Thenremonde, qui est à cinq lieues près. 
Par ainsi , il envoya chacun de ces seigneurs ès 
places dessusdites , et fit délivrer or et argent à 

chacun chef de guerre, pour payer leurs gens 
d’armes estants soubs eux ; puis il leur ordonna et 
enjoignit expressément à chacun, de faire qu’il s’ap- 
perceust qu’ils désiroient tous son honneur et l’a- 
brégé de cette rébellion. Ainsi chacun partit de 
ladite ville pour aller là où il luy estoit ordonné; 
et n’y demeura que le susdit comte etsa compagnie, 
qui estoit de deux à trois mille combattants. 


CHAPITRE LIII. 


Comment les nouvelles vinrent après au comte (TEstampes , de la 

mort de Philippe , son fils. 


Audit mois de may, que ce comte d’Estampes 
se tenoit en icelle ville d’Audenarde, comme en 
place frontière contre les susdits Gantois, il eut 
nouvelles que son fils, nommé Philippe , estoit allé 
de vie à trespas dans la ville de Bruxelles ; don t il fu t 
d’abord fort desplaisanl, car il n’avoit plus aucun 
fils ; lequel estoit un jeune enfant de l’age de cinq 
ans et demi ou environ; mais, par après, il le 
porta assez patiemment, pour-autan t qu’il avoit esté 
acertené que ledit enfant estoit fort langoureux. 
Et me fut dit qu’il estoit mort par une grand’ dou-' 
leur de la maladie de la pierre ; car, après son tres- 
pas, il fut ouvert par les maistres, et fut trouvé 
qu’il avoil deux pierres, par quoy il estoit impos- 

sible qu’il peut vivre longuement. Laquelle mort 
lut celée grand espace de temps à la comtesse sa 
mère , qui en ce temps se t enoit au cliasteau de Pé- 
ronne, parce qu’on craignoit beaucoup qu’elle ne , 
la prist à très grand déplaisir; mais, pource qu’il es- 
toil de nécessité qu’elle en fust une fois adverlie , 
il fut conclu que ledit comte escriproit ces nou- 
velles à révérend père en Dieu, don Jacques Rasson, 
abbé de l’église du Mont-Sainct-Quentin, lez (près) 
ladite ville de Péronne, afin que par bonne ma- 
nière il les dist à la comtesse ; ce qu’il fit. Et assez 
lost après , cet abbé se transporta audit chasteau 
devers la susdite comtesse , de laquelle il esloit 
privé et familier, pour autant qu'il estoit confes- 
seur dudit comte, et mesme de son conseil ;et par 
la meilleure forme qu’il peut , il dit finalement 
ces nouvelles à ladite comtesse , laquelle les prit 
en si grand deuil et desplaisir, que je ne le seau- 
rois mettre par escript ; mais enfin , à force de con- 
tinuer à la consoler et reconforter, en luy re- 
monslrant plusieurs cliosesde la Saincte Escriture 
servant à ce propos, il la remit en bon estât; et 
par ce moyen , elle en porta depuis son deuil plus 
patiemment. 

CHAPITRE LIV. 


Comment ceulx de Gand furent contraints de ciorre la porte par où 

on y entre en allant de ïhenremonde , le quinzième jour de mai. 

» 

Droit le dimanche quatorziesme jour de may 
de T an dessusdit, le comte d’Estampes, estant en 
icelle ville d’Audenarde , ordonna que tous ses ca- 
pitaines allassent devers luy en son hostel, ce qu’ils 
firent; avec lesquels il tint conseil, sur ce qu’on 
luy avoit rapporté que les Gantois avoient de nou- 
veau fortifié certains gros mousliers çntre ladite 
ville de Gand et celle d’Audenarde , et mesme 
avoient fait , en plusieurs eslroils passages , de 
fortes barrières et trenchis de fossés. Sur quoy il 
luy fut dit qu’il estoit bien raisonnable et expé- 
dient qu’il allast sur le pays voir ce que c’estoit; 
mais qu’il seroit bon qu’il fist mener avec luy 
quelque nombre de charpentiers , manouvriers et 
pionniers , avec certains outils à eux nécessaires, 
afin de faire ouverture auxdits estroils passages, 
si besoin estoit ; car s’il ne faisoit cela , et s’il n’u- 
soit de cette précaution y il pourroit bien estre des- 
plaisant d’estre contraint de s’en retourner sans 
rien faire , ne rien profiter , à faute desdits instru- 
ments. Lequel conseil fut suivy; et là-dessus il 

ordonna que Je lendemain , de grand matin , qui 
lut le quinziesme jour dudit mois, par un lundy , 
chacun fust prest; et aussi ordonna-t il certain 
nombre de charpentiers, manouvriers et pionniers, 
pour venir avec luy, bien pourveus de tous outils 
propres et nécessaires pour l’exécution du des- 
sein qu’on avoil. 

Or, ainsi qu’il lut commandé, ainsi fut-il fait; 
car cedit jour, au plus matin, il fît sonner ses 
trompettes, et sortit de ladite ville, ensemble 
toute sa compagnie, en tirant sur le chemin de- 
puis Audenarde jusques en ladite ville de Gand ; 
sur lequel chemin il rencontra, en plusieurs en- 
droits, de fortes et puissantes barrières, et de 
grands fossés , que lesdils Gantois avoient faits en 
plusieurs estroils passages; mais, nonobstant cela, 
par le moyen d’iceux charpentiers et manouvriers, 
ces barrières estoient aussilost renversées et ab- 
battues,et les fossés remplis et comblés; par- 
quoy , en chaque lieu , il passoit franchement; 
lesquelles barrières les Gantois avoient fait , pour 
ce qu’audit pays de Flandres, il n’y a pas plein 
pays à chevaucher, mais des pays estroils ; aux- 
quels passages , pour ce jour , ils ne trouvèrent 
aucune résistance. 

Or, ainsi que ledit comte avoit résolu la nuit de 
devant, de faire ce voyage, aussi avoit fait de son 
coslé le comte de Sainct-Pol, qui estoit en gar- 
nison à Allost , sans qu’ils sceussent rien l’un de 
l’autre; lequel, ce inesme jour, partit d’icelle 

ville d’Allost , avec sa compagnie , en intention 
d’aller courir devant la ville de Gand , par un autre 
chemin que celuy que l’on a accoutumé. Mais 
quand ces deux comtes, chacun en avançant son 
chemin, furent assez près de ladite ville, ils eu- 
rent nouvelles de l’entreprise l’un de l’autre, et 
se joignirent ensemble; quoy fait, ils ordonnèrent 
certain nombre de coureurs, pour aller faire une 
course devant ladite ville ; desquels coureurs , 
Gauvain-Quieret, seigneur de Drueil , qui estoit 
vaillant et expert en armes, eut la charge; et les 
compagnies demeurèrent derrière, sans se monstrer 
ne découvrir. Et tant fut exploité par ces coureurs, 
qui esloient environ deux à troiscents, que de prime 
lace ils se mirent la plus grande part à pied au bout 
de la cauchie (chaussée) de ladite ville , à l’endroit 
de laquelle il y a une forte maison debricque, où 
il y avoit aucuns Gantois qui, à coups de couleu- 
vrines , firent grand dommage aux gens dudit 
comte; d’autant qu’ils liroient au travers de la cau- 
chie, où ils tuèrent un homme d’armes du pays de 
Haynault, et blessèrent plusieurs autres; mais ce 
nonobstant ils gangnèrent la première barrière, 
en faisant retirer les Gantois qui y estoient or- 
donnés, jusques à un moulin à vent, qui estoit 
assez près de ladite porte, dans lequel il y avoit 
grand nombre de Gantois ; et estoit fortifié à mer- 
veille , en manière d’un boulevert. Lesquels Gan- 
tois saillirent de furie sur lesdits coureurs; et, à 
l'endroit de ce moulin , il y eut une grande et 

merveilleuse escarmouche , qui dura assez longue- 
ment ; car les Gantois se défendirent très vaillam- 
ment; aussi estoient-ils en grand nombre à la porte, 
qui es toit assez près , où ils faisoient grande di- 
ligence de recueillir et recevoir leur gens. Et si 
tiroient-ils , de par-dessus la muraille, au travers 
de ladite cauchie , grande quantité de coups d’ar- 
tillerie, de veuglaires et couleuvrines, quifaisoient 
grand encombrier , et portoient grand dommage 
auxdits coureurs ; néantmoins ils gangnèrent enfin 
ledit moulin. Et se mirent ceux qui estoient de- 
dans en fuite, tirant vers la ville, où ils estoient 
chassés de si près, qu’il en demeura de tués sur 
ladite cauchie, avant qu’ils peussent avoir gangné 
la ville, quelques huit ou dix ; et , de plus , en fu- 
rent pris prisonniers un certain nombre. 

Or, environ l’heure d’icelle fuite , se monstra 
une partie de la compagnie sus-mentionnée. Ce 
que ceux de Gand voyant, et se doutant qu’ils 
n’approchassent aussi, à cause de l’oppression que 
leur avoient fait et faisoient encore Jesdits cou- 
reurs , ils fermèrent et condamnèrent la moitié de 
ladite porte; et me fut rapporté, que si toutes les 
compagnies eussent à ceste heure esté là ensemble, 
et qu’elles eussent poussé tout outre, iis fussent 
lors apparemment entrés en ladite ville ; car ils 
furent plus esbahis , qu’ils n’avoient oneques esté, 
depuis le commencement de ladite guerre. Après 
quoy , quand ledit comte d’Estampes se creut as- 
seuré que les Gantois ne pou voient plus rien faire 


* 


35o . CHRONIQUES (i45*) 

ne entreprendre doresnavant, craignant d’ail- 
leurs aussi de perdre de vaillants hommes à 
peu de profit, il fit sonner la retraite ; mais, no- 
nobstant cela , ledit seigneur de Drueil ne vou- 
loit pas retourner, car il estoit homme entrepre- 
nant et fort expert en armes. 

Toutesfois, à la fin, ledit comte luy manda 
qu’il retournast ; ce qu’il fit. Puis quand lesdits 
coureurs furent revenus avec les compagnies des 
susdits comtes, ils se mirent tous ensemble , en 
belle ordonnance de bataille, sur une montagne, 
devant la ville de Gand , où ils pouvoient bien 
estre au nombre de six à sept mille combattants; 
et y furent grand espace de temps ; puis chacun 
reprit son chemin , et s’en retourna en 'son logis: 
car il leur estoit de nécessité d’ainsi le faire , 
pource que tout le long desdits chemins , il n’y 
avoit aucun logis là où*on peust repaistre et ra- 
fraischir gens et chevaux, pour autant que per- 
sonne ne se tçnoit dans les villages, audit pays , 
durant ladite guerre, et que le chemin estoit fort 
long, depuis lesdites garnisons jusques à la ville 
de Gand. 

CHAPITRE LY. 


Comment les Gantois envoyèrent ambassade à Thcnremonde , devers 

le duc de Bourgongne. 


Pendant le temps que telles courses se faisoient, 
les marchands d’estranges pays, qui ont accoutumé, 
depuis si long-temps qu’il n’est mémoire du con- 
traire, de communiquer et marchander en la ville 
de Bruges, lesquels on appelloit les Nations, et 
qui pas n’estoient de cette guerre , prenoient cha- 
cun jour grande peine de remettre le pays et ré- 
duire les Gantois en la bonne grâce dudit duc. Sur 
quoy ceux qui, en cette guerre, estoient comme 
neutres , conclurent d’aller en ladite ville de Gand, 
afin de leur remonstrer le grand abus en quoi ils 
estoient, comme aussi pour leur représenter la 
destruction totale d’eux et de tout le pays de 
Flandres ; mesme que par leur faute , la marchan- 
dise et le trafic n’avoient plus de cours en ladite 
comté , ne ès villes de Gand et de Bruges, comme 
on avoit accoutumé. Sur lesquelles re monstrances, 
ils tinrent plusieurs conseils , tant qu’ils conclu- 
rent d’envoyer devers le duc une bonne ambassade, 
afin de trouver quelque traicté et appointement. 
De faict , ils requirent ceux desdiles nations', qu’ils 
en voulussent prendre la charge ; et conclurent d’y 

envoyer avec eux le prieur, des chartreux , dont 

cy-devant avons parlé , et aucuns autres ; lesquels, 
désirants parvenir au bien de la paix , leur accor- 
dèrent d’en prendre la charge ; et , de leur volonté , 
leur baillèrent certaines instructions par escript. 
Lesquels députés , avec ces instructions , tirèrent 
devers ledit duc, en la ville de Thenremonde: 
mais quand ils furent là arrivés , et qu’ils regar- 
dèrent leursdites instructions , ils trouvèrent 

qu’elles contenoient tout au contraire de ce qu’ils 
leur avoient dit de bouche, dont ils furent fort 
honteux ; et retournèrent sans rien négotier , sur 
le faict principal de leurdile instruction. 


CHAPITRE LVI. 


Comment le duc manda les Hollandois et Zélandois. 

« 

* * 

.t 

Ainsi comme telles ambassades se faisoient 
par les Gantois , le duc de Bourgongne , qui avoit 
assez de connoissance de leurs cautelles, abus et 
mauvaise volonté , voyant bien qu’il luy estoit be- 
soin d’y pourvoir de remède convenable, avoit au- 
paravant escript au seigneur de la Vère , qui estoit 
le plus riche et le plus puissant des pays de Hol- 
lande et de Zélande, et aussi au seigneur de Lan- 
noy , qui , de par luy , avoit le gouvernement des- 
dits pays, qu’ils assemblassent le plus grand nombre 

de gens de guerre qu’ils pourroient lever èsdils 
pays de Hollande et de Zélande , et que le plus 
tost qu’ils pourroient, ils tirassent par eau vers 
ladile ville de Gand , pour descendre en un fort 
pays , situé assez près d’icelle ville de Gand, 
nommé le pays de Wasl ; ce qu’il faisoit, pource 
qu’il estoit certain que lesdits Gantois avoient fait 
dans ce pays de Wast plusieurs forts bouleverts, 
et fortifié divers gros moustiers et logis, qu’ils 
avoient garnis de grand nombre de gens ; carc’es- 
toit la marche et l’endroit de toute la comté là 
où ils avoient le plus de confiance, et où il leur 
sembloit qu’il ne seroit pas possible que le duc , 
peust jamais entrer , ne le gagner > attendu les 
fortifications qu’ils y avoient faites, et la nature 
et assiette de ce pays-là, qui estoit fort et enclos 
de grosses eaux et rivières, et que par cy^devant , 
quelque guerre ou rigueur qu’ils eussent souffert 
des roys de France, dont ung autrefois avoit tenu 
siège devant eux , il ne peut oncques sub juger ne- 
gangner iceluy pays, au moins comme il appert 
par histoires ou autrement. Lesquelles nouvel- 
les estant venues aux susdits seigneurs de la 
Vère et de Lannoy, chacun de sa part fit sa di- 
ligence : et sortirent desdits pays de Hollande et de 
Zélande , au nombre de sept à huit mille combat- 
tants, qui, assez peu après, s’embarquèrent en 
plusieurs vaisseaux de guerre , avec lesquels ils 
tinrent frontière par aucun espace de temps , afin 
qu’aucuns vivres ne peussent par eau entrer en la- 
Mohstrelet. 7’. X . — Chr. di Math, de Coüsst. 23 

dite ville de Gand; et aussi en intention de des- 
cendre dans ledit pays de Wast, incontinent que 
le duc le leur l'eroit sçavoir; ce qu’ils faisoient, 
en attendant qu’aucuns passages que lôdil duc 
faisoit Faire et préparer sur les rivières , Fussent 
parfaits et achevés , pour plus seurement passer 
et entrer audit pays. 


. . '—— ===■ . 

CHAPITRE LVI1. 


Comment le comte d’Estampes alla courre et prendre la ville de Ny- 
vel le d’assaut , laquelle fut regaignée sur luy , et puis la repriut. 

Assez tost après, vinrent nouvelles au comte 
d’Estampes que ceux de Gand avoient mis sus une 
très grosse compagnie, comme de deux à trois 
mille combattants, en intention de venir loger 
dans la ville d’Englemonstier , appartenant audit 
comte et de là Faire des courses dans la chastelle- 
nie de Courtray, et que desjà ils estoient, à ce 
dessein* logés dans un gros village nommé Nyvelle, 
où il y avoit un gros monstier, qu’ils avoient Fortifié 
et remparé puissamment; et y avoient Fait, sçavoir 
aux entrées d’iceluy village, plusieurs Fossés et 
trenchis, avec de grosses et puissantes barrières, 
de bois pour la Fortification d’iceluy; et de plus, 
environ un quart de lieue près, auparavant que d’y 
aborder, ils avoient construit un gros boullevert 

fort et puissant à merveilles. Lesquelles nouvelles 
estant ainsi venues à sa connoissance, il manda les 
seigneurs et capitaines de sa compagnie pour venir 
devers luy hastivement ; ce qu’ils firent. Et incon- 
tinent il leur dit ces nouvelles, disant qu’il serait 
bon de leur défendre le passage et de rompre leurs 
entreprises; auquel conseil chacun s’arresta, car, 
à la vérité, ce comte estoit tant aymé pour sa bonté] 
largesse et vaillance, que tous les grands et petits 
1 aymoient, et le servoient volontiers. 

Donc, sans autre délay, il ordonna incontinent 
que chacun se mist en armes et montas! à cheval , 
et fis sonner ses trompettes par toute la ville d’Au- 
denarde , d’où il partit cedit jour , quy fut le mer- 
credy vingt et quatriesme jour de may de cet an , à 
trois heures après midy. Si furent en sa compagnie 
Antoine, bastard de Bourgongne, le seigneurdeRo- 
chefort, le seignejfr^Noyelle, gouverneur de Pé- 
ronne, les seigneurs de Vaulx. de Saveuses, et de 
More'inl, niessire Simon deLalain, les seigneur de 
Drueil, de Ha ppl ai n court , etdeReubempré, et plu- 
sieurs chevaliers et escuyers en grand nombre, avec 
toutes les gens de guerre; et alla cedit jour gister 
en un village nommé Harlebecque, en approchant 
ladite ville de Nyvelle , où il se logea la nuict. 

Le lendemain au malin , qui fut le vingt-cin- 
quiesme jour dudit mois, comme sur les °trois à 
quatre heures , ou environ , il deslogea de là , pre- 
nant son chemin vers ladite ville; mais, pource 
que les Gantois redoutoient fort la venue dudit 

comte, plus que nulle des autres garnisons qui les 
environnoient , et qu’ils lurent bien adverlis de 
celle-cy , ils firent ceste nuit-là plusieurs pièges et 
fossés parmy les soilles (seigles) et bleds qui estoient 
là autour , surtout par où ledit comte debvoit tenir 
son chemin ; car bien sçavoient-ils que, s’il alloit 
devers eux , en prenant ledit chemin , il y en auroit 
plusieurs qui cherroient à terre de dessus leurs 
chevaux et harnois , comme ils firent. Et si ordon- 
nèrent partie de leurs gens, en intention de garder 
un pont de bois qui estoit sur une rivière , laquelle 
court au travers de ladite ville, lequel pont ils 
avoient ruiné ; et ils ordonnèrent d’autres gens 
pour empescher l’entrée d’icelle , qui estoit de 
forte advenue, ainsi que leur moustier et leur 
boullevert , dont cy-devant est fait mention. 

Or , ils pou voient bien faire tout cela , car ils 
estoient en nombre que dit est dessus , auquel es- 
toient bien de sept à huict cents hommes de traict. 
Ainsi donc que le comte approcha la ville , quand 
ceux de son avant-garde, dont le susdit Antoine, 
bastard de Bourgongne , et le seigneur de Saveuses 
avoient la conduite , furent au plus près , ils apper- 
ceurent que les Gantois avoient intention de con- 
server et défendre ladite ville ; sur quoy ils man- 
dèrent à ce comte que luy et sa compagnie tirassent 
avant, ce qu’ils firent ; puis ils vinrent ensemble 
se joindre aux barrières d’icelle, où ils trouvèrent 
grand’ résistance ; car les Gantois de prime-face s’y 

comportèrent très vaillamment , et de leur traict 
blessèrent plusieurs des gens du comte. 

Neantmoins , par force et vaillance d’armes , ice- 
Juy comte gangna d’assaut le fort de ladite ville, 
mesme le pont dont dessus est fait mention ; et 
furent les Gantois, à cesle heure, mis en fuite et 
en désordre, dont il mourut sur le champ deux à 
trois cents ; et à la chasse, comme ils s’en fuy oient , 
encore un plus grand nombre. Du costé dudit 
comte, moururent aucuns archers en petit nombre. 
Comme ceste ville fut ainsi gangnée, les uns es- 
toienl encore à ladite chasse, et les autres espars 
en plusieurs places, au susdit village, croyants se 
rafraischir et refaire , comme ayant gagné la place , 
d’autant que ceux de ladite église l’avoient aban- 
donnée, et qu’ils estoient mis en fuite comme les 
autres ; sur quoy aucuns d’iceux Gai) lois se mirent 
_ en 'grand nombre en aucuns bocages assez près 
d’icelle ville, et les autres firent sonner les cloches 
en plusieurs villages ès environstenants leur party; 
et , par ce moyen , se rallièrent et se retrouvèrent 
ensemble de mille à douze cents combattants, les- 
quels, scachants que les gens dudit comte n’estoienl 
pas lors ensemble, vinrent fondre sur ledit vil- 
lage, par un autre chemin dont le comte et ses 
gens ne se don noient de garde , et par là regan- 
gnèrent ce village , avec le passage du susdit pont , 
où se passèrent de grandes vaillances et faits d’ar- 
mes , d’un costé et d’autre. 

Pour conclusion , les Gantois furent, à ceste 

heure, maist res dudit village; et il fut de nécessité 
aux gens du comte , et à tous ceux qui lors estoient 
dedans, qu'ils l'abandonnassent. Auquel exploict 
moururent des gens dudit comte vingt-huit à trente 
combattants , entre lesquels se trouvèrent huict ou 
dix hommes d’armes, dont les seigneurs de Hérin 
et de Biancbemont, Thibaut Valerin , Chariot de 
* Moroges, Raoulquin le Prévost, Jean de Briquely, 
Jean deFeuges et autres, estoient. Ce que voyant 
ce comte , il fut grandement desplaisant de cette 
mauvaise fortune, outre qu’il voyoit que ses gens 
n 'estoient pas lors ensemble pour y pouvoir remé- 
dier; car ledit seigneur de Reubempré et le sei- 
gneur de Drueil n’estoient pas encore retournés 
de la chasse , dont dessus est fait mention , lesquels 
avoient emmené en leur compagnie grand nombre 
de gens. 

D’ailleurs, ce comte pensant qu’il estoit de né- 
cessité d’y pourvoir , ou bien qu’il y au roi t grand 
déshonneur et dommage , il ordonna Philibert 
Bourgain, son escuyer d’escuyrie, lequel avoit la 
charge de porter son estendarl, de descendre à 
pied, 'et de l’apporter le plus près qu’il pourroit 
de la barrière d’icelle ville; ce qu’il fit, en admo- 
nestant un chacun de faire son devoir; car il voyoit 
bien qu’il estoit de besoin de tenir la main a la 
besongne. Là donc ledit comte et ceux de sa com- 
pagnie descendirent à pied , et par vaillance et puis- 
sance d’armes regangnèrent icelle ville, avec le 
susdit pont, où il y eut grand’ escarmouche, et 

des Gantois de tués, jusques an nombre de huict 
cents à mille combattants. Et si y furent blessés 
ledit seigneur deNoyelle, messire Josse Iialeven, et 
aucuns archers de tués, avec le trompette du sei- 
gneur de Beauvoir. Ce fait, le feu fut mis en au- 
cuns lieux dedans ledit village; puis fit ledit comte 
sonner ses trompettes, afin de rappeler à luy et 
rassembler ses gens, en intention de retourner à 
sondit logis de Harlebecque; car bien s’apperce- 
voit-il que les gens de tout le plat pays estoient 
fort esmes, et qu’ils se mettoient en peine de luy 
faire desplaisir, de quoy il disoit bien la vérité; 
car incontinent que luy et ceux de sa compagnie 
furent passés , pour aller audit lieu de Nyvelle, ils 
abbat tirent plusieurs grands arbres , qu’ils ran- 
gèrent en des destroils , et au travers des chemins ; 
ce qui leur tourna à grand dommage et desplaisir ; 
car ils ne pouvoient passer au revenir, comme ils 
avoient fait à l’aller, de sorte qu’il leur convint 
faire de nouveaux chemins. El, si ce n’eust esté 
par la vaillance et bonne conduite d’iceluy comte 
et des susdits seigneurs de Saveuses , de Roche- 
fort , de Noyelle, de Vaulx , de Roye, de Mirau- 
mont , et autres vaillants personnages, ils eussent 
esté en grand danger de périr tous; car, entre 
' autres, en un chemin nommé le Lestracle, qui es- 
loit fortestroit et fort mauvais, le capitaine d’une 
place nommée Poucques, du party des Gantois, 
avec sept à huict cents combattants, ou environ , 
vint donner sur la queue de la bataille du comte , 

en jettant un cry merveilleux, en telle manière 
qu’aucuns de ceux de ladite bataille , qui alloient 
devant , d’autant que le passage estoit estroit , 
commencèrent à se mettre en desroule ; sauf que 
le susdit Philibert Bourgain , avec l’enseigne d’ice- 
iuy comte , demeura là avec peu de gens , par l’or- 
donnance dudit comte son maistre, qui, à grand’ 
diligence , rallioit ses gens , ainsi que les seigneurs 
dessusdits, qui rassemblèrent et remirent leurs 
gens ensemble , et tournèrent visage sur ce capi- 
taine de Poucques et sur ses gens , ce qui toutesfois 
leur estoit chose pesante ; car ils esloient fort tra- 
vaillés , tant eux que leurs chevaux, et si esloient 
encore sans réfection ne rafraîchissement, Néant- 
moins , par grand’ conduite et vaillance, ils com- 
battirent ledit capitaine et ses gens, lesquels in- 
continent furent mis en fuite et en desroute. Et y 
moururent d’iceux Gantois jusques au nombre de 
cent, ou environ ; et, de la part dudit comte, y 
moururent Jean d’Ende,son maistre-d’hostel; Char- 
les de Héron val, et aucuns autres, au nombredesix 
ou huict. Et, pour ce jour, selon ce qui m’en fut 
rapporté, aux trois escarmouches cy-devant dites, 
moururent, de la part des Gantois, jusques au 
nombre de douze à treize cents combattants. Si y 
furentjaits, à ceste heure, chevaliers : le seigneur 
de Halvin , le seigneur des Fossés, le seigneur de 
Jourgin, le seigneur d’Iseghen, le Bègue de Cours, 
Jeannetd’Agincourt, Philippe d’Iioat, Philippe de 
Ghistelles. Quoy fait, le comte retourna en son 

logis de Harlebecque, où il passa la nuict, elle 
lendemain , il retourna à Audenarde^où luy et ses 
gens se rafraischirent, et les blessés fit panser et 
guérir. 


CHAPITRE LVI1I. 


Comment le duc fît renvoyer une trompette des Gantois qui estoit 
, ordonnée à mourir. 


Le vendredy, vingt-sixiesme jour dudit mois de 
may, de l’an mil quatre cent cinquante et deux 
dessusdit, le duc de Bourgongne estant dans la 
ville de Thenremonde, fut adverty qu’entre les 
prisonniers des Gantois qui avoient esté amenés, 
lesquels avoient esté pris à la journée dernière, il 
y avoit un riche bourgeois, espicier, et aucuns 
autres , jusques au nombre de douze, qui avoient 
esté principalement cause de séduire et soulever 
le peuple de ladite ville de Gand contre luy; et, 
pour ce, incontinent il manda à Gérard de Brimeu , - 
qui estoit prévost des mareschaux de l’armée, de 
venir devers luy; auquel il ordonna de faire faire un 
hourt (échafaud) sur le marché deladite ville, et que 
là ils fussent décollés, ce qu’il fit ; mais ainsi qu’on 
faisoit celte justice et l’exécution , entre les douze 
dessusdits , il y en avoit un qui se disoit trompette 
d’icelle ville de Gand , lequel alléguoit , à ce sujet , 

qu’il ne debvoit pas mourir ; etrequéroil fort, pour 
se sauver, l’aide et l’entremise (les autres trom- 
pettes et officiers d’armes dudit duc. Ce qui estant 
venu à la eonnoissance d’aucuns d’eux , inconti- 
nent ils firent diligence de faire remonslrer audit 
duc que, si ce trompette mouroit, autant on en 
feroit d’eux , s’ils estoient une fois tenus par leurs 
ennemis , en luy requérant humblement , avec 
grand’ instance , que le plaisir du duc fust de sau- 
ver la vie à iceluy trompette, et de le renvoyer 
sans empeschement , ce qu’il fit; et fut là-dessus 
ce trompette mis à pleine délivrance , et renvoyé, 
en la ville de Gand , où il raconta son adventure. 


CHAPITRE LIX. 


Comment ceux de Gand envoyèrent devers ceux de Bruges savoir de 
leur volonté sur ce qu’ils leur avoient promis ; aussi pourquoy ne 
leur laissoient plus avoir vivres en leur ville. 


En ces mesines jours , ceux de la ville de Gand , 
qni s’estoient plusieurs fois auparavant assemblés 
en la maison-de-ville ; sur ce qu’ils s’apercevoient 
que ceux de Bruges ne laisssoient plus partir de 
leur ville aucuns bleds, ne autres vivres, pour 
aller à Gand , comme ils avoient accoutumé, dont 
ils se tenoient mal contents , tinrent sur cela plu- 
sieurs conseils en ladite maison, disants qu’il estoit 

besoin d’y pourvoir, et qu’il y avoitlieu de douter 
qu’ils ne voulussent aller a l’encontre de leurs pn> 
messes; car, par l’induction de ceux de.Gand, 
auparavant la guerre, ilsavoient promis et juré de 
vivre et mourir avec eux , et dans leurs inlérests , 
pource qu’ils disoient que c’estoit pour esviter la 
gabelle du sel, dont cy-devant est faicle mention. 
Or, pour sçavoir la cause pourquoy ils ne le fai-' 
soient ainsi, ils conclurent d’envoyer par-devers 
eux aucuns députés, pour leur remonstrer qu’ils 
ne s’acquittoient pas bien de leur promesse, et 
qu’ils déclarassent leur volonté sur le faict présent 
de cesle guerre, et ce qu’ils avoienl intention de 
faire là-dessus, comme aussi ce qui les mouvoit à 
ce qu’aucuns vivres ne leurs vinssent ne fussent 
plus envoyés; de quoy ils baillèrent la charge à 
aucuns d’eux, F.t , le samedy, vingt et sepliesme 
N dudit mois, les députés nommés par eux partirent 
d’icelle ville de Gand, ayant en leur compagnie 
douze mille combattants, ou environ, qui arri- 
vèrent assez près de la ville de Bruges; mais quand 
ceux d’icelle ville en furent advertis , ils se mirent 
incontinent en armes , tant sur la muraille d’icelle 
comme aux portes, en très grand nombre, et en- 
voyèrent certains officiers d’armes devers ces Gan- 
tois , pour sçavoir ce qui les mouvoit à venir loger 
si près de leur ville , et que sans doute ceux de la- 
dite ville n’en estoient pas contents, et qu’ils se 
voulussent retirer avant que plus grand inconvé^, 
nient en advinst d’un coslé ou d’autre. 

Sur cela, les susdits de Gand se retirèrent; et 
lors aucuns marchands estants à Bruges, de plu- 
sieurs nations , requirent , pour le bien des parties , 
d’aller devers ceux de Gand ; ce qui leur fut accor- 
dé; et en eurent la charge. Auxquels il fut dit tout 
au long la volonté de ceux de ladite ville ; puis ils 
partirent incontinent d’icelle , et se joignirent à la 
troupe de ceux de Gand, auxquels les susdits Gan- 
tois dirent la charge qu’ils avoient , et comment, 
auparavant que la guerre fust ouverte et commen- 
cée , ceux d’icelle ville de Bruges avoient promis 
et scellé avec eux de les ayder, secourir et con- 
forter en tous leurs affaires, dont ils ne s’acquit- 
toient pas bien ; car ils avoient de nouveau défendu 
qu’aucun ne fîst sortir d’icelle ville vivres et au- 
tres biens quelconques, pour les envoyer et faire 
aller à Gand ; aussi qu’ils dissent franchement ce 
qu’ils avoient volonté de faire en la guerre pré- 
sente , afin qu’ils prissent advis là-desssns. Sur 
. lesquelles choses il fut respondu par iceux des 
nations députés par ceux de Bruges , ainsi qu’il a 
esté dit cy-dessus , que, quant au regard d’avoir 
des vivres, ou autres biens de leur ville, ils ne 
s’y attendissent pas ; car le duc, leur seigneur, en 
avoit fait faire la défense bien expressément, sur 
peine d’encourir son indignation , et avec menace 
de confiscation de corps et de biens , et qu’il falloit 
qu’ils luy obéissent comme à leur seigneur naturel; 
et , en tant que tou choit la guerre , il leur sembloifc 
qu’ils esloient bien mal conseillés d’ainsi se re- 

beller conlre leur prince, et que la paix leur 
vaudroit et profitèrent beaucoup mieux ; car ils ne 
pou voient avoir sinon dommage et desplaisir de la 
continuation d'une telle guerre; et, qu’en tant que 
touchoientles promesses dont ils faisoient mention, 
ils respondoient que, s’ils avoient fait aucune chose 
en ceste partie, ç’avoit esté sur ce que par cy- 
devant , ils leur avoient donné à entendre que ledit 
duc vouloit mettre sus la gabelle du sel , à quoy ils 
ne consentiroient en aucune manière; mais qu’à 
présent ils estoient asseurés que ledit duc s’en dé- 
portoit , et que oneques depuis qu’il fut adverly 
du grand préjudice qu’il pou voit porter à ses sub- 
jets, il n’en faisoit aucune mention, ains il s’en 
étoit entièrement désisté. Que pour ces causes 
donc ils ne leur pouvoient bailler aucuns vivres, 
ne autres choses, veu mesmement qu’ils ne vou- 
loient pas faire guerre contre leur seigneur natu- 
rel; et quant à eux, ils estoient bien desplaisants 
de la guerre et de la destruction qui leur sem- 
bloit estre bien apparente d’en avenir au pays , et 
que durant icelle ils avoient intention de se tenir 
comme neutres , sans s’armer ne d’un costé ne 
d’autre , sinon pour la seureté et la garde de ladite 
ville. ’ . , 

Or quand lesdites nations se furent bien acquit- 
tées , à leur pouvoir, de la charge qu’ils avoient 
eu de la part de ceux de ladite ville de Bruges , ils 
adjoustèrent à ceux de Gand, comme en leur re- 
monstrant de leur part plusieurs choses, tousjours 

en inlention de parvenir à la fin de la paix , et de 
les Taire tomber dans ceste bonne volonté ; et entre 
plusieurs autres raisons, ils leur dirent comment 
par eux et leur malice et opiniastreté , un pays tel 
comme la comté de Flandres , qui , pour le fait de 
la marchandise, estoit la plus renommée entrée 
des marches de par-deçà les mers, et dans lequel 
conversoient , et ont fréquenté depuis si long- 
temps, qu’il n’est mémoire du contraire, des 
marchands de loingtaines marches et de tous 
royaumes, comme de Naples, d’Espagne, d’Ir- 
lande, d’Escosse, d’Àrragon , et encore d’autres 
pays , comme des Genevois et Vénitiens , par les- 
quels le royaume de France, et tous les autres 
pays voisins estoient secourus et fournis de toutes 
marchandises à leur profit et utilité , et venoient 
et communiquoient les marchands ensemble de 
toutes parts, et se trouvoient deux ou trois fois 
l’an en icelle comté de Flandres, qui en estoit en 
grande renommée et réputation par tout le monde, 
ores, parleurs folles erreurs et mauvaises opinions, 
ce pays estoit en adveriture et en hasard que les 
marchands n’y conversassent plus, et que tout le 
pays fust destruit ; qui estoit , ou du moins debvoit 
estre un grand deshonneur pour eux; etdebvoient 
bien redouter l’ire de Dieu, s’ils se vouloient 
esleveret se monstrer grands contre leur seigneur 
et non obéissants à luy, sinon à leur volonté. 
Telles choses, et plusieurs autres servants à ce 
propos, ils leur remonstroient , afin de tousjours 

tascher à les réduire et remettre en une bonne vo- 
lonté et reconnoissance de leurs grandes entre- 
prises et maléfices. 

Quand lesdits Gantois eurent ainsi ouy parler 
ceux d’icelles nations , ils les en remercièrent, et 
leur dirent, qu’eux estant retournés à Gand, ils 
en feroient le rapport du mieux qu’ils pou rroient ; 
et en cest estât , partirent et retournèrent les Gan- 
tois , avec leur compagnie , en icelle ville de Gand, 
et les autres en ladite ville de Bruges , où ils firent 
la relation de ce qu’ils avoient négocié. 

Quand les susdits de Gand furent arrivés en 
icelle ville, incontinent ils s’assemblèrent dans la 
maison de ville; car grand désir avoient les habi- 
tants d’ouyr la response de leurs ambassadeurs. 
Eux donc estants là arrivés en très grand nombre, 
iceux députés rapportèrent bien au long tonte la 
manière qu’ils avoient tenue audit voyage : com- 
ment ils arrivèrent près de ladite ville de Bruges ; 
aussi comment ceux de la ville leur envoyèrent si- 
gnifier qu’ils se retirassent en arrière , avec l’am- 
bassade des nations qui estoit venue devers eux; 
et pour abréger, ils leur firent rapport de tout ce 
qui avoit esté fait et dit d’un costé et d’autre , 
comme cy-devant avez ouy. Sur quoy il y eut grand 
murmure en la ladite maison, et niesme en icelle 
ville; car ceux qui ne désiroient pas la guerre, et 
qui voyoient bien qu’on y vouloit user plus de vo- 
lonté absolue que de raison , s’efforçoient à leur 
pouvoir de trouver quelque moyen de paix. Pour 

les autres, qui ne désiroient que la guerre , à cause 
des honneurs et gouvernements que desjà ils en 
avoient eus, ils s’efïorcoient de faire au contraire. 
Toutesfois , il fut enfin conclu , par l’entremise des 
bons et loyaux preud’hommes estants là , que ceux 
desdites nations disoient vérité, et que leurs re- 
monstrancesestoient véritables ; et qu’il seroit bon 
qu’on leur escripvist qu’ils vinssent en icelle ville de 
Gand, afin de les ouyr et de conclure avec eux 
sur aucunes choses. 

Ce conseil fut tenu ; et furent à ce sujet lettres 
envoyées à ceux desdites nations , qui , assez tost 
après,, se transportèrent en ladite ville de Gand ; 
là, où -estants venus, ils y furent receus avec 
grande joye ; et incontinent , ils se mirent en con- 
seil en grand nombre; et requirent iceux des na- 
tions, de se transporter devers le duc, avec au- 
cuns autres de par eux, afin de trouver quelque 
traité de paix ; ce qu’ils firent, comme vous oyrrez 
cy-après. 

CHAPITRE. LX. 

Comment ceux estants ès garnisons de Tlienrcmonde et d’Allost fu- 
reut courre devant Gand, le premier jour de juin l’an mil quatre 
cent cinquante deux. 


♦ • 

Mais nonobstant que les préparatifs des am- 
bassades cy-devant dites se faisoient , et que ceux 
des susdites nations , et aussi plusieurs autres, par 
tout le pays, fesmoignoient ne désirer autre chose 
que de trouver moyen de paix, néantmoins les 
gen.s de guerre , de part et d’autre, ne Jaissoient 
de faire chacun jour leur debvoir, selon que leurs 
chefs les employ oient. Entre autres , ceux des gar- 
nisons deThenremonde eld’Âllost, estants advertis 
qu’il estoit sorty delà ville de Gand certain nombre 
de gens de guerre, qui avoient assemblé des gens du 
plat pays, au nombre de cinq cents ou environ, 
lesquels estoient venus se loger en un gros village, 
à trois lieues de Gand^ lequel ils remparoient et 
fortifioient, tant de boulevarts comme de barriè- 
res, ils se mirent en armes un mercredy, premier 
jour de juin deceslan i 452 , en intention de leur 
aller empescher lesdites fortifications , à quoy ils 
réussirent; car incontinent ils firent une entre- 
prise , comme pour aller courir devant ladite ville 
de Gand ; et puis, en retournant tout court , ils 

rencontrèrent des Gantois en grand nombre, qui, ( 
après peu de résislance , se mirent aussitost en 
fuite avec désordre; desquels il demeura de tués 
sur le champ, quelque quatre-vingt à cent ; et de 
plus, il y en demeura grand nombre de prisonniers, 
qui furent mis à finance par les gens de guerre. 
Entre les autres, y fut trouvé un nommé Jacques 
Gaist, bonnetier; mais, pource qu’on fut bien ad- 
verty et asseuré qu’il estoit natif de la ville de 
Lille, et qu’il se tenoit avec ceux de Gand , il fut 
incontinent mis et exécuté à un arbre ; car , outre 
qu’il se tenoit ainsi avec les ennemis du duc, aussi 
avoit-il proféré aucuns langages contre l’hon- 
neur de la. personne de son souverain seigneur. 


CHAPITRE LXI. 


Comment te duc de Bourgongne entra en son pays de Wast la seconde 

fois. 

• 1 * * 

Le duc de Bourgongne, considérant que ceux de 
la ville de Gand estoient obstinés en leur rébellion, 
et qu’ils employoient tous leurs soins à attirera 
leur party les simples gens du plat pays, qui, 
chacun jour, s’efforçoient de fortifier leurs églises, 

et mesme de faire des bouleverts et autres fortifi- 

* 

calions parmy le pays, spécialement au pays de 
Wast , ordonna de prendre certain nombre de 

gens d’armes eide Iraict, tant en ses bonnes villes 
comme es chastellenies d’icelles , pour ce qu’il 
avoil intention de se trouver en bref audit pays de 
Wast , qui luy esloit entièrement contraire : le- 
quel pays estoit fort difficile à conquérir ; car onc- 
ques , pour quelque guerre que ceux de Gand eus- 
sent eu par cy-devant, iceluy pays de Wast n’avoit 
encore peu estre subjugué ny réduit à obéissance. 
Il assembla donc , desdites bonnes villes et chas- 
tellenies, un très grand nombre de gens de traict 
et de manouvriers , comme aussi il manda au 
comte d’Estampes, son nepveu, qu’il vinst par-de- 
vers luv , en sa ville de Thenremonde , avec le 
plus de gens de guerre qu’il pourroit recouvrer, 
les villes d’Audenarde et de Courtray estants au 
préalable suffisamment garnies de gens. Lequel 
comte , après qu’il eut pourveu à la garde d’icelles, 
ainsi qu’avez ouy cy-devant, partit d’icelle ville 
d’Audenarde , le lundy treizième jour de juin, et 
alla ce jour au gisle , à Grammont, et le lende- 
main à Thenremonde , devers le duc, son oncle. 

Semblablement y arrivèrent le comte de Saint- 
Pol, Anlhoine, bastard de Bourgongne , et plu- 
sieurs autres seigneurs et capitaines en grand nom- 
bre , auxquels le duc dit qu’il estoit bien adverty 
comment ceux du pays de Wast se fortifioient 
fort , et qu’il estoit résolu , le mereredy ensuivant, 
d’entrer a main armée et par force en iceluv pays; 
et ordonna que chacun fust prestpource jour. Puis 
il leur adjousla qu’il avoit eu certaines nouvelles 

que ceux de la ville de Gand se mol (oient sus en 
très grand nombre pour sortir de leur ville, el 
venir au-devant de luy pour défendre rentrée duail 
pays. Sur quoy chacun se disposa. Et bailla la charge 
de la conduite de son avant-garde audit comte de 
Saincl Pol , et à Jean de Croy , baill y de Haynaut , 
avec certain nombre de combattants; de quoy 
ledit comte d’Estampes ne lut pas bien content. 

De plus, il dressa deux corps de bataille, au 
premier desquels il ordonna le comte de Charroi- 
lois, son fils , et luy se destina pour estre au se- 
cond ; cl pour l’arrière-garde, il y mit le susdit 
comte d’Estampes. Par ceste manière , ledit jour 
de mercredy , il entra en iceluy pays de Wast , 
et alla gisler en la ville de Riplemonde , laquelle 
les Gantois , un peu auparavant, avoient rasée ; el 
ne voulut pas se loger dans le chasteau. 

Or, ladite avant-garde , en tirant plus avant dans « 
ce pays-là, comme d’un quart delieueel un peu plus 
loin , il y avoil un boule vert , grand et fort , dans 
lequel estoient logés les Gantois , 'au nombre de 
sept à huit cents combattants on environ , lesquels 
firent un sortie sur ledit comte de Sainct-Pol , 
qui conduisoit l’avant-garde sus-mentionnée , dans 
l’espérance de le défaire ; mais ledit comte, voyant 
cela, rangea ses gens en belle et bonne ordonnance, 
où à l’abord furent faites de grandes vaillances etplu- 
sieurs cou ps don nés d’un costé et d’au Ire. À la véri lé, 
ces Gantois, qui avoient avec eux grand nombre du 
plat pays, ne tinrent guères,ains se mirent a ussilost 

en fuite. Auquel exploit, selon qu’il me fui certi- 
fié par plusieurs hérauts, gentilshommes el officiers 
d’armes, moururent cinq à six cents des leurs; de la- 
quel le besongne le duc fut fort joyeux; et fut ce hou - 
levert tout hruslé etdeslruit. Pour cesle nuit, chacun 
demeura logé dans son logisès tentes et pavillons ; 
et le jeudy ensuivant , le comte d’Eslampes partit 
deThenremondeavec sa compagnie, en tirant après 
le duc, son oncle; et vint gisler la nuit en un logis 
assez près de luy. Et comme il avançoient leur che- 
min , il leur vint nouvelles qu’assez près d’eux il 
yavoitencore un autre gros boullevert , sur l’entrée 
d’un pont, fortà merveilles et garny degens, comme 
de deux mille combattants ou environ. Ce qui es- 
tant venu à la connoissance dudit duc , il ordonna 
de les assaillir, ce qu’on fit hastivement , car cha- 
cun sernonstroit de bonne volonté et de grand cou- 
rage ; il leur fut donc livré un dur et. rude assaut. 

A la défense de ce boule vert , se comportèrent 
assez vaillammenlceuxqui estoient dedans; néant- 
moins , ils furent enfin pris d’assaut par force 
d’armes , et, comme il me lut rapporté, il n’en es- 
chappa guères que tous n’y fussent tués ou pris, et 
cela pour deux causes, l’une pour le sujet de la mort 
de Cornille , son fils illégitime, qui aux susdites 
escarmouches lut tué : dont ce lut grand dommage, 
car il estoit sage , prud’homme et vaillant , et bien 
aimé de toutes gens ; l’autre , pour ce que les sus- 
dits Gantois ne se vouloienl rendre; cl avoil du 
peuple, qui ainsi se faisoit occire. Néanlmoins , be~ 

soin luy estoit cî’ainsi le faire ou de laisser perdre 
son pays, et demeurer en l’obéissance et subjeclion 
de ceux de Gand. 

• ♦ # 

■«g” -S'SLI-U-IUÜ — L-. ■■ ■ -■ *' a» ■! marn mm « — na 

CHAPITRE LXII. 


Comment les bastards deSuizc et de Blanc-Estrain saillirent de Gand 
et allèrent prendre la ville de Gramlmont, etardoir la ville d’ Acre 
et les faubourgs de Lessines en Haynauit. 

Quand ceux de la ville de Gand furent adverlis 
que le duc de Bourgongae et toutes ses compagnies, 
excepté ceux qu’il avoit laissé ès bonnes villes sur 
les frontières , pour la garde et seurelé d’icelles, 
esloit party delà ville deTbenremonde,etentrédans 
le paysdeWast, ils mirent su s une grosse compagnie, 
comme de quatre mille combattants ou environ , 
avec grand nombre de charroy et d’artillerie. Et 
estant fort bien garnis de vivres, ils partirent d’i- 
celle ville , le jeudy quinzième jour de juin , en 
prenant leur chemin devers la ville deGrandmont , 
laquelle avoit un peu auparavant logé ledit duc et 
, sa maison ; et pour ceste cause, ils vinrent loger 
jusques aux portes d’icelle, lesquelles ils trou- 
vèrent fermées , et firent une manière d’attaque 
contre eux , mais peu de dommage leur portèrent- 
ils. Néanmoins , les bastards de Suize et de Blanc- 
Estrain , qui estaient chefs de ladite année , pour 

ce qu’ils ne désiroienl avoir affaire qu’avec ceux de 
ladite ville de Grandmont , afin de gangner et 
butiner , car ils estoient gens de très méchant es- 
tât , comme vous orrez cy -après. Ils assaillirent 
incontinent icelle ville de Gandmonl , qui estoit 
de petite défense ; aussi n’y avoit-il lors dedans au- 
cuns gens de guerre , et ne s’attendoient pas mesme 
d’estre participants de ladite guerre ; qui faisoit 
qu’ils ne se donnoient pas de garde , èn aucune 
façon, que ceux de Gand leur voulussent porter 
aucun dommage. Ainsi furent-ils facilement pris 
d’assaut, oii il mourut aucuns des habitants, puis 
ils pillèrent ladite ville et y mirent le fêmen au- 
cuns lieux ; néanlmoins ils y laissèrent certain 
nombre de leurs gens , en intention de la tenir et 
garder en leur obéissance. 

Ce fait , avec tous les biens qu’ils avoienl pris en 
icelle ville, ils tirèrent à un gros village assez près 
de là, nommé Acre, duquel pareillement ils prirent 
et emportèrent tous les biens qu’ils trouvèrent de- 
dans, combien que peu y en avoit, car chacun avoit 
de bonne heure retiré le meilleur du sien ès bonnes 
villes ; si y mirent-ils le feu et le bruslèrent. De là 
ils prirent leur chemin en allant en une ville dans 
le Haynaut, nommée Lessines , où ils se logèrent 
ès fauxbourgs , en intention d’al laquer cette ville- 
là; mais pour ce qu’ils avoient ouy nouvelles que 
le seigneur de Chimay, bailly de Haynaut, avoit à 
cette heure une grosse compagnie de Hannuyers, 
qu’il avoit levés pour aller avec le duc dans le sus- 

dit pays de Wasl, où il estoildesjà, ils se déportèrent 
d’en faire l’assaut , car ils redoutoient la venue du* 
dit bailly, et prirent seulement ce qu’ils trou- 
vèrent eu iceux fauxbourgs , où il mirent le feu et 
les bruslèrent entièrement ; de là ils prirent leur 
route, pour retourner devers Gand. Lesquelles nou- 
velles vinrent incontinent au susdit bailly de Hay- 
naut , qui tant plus fit grande diligence, pour as- 
sembler et' haster ses gens et poursuivre ces Gan- 
tois à fraische poursuite et sur leur piste, telle- 
ment qu’il les trouva sur leur chemin. Et pour ce 
qu’il n’avoit pas encore ses gens tous ensemble, il 
ne laissa, avec ce qu’il avoit de gens, de frapper sur 
la queue d’iceux , dont il défit environ de quatre- 
vingt à cent. Que si ses gens de pied eussent peu 
estreà ceste heure là en sa compagnie , lesquels ne 
pou voient suivre ceux de cheval , il les eust appa- 
remment tous taillés en pièces , combien qu’il y 
gangna de leurs harnois , chariots et bagages assez 
largement* Lesquels Gantois appréhendants que 
plus grosse compagnie ne les suivist , tirèrent tou- 
jours en rapprochant la ville de Gand , et faisants 
toujours grand dommage par tout le pays où ils 
passoient, car ils mettoient feu partout. 

Mais comme ledit bailly de Hstynaut vint à s’es- 
loigner de ladite marche , estant bien adverly par 
ceux qui estoient demeurés en icelle ville de Grand- 
mont, et voyant qu’il ne pouvoit plus rien con- 
quérir sur cette compagnie de Gantois, il avança son 
chemin avec ses gens de pied el de cheval vers 


( 45 a) DE MATHIEU DE COUSSÏ. 877 

icelle ville de Grandmont , en intention de la re- 
gangner sur les Gantois qui estoient demeurés en 
icelle, ce qu’il fit; car incontinent qu’il fut arrivé 
jusquesaux portes d’icelle, il ordonna de les assaillir; 
et. lors un chacun mit pied à terre ; et se mirent les 
soldats ès fossés jusques proche de la muraille , où 
les Gantois qui estoient enfermés dedans faisoient 
de grandes résistances; néantmoins , par force *t 
vaillance , ce bailly de Haynaut gangna enfin ladite 
ville sur eux par assaut. Là moururent tous ceux 
qui estoient venus de Gand, au nombre de troiscenls 
ou environ. Pour le regard de ceux de laville,peu 
y en eut-il de tués , car ceux qui sça voient bien se 
discerner et donner à connoistre qu’ils estoient des 
habitants d’icelle , on ne leur méfiai soit en rien ; 
néantmoins , tous les biens des uns et des autres 
furent abandonnés aux compagnons de guerre 
et laissés au pillage , dont chacun d’iceux eut sa 
part. 

CHAPITRE LXIII. 


Comment le roy Charles de France envoya ambassadeurs devers le duc 
de Bourgongne et ceux de Gand, afin de les mettre d’accord et ap- 
^paiser la guerre ainsi durement esmeute. 

Ou , pendant le temps de toutes ces tribulations 
et guerres civiles , le roy Charles fut adverly 
de ce que dit est, qui estoit la destruction to- 
tale de la comté de Flandres, laquelle est tenue 
de la couronne de France en souveraineté ,* et ayant 
espérance de s’employer, tant à L’honneur du duc, 
qui est le premier pair de France , comme au bien 
et préservation des subjets de ladite comté, et à 
obvier à la destruction d’icelle , il délibéra et se 
résolut d’envoyer certaine ambassade, tant devers 
le duc comme devers ceux de Gand, afin de trouver 
quelque bon appointement entre eux , si faire se 
pou voit. Si furent ordonnés et destinés pour ceste 
ambassade, Louis de Luxembourg, comte de Saint- 
Fol , Louis de Beaumont, séneschal de Poitou , 
Guy Bernard, archidiacre de Tours et maislre des 
requestes.de l’hostel du roy, et Jean Dannel . 
conseiller et procureur général ; lesquels eurent 
charge, de parle roy , de s’employer en ceste ma- 
nière tellement, devers chacune des parties, 
que quelque bon traité s’y peust rencontrer , en gar- 

dant et conservant le droit à celui qui le debveroit 
avoir. Et pource que le susdit comte de Sainct- 
Pol estoit lors au service dudit duc en icelle guerre, 
le roy luy escrivil letlres portant comment il l’a- 
voit délégué son ambassadeur en ceste ambassade, 
et l’avoit desnommé en ladite commission avec les 
dessusdits ; pourquoy il luy mandoit qu’il tirasl 
avec eux , et s’employast au bien de la paix pour 
terminer ceste guerre. Lequel, quand il eut receu 
ces lettres , respondit que volontiers de sa puis- 
sance il s’y employeroit; et bien le debvoit-il faire, 
car il avoit et possédoit de belles terres en ladite 
comté , lesquelles estoient bien en adventure , par 
la continuation de la guerre , d’estre entièrement 
mises en ruine. Par ainsi se joignit-il avec lesdils 
ambassadeurs, lesquels ensemble se transportèrent 
devers le duc, auquel ils présentèrent les lettres 
du roy : et luy , en grande révérence et à grande 
joie , les receu t. 

Après quoy , par la bouche du susdit procureur- 
général , luy fut rapportée la charge qu’il avoit, *de 
par le roy. Lequel duc les ouyt bénignement; puis 
quand la proposition eut pris fin , ce duc , en ren- 
dant toujours fort grande révérence au roy et à 
ceux de sadite ambassade, leur fit dire en sa pré- 
sence , et remonstrer bien au long les grandes 
taules, abus , extorsions et dérisions que ceux de 
la ville de Gand avoienlde long-temps fait et com- 
mis contre luy , ses subjets et sa seigneurie; et que 
pas il ne les avoit pris au premier méfiait ; mais. 

par plusieurs fois et de si long-temps comme de 
sept à huit ans , il les avoit fait advertir de toutes 
leursdites fautes et abus , afin que doucement ils se 
voulussent corriger et réduire comme bons et 
loyaux subjets dévoient faire à leur prince; mais 
que nonobstant icelles remonstrances , ils n’avoient 
voulu jamais se corriger , ains s’estoient eslevés et 
s’esle voient chacun jour contre luy et sa seigneurie; 
ce qui iuy estoil dure chose à souffrir , tant pour 
se bien acquitter de son devoir envers Dieu et le 
monde , parce que Dieu luy avoit commis à gou- 
verner ladite comté , comme pour l'obligation en 
laquelle il esloitde la conservation et protection de 
ses subjels en icelle. Mais que pour parvenirau bien 
et traité de paix, en gardant son serment , ses sub- 
jets et son honneur, il en (croit, etestoitprestd’en 
tant faire, qu’il espéroit que Dieu et le monde se- 
raient contents de luy. 

De laquelle response iceux ambassadeurs furent 
fort contents. Assez tost après se transportèrent en 
la ‘ville de Gand , sauf ledit comte de Sainct-Pol , 
<pii ne fut pas conseillé de s’y trouveren personne, 
pour autant que chacun jour il leur faisoit guerre ; 
et avoit fàit alliance avec ledit duc , à cause des 
terres et seigneuries qu’il lenoit de luy. Lesquels 
ambassadeurs furent receus à grande joye ; et leur 
furent envoyés plusieurs présents de la part de la 
ville. Le lendemain , ou assez peu de jours après , 
ceux de la ville de Gand s’assemblèrent dans leur 
maison do ville , où ils avoient convoqué grand 

nombre de peuple. Cl eux estants là venus, iceux 
ambassadeurs leur présentèrent les lettres duroy, 
lesquelles contenoient, comment il envoyoit par- 
de vers .eux ses ambassadeurs ; aussi avoit fait 
devers le duc, afin de trouver un traité de paix 
entre eux; etqu’au surplus ils voulussent adjous- 
ter foy à ce que sesdits ambassadeurs leur diroient 
de sa part , touchant ces te matière. Desquelles 
lettres ils furent grandement joyeux. 

Et après la lecture d’icelles , il fut parla bouche 
du susdit procureur-général dit et remonstré aux 
susdits de Gand , les grandes plaintes et doléances 
que faisoit le duc, leur seigneur , contre eux et 
leur gouvernement, en reprenant et récapitulant 
tout au long les fautes, abuset malversations qu’ils 
avoient commis envers luy , par plusieurs fois, et 
desjà par long espace de temps ; qui n’esloient pas 
choses raisonnables, et à souffrir ne à laisser couler 
sous dissimulation. A quoy il adjousta plusieurs 
choses et raisons servants à ce propos, lesquelles 
seroient icy trop longues à réciter. Sur lesquelles 
remonstrances ainsi faites , ils demandèrent et 
prirent délay pour y respondre ; car au jour qui 
fut pris de faire ladite response , sur chacun article 
ils respondirent. 

Lesquelles rcsponses n’avoient pas grand lieu , 
et n’estoientguères raisonnables; caria plus grand’ 
couleurqu'lls prenoient, estoit de ce qu’ils disoient 
que le duc vouloit mettre sus, en ladite comté , la 
gabelle du sel, de laquelle il il s’étoit déporté aupa- 

ravant le commencement de ceste guerre, comme 
avez ouy par cy-devant. 

Or , quand les susdits ambassadeurs eurent ouy 
ces responses, lesquejles leurs paroissoient moins 
que suffisantes , il leur sembla qu’ils trouveroient 
bien manière de faire traité de paix ; et leur dirent 
que s’ils en estoient contents et s’ils l’agréoient, 
ils envoyeroient devers le duc, afin d’obtenir de 
luy trêves durant certain espace de temps, pour 
cependant pouvoir communiquer les uns avec les 
autres , dans l’espoir de pouvoir parvenir à quelque 
Iraicté de paix ; de quoy ils furent bien contents. Et 
sur ce, retournèrent ces ambassadeurs devers ledit 
duc, auquel ils rapportèrent ce qu’ils avoient né- 
gocié, en le requérant qu’il luy pleust accorderles- 
dites trefves ; ce qu’il fit volontiers , car il ne dé- 
siroit pas la guerre ne la destruction de ses subjets, 
se faire se pou voit autrement. Lesquelles trefves 
furent accordées pour l’espace de six semaines, qui 
commencèrent au mois de juillet de cest an mil 
quatre cent cinquante et deux. 


CHAPITRE LXIV. 


Comment les trefves furent publiées par tout l’espace de six sepmaines; 

et autres choses. 


Ces trefves estant ainsi faites et accordées d’un 
costé et d’autre , elles furent publiées dans la ville 
de Lille , et en plusieurs autres bonnes villes ap- 
partenants audit duc, tant en la comté de Flandres 
comme ès marches de Picardie , et semblablement 
en icelle ville de Gand et ès autres villes y mar- 
chissanls; ce qui estant fait, il ordonna ses garni- 
sons estre mises et placées dans les villes tenants 
frontières contre ceux de Gand , c’est à sçavoirà 
Courtray, Thenremonde, Allostet Audenarde. Il 
eut de plus volonté d’en mettre dans la ville de 
Bruges, mais ceux de cette ville-là en estant ad- 
vertis , firent requeste à ce duc , afin qu’il ne leur 
euvoyast aucune garnison en icelle , et que sans 
faute il les trouveroit bons et loyaux subjets; de 
quoy il fut assez content , car le plus qu’il pouvoit 
il les entretenoit en amour , pour le doute que s’ils 
se fussent tournés du party des Gantois , il en eust 
eu beaucoup plus d’affaires qu’auparavant. Ce no- 
nobstant, il leur fit dire que , puisqu’ils ne vou- 
loient point de garnisons , au moins qu’ils receus- 
sent un chef et capitaine dedans la ville, de par luy, 

pour demeurer en son nom avec eux , avec lequel 
ils se conseilieroient et rallieroient si besoin leur 
en estoit; de quoy ils Furent contents. Et y fut com- 
mis le seigneur de Gruluze , pour tant qu’il estoit 
de la nation de la ville , et aussi qu’il estoit Fort aimé 
du commun peuple. 


CHAPITRE LXV. 


* 

Comment ceux de Morbecque, tenants le party de Gand, rompirent les 

trefvcs. 

» 

Or , combien que lesdites trefves eussent ainsi 
esté Faites et publiées , ce nonobstant , les Gantois 
estant logés dedans Morbecque , avec d’autres gens 
assemblés du plat pays, sçavoient qu’Àntoine, bas- 
tard de Bourgongne , avec aucuns autres seigneurs, 
estoient logés en un gros village nommé Ilulst . , 
assez près dudit lieu de Morbecque , qui est audit 
pays de Wast , auquel estoient encore logés le duc 
de Bourgongne, le comte de Charelois son fils , les 
comtes d’Estampes et de Sainct-Pol, et toutes les 
autres compagnies; mais leurs logements estoient 
bien arrière dudit Hulstetpour la cause aussi qu’ils 
croyoient y trouver et surprendre iceux seigneurs, 
à l’occasion des dites trefves , cuidants qu’ils n’y 
fussent qu’un petit nombre de gens, mais Jes.Holan- 
dois et Zélandois y estoient logés en grand nombre, 

dont ils n’esloient pas bien advertis. Sur cette con- 
fiance donc, les Gantois vinrent loger devant la- 
dite ville de Hulst , an nombre de huit mille com- 
battants ou environ , en intention de les ruer 
jus ; mais incontinent quemessire Antoine et mes- 
sire Jacques, susnommés, en furent advertis , ils 
se mirent incontinent en armes et sortirent , avec 
tout ce qu’ils avoient de gens, sur ces Gantois , où 
il y eut dure et grosse escarmouche d’un costé et 
d autre. Et bien qu’iceux Gantois fussent en plus 
grand nombre que les seigneurs dessusdils, néant- 
moins ils furent incontinent delFaits et mis en des- 
route et en fuite; car ils n’avoient point lors de 
chef qui les conduisit. A laquelle meslée mou- 
rurent , selon qu’il m’en fut rapporté, de huit 
cents à mille combattants des Gantois, outre grand 
nombre de prisonniers qui y demeurèrent. Les- 
quelles nouvelles furent incontinent signifiées au- 
dit duc, qui sans long séjour , avec toute son armée, 
tira chemin audit lieu de Morbecque ; mais ainsi 
qu’il estoit prest d’y arriver , les Gantois estant 
dedans, sçachantla venue et l’approche dudit duc, 
abandonnèrent ladite place de Morbecque; et luy 
y estant arrivé , les Gantois le firent désemparer 
et y mettre le feu. De laquelle entreprise les sus- 
dits ambassadeurs furent fort mal contents, etap- 

perceurent bien lors que ce n’estoit pas là un faict 
de gens de bien. 


Momstreuet.' T. X. - Chr. de Math, re Cousît. 

CHAPITRE LX VI. 

# 

Comment, quand le duc de Bourgongne eut conquis le pays de Wast , 
et accordé les trefvcs, donüa congé à ses gens et se retrayt en la 
ville de Lille. 


Geste besongne ainsi achevée, le duc de Bour- 
gongne voyant qu’il avoit n»is en son obéissance les 
plus fortes places du pays de Wast , et qu’il n’y 
avoit plus chose qui luy peust apporter préjudice , 
aussi qu’il avoit accordé les trefves, dont dessus est 
fait mention , partit d’iceluy pays avec ses com- 
pagnies ; car plus besoin ne luy estoit de tenir les 
champs; et aussi chacun jour les gens estants en 
iceluy pays , se prenoient par grandes compagnies , 
tous déchaux , et à nues testes , devant où il pas- 
soit , criant devers luy mercy , lesquels il recevoil 
bénignement. Et ainsi se tira hors d’iceluy pays , 
et ordonna à chacun de se retirer en sa marche, 
et en leurs hostels /sauf à ceux qu’il avoit destinés 
de faire demeurer ès garnisons des frontières ; puis 
il se retira en peu de jours après , ayant avec luy 
le comte de Charrolois son fils, le comte d’Estampes, 
le comte de Saint-Pol , et plusieurs autres , dans 
la ville de Lille , ayant de plus en sa compagnie les 
ambassadeurs du roy , pour la venue desquels cha- 
cun s’esjouissoit , dans l’espérance que par leur 
moyen on auroit la paix. 

CHAPITRE LXYII. 

Comment le capitaine de la Verde-Tente tint les champs 5 et comment 
boutèrent les feux à Hulst , obstant les trefves publiées. 

\ 

Durant le temps des trefves susmentionnées, 
aucunes gens qui , à l’occasion de la guerre a voient 
perdu le leur, et autres de rneschant estât, tant de 
ladite ville de Gand comme du pays, s’assemblè- 
rent en grand nombre , et firent entre eux un ca- 
pitaine, qui se nommoit le capitaine de la Verde- 
Tente , lesquels tenoient les bocages et les champs, 
sans converser ny repaistre en icelle ville ; et cedit 
temps durant firent plusieurs dommages en ladite 
comté ; tellement que nuis , d’un costé ne d’au- 
tre , n’osoient aller par les champs ; car tous ceux 
qui estoient par eux rencontrés , quand ils estoient 
les plus forts, ne manquoient d’estre destroussés, 
et aucunes fois tués. Mesme durant icelles trefves , ' 
ces pillards bruslèrent deux gros villaiges en ladite 
comté , comme la ville de Hulst et la ville de 
Hàrlebecque. Lesquels désordres estant venus à 
connoissance dudit duc , il en fut fort desplaisant, 
et en fit plainte et remonstrance auxdits ambassa- 
deurs du roy,enleur représentant le gouvernement 
et la conduite de ceux de Gand , pensant que telles 
besongnes se faisoient par l’ordre et le commande- 
ment de ceux d’icelle ville ; lesquels ambassadeurs 
n’y sçavoient , à leur regret , apporter remède , si- 

non qu’ils envoyèrent devers lesdits Gantois, pour 
leur remonstrer ces choses , qui esloient grande- 
ment à leur faute et déshonneur. Sur quoy ils fai- 
soient response , que lesdits maléfices n’estoient 
pas faits par leur ordre et volonté , et que c’estoient 
, des gens du pays et de meschant estât , ainsi ras- 
semblés , qui ne venoient pas en ladite ville , et 
qu’ils estoient bien courroucés et desplaisànts de 
leurs comportements. Néantmoins , pendant cedit 
temps , ceux qui avoient la mauvaise fortune de 
perdre , demeuroient en cet estai ; car on ne sça- 
voit à qui s’adresser ne sur qui se reprendre ; et 
pour ceste cause il faisoit très dangereux , nonob- 
stantles susdites trel ves , d’allerd’un lieu à un autre. 


CHAPITRE LX VIII. 

Comment la paix fut publiée à la condempnation de ceux de Gand 
envers le duc , au. mois de septembre , en la ville de Lille. 

\ 

Or , vous pouvez assez sçavoir que durant le 
temps desdites abstinences de guerre , plusieurs 
voyages et conseils furent faits et tenus , et des 
assemblées faites , tant par le moyen des ambassa- 
deurs comme par l’entremise des nations , dont 
cy devant avons parlé , entre les parties ; lesquels 
conseils et assemblées se tenoient en ladite ville 
de Lille , où les Gantois , en grand nombre et en 
grande pompe se trouvèrent' sou ventes fois. Les- 
quels amenoient souvent avec eux un advocat de la 

cour de parlement, nommé maislre Jean de Pom- 
paincourt , lequel estoit à leur pension et à leurs 
gages , et qui faisoit les propositions d’iceux Gan- 
tois par-devant les gens du conseil dudit duc ; car 
oncques à aucunes d'icelles assemblées, tandis que 
lesdits Gantois y estoienl , ne se voulut-il trouver, 
et y avoit commis en sa place , le comte de Cha- 
rolois, son fils , et sondit neveu , le comte d’Es- 
tampes, lequel à toute diligence tenoitla main et 
prenoit grande peine à faire réussir ledit traité ; et 
aussi ceux de Gand avoient grande fiance en luy , 
sçachants bien véritablement qu’il les avoit eus 
toujours pour recommandés envers le duc , et qu’il 
estoit fort renommé de prud’hommie. Auxquels 
conseils et assemblées il y eut plusieurs choses re- 
monstrées d’un costé et d’autre; car chacun se 
plaignoit. Or , ainsi qu’iceux conseils se tenoient , 
qui durèrent par long espace de temps, les trefves 
sus mentionnées prirent fin , environ à l’issue 
d’aoust , avant qu’aucun traité et appointement se 
peut rencontrer; mais par le moyen d’iceux am- 
bassadeurs elles fureut prolongées de sept jours 
seulement ; dans lequel temps il fut tellement tra- 
vaillé et moyenné par lesdits ambassadeurs , que 
le traité et accord se trouva enfin arresté entre les 
parties. Lequel traité, ,1e lundy quatriesme jour de 
septembre de cest an mil quatre cent cinquante et 
deux, fut publié au cloislre de l’église Saint-Pierre 
de Lille , en présence , tant d’iceux ambassadeurs 
comme des gens du conseil dudit duc , de ceux qui 
y estoient envoyés par la ville de Gand , et de 

plusieurs chevaliers , escuyers et autres gens de 
divers estats , en très grand nombre, estants, là 
assemblés pour cette cause. 

Ce traité fut conceu en la forme et manière qui 
s’ensuit. 

« Premièrement; ceux deGand furent condemp- 
nés, en conséquence dudit traité, ils- debvoient 
sortir hors de ladite ville deGand , une demi-lieue 
loin# , c’est à scavoir : leurs conseillers en leurs 

O 7 a 

chemises et testes nues, et les autres jusquesau 
nombre de deux mille hommes , deschaussés et 
sans chaperons ; et là , en la présence du duc , ou 
du comte de Cbarolois son fils , à tel jour qu’il luy 
plairoit d’élire et de déclarer , en lear signifiant 
iceluy , ils étoient tenus , par la bouche de l’un 
d’eux , bien ad voué de tous les autres , de dire à 
haute voix , en langue françoise , que faussement , 
mauvaisemenl et comme maladvisés , ils luiavoient 
esté rebelles et désobéissants , et fait tout ce qu’ils 
avoient fait sur ce sujet, sans cause légitime , et 
par mauvais conseil ; et de ce, tous à une voix, 
estant à genoux , crier mercy audit duc ou à son- 
dit fils. 

» Item ; il fut accordé que les deux portes , par 
lesquels ils partirent de ladite ville de Gand , le 
jeudy d’après Pasques , quand ils allèrent mettre le 
siège devant la ville d’Audenarde , seroientà tous- 
jours fermées et condempnées , sauf la faculté de les 
ouvrir les jours de jeudy seulement. 

» Item y l’autre porte , par laquelle ils partirent 
de ladite ville pour aller contre luy en bataille à 

Ripleinonde, estoit condamnée à tousjonrs d’estre 
dose et murée. 

» Item ; estoient toutes leurs bannières et assem- 
blées qu’ils avoient accoustumé de faire , abolies et 
mises à néant ; lesquelles bannières deb voient estre 
enfermées dans un coffre , au beffroy de ladite 
ville ; auquel coffre il y devoit avoir cinq clefs, 
desquelles le bailly de ladite ville, commis de par 
luy, en devoit avoir l’une , et les autres dévoient 
estre gardées par certains doyens des mestiers d’i- 
celle ville; et si ne se debvoient plus assembler en 
icelle, en manière d’assemblée, comme ils avoient 
accoustumé, sans la licence dudit duc ou de son 
bailly. 

» Item ; pour ce qu’il y avoit en ladite ville six 
mestiers , qu’on nommoit de la place , lesquels s’as- 
sembloient en un lieu à ce ordonné , ladite place 
leur estoit interdite ; et debvoient s’assembler dores- 
navant chacun à part soy, autre part et en divers 
lieux lointains l’un de l’autre , et ce par l’advis 
dudit bailly et de la loi qui seroit renouvellée. 

» Item; pour ce qu’ils avoient mis sus et donné 
licence à un très grand nombre de gens , tant en 
ladite ville comme ès environs, qui portoient des 
chaperons blancs , lesquels , sous ombre du support 
qu’ils avoient , à cause de ces chaperons blancs , 
faisoient sou ventes-fois de grandes oppressions et 
dommages aux simples gens du plat pays ; ils fu- 
rent condamnés d’anéantir telles assemblées , et les- 
dits chaperons blancs furent défendus , sur peine 
de confiscation de corps et de biens. 

» Item ; pour ce aussi qu’ils avoient accoiisturné, 
quand ils escrivoient à aucunes des bonnes villes 
ou villages sur lesquels ils avoient des privilèges, 
ou aucuns de leurs bourgeois ou subjets , de se 
nommer et qualifier dans leurs lettres missives , 
en marge ou au-dessus , les seigneurs de Gand , la- 
quelle chose esloit préjudiciable audit duc , ils lu- 
rent condamnés à ne se jamais mettre ne inscrire 
ainsi en choses quelconques. 

» Item ; ils furent aussi condamnés à ne jamais 
prendre connoissance sur les officiers créés et faits 
par ledit duc , en icelle ville. 

» Item; d’autant qu’ils avoient accoustumé de 
faire souvent des évocations sur les gens du pays , 
de quoy aucuns estoient plusieurs fois travaillés, 
sans cause raisonnable , desquelles évocations ils 
abusoient ; pour cette cause ils furent condamnés 
de ne jamais plus faire lesdites évocations, qui leur 
«furent interdites par la vertu de ladite condamp- 
nation. 

« Item; il fut appointé que ledit duc auroit do- 
resnavant la moitié du renouvellement de la loy 
d’icelle ville , sans que les grands doyens en cela , 
ne pour faire aucuns jugements, eussent aucun 
pouvoir et autorité; et debvoient estre esleusdes 
gens notables et prudhommes du corps de la ville , 
pour à ce estre commis , sans avoir esgard à aucun 
membre ou doyenné de ladite ville , quels qu’ils 
fussent. 

» Item; aussi de ce jour en avant , ne pou voient 
ne ne debvoient faire ou mettre sus aucuns statuts- 

et édicts en icelle ville, sans l’exprès consentement 
du bailly de ladite ville, commis de par le duc. 

» Item ; ils debvoient connoislre seulement à l’a- 
venir de leurs bourgeois , estans en leur ville , sans 
se mesler de rien de plus ; et debvoient en user se- 
lon leurs privilèges , et non autrement ; et en cela 
leur estoit doresnavant ostée la eonnoissance des 
bourgeois forains. 

» Item; ils ne pouvoient jamais s’attribuer la con- 
noissance des excès perpétrés par les bourgeois , 
sur une autre jurisdiction , sinon de leurs bourgeois 
tant seulement. Au cas toutesfois , qu’ils ne se- 
roient contents de subir jurisdiction sons la justice 
du lieu , et pource qu’il y avoit dans ce traité une 
clause qui faisoit expresse mention des bannisse- 
ments, ces te clause fut ordonnée estre renvoyée et 
discutée par les gens du conseil de la chambre de 
Flandres , et jour assigné à cet effect , le second 
octobre ensuivant. 

» Item ; furent déclarés et mis à néant , tous sta- 
tuts , édicts , et ordonnances quelconques , qui 
par ceux de Gand avoient esté faits par cy-devant , 
sans y avoir appelé le bailly et la loy d’icelle ville; 
et si debvoit ladite loy estre renouvel lée par ledit 
duc ou ses commis , Je susdit second jour d’octo- 
bre , en mettant et réduisant à néant celle qui 
estoit lors. 

» Item ; furent condempnés ceux de ladite ville 
de Gand envers le duc , pour l’amende profita- 
ble , à la somme de deux cent cinquante mille 
escus d’or , dont les cinquante mille se deb- 

voient payer au terme de Noël ensuivant ; les 
autres cinquante mille , au jour de la my-aoust 
après; et ainsi de my-aoust en my-aoust, à cha- 
cune fois cinquante mille escus , jusques au plein 
et entier payement de ladite somme. Et pour le re- 
gard de ce qu’ils demandoient lousjours avok* pour 
eux le ressort des villes d’Audenarde, deCourtray, 
de Thenremonde , de Wast, de Qualre-Mestiers, et 
de Brevillers, les susdits ambassadeurs retinrent 
ce différend à leur connoissance , pour par eux en 
ordonner et appointer dedans un an ensuivant.» 

Moyennant toutes les choses avant dites , le duc 
leur debvoit pardonner tous leurs meffaits , sans 
toutesfois porter préjudice en rien aux réservations 
des choses dessusdiles. Et si debvoient demeurer en 
paix , et eux doresnavant se monslrer eslre vrays 
et obéissants au duc, comme bons et loyaux subjels 
doivent faire h leur prince et naturel seigneur. 

Après laquelle publication de cesle paix , ainsi 
prononcée et manifestée par toute ladite comté et 
les autres pays du due , chacun sc mil à s’esjouir 
et à faire bonne chère ; car il sembloit bien aux 
marchands , que doresnavant ils s’entrecommuni- 
, queroient, et exerceroient le trafic de leurs mar- 
chandises , les uns avec les autres , ainsi qu’ils 
avoient accousluiné avant ces dissensions ; mais as- 
sez tosl après, leur joye tourna en desplaisir, comme 


vous orrez cy-apres 

